
I. 


Lik tvoj mili. majčice moja, 
Nad prošlim mi pomalja se v'jekom, 
Ko pun mjesec noćnim nad vidjekom 


zik : +, 
Svršena boja. Detar Preradović. 


Mučno bi bilo izbrojiti sve priče i pjesme, 
mučno iskazati sve one himne, u kojima se slavi 
slatko ime majka. Razni narodi i razna plemena 
od najstarijih vremena pa sve do danas pletu nje- 
zinoj uspomeni vijenac poštovanja i harnosti. U 
raznim jezicima izgovara se nekim slatkim osje- 
ćajem, nekim milinjem njezino milozvučno, pu- 
nano ime. 

»Puna su usta riječi majka“ ') — veli naša 
narodna poslovica. U to je ime Bog udahnuo 
osobit žar ljubavi. Ništa nema čovjeku, osim Boga, 
tako sveto i tako milo, kao majka. Nje nam 
može nestati, od nje nas može sudba odijeliti, 
no njezinog lika, njezine slatke pojave i mile 


1) Riječ majka postala je od slovke: ma, mi, mu, te je u svim 
jezicima vrlo srodna. Mi kažemo: majka, majčica, mater, mati, 
mat, mama, mamica, majkica, nana, nena it.d. Slični su izrazi u 
drugim slavenskim jezicima, n. pr. slov., českoin, bugarskom, polj- 
skom i dr. Franc. la mere, lat. mater, madž. anya, turski ana. U 
raznim njem.narječjima: moder, muetter, muetti, inuater, muotar, 
muodor; angls. moder, modor, modur, meder. medyr. mothor, 
medder; engl. mother; hol. moder, moer; dan. i šved. moder ; isl. 
modir, modur ; #7. mathair ; talij. i špan. madre; nore. moi, mo ; gre. 
pata MYtnp; sanskrit: ma, matar, mada, madra, meddra; perz. 
mader, moder; staroegip. muth; vend. mate; lit. motć, motina ; 
tibet. ma; siam. me; anam. me, mau; senegamb. mba i t. d. 








uspomene ne može nam iz pameti izbrisati ni 
davnina ni daljina. Ona je ono biće, koje je trpjelo 
za nas, koje je bdilo nad našom kolijevkom, 
koje je dane i noći boravilo uz nas, brinući se 
za naše zdravlje, za naš život... Ona nam bi- 
iaše prvi krepiteli, odgojiteli i učitelj. — Svojom 
ljubavlju probugjivala je i u našim srcima ljubav 
i druga plemenita čuvstva i osjećaje, i prva riječ, 
koju nam njena žarka ljubav izmami na usta, 
odisala je mirisom njene duše. Majka je jedino 
biće, koje se cijelo žrtvuje iz čiste, nesebične 
ljubavi i požrtvovnosti za vječno pomlagjivanje 
roda ljudskog. 

Pa je li čudo, što svi izobraženi narodi — a 
osobito oni, u kojih se cijeni svetost bračnog 
života — poštuju majke? Majke odgajaju djecu 
i svojim uzgojem pripravljaju novi naraštaj, — 
u njihovim rukama leži sreća ili nesreća poje- 





dinog naroda. I zgodno veli Sundečić majkama: 


Vi ste rodu sv/jetle prehodnice; 
Vašom dušom cio narod žive . 
Kakve majke — i narod je taki: 
Odrogjene — odrod mu pridaju, 

Od čilijeh — čil se porod ragja.... 


Već u starih Grka cijenili su majku, a osobito 
kod Rimljana majku obitelji (matronu). Za doba 
careva uživala je majka (i otac), koja je imala 
više djece, neka osobita prava i počasti (jus libe- 
rorum). Svaki joj se Rimljanin morao ukloniti 
s puta, i koji bi je uvrijedio, kazniše ga vrlo 
oštro. Mnogi narodi imadu zahvaliti svoj raz- 
vitak i blagostanje dobrim materama, a narodi, 
gdje se nije cijenio majčin uzgoj, gdje majke 
nijesu vršile svoj sveti poziv, za koji ih je sam 





Bog odredio, povjerivši im uzgoj ljudskog roda, 








pali su duboko moralno i materijalno. ,Dijete ie 
dar božiji, koji može majka sačuvati i pokva- 
riti“ — glasi arapska poslovica. 

»Materinji uzgoj jest temelj duševnom i mo- 
ralnom zdravlju djece; očinski uzgoj može tomu 
samo pomagati, može ga dalje voditi; ali mu ne 
može postaviti temelja; to može samo mati, ako 
je ona ono, što bi imala biti“ — veli Klenke.!) 

Sto bijaše krivo, da je narod za prve fran- 
cuske revolucije pao na onako niske grane? — 
Nedostajanje domaćeg uzgoja. Kad se pojavio 
taj veliki narodni pokret, francusko društvo i 
život obiteljski bijaše rastrovan i zaražen do 
temelja. | 

Razgovarajući Napoleon 1. jednog dana sa 
gospogjom Campon, reče: : 

— Stari naučni sistemi ništa ne vrijede. Sto 
nam treba, da nam se mladež dobro uzgoji? 

Gospogia odgovori: 

— Maike! 

Napoleon uskliknu: 

— Uzgojni sistem u jednoj riječi! 

On je time hotio da kaže, da će se francuski 
narod tek onda popraviti, kad se uredi domaći 
uzgoj, kad kućom bude upravljala valjana i pa- 
metna žena. I pravo veli Herbert, da jedna dobra 
majka vrijedi više, no sto učitelja, a Sundečić 
pjeva: 

Zbore djeca — kako zbore majke, 
Tvore djeca — kako tvore majke, 

Mole djeca — kako mole majke ... 
Castan porod — od časne je majke, 
Domoljuban — s majkom domoljubnom, 
Bogoljuban — s majkom bogoljubnom. 


1) Dr. Klenke: Die Mutter als Erzieherin, XI. 

U novije se doba razvratne, anarhističke i soci- 
jalno-demokratičke težnje vrlo šire i prijete drža- 
vama i društvu, i to najviše za to, što su eko- 
nomske i radničke prilike otele djetetu mater, 
rastrovale porodicu i tim je ubijena svaka mo- 
gućnost naravnom razvitku djeteta, što kasnije 
ni škola nit? išta drugo ne može da nadoknadi. 
S toga sva nastojanja ozbiljnih socijologa i svih 
plemenitih ljudi idu za tim, da spasu mater obi- 
telji ... 

Djeca se ugledaju na svoju maiku, pa ako 
majka dobrim primjerom prednjači, biće joj i djeca 
valjana. 

Imade žalibože još danas ljudi, koji misle i 
tvrde u svojim djelima, da je čak poguban materin 
uzgoj, jer da u majke nema dovoljno odlučnosti 
i da svojom čuvstvenošću kvari dijecu, pa da bi 
s toga valjalo dijete drugome povjeriti na uzga- 
janje. Suvišna bi bila svaka prepirka s tim ljudma; 
ovo što gore spomenusmo, dovoljan je dokaz nji- 
hove netemeljite tvrdnje. 

Od znamenitijih pedagoga bili su toga mnijenja 
Mihajlo Montaigne (1533.—1592.) i Ivan Rousseau 
(1712.—1778.). ' 

Cuimo, šta veli o majkama slavni Smiles:'!) 

»One su one duše, koje moralnim vazduhom 
napajaju čovječje biće, kao što fizička atmosfera 
hrani tjelesni mu sastav. Njena pamet, njena 
narav, njena nježnost i njena milost prosipa 
zrake mira i zadovoljstva na domu i stvara u 
njemu zemljište za razvitak najčistijih i naj- 
blagodarnijih karaktera.“ 

Ne znanje, već naobrazba čini čovjeka sretnim. 
Baš je majka prva, koja svoje dijete naobražava. 


1) Smiles: Značaj 30. 





Ona ga goji i vodi, grli i zabavlja, opominje i 
poučava. Svojom ljubavlju utječe na srce diečije, 
te ga uzgaja i oplemenjuje. Najkrasniji cvijetak, 
što ga je Bog stvorio, jest majčino čedo, koji ona 
mora zaljevati i gojiti kao umna i marljiva vrtla- 
rica, ako hoće, da joj se cvijetak lijepo razvije. — 
»U svega ima plod, a dijete je plod srca mate- 
rina“ — veli arapska poslovica. Ko se ne sjeća ža- 
losnog uzgoja, pod kojim je uzrastao inače genijalni 
engleski pjesnik Byron? Njegova majka bila je 
kriva svim kasnijim nesrećama njegovim. A na- 
suprot najveća množina velikih ljudi zahvaljivala 
je upravo majčinom uzgoju svu svoju čast i slavu 
i svoje zasluge. Primjer su nam za to slavni Wa- 
shington, Schiller, Goethe, Scott, Bulwer — i mnogi 
drugi velikani. — Oni imadu zahvaliti najviše maj- 
činom uzgoju i finom njezinom ukusu, što su oda- 
brali pravi put, na kojem je njihov genij svijetlio 
poput sjajne zvijezde . . . Njihove maike bijahu 
vrlo naobražene, a još ljepše odgojene, te su tako 
lako mogle beskrajnom ljubavlju i bogatstvom 
svog znanja oplemeniti svoje sinove, kao duševne 
velikane spremiti ih u svijet, da i oni plemene i 
obogaćuju svoju okolinu i da tako ispune svoj 
sveti poziv. 

Oni postadoše veliki, jer su im i majke bile 
duševno velike i kreposne žene. ,,Sad ja shvaćam, 
za što je Goethe postao tako velik“, — reče neki 
putnik nakon poduljeg razgovora s njegovom 
majkom. I sAm Goethe (1749.—1832.) sjećao se 
uvijek svoje majke, te kad je došao u Frankfurt, 
tražio bi svakoga, koji bi joj kada učinio bud 
kakovu uslugu, da mu srdačno blagodari. Ujedno 
nam pripovijeda, kako je njegova majka svojim 
pričama i živahnom maštom utjecala na nj, te jei 
on počeo pisati i smišljati vesele priče i pjesme: 

Od oca mi je stas i tjelo, 
Zivota mudrost c'jela, — 
Od majčice mi narav živa 
I ljubav k priči vrela. !) 


Slično veli Curran: ,Jedino baštinstvo, što 
mi ostalo od ubogog oca, bilo je to, da sam mu 
nalikovao u licu i u stasu, a drugo ništa, — a 
ako je svijet krom lica i stasa našao u meni 
jošte šta drugo, to nek zahvali mojoj materi, 
koja mi je obogatila i oplemenila i um i srce.“ 

Znameniti francuski spisatelj i povjesničar 
Michelet ljubezno se sjeća svoje matere u pred- 
govoru jedne od najpoznatijih svojih knjiga ovim 
riječima: 

»Dok sam ovo pisao, bješe mi na umu žena, 
čiji bi mi muški razbor istinito iz svih klanaca 
izveo. Ja je izgubih, ima tome trideset godina, 
ali mi je još sveudilj u pameti, ko da je živa, 
svaki je čas ona sa mnom. Ona trpljaše sa mnom 
u uboštvu, te ni ne doživlie, da sa mnom uživa 
bolje, vedrije dane. Dok bijah mlad, ožalostih je 
često, sad mi nije dano, da je tješim. Ne znam, 
ni gdje ioj je pepeo, jer ioj ko jadnik ne mogoh 
ni pedalj zemlje kupiti, gdje da je sahrane. Ipak 
ioj puno, neizmjerno mnogo dugujem. U duši 
svojoj osjećam, da sam sin te žene. Svakog časa 
u mojim mislima i u mom govoru — da ne spo- 
minjem lica ni kreta — vidim na sebi moju 
majku. Majčina je krv, koja čini, da sam tako 
zanešen za prošlim toba, i da se tako nježno 
sjećam milih pokojnika. Cim bih sada, kad me 
već starost pritisnula, njoj vratio? Ah! ona bi 


1) .Vom Vater hab? ich die Statur, 
Des Lebens ernstes Fiihren, 
Vom Miitterchen die Frohnatur, 
Die Lust zu fabulieren.“ 








me odista poljubila, ona bi mi blagodarila za to, 
što pisah na obranu žena i matera.“ 

Puno imade primjera i u biblijskoj i u svjet- 
skoj historiji o znamenitim majkama, kojima je 
bila najveća sreća vidjeti svoju djecu dobro i 
čestito uzgojenu ; takovim se majkama sačuvala 
svježa uspomena do današnjega dana. Njihovo 
djelo, njihov mar i njihova ljubav živi u zahval- 
nom potomstvu, vijek je predaje vijeku, narod 
narodu ... 

Navešćemo iz historije imena nekih znamenitih 
maiki, kano što su: Nona, majka Grgura Nazi- 
janskoga, Antuzza sv. Ivana Zlatoustoga i Mo- 
nika sv. Augustina. Iz rimske historije poznate 
su nam Veturija, majka Korijolanova, Kornelija, 
maika obaju Graccha, Aurelija, majka diktatora 
Caesara i Agrippina, žena Germanikova. Na dalje 
znamenite su majke: Beatrica Frankopanka, su- 
pruga Ivana Korvina, Katarina pošljednja kraljica 
bosanska, Jelisava Premislovna, kći Većeslava II., 
kralja českog, supruga Ivana Luxenburškog a 
majka Karla IV., nezaboravna carica Marija 
Terezija i mn. dr. 

Jedan od najznamenitijih muževa u historiji, 
veleumni i čuveni crkveni otac sv. Augustin pri- 
pisuje u glavnome duševni pravac svoga života 
rijetkim vrlinama i uzgojnom utjecanju svoje | 
matere _ Monike, koju u svom poznatom djelu 
Confessiones!') slavi isto tako uzvišenim i zanos- 
nim, kao u drugu ruku nježnim i toplim riječima. 

Karakteristična je bilješka u njegovu životo- 
pisu, kako je mati njegova, kad je za mladih 
godina zabasao na stranputice, nekog biskupa 


1) Divi Aurelii Augustini episcopi Hipponensis confessiones. 
Ratisbonae. 

plačući i kukajući molila, da se zauzme za nje- 
zina sina, da joj ne propane u raskalašenu i raz- 
bludnu životu, pa kako joj je taj biskup odgo- 
vorio: ,Sin tolikih suza nikako ne može da pro- 
pane“. 

Iz gornje autobiografije Augustinove naveš- 
ćemo ovdje nekoja divna mjesta, gdje govori o 
svojoj majici. 

»Stidnu i razumnu više po Tebi (Bogu) svojim 
roditeljima, nego po njima Tebi podloženu, vjen- 
čaše je, kad je u mladosti dozrela, s mužem, 
kome je služila kao gospodaru, trudeći se bez 
prestanka, da ga predobije, jer _ mu je ona o 
Tebi (o Bogu) propovijedala svojim životom, po 
kome si je tako divnom učinio, da je uz ljubav 
zadobila i poštovanje svoga muža.“ 

Na drugom mjestu: 

»I tim si velikim darom, o moj Bože milo- 
stivi, obdario svoju službenicu, .... da je ona 
svagdje, gdje bi se pokazala svagja i razmirica, 
nastojala da miri. Kad bi na primjer koja pred 
njom o kakoj neprijateljici prosula gomilu po- 
grdnih riječi, kako ih već sipa nagla i strast- 
ljiva smutljivost, kada pred neprijateljicom hoće 
da iskali bijesnu mržnju, to ona nikad o tome 
ništa ne bi povjerila onoj drugoj, kad bi se s 
njome sastala, već bi samo sve dobro govorila, 
kako da ih izmiri.“ 


»Tako je radila moja mati, a Ti si joj bio 
učiteli, koji si ie tomu učio u školi srca njenog.“ 

»Naiposlije predobila je i svoga muža na 
kraju njegovog vremenitog života i pošto je 
postao vjernikom, nije se više na to tužila, što 
je od njega imala da snosi, dok je još bio po- 
ganin. I tvojim je slugama bila službenicom. Ko 








je nju poznavao, morao je da Tebe (Boga) od 
sveg srca slavi, poštuje i ljubi u njoi, jer su 
plodovi u njenu srcu svjedočili o njenu općenju 
s Bogom.“ 

.,Ona je jednome mužu bila žena, zahvalila 
je svojim roditeljima jednakim načinom, svojom 
je kućom božanski upravljala, a svjedočila su o 
njoj dobra djela. 

Ona je svoje sinove odgojila i toliko ih puta 
iznova u mukama rodila, kolilo je god puta 
opazila, da su zastranili od Tebe.“ 

Pripovjedivši, kako je preminula, nadovezuje 
u zasebnom (XII) poglavlju: 

»Ja sam joj zaklopio oči, a tuga mi nagrnula 
u prsa i suzama se prelila na oči; moje oči opet 
suze potiskivahu natrag u prsa, dok se ne osu- 
šiše, duša mi je trpjela teške patnje pri takoj 
borbi s bolom.“ 


»Ali nije Monika jadno umrla, ona nije po- 
svema umrla, ta to nam pouzdano zasvjedočuje 
niezin čisti život i njena istinska vjera.“ 

»Pa što me je onda drugo toliko u dnu duše 
boljelo, nego nova rana, gdje se eto tako izne- 
buha raskide naše slatko, meni tako neopisivo 
drago zajedničko živovanje? lstina, našao sam 
utjehe u svjedočanstvu, što mi ga izreče još u 
zadnjoj svojoj bolesti, po više puta mi nježno 
blagodareći za djetinske usluge, nazivajući me 
svojim vjernim sinom i najljubeznijom me usrd- 
nošću uvjeravajući, da nikad iz mojih usta nije 
čula nemilostive ili uvredljive riječi. Ali šta je 
to, moj Bože, koji si nas stvorio, i kako se 
poštovanje, koje sam ja njoj iskazivao, ma samo 
iz daleka može isporediti s onom služinskom 
dvorbom, kojom je ona mene služila?“ — 





Eto — onaka je mati trebala, da od nje bude 
ovaki sin! 

U Rimu življaše vrlo vrijedna žena Kornelija, 
maika obaju Graccha, kći starijeg Scipiona. Bijaše 
uzorna majka. U djeci svojoj njetila je ljubav 
prema svemu, što je lijepo i plemenito, a oso- 
bito prema otadžbini. Kad je obudovila, mogla 
je postati ženom egipatskoga vladara, no ona 
toga ne htjede, već radije ostade udovom, da 
sve svoje sile mogne posvetiti uzgoju svojih 
sinova. 

Jednom joj neka bogata Rimljanka poka- 
zivaše svoj nakit i dragocijenosti. Kornelija, 
šućaše. ... Kad joj u to ugju u sobu sinovi. 

»Ovo ie jedino zlato, biser i dragulji moji!“ 
uskliknu ponosno Kornelija. 

Kad su joj sinovi pali žrtvom, nije Kornelija 
plakala, nego je junačkom strpljivošću podnosila 
svoju sudbinu. Uvidjevši poslije narod, kako su 
joj sinovi nedužno nastradali, postavi im spo- 
menik. Kada je pak ona umrla, podigoše i njoj 
spomenik s natpisom: ,Maika obaju Graccha“. 

Kornelija se i danas smatra kao uzor prave 
matere. Više uzgojnih listova i knjiga nose njeno 
časno ime. ... 

Još u davnijoj davnini imamo primjera, kako 
majka junačkom odvažnošću gleda smrt svojih 
sinova, zadovoljna, što joj ne krenuše vjerom. 
Poznata nam je priča o braći Makabejcima. 

Kako je krasan običaj štovanja majke u Kini, 
gdje se od davnih vremena poštuju roditelji, kazaće 
nam ova crtica. U Kini poštuju djeca u velike 
svoje roditelje, te za njima traje žalost tri godine 
dana. Sam car prednjači u ljubavi prema rodite- 
ljima, a osobito prema svojoj majci. Na novu godinu 
iskazuje joj osobitu počast. Toga dana krene car 








u svečanom provodu sa svojom pratnjom, ka | 
vima i državnim dostojanstvenicima u dvor svoje 
majke. Jedan mandarin ode naprijed u dvor carici 
majci i umoli je smjerno, da bi izvoljela sjesti 
na svoje prijestolje, jer da joj želi car iskazati svoje 
poštovanje i svoj naklon. Kad carica majka ugje 
. u prijestonu dvoranu i sjedne na prijesto, stupi 
unutra car, za tim popostane, pusti ruke u znak 
pokornosti i poštovanja, a cijela pratnja ostane 
pri ulazu, te čini ono, što i on. Prigodom Ovog 
nijemog iskazivanja časti i štovanja svira dvorska 
glazba ganutljive napjeve. Na jednom glasno zaviče 
mandarin: ,Ničice!“ I tuj cari svi prisutni panu 
dotičući se licem zemlje. lza toga zaori glas man- 
darina: ,Gore!“ — i sve ustaje...Ta se ceremonija 
ponovi tri puta i to uvijek najvećim pijetetom i 
dostojanstvom. Poslije klanjanja preda mandarin 
carici majci pisanu molbu, u kojoj moli car 
svoju majku, da se izvoli opet povratiti u svoje 
odaje. Dok to sve traje, zvoni u velikom zvoniku 
najveće zvono, javljajući stanovnicima glavnoga 
grada, da sada car Kine — »vladar od deset 
hiljada kraljevstva“ — kako ga oni zovu, iskazuje 
počast svojoj majci. Kad se majka povrati u svoje 
odaje, prestane zvono, a car se krene u svoj dvor, 
gdje prima čestitke !). 

Koga da ne zadivi tako krasan običaj u narodu, 
koji — ako prosvjetom i najstariji, imade još 
mnogo predsuda i natražnjaštva, kako u pogledu 
uzgojnom, tako u javnom životu i drugdje. 

Ko se ne sjeća grčke priče, kako su dva brata 
Kleobis i Biton vozili u hram bolesnu majku? 

Kud bismo došli, kad bismo htjeli izbrojiti sve 
primjere  dječijeg poštovanja i ljubavi prama 








1) Haid. Katechesen 3., 158. 

materi. Ljubav k materi potiče čovjeka uvijek na 
dobra i plemenita djela i opominje ga, kad bi htio 
da posrne, ili da zabludi. 

Majčin utjecaj na svoje dijete golem je. 

Kad je Korijolan hotio navaliti na svoj rodni 
grad Rim, poslaše Rimljani k njemu senatore i 
poslanike, da ga odvrate od njegove nakane. 
Megjutim to ne pogje nikome za rukom, do majke 
njegove. Došavši ona k njemu, reče: ,Jesam li 
došla k neprijatelju, ili sinu? Smatraš li me 
ropkinjom, ili majkom?“ Nadalje reče: ,,Kad si 
ugledao Rim, nijesi li pomislio, da je megju tim 
zidovima i tvoja majka, tvoja žena i djeca?“ 

Korijolana ganuše te riječi i on uskliknu: 
»Maijko, ti si spasla Rim!“ 

Majka će se žrtvovati za svoje dijete. Imade 
mnogo primjera, gdje je mati svoj život žrtvovala 
za spas svog dijeteta. Evo o tom jedna ganutljiva 
priča. Kad je godine 1804. postao Napoleon fran- 
cuskim carem, oženio je Mariju Luijzu, kćer cara 
Franje prvoga. U Parizu bješe u to vrijeme sila 
svečanosti. I austrijski poslanik, knez Sehwarzen- 
berg, priredi sjajnu gozbu. Plesna dvorana 
bješe urešena prekrasnim nakitom, a sa prozora 
visijahu divni, skupocjeni zastori. Dvorana sije- 
vaše od svijetla bezbrojnih voštanica. Prigodom 
plesa približi se neoprezno neki poslužitelj sa 
svijećom k zastorima, koji se naglo upale i za 
čas bje cijela dvorana u plamenu. Nasta silno 
komešanje i bježanje. U to se sruši strop od 
dvorane i zatvori izlaz. Grozna vika i užas.... 
Većina se ipak sretno spase, samo kneginja 
Pavla sa svojom djecom ne mogaše naći izlaza. 
Jedna kćerka omakne joj se nesretno i pade 
kroz plamene ruševine dolje. Majka onesviješ- 
ćena skoči za njom, no zaludu je tražila: — 











kćerke joj nigdje nema, te nema... Tu joj se 
učini, da čuje njezin glas... Pohrli natrag i srnu 
u plamene balvane, da spase svoje dijete. No 
jadna majka uguši se sred dima i plamena. Dijete 
ioj se čudnim slučajem spaslo. Pri padu uhvatio 
ga neki čovjek. Prvim osvitkom novoga dana 
nagjoše izgorjelo tijelo plemenite kneginje, a još 
plemenitije majke. Upoznaše ga po nakitu njezinu. 

Majka Torquata Tassa (1544.—1595.) umre 
od žalosti za njim, kad je morao na poziv očev 
otputovati u Rim. 

Narod nam u pričama smatra majčinu ljubav 
upravo čudotvornom. Izmegju mnogih primjera 
evo ovaj: | 

Jednom u gradu Firenci uteče iz zvjerinjaka 
jedan lav, kojeg je gledalo silno mnoštvo svijeta. 
Sve je od straha uzdrhtalo, a u isti čas pozatva- 
raše ljudi sve kuće, da se ne bi lav unutra 
uvukao. Neka iadna majka u onoj zabuni ostavi 
svoje dijete na stubama, lav mu se primače 
i uze ga u svoje čeljusti. Nevoline matere stao 
plač i jauk, te i ne misleći, u kakvoj se opas- 
nosti ona sama nalazi, potrči proti toj ljutoj zvijeri, 
kleče i raširi ruke sva suzama oblivena. Lav, kao 
da ju je razumio, pogleda je, pak ispusti dijete i 
pogje svojim putem. ... | 

Ima još toliko drugih prekrasnih priča o maj- | 
činoj ljubavi i požrtvovanju za svoje čedo. Sjetimo 
se divne Andersenove priče, kako je majka, tra- 
žeći svoje čedo, odrezala lijepu vranu kosu, ispla- 
kala oči, ne bi li našla svoje ljubljeno dijete, koje 
joj odnijela smrt! | 

Niko nije kadar izbrojiti pjesama, koje su naj- | 
veći pjesnici svijeta spjevali u spomen majci, ili 


drugih pjesničkih djela, u kojima se crta nježnost 
materinjeg srca. Ta je nježnost divno ocrtana u 

























































prekrasnom Aranyevom  spijevu ,Toldi,“ kako 
tužna mati sprema slugu Benca za svojim ne- 
sretnim sinom Toldijem, koga je vlastiti mu brat 
svojom naprasitošću i tjeranjem od rodnog doma 
natjerao, da je u obrani počinio zločin, radi kojeg 
bježi od svoje djedovine! Kako se jadnoj majci 
rasplakalo srce od milinja, kad je Toldi slavio 
pobjedu u Budimu, kad ga je kralj Lauš lično 
odlikovao! .. . Kome nije ostala živo u pameti 
Lazarevićeva prekrasna crta ,Prvi put s ocem 
na jutrenje“ i ona mirna, akoprem tužna slika 
supruge i majke? Maijčinu ljubav crta nam lijepo 
i Preradovićev ,Putnik.“ Osim pjesama imade 
nebrojenih slika i kipova, koji nam predstavljaju 
majčinu ljubav prama svome djetetu ... Spome- 
nimo se samo velebnih tvorevina neumrlog Ra- 
. faela, Murila i našeg Rendića! — 

Viktor Hugo (1802.—1885.) pominjuć jednom 
svoje djetinstvo ovako kliče: 

»O majčina ljubavi! liubavi, koje niko ne 
zaboravlja! Divni hljebe, koji Bog dijeli i množi. 
— Stole, koji si uvijek postavljen na domaćem 
ognjištu, — svakoga dopadne njegov dio, a sva- 
kom si čitava svoja!“ 

Nije badava ljudska mašta stvorila o majci 
takove priče, pjesme i umotvorine, ne, to je zaslu- 
žena i dostojna zraka') oko njene glave. . ... 


1) zraka-gloriolla. 

Majka je, a ne otac središte na- 
ših uspomena iz prve mladosti; 
što zasadi majčina ruka u srce 
djetinje, prkosi burama i olujama. 


Dr. Blaž Lorkovic.!) 


Kad dijete dogje na svijet, majka se izgubi 
sva u staranju o tjelesnom mu napretku. Ona 
ga njeguje, hrani, pere, odijeva i brine se, da 
ioj je čedo čisto i da mu se sve namakne, što mu 
je potrebno kao biljci, kad se stane iz klice raz- 
vijati, a da se ukloni, što bi ga moglo u nje- 
govu razvitku priječiti, ili ga sasvijem uništiti. 

Odprvog dana treba da majka svojom nježnom 
ljubavlju bdije nad svojim djetetom, pomažući, da 
se ono može skladno tjelesno i duševno razvijati. 
No najveći posao nastane, kad se stanu u dje- 
tetu buditi iskrice duševnoga života. Sav duševni 
život sastoji od vrlo malo elemenata, n. pr., što 
nam se prikazuje u svijetu u mnogobrojnim obli- 
cima, slikovitim sastavima, omjerima it. d., može 
se svesti na malen broj elemenata, od kojih se 
raznom kombinacijom, vježbom i razmatranjem 
stvara ova množina. Ako se ti elementi ne počnu 
jačati i vježbati već u prvo doba njihovog pro- 
bugjivanja, ne će se moći nikada kasnije k 
savršenosti privesti. Amo ide glas, oblici, boja, 


1) Dr. Blaž Lorković: Žena u kući i društvu 116. 





jezik, ukus, omjeri u vremenu i broju i t.d. Na 
oštro razlikovanje boja mora se dijete priučiti 
već u prvo doba. Vrlo je malo boja, koje kao 
elemenat sastavljaju onu množinu, što je n. pr. 
opažamo na slikama i u prirodi. Isto tako je 
s glasom. Ko ne nauči za rana raspoznavati 
skladnost i razliku glasova, kasnije će to vrlo 
teško naučiti. Koliko ima ljudi, koji ne mogu da 
raspoznaju boja? A gdje leži krivnja? U ne- 
dostajanju valjanog uzgoja za prvog doba probu- 
gjivanja tih duševnih svojstava i kadšto u ne- 
dostajanju nužnih uzgojnih sredstava. Dijete na 
pr. u velegradu odgojeno nikada ne će moći 
razlikovati nianse zelenih i žutih boja, kao ono, 
koje je odraslo u slobodnoj prirodi. Iz ovoga se 
iasno vidi, koliko vrijedi što ranije razvijanje i 
usavršavanje tih elemenata, od kojih se gradi 
cijeli naš duševni život. 

Odatle upravo vidimo veliku važnost majči- 
noga rada, pošto se u prvo doba pretežno ona 
djetetom bavi, a ti prvi dojmovi jesu najjači i što 
se za to vrijeme učini, biće stalnije od onoga, 
što bi se kasnijim uzgojem htjelo postignuti. I što 
se kasnijim uzgojem i postigne, prima oblik prema 
onim prvim dojmovima i njihovom utjecanju. 

Kako je važan i velik ovdje posao i briga 
majčina! Ona valja da pribavi djetetu što više 
elementarnih predočaba, jer njih ne mogu kasnije 
nadomjestiti nikakvi opisi. Na pr., kako se 
razlikuje žuta boja žute jabuke ili žuta boja zrele 
raži, to se ne da opisom stvoriti u duši dijetinjoj. 

Majka potpomaže, da se dijete može lijepo 
razvijati, te svojim staranjem i njoj prirogjenom 
ljubavlju pobugjuje u svom gojenčetu ugodno 
čustvo, koje dijete u početku izražava posmjehom, 
a kasnije ljubeznim tepanjem i draganjem. 

Ovo čustvo osniva se na odnošaju nemoćna 
djeteta, koga majka svojom žrtvom uzdržava, a 
iz toga odnošaja zametne se čustvo čiste blago- 
hotnosti. Maika naime svoju volju, svoj nagon 
za opstankom podvrgava volji djeteta, žrtvuje 
se za njegov opstanak. Dijete tim oćuti ovu ne- 
sebičnu ljubav majke, a iz toga poragja se ljubav 
prema bližnjemu, koja nas odvraća od sebič- 
nosti — najopasnijeg zla u ljudskom društvu. 

To je temelji moralnog života. S toga je majka 
u istinu temelj moralnom životu. 

Je li čovjek svojim — osobito tjelesnim ustroj- 
stvom donio na svijet takovih svojstava, koja 
oteščavaju moralni razvitak, to će ipak majka 
svojim utjecajem barem u nekoliko obuzdati ove 
zapreke i omogućiti, da se i takovo dijete mo- 
ralno razvije. N. pr., dijete, komu želudac jako 
radi, pa se na temelju tom lakomost razvija, — 
ako nikom ne da sladak zalogaj, daće ga materi. 

Roditeliska je kuća prva škola, a majka prva 
učiteljica. Ako se dijete u roditeliskoj kući ne 
uzgoji za valjanog čovijeka, ne pomažu kasnije 
nikakve nauke ni škole. Ove ga mogu učiniti 
učenjakom i kakvim mu drago zvaničnikom, no 
nikad kreposnim i valjanim čovjekom, ako je 
maičin uzgoj išao krivim putem, ili ako je bio 
zanemaren. Katkada leži u diečijoj duši silno 
blago, a katkada vrlo malo. Zla i nemarna majka 
može ono prvo svojim nemarom rasuti i pokva- 
riti, kao god što valjana i razumna majka može 
ovo malo do priličnog stepena razviti. 

Dječije sposobnosti priliče u prvom razvitku 
prostome crtežu, koji samo u glavnim crtama 
prikazuje sliku, a duševna moć sama je slikar, 
koji prima sve, što mu se daje. Dadnu li se dobre 


i skladne boje, slika će lijepo izaći, nestane li 











valjanih boja, slika će izaći zamrljana i pokva- 
rena. Brine li se majka za dobru duševnu hranu, 
u djetetu će se razviti težnja za savršenstvom, 
o kome po svome pozivu u životu ovdje na zemlji 
svi valja da nastojimo. To treba da je svrhom 
uzgoja, a orugjem, koje se nalazi u majčinoj ruci, 
treba da je ljubav prama gojenčetu, kojom se 
može vrlo mnogo postići. 

»ZŽivot djeteta pravo je ogledalo, u kojem se 
iasno vidi nutarnji život i osjećanje majčino. 
Njena se riječ ne zaboravlja. Kako maika dijete 
uči i odgaja u prvo doba, kakovim ga putem po- 
vede, onakovo većinom ostaje i kasnije, onakovo 
ie u školi, u životu, takovim se pokazuje u radu 
i mišljenju. Mnogo i mnogo srce ostaje mrtvim 
i hladnim, jer ga u prvoj mladosti ne grijaše 
maternja ljubav, jer što majka ne probudi u 
srcu djetinjem, to ostaje spavajuć možda za uvijek ; 
što dijete osjeća za svoju majku, ćutiće za Boga 
i svoga iskrnjega.“!) | 

Isto tako dijeluje majka svojim uzgojem na 
razvijanje svih plemenitih sposobnosti: na čustvo 
prema istini, na snaženje karaktera, na pleme- 
nitost, blagost, milosrgje, iskrenost, a naročito 
na ljubav prema onome, od koga je sve, šta po- 
stoji — prama Višnjem Stvoritelju. 

Koliko vrijedi put k istini! Mi valja da težimo 
uvijek za njom, jer nam ona jedina može uti- 
snuti na čelo biljeg ljudskog dostojanstva. Ako 
je majčina ljubav prama svom čedu nesebična i 
istinita, ako majka svoje dijete upućuje uvijek 
na ono, što je dobro, — ako ga neprestano na- 
vraća na pravi put, lijepo će se u njegovoj duši 
razviti pojam istine; a zavodi li ga zlim pri- 


1) Dr. B. Lorković: Žena u kući i društvu, 117. 

mjerom, ili ga nagoni, da laže, da lukavstvoni ko- 
risti sebi ili drugome, ugušiće za uvijek u njemu 
volju, oduševljenje i uvjerenje o prijekoj potrebi 
istine, kao glavnom uslovu, bez kojeg ni u naj- 
skromnijoj mjeri ne može da zadovolji moralnome 
pozivu, koji je kao čovjek sa sobom donio na 
ovaj svijet. Tu se u prvom redu hoće potpuno 
' povjerenje i iskrenost djeteta prama materi i 
obratno, — u koliko to ne bi u kojoj prigodi 
smetalo. Dakako da ne smije biti sada brutalne 
strogosti i da se majka ne kloni djeteta, već 
treba da vlada iskrena ljubav, koju mora dijete u 
dnu duše da osjeti i da počne uvigjati, kako je ona 
čista i nesebična. Na takav način niknuće mu 
u srcu čuvstvo zahvalnosti, koje će kasnije pro- 
cvjetati ljubavlju prama materi, a poslije pružiti 
bujne grane ljubavi bližnjega. 

Majka svojim nježnim i plemenitim uzgajanjem 
i žarkom ljubavlju daje kadšto svijetu ljude, koji 
svojom dušom napunjaju cijelu okolinu, narode, 
da i cijeli svijet... Ko da još posumnja o ne- 
izmjernoj cijeni njenog časnog poziva?! 

Ta — ko niko prije nje — zna ona svoje 
dijete u dušu. Ona mu zna i pamet i ćud i sklo- 
nosti i težnie, pa kako najbolje umije, i kako ioj 
prilike dopuštaju, udešava sav uzgoj svoga dje- 
teta, razvijajući tjelesne i umne sile djeteće, koje 
je često odredila već sama narav za ovo ili ono 
zvanje... 

Koliko tek vrijedi razvijanje karaktera, na 
kojem čovjeku stoji sva budućnost! Karakter je 
najljepši ures, karakterna čovjeka svako poštuje 
i ljubi. 

»Karakter se obrazuje utjecanjem raznih i silnih 
okolnosti, manje više pod vlašću i kontrolom 
pojedinca. Ni dan ne prolazi bez neke škole, — 





pa bilo za dobro ili zlo. Nema sitnice, koja ne 
bi mogla i niz pošljedica za sobom povući, kao 
što nema vlakna ni najtanjeg bez sjenke. Doista 
mudra je ona bila majka, koja je sina svoga 
svjetovala: — Ne popuštaj, sinko, ni najmanjem 
zlu, jer ako popustiš, da znaš, da ćeš mu prije 
ili poslije biti rob“'). 

Dakako da tu mnogo djeluje i otac, koji, u 
prvom redu zameće pojam pravde i naknade, 
koje su temelji društva, društvenih i državnih 
uredaba. 

Ako strogo promotrimo djelovanje ocai majke, 
vidjećemo, da je majčin život u domu. On je ču- 
stven, nutarnji, duševni život, njezina je svrha 
po naravi ta, da u djetetu zametne čisto sub- 
jektivni život, koji sveg čovjeka odregjuje i 
stvara jezgru njegove individualnosti. Otac, komu 
je svrha, da uregjuje spoljašnje prilike, i nehotice 
prenosi tu svoju radnju u svoje staranje o raz- 
vijanje duše dječije, t. |. on zameće u djetetu one 
moralne ideje, na kojima se uregjuje odnošaj 
njegova čeda napram društvu i državi. Tu se 
sjećamo riječi slavnoga Mantegazze: ,Svaku ple- 
menitu i veledušnu misao posvetite majci svojoj, 
— svaku želju za srećom i slavom — ocu svomu“?). 

Osobito mnogo utječe majka na dijete u reli- 
gijskom pogledu. Kad ono dogje do svijesti, oćuti 
svoju ovisnost od drugoga t. i. od matere. Mati 
ga hrani, odijeva, brine se za nj'. Dijete nehote 
oćuti i svoju podregjenost. To je prva pobuda 
onog naravnog duševnog svojstva čovječijeg, da , 
stvara sebi pojam o višoj sreći i u zadnjem redu 
o Bogu. 


1) S. Smiles: Karakter, 6. 
2) Mantegazza-Fiamin: Dobro i zlo, 64. 


20 








Kad dijete poodraste, vidi savršenost u majke, 
— barem relativnu savršenost prema sebi. To 
je drugo temeljno svojstvo u stvaranju pojma o 
biću, koje je nad svima nama i koje je jedino 
posve savršeno. Tako i dobrotu i sva ostala svojstva 
više ili manje dijete najprije opazi na svojoj majci. 
To opaža već onda, dok još nije duševno tako 
snažno, da bi barem u nekoliko moglo tu veli- 
činu doseći. 

Vidimo, da majka zameće u dietetu prva i 
najjača etična čustva i na njihovu temelju gradi 
moralna načela. 

Uzvišeni moralni primjer pruža požrtvovnost 
majčina za opstanak i napredak njezina djeteta. 
Majka sve čini za nj', te ioj pri tome ne pada 
na pamet sopstveni interes, jer — dok je dijete 
maleno — nema od njega koristi, a kad odraste 
— opet nema, jer ima dosta brige sa samim 
sobom. Dakle ni u kojem slučaju ne radi majka 
u svoju korist. Jedina joj je korist uživanje, kad 
joj čedo napreduje. 

Tu dakle dijete u rogjene maike vidi primjer 
najdivotnije nesebične ljubavi, koja samo u tome 
uživa, kada drugome može ugoditi, kad drugog 
može usrećiti. Takva nesebična i najplemenitija 
ljubav ne može da se ne prima srca dječijeg, 
pa ako ga drugi utjecaji ne navrate na drugu 
stazu, polaže time temelj najčistijem zadovoljstvu, 
— pravoj sreći... 

Ta zar nije najljepša sreća, kad čovjek u 
samu sebi i u svojima djelima može da nagje 
zadovoljstvo ? 

Ako si kada učinio bud kakovo dobro djelo 
pa bilo jednim novčićem,ili jabukom, to je zado- 
voljstvo  nepomućeno. Ako si svojim dužno- 
stima udovoljio, osjećaš veselje, saviest ti je 





mirna. Ako si izmirio kavgadžije, ćutiš sreću, a 
jesi li nadvladao sam u sebi kakovu napast, 
ćutiš moć. 

Svaki ovaj užitak usrećuje čovjeka, a siguran 
mu je, jer ne ovisi ni o kakvoj spoljašnjoj 
okolnosti. Niti ljudska zloba, niti nestašica 
kakova sredstva ne može nam takova užitka odu- 
zeti. A _ ovaj nutarnji čisti užitak jest ujedno 
temeli morala, a moral je temelj sreći i opstanku 
pojedinca. Naći ćemo tome dosta primjera u ži- 
votu svih u istinu velikih ljudi, kano što su 
Sokrat, Diogen, Seneka i t. d. 

No kako ništa nije savršeno na ovom svijetu, 
ni u nas, ni oko nas, to je nužno; da nam se 
u ranoj mladosti zametne ufanje u savršeni i 
vječni uzor svake dobrote. A to opet daje majka. 

Dakle majčin je utjecaj na pojedinca temelj 
sreći njegovoj i on je bitni uslov opstanku i raz- 
vitku ljudskog društva. 

Lijepo veli Smiles: ,Mati je i za to najveći 
učiteli, što je njezina škola i najnježnija. I u tom 
pogledu, ako je čovjek glava, žena je srce roda 
ljudskog; on sugjenje, ona osjećanje; on snaga 
a ona milost, blago i utjeha“:). 

»Dobre majke — veli Smiles:) mogu i ne doče- 
kati svoju nagradu, ali djelo njihovo živi i po- 
slije niih i vječno uragja dobrim plodovima.“ 

Dobre majke gledaju svoju sreću u napretku 
svoje djece, za koju bi prolile i posljednju kap 
krvi. 

Maika više nego iko drugi utječe na srce 
svog djeteta, da se u njemu razvije dobrota, 
ljubav i čista idejalnost. 


1) S. Smiles: Karakter 28. 
2) Isti, 33. 





Majka je takogjer gojiteljica estetskih ču- 
stava. 

Estetska čustva, koja su temeli ukusa, raz- 
vijaju se u djetetu malo kasnije, ali ipak dosta 
rano. Žena je već po svojoj naravi ljubiteljica 
onoga, što je lijepo i sretna je, da svoju oko- 
linu učini lijepom i ukusnom. Tim daje djetetu 
prilike, da motri ukusne stvari, da mu se raz- 
viju čustva za ljepotu i da tako izoštri svoj 
ukus. 

Materijaliste doduše niječu i važnost estetskog 
čustva po naš život. No čini nam se, da se na 
to ne moramo ni obazreti. Dok je liudi, koji 
uživaju u onome, što je lijepo, dotle ima i ono 
čustvo svoju vrijednost, pa i onaj, koji je tobož 
ravnodušan napram toj strani duševnoga života, 
priznaće, da mu lijepo godi, a ružno mu je 
odvratno. 

A to je veoma važno, pošto je estetski uzgoj 
najpouzdaniji temelji etičkome. 

I naša narodna pjesma spominje prečesto 
majku. Malo ima piesama, u kojima se ne bi 
isticalo njezino ime, a iz svega se vidi, da je i naš 
narod imao vrijednih majkt, koje su i za burnih 
dana odgajale sinove i kćeri divnom ljubavlju i 
ustrajnom požrtvovnošću. — Teško je misliti u 
takvim danima na odgajanje, no našnam narod baš 
u tom pokazuje divan dokaz svoje duševne daro- 
vitosti i sposobnosti. Nema ni u kojeg naroda u 
narodnoj poeziji toliko spomena o majci, koliko 
u našoj, a tome je uzrokom, što je naš narod u 
svako doba cijenio moralni i idejalni život kao 
glavnu svrhu svog opstanka. To štovanje prema 
majci upisano je zlatnim slovima u nebrojenim 


narodnim pjesmama. Ako se veliki narodi po- 
nose svojim svestrano naobraženim i odličnim 

majkama, ponosimo se i mi našima, koje do duše 
nijesu stajale na visini njihove naučne naobrazbe, 
jer to po našim tugaljivim prilikama nije moglo 
da bude, ali su plemenitim srcem i žarkom liu- 
bavlju svijetlile svojem narodu kao žarke luči 
posred tamne noći. 

Prošećimo se bujnim gajem naših narodnih 
piesama i uberimo po koji cvijetak, što ga je 
zasadila marljiva ruka narodnog pjevača u spomen 
majci!... 

NI. 


Za Bogom je roditeljka prva. 
Fra Grgo Martić.1) 


Citajući naše narodne pjesme, naći ćemo na 
svakom skoro listu spomena o majci. Ta su 
nam mjesta jasnim dokazom, kako naš narod 
poštuje mater i njezin častan položaj u obitelji 
i u društvu. Narod cijeni majčin uzgoj, a osobito 
ističe njezinu ljubav prama djetetu, čemu su i 


opet dokazom tolike narodne rečenice, kano što 
su ove: ,Gledaj majku, pa ioj uzmi kćerku“, 
»Kakva majka — takva kći“, ,Maika kćerku 
udaje“, , Majka kćerci sreću plete“, , Kakav sin — 
takovo srce materino“, ,Majka jednom rukom 
bije, drugom miluje“, ,, Majka zamane,al ne spusti“, 
»Ko ne zna za majku, ne zna za nikakvo dobro“, 
»Nad majku nema prijatelja“, ,Kud majka bije, 
onuda se tije“, ,Maika ne može ukleti, da ne 
udara i u ploču i u kamen“, ,Majkino bijenje i 
očino karanje na jednoj su deredži (jednako su)“, 
»Majka na jedna vrata išćera, a na druga ućera“, 
»Esab jok — ne može se ni zamisliti, što je 
majka“, ,Slagji dragi od meda, slagja majka od 
dragog“, ,Kad sam na putu, ne daj Bože, što 
mi majka misli, nego što mi žena“, ,,Budi mati, 


1) Pjesnička djela fra Grge Martića, I., 90. 








ne budi maćeha“, ,Bolja najgora majka, nego 
najbolja maćeha“, ,Majka je majka“, ,Lasno je 
s majkom pregju presti“, , Mekano je krilo ma- 
terino“, , Majka kćerku i bije i kara, te se opet 
s njome razgovara“, ,Majka tukla, majka bila, 
opet mi je majka mila“, ,Kud majka okom, tud 
kćerka skokom“, ,Jadnoj majci svi su ti jednaci 
— nit je koji hodža, nit hadžija“, , Majčin blago- 
sov Bog rado prima“, ,Kako ti materi, tako će 
tebi tvoje kćeri“, ,Dijete je majci rajsko smilie, 
kog se dosaditi ne može“, ,I Bog majku ima“ 
i t.d. 

A kako je značajna ova poslovica arapskog 
porijetla: , Dijete je jezgra svoje majke“ (El veledu 
sirrul ebi). Red i stega u majčinom domu odsi- 
jeva iz ovih narodnih šaljivih stihova: 


»Dok je kćerka kod majčice, 
Mirnija je od ovčice, 

A kada se s mužem združi, 
Od aršina jezik pruži.“ 


Glavitom momku veli se: ,ko od majke rogjen!“ 

Djevojci se veli: ,zlato materino“, ,hvala ma- 
terina“, ,materina dika“, ,majčin biser“, ,majčin 
cvijet“, ,majčino milovanje“, ,ruža materina“, 
»duša materina“, ,briga materina“. 

Sinov'ma kaže se: ,majčini sokolovi“, ,majčin 
ponos“, ,majčina nada“, ,majčina radosti“. 

Kad se djevojka hvali, kaže se obično: 


»Blago majci, koja ju rodila, 
Ai kući, u koju će doći!“ 


Djevojka, ponoseći se svojom ljepotom, kliče: 


»Mili Bože, na svemu ti fala! 
Divnu li me rodi moja majka!“ 

Za mladića veli se: 


»Bože mili, lijepa junaka, 
Blago majci, koja ga rodila!“ 


Ili: 


»Nije majka rodila junaka...“ 


Je li ko veseo, kaže se: ,vesela mu maika“, 
a u tuzi: ,žalosna mu majka“, ili ,kukala ti 
majka“. 

Mati govori sinu od mila: ,živ bio majci!“ 

Sinu i kćeri veli: ,hrano materina“, ,, zdravlje 
materino“, dušo materina“, ,utjeho materina“, 
»ime materino“ i t. d. 

Djetetu u kolijevci govori od veselja milo mu 
tepajući:, majčin razgovore“, ,,majčino drago“ idr. 

U zakletvama spominje se takogjer ime maj- 
čino,n.pr., tako mi majke“, , majčinog mi mlijeka“, 
»maičine mi hrane“, ,majčinog mi imena“, a u 
grdnji govori se: ,željela ga majka“, ,kameno 
mu srce materino“ i t. d. > 

Brat brata dozivlje: ,Oj....brate od matere!“ 

Sin je ,jedini u majke“, kći ,jedinka u majke“, 
junački sinovi — ,ljubimci majčini“. 

Narodna pjesma počinje ponajviše imenom 
majčinim, n. pr. 


»Rodi majka devet posobica“, 
»Rodi majka do devet sinova“, 
»sinoć majka porodila sina“, 
»Kad je majka sina zadobila“, 
»Majka ljulja nejaka Nenada“, 
»Budi majka svog Ivana sina“, 
»Majka Maru u postelji budi“, 
»Goji majka do devet sinova“, 
»Hrani majka dva nejaka sina“, 





»Hrani majka jedinicu Maru“, 
»Majka goji kćerku jedinicu“, 
»Kad je majka kćerku poželila“, 
»Kad sam bila djevojka u majke“, 
»Kad sam bila u majke jedina“, 
»Majka kara sina Mihajila“, 
»Zabrinu se djevojačka majka“, 
»Rasla dunja u majkinom dvoru“, 
»Majka Zulfu sitno pletijaše“, 
»Vezak veze zlato materino“, 
»Jelenina majko, kamo ti je Jele“? 
»Majka Maru preko mora zvala“, 
»Majka Maru kroz tri grada zvala“, 
»Majka Maru Kroz tri gore zvala“, 
»Majka Maru iza grada zvala“, 
»Majka Maru iz ružice zvala“, 
»Majka Jovu na večeru zvaše“, 
»sjede Marko večerati s majkom“, 
»Majka Maru preko mora dala“, 
»Majka Maru na veselje dala“, 
»Majka Maru na daleko dala“, 
»Majka Maru za Ivana dala“, 
»Majka kćerku za Ivana dala“, 
»Majka kćerku za dragoga dala“, 
»stara majka dva veselja čini“, 
»L'jepa ti je dika materina“, 

»U gospogje majke l'jepu kćerku kažu“, 
»Djevojčice, zlato materino“! 

»Ženi majka do devet sinova“, 
»sinoć majka oženila Jovu“, 
»Majka Mari tanko ruho slaže“, 
»Moja majko, oženi me mlada“, 
»Kad je majka udavala kćerku“, 
»Veseli se, ženihova majko“! 
»Raduj mi se, vojinova majko“, 
»Pita majka Kraljevića Marka“, 
»Kune majka Kraljevića Marka“, 
»Cuva ovce Mila materina“, 
»Govorila Jovanova majka“, 
»Hvalila se hvala materina“, 

pšetala se jedinka u majke“, 
»Pošetalo materino zlato“, 

»Pošetala sveta majka“, 

»Majka Muja po kafana traži“, 

»Nije brata, dok ne rodi majka“, 
»Jova si majku moljaše“, 

»Molila se dika materina“, 

»Razbolje se u majke jedinac“, 
»Razbolje se zlato u majčinom Krilu“, 
»Umre sinak jedini u majke“, 
»sanak snila Hrista Boga majka“, 
»Božja majka suze roni“, 

»Crkvu gradi Božićeva majka“, i t. d. 


Pogr'ješi li sin, usklikne: 
»šo učinih, moja majko !“ 


Ranjen junak padši u zelenu travu, viče: ,O 
što ću ti, moja mila majko!“ 

Kada čovjek posrne i učini kako zlo, umah 
se sjeti božije kazni i matere, koja mu je prva 
usadila u srce ljubav za sve, što je pravo i dobro. 

Kad je Gjerzelez Alija pogubio u ljutnji svoju 
sestru, viknu: 


»Avaj meni, moja mila majko, 
U ijedu posjekoh djevojku !“ 
K. Hčrmann: N. pj. M.I., 82. 
Nagje li se čovjek u neprilici, sjeća se pomoći 
majčine. 
Našao se junak u nevolji, pošto mu je Arap 
obećao na mejdanizaći, pa zamislivši se, uskliknu : 


»Moja majko! što li ću ti jako?“ 
V. S. Karadžić: Srp. nar. pj. IV., 297. 

Ljubav majke prama djetetu i obratno — zrcali 
se u ovim stihovima: 
Djevojka pozdravlja sirotan Halila: 


»Da si zdravo svojoj staroj majci!“ 
K. H&rmann: N. pj. M.II., 566. 


Djevojka budi dragoga, veleći mu: 


»Ustaj ljubi — ljubila te majka!“ 
P. Mirković: Srp. nar. pj., 27. 


Kad ko koga vruće zagrli, onda se kaže: 


»,Zagrli ga kao majka sina!“ 
V. S. Karadžić: Srp. nar. pj. V., 75. 


Kad ko koga želikuje, veli se: 


»Živom li se željom poželjesmo, 
Kano majka sina u tamnici.“ 
Ibid. (ženske), 123. 


Draga dragom govori: 


»Živom sam te željom zaželila, 
Kano majka sina jedinoga, 
A sestrica brata rogjenoga, 
Živo mi je srce ispucalo, 
Baš ko zemlja ljeti od sunašca ; 
Suha će se zemlja natopiti — 
Bog će dati — pa će kiša pasti, 
I želja će s moja ispuniti!“ 
P. Mirković: Srp. nar. pj., 140. 


Dievoici, koja se udaje, želi se, da stekne 
mladića od vrijedne maičice. 
Hrv. nar. pj. istar. i kvarn., 26. 

Mladim Kostrenikama pjeva narod: 


»Blagoslovi, Bože, majku, ka vas rodi, 


I još onu zibku, ka vas je takala, 
Tere onu majku, ka vas je dojila!“ 
Ibid., 31. 
Narodni pjesnik upotrebljava često metaforične 
izraze, da jače iskaže brigu i staranje majčino 
oko uzgoja. Tako n. pr. u pjesmi, gdje se spo- 
minje, kako je majka izgubila dva sina: 


»Koje i majka krvavo ranila...“ 
Gr. A. Nikolić: Srp. nar. pj., 204. 


U svakoj prigodi sjeća se naš narod maike. 
Njezino mu ie ime iza božjega najsvetije. Majka 
mu je kao neka nepovrediva svetinja, koju on 
čuva poput naidragocjenijega blaga. I lijepo nam 
o tom kaže već sv. pismo: ,,I kao onaj, koji blago 


sabire, tako i onaj, koji štuje majku svoju.“ 
Eccl. III., V. 
Mladić govori djevojci s počitanjem, jer je 
nju majka lijepo uzgojila. Snubeći je, govori joj: 
»Dopusti mi, mlada, 
Ca ću besediti: 
Nikad ti nis' rekal, 
Ca nebiš primila, 
Nit sam nikad tikal 
Tvoga draga tila ; 
Jer si u čistoći 
Pol majke zgojena ....“ 
Hrv. nar. pj. ist. i kvarn., 114. 


Mladić se ne usugjuje dotaknuti djevojčine ruke 
i lica, jer ga prekrasno vladanje djevojke sjeća 
nježnog odgoja majčinog. 


* 

Kad navališe vojnici na kulu Gjerzelez-Alije, 
| da je orobe i da mu mater konj'ma pogaze, viknu 
> Vuk Jaijčanin: | 

»Kad junaka doma ne imade, 

Sramota je porobiti kulu, 

A grehota pogazit mu majku, 

Jer je dobra rodila junaka.“ 

K. H&rmann: N. pj. M. L, 78. 
| Iz ovih se riječi vidi, kako i najveći nepri- 
jateli ima smilovanja za junačku majku. 
Mujo od Kladuše, opaziv majku Gjerzelez- 
Alije, reče ponosno i radosno: 


»Eto mile Alijine majke, 
Hajde sine, izved? je na kulu!“ 
Ibid., 176. 


Eto, kako narod poštuje mater, koja je ro- 
dila i odgojila junaka! 

U Primorju pjeva se pjesma, kako je Ive pošao 
sa svatovima po djevoiku, pa kako vila vilu na- 
govara, da ga ustrijeli. Vila ne će da sluša sa- 
vjeta svoje drugarice, veleći: 















»Nemoj, vilo, nemoj, sele moja, 
Mučno y njega odhranila majka, 
I junačkim opasala pasom.“ 
Stj. Mažuranić: Hrv. nar. pj. 1., 71. 


Pomisao na brigu, što je imagjaše majka pri 
uzgoju djeteta, odvraća čovjeka od zla. 

Kad je Omer-beg našao kod svoje kuće sve- 
zana Atlagić Osmana, koji je htio da prevari nje- 
govu sestru Umihanu, tukao ga pernim buzdo- 
vanom, pa mu govorio: 

»Mol' se Bogu, Atlagić Osmane, 
Jera jesi jedini u majke, 


| Buzdovan bih o te salomio . . .“ 

Nato mu odriješi ruke i pusti ga kući. Mi- 
mogred neka je spomenuto, da ije isti Osman 
Atlagić poslije oženio Omer-begovu sestru Umi- 
hanu. Iz rukopisa K. H&rmanna. 


Omer-beg bi u onoj ljutnji sigurno bio ubio 
Osmana, da se nije sjetio suza starice majke, 
koja bi kukala za sinom. Pomisao na mater nje- 
govu istrgnu mu iz ruke buzdovan i on oprosti 
čovjeku, koji htjede da osramoti njegovu kuću 
i da pogazi poštenje njegove sestre. I narodna 
rečenica veli: 


»Grehota je ranu povr'jediti 
I sirotnu rasplakati majku.“ 


Koliko su života spasle suze majčine! Suza 
majčina rastapa kamenje. Suze su majčine naj- 
dragocjenije biserje, jer uvijek donose mira i 
utjehe, pomoći, zadovoljstva, okrjepe i božjeg 
blagosova. U majčinu suzu ulio je Bog svu moć 
i sav čar. 

J. E. Tomić pjevajući zavičaju, uporegjuje ga 
nježno sa suzom materinom: 





»Pun si čara i milina, 
Kao suza materina, 
Kad s raskošju mili van...“ 


Akoprem je naš domaći uzgoj u većem dijelu 
našeg naroda bio udešen najviše prama jadnim pri- 
likama, neprestanim borbama, ipak _ se vidi iz na- 
rodnih piesama, da je majka i u drugom pogledu 
lijepo uzgajala svoju dječicu. Bez toga ne bi | 
ona uživala onog štovanja, što ga nalazimo na 
svakom listu. | 

Marica djevojka govoraše Ivanu Senjaninu, | 


da je vodi Senju kamenome, ier su teški rati 

na krajini, pa bi mogao zbog nje izgubiti 
glavu: | 
»Pa će mene tvoja kleti majka, 
A teška je suza materina.“ 
L. Marjanović: Hrv. nar. pj., 53. 


Koliko narod cijeni majku, vidi se iz ovih 
stihova: 
»Ti ćeš sebi drugu ljubu naći, 
Ali ne ćeš djeci majke naći!“ 
Gr. A. Nikolić: Srp. nar. pj. IL, 33. 


I lijepo to _potvrgjuje narodna rečenica: 
»Niko ne zna, šta je svoja majka.“ 


Sve će čovjek lako nadomjestiti, ali majke, 
kad je izgubi, nikada. Sin htjedne za dug pro- 
dati svoju majku, pa ga od tog odvraćala nje- 
gova liuba: 

»Bog t' ubio, Hasan-aga, sahroš bekrijo, 
Lasno ti je ljubu steći — majku nikada, 


Vodi mene u čaršiju, pa mene prodaj!“ 
Iz rukopisa K. Hčrmanna. 


I ljuba će se eto žrtvovati za majku svog 
muža. 

Smilovanje prama ojagjenoj majci odsijeva iz 
ove pjesme o Senjaninu Ivi: 

Vino pio Senjanin Ivo u svoje punice, a gle- 
dala ga zaručnica, pa je govorila svojoj majci, 
da vidi, kako Ivo vino pije. Majka joj kaže, da 
je i ona imala devet dragih i da su svi pomrli 
od uroka, pa da teško i njemu dobro bude. Ivo Se- 
njanin ode kući i reče majci: 

»Oj starice, mila moja majko, 
Steri meni mekane dušeke; 


Ne steri mi dugo ni široko, 
Jer ti ne ću bolovat' za dugo.“ 


34 





Onda dade maici zlatnu jabuku, da je odnese 
njegovoj zaručnici i ako bude roda gospodskoga, 


žaliće ga tri godine dana, a ako bude roda orjat- 
skoga, ne će ni tri nedjelje dana. Draga ga je 
žalila tri godine dana. 

Poslije se udala za budimskog bana. Kad su 
pošli svatovi ispred Senjanina Ive kuće, rekne 
ona, da bubnji ušute, jer bi mogli ražaliti Iva- 
novu majku. To ražljuti bana budimskog, pa 
prekori zaručnicu, što žali Ivana, a ona mu reče, 
da bi ga žalila i kad bi u njegovom domu bila. 
Na to joj ban odsiječe glavu. 

V. S. Karadžić: Srp. nar. pj. IIL, 512.—515. 


Majku ne valja vrijegjati. Mujo Hrnjica grozi 
se ovako: 


»Ko bi moju ucv'jelio majku, 
Rusu bih mu odsjekao glavu!“ 
Iz neštampane nar. pjesme. 


Narodni pjevač opisujući boj, svršava svoj 
opis stihovima: 


»Ko pogibe, žalosna mu majka, 
Ko ostade, vesela mu majka!“ 
K. H6rmann: N. pj. M. II., 245. 


Kad se opisuje koja planina, gdje se često 
boj bije, veli o njoj narodni pjevač: 


»Tude često jadikuju majke.“ 
Ibid., 245. 


U Marjanovićevoj zbirci zabilježena je vrlo zna- 
čajna pjesma : ,Po čijoj majci raste trava?“ Evo 


je u cijelosti: 

»Neka, neka, milom Bogu fala! 
Vaj po kojoj majci raste trava? — 
Koja hrani konja i junaka, 

Koja hrani djetelinom travom, 

A junaka šenicom bjelicom, 

Konja poji hlagjanom vodicom, 

A junaka crvenikom vinom.“ 


Slična je misao i u Preradovićevoj noćnoj 
pjesmici ,Junak spava u zelenoj travi“, gdje konj 
odgovara junaku, koji ga pita zašto mu pase 
travu ispod glave: 

















»Tvoje lice zemlji omiljelo, 
Od kada si postao junakom“. 





Majka će za svoje čedo sve učiniti. Kad je 
car Konstantin hotio da nagje časne krstove, na- 
loži vojnicima, da oduzmu carici Jevrejki dijete, 
da ga stave nad vatru, pa će im ona naa gdje | 
časni krstovi, jer | 

| 


» ... svaka je majka milostiva 
I svome je srcu žalostiva . . .“ 
Gr. A. Nikolić: Srp. nar. pj. II., 41. 





Koliki je grijeh ne slušati majku, vidi se iz 
ovih stihova, gdje mladić čita iz knjige gre- 
hovnice: 

»Jedan grijeh: ti ne slušaš majku; 

Drugi grijeh: reći, pa odreći; 

Treći grijeh: varati djevojku.“ 
V. S. Karadžić: Srp. nar. pj. VI. (ženske), 1. 


Pravo veli narodna riječ: ,Dobro dijete majku 


spominje“. 
U narodnoj pjesmi ima mijesta, kako se sin 


na polasku u boj zabrinuto sjeća svoje matere: 

»Majko, majko rojena, 
Ki će tebe, majko, hranit. 
Kad ja moram cara branit? 
Majko, majko rojena!“ 
Stj. Mažuranić: Hrv. n. pj. 1., 187. 


Luka Vukalović govori na rastanku svojoj 
ljubi, kako mu neka čuva sijedu roditeljku, majku, 
ovim ganutljivim riječima: 


»Pripazi mi s'jedu roditeljku, 

Da joj žao ne ostane na te 

I na mene, gojenika svoga; 

Jer će meni mrijet biti teško, 
Ako na me suzu pusti gorku; 
Za Bogom je roditeljka prva, 
Pa i tebi, ko i meni, dušo!“ 

F. G. Martić: Pjesn. djela I., 90. 


Kladuški Mujo, vraćajući se iz boja kući, 
govori: 


»Da ja vidim svoju staru majku, 
Obeselim svoju vjernu ljubu.“ 
I. Jukić i G. Martić: Nar. pj. bos. i herc. I.—II., 144. 


U pjesmi dolazi izmed svega roda na prvom 
mjestu majka. Rijetka su mjesta, gdje bi se majka 
spominjala iza oca, ljube ili sestre. 

Evo nekoliko lijepih primjera. 

Kad je došao ferman iz Stambola, da odlaze 
mladi travnički jenjičari u boj, opraštaju se oni 
tužno, spominjući ponajprije majke: 


»Naše majke, vi nas ne plačite, 
Naše seke, vi nas ne žalite, 
Naše drage, vi nas ne čekajte, — 
Ne čekajte, već se razudajte: 
Mi ćemo se dolje oženiti 
Crnom zemljom i zelenom travom.“ 
K. Blagajić: Hrv. n. pj. iz pr. iz B., 22. 

Odobaša Skejo pjeva polazeći u boj: 


»Ostan' s Bogom, Bosno ponosita, 
I lijepo šeher Sarajevo 
I po njemu kule i avlije, 
Po kulama naše mile majke, 
Po avlijam' lijepe djevojke, 
Mi odosmo na carevu vojsku, 
Da pijemo vodu zaboravku, 
Da nas stare zaborave majke 
I djevojke, naše jaranice. 
Vi starice, naše mile majke, 
Nadajte se suncu i mjesecu, 
Ali nama nigda za vijeka.“ 
K. Hčrmann: N. pj. M. L., 56. 


Grčić Manojlo iašući pred svatovima, baca 
topuz nebu pod oblake i pjeva: 


»Mlav planino i planino Stara! 
Mlav planino, krvava krajino! 
Cudno li si u krv ogreznula! 
Mloge li si majke ojadila! 
Mloge sestre u crno zavila! | 
Udovice u rod opravila! 
Da 1 ćeš danas moj? ojadit majku? 
Da li sestru u crno zaviti? 
Da li dati moju zaručnicu 
Za Gruicu sina Novakova?“ 

V. S. Karadžić: Srp. nar. pj. III., 26. 


Kad je Vojinova ljuba izbavila svog muža i 
pustila iz tamnice druge zarobljenike, reče im: 


»Vi idite svaki svome domu, 

Koji majki, koji svojoj ljubi, 

Koji bratu, koji roditelju, 

Ja ću s Vojom našem belom dvoru, 
Mi €mo sada našoj staroj majki, 
Jedva će nas majka dočekati, 


Ko sirota iza gore sunce!“ 
Gr. A. Nikolić: Srp. nar. pj. 1., 211. 

Mijat Brdarić pita Senjanina Ivu najprije za 


svoju majku, a onda tek za ljubu i seku: 
»Već čuješ me, Ivan kapetane! 
Je li zdravo moja mila majka, 
Je Y s' udala moja vjerna ljuba, 
Jesu | mi se seke poudale, 
Je li moja kula opanula, 
Jel mi sada gjogo u podrumu ?“ 
I. Jukić i G. Martić: Nar. pj. bos. i herc. I i. IL, 285. 


Hajduk Vukosav viče u tamnici u očajanju: 
»stara majko, ne nadaj se u me, 
Vjerna ljubo, preudaji mi se!“ 
V. S. Karadžić: Srp. nar. pj. III., 349. 


Slično svršava jedna pjesmica u Marjano- 
vićevoj zbirci na str. 195. 

Naš narod poštuje roditelje i čim su oni 
stariji, tim je i to štovanje veće, te je u tom 
pogledu nalik starim Spartancima, gdje se oso- 
bito poštivala starost. 

Kad je beg Kostadin pozvao k sebi na ručak 
Kraljevića Marka, reče mu ovaj, da ne će doći, 
jer je vidio jednom kod njegova stola tri nečo- 
vječna čina. Prvi čin bijaše, što je otjerao sirotnu 
dječicu, koja moljahu hljeba; drugi, što je mlagje 
gospodare stavio kod gornjega stola, a starije 
kod donjega, — a treći, što: 

»...ti imaš i.oca i majku, 
Nijednoga u astalu nema, 
Da ti pije prvu čašu vina.“ 
I. Filipović: Kraljević Marko, 346. 
Gradio crni Arapin kulu, pa njoizi govorio: 
»što ćeš moja u primorju kulo? 
Majke nemam, da po tebi šeće, 
Niti majke, niti roditelja“... 
Stj. Mažuranić: Hrv. nar. pj. 1., 84. 

Djevojka se tuži gori, kako joj je srce puno 
jada: 


»Jad jadujem, nikom ne kazujem, 
Nemam majke, da joj jade kažem“. 
P. Mirković: Srp. nar. pj.. 20. 


Cežnja za majkom vidi se iz ovog primjera. 
Molio čoban Mihajlo, da mu dadu zlaćenu svi- 
ralu, da zasvira od želje. Na sviralu izlazio 
tužni glas: 


»Avaj mene, moja stara majko, 
To ti hoću željan umrijeti!“ 
Čubro Čojković: Pjevanija, u Lajpcigu 1831. 


Djevojka je imala devet jaranica do devet 
zavidnica, pa je krivo optužiše njezinoj majci, 
da ona ljubi četiri junaka i to: Kraljevića, 
Obilića, Kosančića i Toplicu Milana; ali ona 
njima odgovara: 


»Da je kakva moja mila majka, 
Ona bi im sve to vjerovala, 

Al je moja majka milostiva, 
Jer ne sluša mojih jaranica, 
Jaranica, ljutih zavidnica.“ 


JI. Zovko: Herc. i bos. žen. pj. [., 109. 


Kad ti majka ne vjeruje, onda gubiš svaku 
nadu, da će drugi vjerovati tvojim tužbama. 
Majka nije vjerovala tužbama svoje kćeri, mlade 
pašinice, pa joj ova govorila: 


.Medet alla do Boga miloga, 
Kada meni majka ne vjeruje, 
Kako će mi tugjin vjerovati!“ 
N. Tordinac: Hrv. nar. pj. iz Bosne, 27. 

Majka se ponosi svojom kćerkom. Djevojka se 
hvali, kako je mnogi prosci prošahu, no majka 
je ne htjede dati: 


»Ma me nije mila majka dala, 
Držala me za lipotu dvora.“ 
Hrv. nar. pj. ist. i kvarn., 61. 


Razbolje se junaku djevojka, a on zabrinut 
pita, hoće li mu umrijeti. Ona mu odgovara: 


»Ako umrem — majki ću umriti; 
Ako živim — tvoja hoću biti.“ 
Ibid., 110. 


Djevojka znade, da će s njene smrti najviše 
trpjeti i plakati majka, pa tugaljivo kaže: ,Ako 
umrem — majki ću umriti.“ To je naijčistiji i 
nevini izljev djetinje ljubavi. 


* 


Svakom je najveća zakletva, kad se zakune 
majkom, kako se to vidi iz mnogih primjera 
u narodnim pjesmama. Tako se kune Kopčić 
Alija: 

»Da bi mene majka ne rodila, 
Ni muškijem pasom opasala, 


V. St. Karadžić: Srp. nar. pj. III, 263. 


U Kapetanovićevoj pjesmi ,,Boj pod Banjom 
lukom“ zaklinje paša vojnike, ako bi se koji 
kukavno ponio: 


»Crn mu obraz na obadva svijeta, 
Prokleto mu materino ml'jeko!“ 
M.B. Kapetanović-Ljub.: Boj pod Banjom lukom, 33. 

U Kuhačevoj zbirci ima na jednom mjestu: 


»Prokleto vam materino ml'jeko!“ 
F. Š. Kuhač: Južnoslovj. nar. pop. IV., 62. 


Kletva materinjim mlijekom i imenom vrlo 
je teška, te se kazuje u najozbiljnijim sluča- 
jevima. 


Vrlo nježan odnošaj izmegju majke i djeteta 
opaža se u onim pjesmama, gdje je govora o 
ženidbi ili udaji. Majka obično nagovara sina, 
da se ženi, a sin gleda da nagje djevojku, koja 
će biti po volji majci i koja će je zamijeniti u 
kućnom poslu. 

Za večerom svjetuje majka Todora, da se ženi: 


»O Todore, moje čedo drago, 

Već sam, sine, vrlo ostarila, 

Ostarila i onemoćila, 

Ne mogu ti poslovati sine, 

Ni po bijelu dvoru posrtati, 

Niti tvoje goste privatati, 

Već prosipaj riznicu i blago, 

Te ti prosi gospogju djevojku 

Tebe ljubu, a mene odm/jenu, 

Neka radi po gospodsku dvoru.“ 
V. St. Karadžić: Srp. nar. pj. II., 490. 


Na drugom mjestu govori majka sinu: 


»Od šta vakat, moj Alija sine, 
Od šta vakat, od tog i vrijeme, 
Već si svojoj na ženidbu majci. 
Jesi " gdjegod zagledo djevojku, 
Tvojoj majci milog prijatelja ?“ 





Odgovara joj sin: 


»Jesam, mati, mojih mi očiju, 
U Vrljici Zlatku Ajan-age, 
I ja ću se oženiti njome, 
Ja zemljicom i zelenom travom. 
Dobra cura, dobar prijatelju.“ 
K, H&rmann: Nar. pj. M. II., 413. 


I njemu je milo, što je našao sebi dobru 
djevoiku, a majci dobra prijatelja. 

Majka svjetuje Kraljevića Marka, da se ženi 
i da traži njoj zamjenu: 


»Oženi se, moj premili sine, 
Da zamjenu stečem za života.“ 


Marko se tuži, da ne može naći nigdje ljube, 
jer gdje nagje ljubu, ondje nema za nju prija- 
telja. 

»Osim jednu, moja stara majko, 
A pod dvorom Kralja Sišmanina, 
Mati moja, u zemlji Bugarskoj; 
Ja je nagjoh na vodi Catrnji, 
Kad je vidjeh, moja stara majko! 
Oko mene trava okrenu se. 
Eno, mati, za mene djevojke, 
Eno za te dobra prijatelja.“ 
V. St. Karadžić: Srp. nar. pj. I1., 330—331. 


Kad je Niko Novljanin sagradio kulu, rekne 
mu maika: 


»A_ moj sine, Novljanine Niko! 
Kad si taku načinio kulu, 

Jer se ne šće oženiti, sine, 
Dok ti mogu po dvoru hoditi 
I od dvora Kključe prenositi?“ 

Sin joj se tuži, da bi se on rado oženio, ali: 
»Gje ja nagjem za sebe djevojku, 
Nema, mati, za nas prijatelja, | 
Gje ja za nas prijatelja nagjem, 
Nema, mati, za mene djevojke.“ na 
Ibid., 227. 
Momak dakle, kad se ženi, traži ne samo 
ženu, nego i kući prijatelja, a u prvu ruku ma- 
teri, s kojom se tada i svjetuje. 
Sin dovodeći svoju ljubu, govori maici: 
»Eto, majko, tebi zamjenica, 
Zamjenica, meni ljuba vjerna.“ 
Nj. Dvorović: ,,Hrv. nar. bl.“, 16. 


Slično ima i u bugarskoj narodnoj pjesmi. 
Sin dovodeći djevojku, govori majci: 


»sl uaJre3u, MHJTA Maiiko! 
OT" Tu HOCAMT HO'ecTuua — 
He'ecruua CaMoOGnuJIcKa, 
Te6', MALKO, OTMENUuya !“ 
"bparea MusannHoBun: BJIrApCKBH HAPOJHII IPBCHI, 


Zagreb 1861., 1. 
Narodni guslar svršava često pjesmu o že- 
nidbi, okrenuvši se k slušateljima: 


»I vas majka udomila brzo, 
Da pod starost zamijenu nagje!“ 


U Kurelčevim ,Jačkama“ počinje jedna pjesma 
ovom kiticom: 


»V našem selu, v sridnjem kraju 
Jedna mala divojčica, 
Ka se svikla mojem srdcu, 


I materi ugodila ....“ 
F. Kurelac: Jačke, 48. 


Majka želi, da joj se sin oženi i da dobije 
djece, s kojom će biti sretan. 

Janković Stojan sagradio krasnu kulu, pa 
uvede u nju ostarjelu majku, da mu kaže, je li 
ioj kula po volji. Ona mu ne htjede ništa kazati ; 
bijaše sjetna i nevesela. Pitao je sin, što tuži, 
što mu ne kaže svoje jade i je li joj po volji kula. 
Iza dugog moljakanja, progovori mu majka: 


»O moj sine, Janković Stojane! 
O moj sine, sve na sv'jetu moje! 
Nujna jesam gledajući kulu. 
Imaš kulu, kakve junak nema 
U svijetu i svoj carevini. 

Al ti po njoj ljubovca ne šeće, 
Tvoja ljuba — moja mila snaša; 
Pa čem' ću se, sinko, veseliti? — 
Ne treba mi prebijele kule, 
Stara jesam, o moj mili sine! 
Ne mogu se po njoj veseliti, 
Jere sam ti iznemogla, sine; 
Tebi nema ko vode prineti, 

Tebi nema ko ručka spremiti, 
Nema te ko na put opremiti, 
Nema te ko s puta dočekati, 
Nema ti ko ruvo urediti, 

Ni svetačkog, a ni svakdanjega, 
Osim mene, tvoje stare majke. 
Da imadeš vijernu ljubovcu, 

Ona bi me, sine, izmjenila 

Od svakoga moga poslovanja, 
Ponajviše bi me zabavljala 

Od samoće — teške druge moje; 
Jer mi j', sine, volja za života, 
Da ja vidim tvoju vjernu ljubu, 
Tvoju ljubu — moju milu snašu. 
Još kada bi dočekala majka, 

Da je snaša sina porodila — 
Onda bi ja u veselju bila, 

Onda ne bi žalila umr'jeti!“ 


M. Kordunaš: Srp. nar. pj. 1., 167. 

Iz ove pijesme vidi se, kako sin radi sve po 
volji svojoj majci. 

Momak prosi uvijek u majke djevojku. Po- 
znata je piesma ,Smiljanić“, gdje momak govori, 
kako će se popeti pred draginom kućom na 
jablan, pa će zapjevati kano lastavica i zakukati 
kano kukavica: 


»Zaprosit ću njeju staru majku, 
Ne bi li se majka smilovala, 

Ne bi " meni svoju hćerku dala, 
Meni dala, ali obećala ; 

Ne bi I mene svojim zetom zvala.“ 


Hrv. nar. pj. ist. i kvar, 51. 


Mladić govori, kako će moliti kćer u majke: 


»Kukati ću kano kukavica, 
Pjevati ću kano lastavica, 
Dok mi majka jedinu ne dade.“ 
L. ić: Slavonski običaji, 37. 


Djevojku koju bi rado uzeti za ženu, pita 
momak ovako: 


»Oj, djevojko, dušo moja, 
Sto ti reče majka tvoja? 
Reče li te meni dati? 
Reče 1! mene zetom zvati?“ 
N. Begović: Srp. nar. pj., 102. 


Na drugom mjestu: 


,Bi li mi te mati dala? 
Bi li mene zetom zvala?“ — 
Nj. Dvorović: ,,Hrv. nar. bl.“, 24. 


Maika sjedi pod rascvalim jorgovanom, u 
krilu ioj zaspala nevjesta. K njima dogje sin 

Lazar i turi mladoj ruke u njedra, na što ga mati 
opominje, da ne probudi nevjeste. Sin je pita, za 
kog je nevjesta. Kad mu majka odvrati, da je 
ona za njega, to se njemu dopane, pa joj veli: 


»Fala tebi, moja mila majko, 
Kad si moje sevdisala zlato, 
Sevdisala i begenisala.“ 
J. B. Petranović: Srp. nar. pj. 1., 259. 


Moma baca vijenac u vodu, pa mu govori, da 
dopliva do matere njezinog dragoga: 


»Plivaj, plivaj, moj zeleni v'jenče, 
Pa doplivaj Jovanovoj majci, 
I upitaj Jovanove majke, 
to ne ženi mlagjana Jovana ?“ 
N. Begović: Srp. nar. pj., 94. 


Djevojka veli momku: 


»O moj Jovo medeni, 
Što te majka ne ženi?“ 
Ibid., 101. 


Djevojka pita momka, kakav će joj dati 
savjet, da uzmogne ugoditi njegovoj majci? Na 
njegovo pitanje, što ga ona gleda, odgovara mu: 


»Ja te gledam, sugjen gospodaru, 
Kakav ćeš mi sada nauk dati, 
Kako ću ti majci ugoveti . . .“ 
V. St. Karadžić: Srp. nar. pj. 1. 60. 


Bez majčine dozvole ne će da vodi momak 
djevojke kući. 

Djevojka nagovara momka, da je vodi svojoj 
kući, a on joj veli: 


»A čuješ li, draga dušo moja, 
Dok ja odem svojoj miloj majci, 
Pa joj kažem, što je i kako je, 
Ako meni rekne moja majka, 
Dovešću te mom bijelom dvoru 
I uzeti za vjernu ljubovcu.“ 
Bos. vila 1892., 24. 


Ako je momak već odabrao sebi djevojku, ne 
brani mu je majka uzeti. Kad je došlo doba, da 
se ženi Niko Gijulković, reče mu mati: 


»Gjulkoviću! drago d'jete moje, 
Je I se volja oženiti, sine? 
Kaž' djevojku u Senju našemu, 
Ama, sine, koju tebi drago, 
Namah će ti nana isprositi.“ 
joj sin: 

»Čuješ li me, mila moja majko! 
Ne ću ti ja iz Senja djevojke: 
Cuo jesam na Udbini bijeloj, 
Jesam čuo glavitu djevojku, 
Po imenu mladu Dilberiju, 
Sestru Vjepu Hrnjice Halila ; 
Kako čujem i kažu mi ljudi, 
Sva je moja slika i prilika ; 
Daj mi izun, mila moja majko, 
Da se igjem do nje potruditi, 
Ne bi li je kako izbavio, 

Ne bi li je očima vidio!“ 


Majka će sinu: 


»Čuješ li me, moj Nikola sine, 
Hajde, sine, u sto dobrih časa, 
Dušmani ti pod nogama bili! 

Ako 1 ne ćeš, moj Nikola sine, 
Da Bog da te poželila majka, 
Ama, sine, do današnjeg' danka!“ 
I. Jukić i G. Martić: Nar. pj. bos. i herc., 165. 


No ima pjesama, — koje su u ostalom sve 
istog izvora, — gdje majka brani sinu, da uzme 
djevojku, koju on ljubi. On sluša majku, te 
uzimlje djevojku, koja je njoj po volji, pa za 
tim udara sebe nožem u srce. Za njim gine ne- 
sugjena mu ljuba, te se i ona ubija. Majke ko- 
paju ih u jedan grob, te im zajedno sastavljaju 
u zagrljaj ruke. V. St. Karadžić: S. n. pj. (ženske), 1. 


I kćerku savjetuje obično majka, da se udaje. 
Ponajviše ostavlja joj na volju, da pogje za onog, 
kog je sama zavoljela. Kad je Mlečanin Giorgjo 
zaprosio Maru, prosio je Sarajlija Jovo. Pitala 
ju tada majka: 


»Kog' bi sada ljubit najvoljela ?“ 
J. B. Petranović: Srp. nar. pj. 1., 382. 


Majka daje kćerku Umihanu za dragog si- 
rotan-Aliju : 
»Ako si ga, sinko, sevdisala, 
Sevdisala i begenisala, 
I ja ću te njemu pokloniti 
I meni je beli omilio.“ 
K. Hčrmann: Nar. pj. M. IL, 568. 


Majka svjetuje kćerku, da se udaje: 


,Šćeri moja, mlada Angjelijo! 
Udaji se, moja šćeri draga, 
Eto tebi svata na probira, 
Sve po izbor bolji od boljega, 
Uzmi, šćeri, koga tebi drago.“ 
V. St. Karadžić: Srp. nar. pj. III., 473. 

Djevojka je uzrasla za udaju, a majka ple- 
tući je govori joj: 


»Lijepa si, Petrijo, 
Biraj momke po izbor, 
Biraj jednog po jednog; — 
Kad izbereš momčića, 
Kaži, šćeri, ne taji, 
Pa na jesen u sreću 
S nama, šćeri, zajedno.“ 
M. Milanović: Srp. nar. pj., 127. 


Prigodom ženidbe spominje se uopće najviše 
ime majčino. Djevojačkoj majci govore svatovi: 


»Davor tebi, djevojačka majko, 
U tebe je ljepota djevojka!“ 
Sk. Fapković: ,,Nešto o ponosu“, 176. 


Kad se svatovi opremaju, da dovedu mladu, 
pjeva se: 


»Za ran', kume, za ran" stari svate; 
Moli vam se ženikova majka, 
Za rana joj snahu dovedite, 
Da donese sunca u njedrima, 
U rukav'ma sjajne mjesečine.“ 
V. St. Karadžić: Srp. nar. pj. 1, 15. 


Vrijedni mladenci ponos su majčin. Mladen- 
cima se želi, da bi se rodom podičili, a: 


»Kao paun zlatnim perom, 
A šenica ravnim poljem, 
I lozica biber-grožgjem, 
I pučina slanim morem: 
Tako s vama mila majka!“ 

Kad svatovi unilaze u dvor, dočekuje ih majka, 
koja se raduje i blagosilja mladence, noseći im 
u susret po običaju hljeba i soli: 


»Išetala ostarjela majka, 
I avliji vrata otvorila. 
S dobrom srećom svate dočekala, 
Dočekala svakim berićetom, 
Berićetom — sa kruvom i soli.“ 
P. Mirković: Srp. nar. pj., 29. 


Najveće je tu veselje maičino. Kad dolaze 
svatovi, pjeva se: 


»Oj redom, redom jasenje! 
Oj redom, redom jasenje! 
U ovom dvoru veselje! 
U ovom dvoru veselje! 
Sav mu se šereg veseli, 
Sav mu se šereg veseli, 
Jovina majka najbolje, 
Jovina majka najbolje, 
Koja je Jovu rodila, 
Koja je Jovu rodila.“ 

N. Begović: Srp. nar. pj., 127. 





Majka daruje svatove, kad joj dolaze po dije- 
vojku. Pitala seka brata, u čije će dvore svatovi, 
a on joj odgovara: 


»sejo moja, budi mi vesela, 
Naši će I dvori dočekati, 
Naša majka darom darivati.“ 
V. St. Karadžić: Srp. nar. pj., u Lipisci 1824., 215. 


že 


Sin ne taji pred majkom ni najnježnijih svojih | 


osjećaja. Vodio sin majku po bašči, pa je raz- 
nolikom cvijeću prispodabljao svoju dragu, ne 

bi li se majci što više svidjela i ne bi li majka 
pristala na njihov brak. Došav do trnjinice, pri- 
spodablja s njom oči svoje djevojke, — s krinom 
bijelim — njezinolice,s vinovom lozicom — nje- 
zine ruke i t. d. Majka mu reče: 

»Neka sine, sugjena ti bila!“ 

A sin njoj: 

»I ti, majko, puno živa bila!“ 

J. B. Petranović: S. n. p. 1., 186. 


Evo inačice u cijelosti: 


Mujo majku po gjulbašči voda, 
Po gjulbašči, po zelenoj travi. 
Pa je vodi mrkoj trninici: 
»Nuto, majko, mrke trninice, 
Ovake su oči u djevojke, 
U djevojke, a u moje drage.“ 
»Neka, sine, sugjena ti bila!“ 
»I ti, majko, puno živa bila!“ 
Pa je vodi bijelu zambaku: 
»Nuto, majko, bijela zambaka, 
Ovako je lice u djevojke, 
U djevojke, a u moje drage.“ 
»Neka sine, sugjena ti bila!“ 
»I ti, majko, puno živa bila!“ 
Pa je vodi rumenoj ružici: 
»Nuto, majko, rumene ružice, 
Ovako je lišce u djevojke, 
U djevojke, a u moje drage.“ 
»Neka, sine, sugjena ti bila!“ 
»I ti, majko, puno živa bila!“ 
Pa je vodi vinovoj lozici: 
»Nuto, majko, vinove lozice, 
Ovako je lice u djevojke, 
U djevojke, a u moje drage.“ 
»Neka, sine, sugjena ti bila!“ 
»I ti, majko, puno živa bila!“ 
K. Blagajić: Hrv. n pj. i pr. iz B., 28. 





| 


Prostodušnost, iskrenost i nježnost ogleda se 
u ovom razgovoru izmegju majke i sina. 

Kao što mladić — tako i djevojka goji u 
svom srcu iskrenost i osobito povjerenje prama 
materi. To se vidi iz ovoga dijaloga izmegiju 
majke i kćeri: 


»Hodi, Mare moja, 
Ako si oprala, 
— Nisam, majko moja, 
Skoro ni pričela. — 
Da ča si mi, Mare, 
Letnji dan delala? 
— U polju sam, majko, 
Rožice trgala. — 
Si mi čuda, Mare, 
Tih rožic nabrala ? 
— Puno Krilce, majko, 
I puna nedarca, 
I oba rukava. 
I zgora sam majko 
Tri venci uplela. — 
Komu si mi, Mare, 
Ti tri venci dala? 
— Jednoga san, majko, 
Brajnu darovala; 
Drugoga san, majko, 
Dragiću mojemu ; 
Tretoga san, majko, 
U Dunaj metala. 
Aj plovi mi, plovi, 
Moj vence zeleni! 
Svi venci uveli, 
A moj se zeleni, 
Sve ča dalje plovi, 
Sve se lipše vidi. 

Hrv. n. pj. ist. i kvar., 89. 





I djevojka ispovijeda majci sve svoje najnježnije 
osjećaje i tajne. Vrlo je ganutljiva ispovijed 

kćerkina svojoj majci, gdje joj kazuje 
svog nepokoja: 


»Ne karaj me, moja mila majko! 

Nemam sanka od Gjurgjeva danka, 

Jer se moje oženilo drago. 

Da je višom i lepšom od mene, 

Ne bi meni pola jada bilo, 

Nožem bi se u srce udrila 

Na nožu bi srce izvadila, 

Od srca bi divit načinila, 

A od lica bijele artije, 

Od očiju mrka murećepa, 

Od obrva dva mrka kamena, 

Pa da pišem tri godine dana, 

Ne bi svojih ispisala jada.“ 

J. B. Petranović: S. n. pj. 1., 207.—208. 
Takovom iskrenošću može ragjati samo ljubav. 
Karakteristično je, kako u našoj nar. pjesmi 
nastoji majka, da lijepim načinom i blagom riječju 
utječe na svoju djecu, te postigne ne samo 
poslušnost, nego i ljubav, — tako da kćerka, 
kada se udaje, moli majku, da je ne daje na 
daleko, nego na blizu, da je može češće posjetiti. 
J. B. Petranović: S. n. pj. 1., 136, 145, 137, 172. 


To je najbolji dokaz, kako i poslije ženidbe 
ili udadbe ostaje onaj vez izmegju majke i djece. 
Djevojci se teško od majke odijeliti. Odilazeći 
djevojka sa svojim vojnom, komu ju ie majka 
obećala, oprašta se sa svojim drugaricama : 
»Ostante mi s Bogom, moje drugarice! 
Prigledajte, drage, milu majku moju, 
Napojte ju, drage, te hladne vodice! 
A ja gredem tužna u Levanta gradi, 
Zač' je mene majka na daleko dala.“ 
Hrv. nar. pj. ist. i kvar., 5. 








Dijete se sjeća krasnih prošlih vremena, dok 
je ioš majka bila u životu: 


»Rahmet duši mojoj miloj majci, 
Dok bijaše, dobro ti mi bješe!“ 
Iz rukopisa K. H&rmanna. 


Niko ne osjeća za dijete, ko njegova prava 
majka. Utopio se Marko, a narodni pjesnik ovako 
spominje njegovu majku: 


»Da j' u momka svoja majka, 
Za dan bi mu glase čula, 
A za drugi razabrala, 
A za treći nada nj' došla, — 
Al u Marka tugja majka!“ — 
N. Begović: Srp. nar. pj., 7. 


Maika zna, da djetetu ne će nigdje u svijetu 


ljepše biti, nego što mu bješe kod nje. 

Kad je kći odlazila od kuće, moljaše majku, 
da je blagosovi. Ona ne traži blaga ni bogatstva, 
nego majčina blagosova.  Maika je blagosovi 
i reče: 


»Hodi z Bogom, vilo, 
Dobar put ti Bog daj! 
Kada prideš, hćerko, 
V ono tugje selo, 
Ti ćeš se nasmijat, 
Al ne ćeš veselo. 
Kada sedeš za stol 
S tvojim milim drugom, 
Otert ćeš si oči 
Svojim belim ruhom!“ 
' Hrv. nar. pj. istar. i kvar., 14.—15. 


Naš narod vjeruje u slutnju i u razno tuma- 
čenje sna. Kad će se djetetu dogoditi kakva 

REESE 


neprilika ili smrt, obično majka nešto sanja, a 
taj san znači zlo, koje će se dogoditi. 

Usnila maika Smiljanića Ive, da se je nebo 
prolomilo, mjesec pao na zemlju i to na crkvu. 
Kalugier joj je sanak protumačio, da će joj sin 
poginuti, a da će ona ostati kukavica. Istom 
što su u riječi bili, eto joj sina, pa joj reče: 


»Skin' me, majko, sa konja vrančića, 
Umij mene studenom vodicom, 
A pričesti vinom crvenijem.“ 







Mati ga je skinula s konja, te ga položila 
na krilo — i on za nekoliko časaka izdahnu. 
V. S. Karadžić: S. n. pj. III., 223—224. 






Na jednom mijestu nazivlje narodni pjesnik 
maiku ,bijelom crkvicom“. Divnijeg imena nije 
ioj mogao zaista dati. Polazeći mladoženja Ranko 
po nevjestu, moli svoju majku, ,bijelu crkvicu“, 
da mu prosti grijehe, ako ju je kada uvrijedio 
i da ga blagosovi. 

V. St. Karadžić: Srp. nar. pj. u Lipisci 1824. L., 6. 

















Često puta ne sluša dijete matere, no čim 
vidi, što je uradilo, stane ga gristi savjest. Nago- 
varala majka Milina, da se ne ženi u Crnoj Gori. 
On je ne htjede slušati. Kad je dospio u Crnu 
Goru, zajada: 






»Mila majko, da biš me videla, 
U zlu jesam — goremu se nadam!“ 
Ibid., 118. 


U maike je milosrdno srce, koje voli sirote. 

Na slavi krsnog imena kod Marka Kraljevića, 
Marko služi svećenike i ostalu gospodu, a majka 


služi nište i uboge. 
V. St. Karadžić: Srp. n. pj. II., 433. 


* 


Vrlo je značajna ova mitska pjesmica, u kojoj 
se ističe, kako dijete, koje umre odmah iza po- 
roda, ne _ može ni u raj ući, dok nije okusilo 
maičine hrane, koju tek može zamijeniti nekom 
čudotvornom vodom. 

Rodilo se dijete i umrlo već drugoga dana. 
Dogije pred rajska vrata, a reče mu rajski 
kapidžija: 


»Ti otidi malo naprijeda, 
Tu ćeš naći do tri vode ladne: 
Na jednoj se napij vode ladne, 
A na drugoj umij vodom ladnom, 
A na trećoj zafati vodice; 
Što s' napiješ studene vodice, 
Ono ti je rana materina; 
Što s umiješ na vodi studenoj, 
Ono su ti suze materine; 
Što zafatiš studene vodice, 
Ono će te u raj pokrstiti.“ 

V. St. Karadžić: Srp. n. pj. (ženske), 308. 


*k *k 
sk 


U ovom poglavlju spomenuli smo ukratko sve 
ponajglavnije momente u narodnoj piesmi, gdje 
se spominje majka. Već iz ovo nešto pabiraka, 
može se uhvatiti prilična slika matere u našeg 
naroda. Kako vidimo, majka je čuvarica doma, 
uzgojiteljica i prva učiteljica svoje djece; ona se 





517 





brine za njihovu budućnost. Majka udaje kćeri 
i ženi sinove. Izmegju majke i djece opstoji 
uzajamna ljubav. Djeca se pokoravaju njezinim 
zapovijedima i slušaju njezine savjete. Maičino 
ime svakom je sveto; majku poštuje isti ne- 
prijatelji. U žalosti i u tuzi sjeća se naš narod 
majke, njezinim imenom kiti on u svom govoru 
ono, što mu je najmilije i najdraže. Katkada 
nazivlje je gospojom, što nas podsjeća na slična 
mjesta u Homeru. 

Ne iznoseći za sada još potankog rasporeda, 
po kojem mislimo razvrstati svu gragju o majci, 
napominjemo, da ćemo u odjelu, što sada slijedi, 
na po se nanizati značajne crtice o ljubavi ma- 
terinskoj i ljubavi djece spram matere. 

IV. 


Kandioce u crkvici 
Sipa svjetlo i toplinu, 
Majko moja! tako gori 
Tvoje srce svome sinu. 


Pa se za to molim Bogu, 
Da poštedi s'jede vlasi, 
Da još dugo u crkvici 
Kandioce ne ugasi.... 


Jovan Hranilović. 


Majka je pjesniku crkvica, sijeda kosa sniježak, 
koji je po njoj pao, a duša majčina kandioce, 
koje gori u njoj za njezinog sina. — Teško, da 
je ikoji pjesnik tako toplo i tako umiljato pri- 
. kazao lik svoje majke i ljubav spram nje. To je 
besmrtna stranica u izabranim pjesmama pro- 
slavljenog pjesnika). 

Ljepših stihova od ovih ne mogoh staviti na 
čelo poglavlju, gdje ćemo govoriti o ljubavi maj- 
činoj i o ljubavi djece spram majke, a to je 
alem kamen u kruni naše narodne poezije. 


* 


Vrlo zanimljivo crta naš narod ljubav i tugu 
majčinu za sinom. 

Pane li sin, obično najduže tuguje majka, onda 
seka, a najmanje ljuba. Treba li žrtve, najprije 


1) Jovan Hranilović: Izabrane pjesme, 71. 

će priskočiti majka i njena če žrtva biti najveća, 
a onda će doći seka i ljuba. 

Kad se razbolio Vid Maričić, slao je vilu 
kući, da prisluškuje: 


»Žali I" mene moja mila majka? 
Žali li me sestrica Jelica? 
Žali li me vjerna ljuba moja ?« 


Vila je poslušala, kako ga žale: 


»Žali majka, nigda ne prestaje, 
A sestrica jutrom i večerom, 
A ljubovca, kad joj na um padne“. 
P. Mirković: Srp. nar. pj. iz B., 17. 


Poznati pripovjedač Bude Budisavljević pri- 
općio je pred koju godinu u ,Narodnim Novinama“ 
(duhovski broj) crticu iz hajdučkoga života s 
naslovom ,,Šaša harambaša“, u kojoj za Šašom 
žali majka, sestrica i ljuba. To mjesto glasi 
ovako: 

»Mili Bože, čuda velikoga! 

Gdje kukaju do tri kukavice — 

Usred zime, kad im nije vr'jeme: 

Jedna kuka, nikad ne prestaje, 

Druga kuka jutrom i večerom, 

Treća kuka, kad joj na um pane. — 
Koja kuka, "nikad ne prestaje, 
To je stara Jovičina majka ; 
Koja kuka jutrom i večerom, 
To je Jelka, sestra neudata; 
Koja kuka, kad joj na um pane, 
To je Sava — Jovičina ljuba . . .“ 

Imade slična maloruska narodna pjesma, kako 
tri lastavice lete preko bojnog polja, gdje leži 
ranjen junak, koji izdiše, te one nad njim plaču. 
Prva je toliko suza prolila, da je napunila sva 

mora; druga rijeke, a suze one treće lastavice bile 
su rosa, koja se gubi o sunčanom žaru. Prva lasta 
bila ie majka, druga sestra, a treća ljubovca. 
U Petranovićevoj zbirci ima pjesma, kako za 
umrlim žali malo i veliko: dijete od sedam godina, 
milosnica seka, vijernica ljuba, a najviše ostar- 
jela maika. J. B. Petranović: Srp. nar. pj. 1, 327. 


Evo još jednog primjera: 

Mladi Jovo pao s čardaka i slomio nogu. 
Lijekarica vila mnogo mu ište za lijekove. Sestra 
mu daje kosu s upletnjakom, majka daje svoju 
desnu ruku, a ljuba ne da biserna gjerdana, što 
ga ište ljekarica. Ljekarica se razljutila, pa mu 
otvorila ranu i on umrije. Za njim kuka sestra 
od jutra do mraka, ljuba, kad joj na um padne, 
a majka nikad ne prestaje plakati. 

V. S. Karadžić: Srp. nar. pj. 1., 429—430. 


Evo slične pjesme s drugojačijim svršetkom: 

Pala stijena sa Budima i ranila sina majčina 
Agu. Govorila njegova majka, da će onome, koji 
bi ga izliječio, dati desnu ruku, sestra svilenu 
tkanicu, a ljuba gjerdan ispod vrata. Izliječila 
ga vila. Majka dade desnu ruku, sestra svilenu 
tkanicu, a ljuba ne htjede dati gjerdana. 

Begović: S. n. pj., 189. 


Džindić Muhamed utopio se, vozeći se na lagii, 
a kod kuće čekala ga mati, sestra i draga. Kad 
im naglo dogje glas, da je Muhamed mrtav: 


»Mati pala, više ne ustala, 
Seka Ajka kose odrezala 
Od žalosti za mrtvim brajanom, 
Privjesila na avlinska vrata, 
Zaklela se i ne udala se... .“ 
Iz rukop. K. Hormanna. 

Bolovao Celebija Jovo. Vile ga htiedoše izli- 
ječiti uz uvjet, da im dade njegov babo nebro- 
jeno blago, braća konje nejahane, maika ruku, 
seka pletenice, a ljuba ogru sa grlašca. Najviše 
i najteže tražile su vile od majke, no ona dade 
odrezati ruku, samo da joj ozdrave sina. Ljuba 
ne htjede dati ogrlice. Vile povrijediše rane i 
Jovo umrijo. M. Milanović: Srp. nar. pj., 18. 


Pravo kažu arapske rečenice: 

»Raj ie sinu pod nogama majke,“ ,Dijete 
maici u raj vrata otvara“ i ,Dijete majku u raj 
pušta.“ Majka je kadra sve učiniti, samo da spase 
svoje čedo. 

Na nekim miestima izlazi karakter sestrin 
vrlo rgjavo, dočim se majka crta kao mučenica, 
kad se radi o spasu njenog dijeteta. 

Tražilo momka. Majka ga ne htjede odati, pa 


ni ljuba, a sestra kazala, gdje je. Majka je dala 
odrezati dojke, i ne reče, — ljuba dala izvaditi 
oči, a sestra kazala za ruho. Za to reče momak 
delijama, koji ga vogjahu: 


»Ostanite, tri delije, 
Tri delije na kočije, 
Utočite do tri čaše; 
Koja čaša puna vina, 
Ona čaša majci mojoj; 
Koja čaša puna meda, 
Ona čaša ljubi mojoj; 
Koja čaša puna jeda, 
Ona čaša seki mojoj, 
Koja mene kazivala 

Ni za oke, ni za dojke, 
Već za svoje b'jelo ruho!“ — Bos. vila [., 808. 


Ipak ima u našim narodnim pjesmama neko- 
liko primjera, gdje se prednost daje sestri, a 

majka i ljuba crtaju se kao nevjernice. Tako u 
piesmi: ,Manojlo Grčić i Arapi“, gdje bolesnog 
Manojla odbježe ljuba i ostarjela majka, samo 
ostade pri njemu sestrica Jelica, koja mu vidala 
rane i pazila ga lijepo, boraveći dan i noć uza nj'. 
Gr. A. Nikolić: Srp. nar. pj. II., 80. 


Katkada crta se ljuba vjiernijom od majke 
i seke. Ima piesma, kako su Kraljevića Marka 
uhvatile vile, a on poručuje maici, da ga otkupi. 
Ona ga upita, čim da ga otkupi. Kad joj on 
javi, da joj valja odrezati obije ruke, rekla mu ona, 
da toga ne će učiniti, ma bez njega ostala. Od 
sestre tražio kosu. I ona mu to isto odgovori. 
Ljuba pak izvadi oči i posla ih kao otkup za Marka. 

Pasao Pavao Zečanin ovce, pa ih je u mrak 
dotjerao na vodu Moraču, da ih tu napoji. Tu 
on nagje gjerdan dukata, što su ga turkinje iz- 
gubile. On ga metne u njedra i onda zovne majku, 
te joj kaže, da mu zavuče ruku u njedra, jer da 
jedanas spavao, pa mu se unutra uvukla zmija. No 
majka mu reče, da voli biti bez jedinca, nego li 
bez ruke. Onda zove seku, da mu izvadi zmiju 
iz njedara. Noi sestra mu reče, da je ne bi izva- 
dila, kad bi mu zmija oči ispila. Onda zovne svoju 
ljubu, a ona odmah turi ruku u njedra i izvadi 
gjerdan dukata, pa ga baci na zemlju. Opet ga 
dignu i metnu ga oko vrata. Majka je to zavi- 
dila, a Pavle joj reče, da bi ga po njoj zmija i 
ujela i da pravo vele ljudi, da je ljuba vjernija 
od majke. V. S. Karadžić: Srp. nar. pj. 1., 199—201. 

Slična je ovoj pjesma, gdje je Ivo turio biser 
u njedra, i stigavši seki, reko ioj, da ima guju u 
njedrima, pa da mu je izvadi. Ona mu odgovori: 

»Ne ću, brate, da b' te ne imala!“ 

Isto tako reče mu mati. Kad dogie dragoj, 
ona posegnu rukom dragomu u njedra, kad al 
izvadi biser. Na to reče Ivo: 


»Bor ubio svakoga junaka, 
Koji voli majci, neg? djevojci!“ 
Nj. Dvorović: Hrv. nar. bl., 70. 


Spomenućemo još ovaj primjer. Kad je umro 
Jovan-beg: 
»Žalilo ga malo i veliko, 
I dijete od sedam godina. 
Zalila ga majka i sestrica, 
A najviše ljuba vjerenica: 
Za godinu lica ne umila, 
A za drugu kose ne češljala. — 
Kad nastala četvrta godina, 
Od žalosti kose odrezala ... .“ 
Bos. vila 1887., 8. 


*& 


Majka se ponosi svojim junačkim sinovima. 
Tome imamo primjer u pjesmi ,,Smrt Relje od 
Pazara“, gdje se hvale i ponose sinovima maike 
Kraljevića Marka, vojvode Miloša i Relje od 
Pazara. 

Slična ovoj pjesmi ima i u Marianovićevoj 
zbirci s naslovom ,Kraljević Marko i džidovka.“ 

Majka se sokoli') lijepim kćerima: 

»sokoli se udovica majka, 
Kako ne bi, kada ima čime, 
Ima majka tri sokola mlada, 
Koja vr'jede do tri državice, 
Ima majka dvije paunice, 
Koje vr'jede dvije banovice.“ 
Sk. Fapković: Nešto o ponosu, 85. 


1) Sokoliti se, ponositi se. 

Naša narodna pjesma vrvi krasotama o majci. 
Jedno od najljepših mjesta jest ono, gdje majka 
zaklinje Kraljevića Marka materinom hranom, 
da dovede sebi djevojku i da u svatove pozove 
svog pobratima Gjerzelez Aliju, jer je samo takav 
junak vrijedan, da mu bude djeverom uz djevojku. 
A kako ije krasan njezin susret sa Alijom! Kad 
ju Alija pozdravi i u lice poljubi, upita je, kako 
je ona i Marko, a majka reče: 


»Zdravo sma ti, moj Alija sine!“ 


Na to ga povede u dvore: 
»Pa se s njime pod ruke uzela, 
Izvede ga na bijelu kulu. 
Na nogam' ga dočekao Marko, 
Ruke šire, u lice se ljube, 
Pitaju se za mir i za zdravlje. . .“ 
Ivan Filipović: Kraljević Marko, 217. 


* 


Materina ljubav može biti tako jaka, da se 
pretvori u ljubomornost. Ima pjesma, gdje poru- 
čuje jedinkova majka djevojci, da se ne bijeli i ne 
crveni, da ne navlači surmu na obrve i da joj ne 
mami jedinka sina, jer će joj se ljuto osvetiti: 

»sagradiće dvore javorove, 
Zatvoriće svog jedinka sina.“ 
I. Zovko: Herc. i bos. ženske pjesme I., 102. 

Slična je pjesma u Begovićevoj zbirci, gdje 
majka govori djevojci: 

»Ne prav* druma, lijepa djevojko, 
Posadiću borje i stoborje 
I pometat studeno kamenje, 

Pa ne'š vigjet, kud se moj sin šeće.“ | 
N. Begović: Srp. n. pj., 70. 











Na drugom mjestu kune majka djevojke, jer 
joj opčaraše sina. Kad je majci u Jakinu gradu 
umrlo od uroka devet sinova, šalje ona Jovu na 
gjemiju, ne bi li ga od tog sačuvala. No kad i 
njega ureknu djevojke, zacvili ona: 


»Jakin grade, ti se razorio! 
A Jakinke, vi se ne udale, 
Jer mi jadne sina urekoste, 
Mog jedinca od zakletve Jovu!“ 
J. B. Petranović: Srp. n. pj. 1., 323.—324. 


*& 


Ljubav majčina ogleda se lijepo u ovoj pjes- 
mici. Kad je Gjuragj Smederevac zatvorio u kulu 
svoju kumu i nejako joj čedo, što ga nije htjela 
ljubiti, i zapalio kulu, zaštićivala je jadna majka 
svoje dijete od plamena, ne bi li bar njega nekako 
spasla: 

»Kad su majki dogorele ruke, 
S prsima je zaklanjala dete! 
Kad su njojzi prsi dogorele, 
Kosama ga ona zaklanjala . .. 
Gr. A. Nikolić: Srp. n. pj. IL, 39. 

Što bi sve učinila majka, da joj dijete ozdravi! 
Kad je Balčeta došao ranjen kući, sretala ga 
zabrinuta majka. Vidjevši, kako joj je sin sav u 
krvi ogreznuo: 

»Proli suze niz staračko lice, 
Pa još pita Balčetu čobana: 
»»A moj sinko, Balčeta čobane! 
Bi | mi moga' preboljeti rane, 
Da ti sestrim po gorici vile, 
Da ti beru svakojako bilje, 

Da ti param tanane rukave, 


Da zavijam tvoje grdne rane ?““ 
M. Kordunaš: Srp. n. pj. 1., 56. . 

Niko nije zabrinut za dijete, ko njegova majka. 
Kad ije bio Halil Hrnjica u planini Kunari, zvala 
je vila njegovog brata, da mu priteče u pomoć. 
Niko nije čuo njezinog glasa do Hrnjičine majke, 
koja zabrinuta za svog sina, stade buditi nje- 
govog brata Muju, da mu pomogne. 


»Ustaj, Mujo, na noge lagane, 
Pogibe ti Halil u Kunari, 
Su trideset i četiri druga!“ 
K. H&rmann: Nar. pj. Muh. II., 138. 


Ranjen Halil ležao je kod kuće, a tužna majka 
pozva berbere da liječe Halila, pa im govori: 


»L'ječite mi gojena Halila, 
Ne ćete I' mu riječ otvoriti, 
Da mi kaže, što je i kako je, 
Gdje su bili, gdje su izginuli, 
Gdje je brata ostavio svoga?“ 
Ibid., 183. 


Majka zabrinuta za kćerku, koja joj se udaje, 
otpremajući je na put, ovako joj govori: 


»Šćeri Hanko, moj očinji vidu, 
Ja ti šaljem tridest pratioca, 
Gdje god budeš na konaku, zlato, 
Vrati meni jednog pratioca 
I po njemu knjigu šarovitu, 
Nek zna majka, što joj radi Hanka.“ 
Ibid. 1., 99—100. 


Kćer je majci najveća briga; za nju se ona 
uvijek boji, da joj se zlo ne desi, što nam evo 
pokazuje i ovaj primjer: 

»Uranila na vodu Jagoda, 


A za njome na konju Radoje, 
Za Radojem Jagodina majka: 

»»Lako, lako na konju Radoje, 
Tamo mi je otišla Jagoda; 
Luda mi je, prepanuće mi se.““ 
P. Mirković: Srp. n. pj., 53. 


Slična je pjesma u Kuhačevoj zbirci ,Južno- 
slovjenske nar. popjevke“ IV., 65.i u Kurelčevim 
»Jačkama“ (str. 64.), gdje majka opominje mlado 
katanče, da ne jaši tamo, kud je otišla njezina 
kći Jagoda u goru po vodu, da se ne prestraši. 

Kad zabrinuta maika ne zna, kako će već 
sina odvratiti od opasnosti, stane dirati u najtanje 
žice, pa se prikazuje nesretnom, znajući, da će 
zbog nje učiniti joj sin po volji. Sin će iz milo- 
srgja, što ga ragja ljubav prama materi, po- 
slušati je. 

Kad se Luka spremao na Udbinu, da se ženi, 
govorila mu majka: 


»Dite Luka, jedini u majke! 
Ako 'š svoje poslušati majke, 
Okani se kamene Udbine 
I Zlatije Sokolović Ibre, 
Jer si, sine, jedinak u majke, 
Pa bi mogo časom poginuti. 
Kom' će ostat tvoja stara majka?“ 
L. Marjanović: Hrv. n. pj., 73. 


*k 


Sad ćemo navesti više primjera, kako se na 
razne načine izražava ljubav matere prema djeci. 
Majka pita kćerku, koja je snuždena: 


»Kćeri moja, lijepa Angjuša! 

Što si majci tako nevesela? 

I!" te nešto Jovan okarao? 

Al ti nije gospodar po volji?“ 

V. St. Karadžić: Srp. n. pj. III, 207. 

Mladić moli djevojku, da ga poljubi, no ona 
se boji, da će je majka tući i karati, na što joj 
on govori: 


»Ak' ubije, bježi mome dvoru, 
Moja će te dočekati majka, 


Na moje te mjesto posaditi, 
U moj će te ćurak zagrnuti, 
Sećeriti, šerbe razmutiti.“ 
K. Blagajić: Hrv. n. pj. iz B., 10. 


Ljubav materina vidi se iz tolikih pjesama, 
u kojima se spominje odlazak sina u svijet ili u 
boj. On obično moli majku, da mu spremi jela 
za put. Ona ga odgovara od nakane, no napokon 
popusti i mijesi mu brašnenice: 


»Ne kuha ih vodom iz ibrika, 
Već ih kuha suzam' od očiju.“ 
Bosanska Vila 1892., 6. 





Na drugom mjestu: 


»Mati njemu spremi brašnenice, 
Više suza, neg' vodice hladne.“ 
L. Marjanović: Hrv. n. pj. 90. 


Kad sin ode od maijke, majka ga svaki čas 
izgleda, ali kad ga ne bude, onda: 


»Kuka tužna kako kukavica, 
A prevrće kako lastavica, 
I kukaće do sugjena dana.“ 
V. St. Karadžić: Srp. n. pj. IIL, 524. 


Velika je žalost maičina, kad joj sin odlazi 
na vojsku: 
»Zakukala sinja kukavica 
Na glavici više Bijeljine ; 
To ne bila sinja kukavica, 
Veće majka Okrugijća Meha. 

Sinoć majka oženila Meha, 
A jutros ga na vojsku oprema. 


Ibid. IV., 226. 


Kolika je čežnja matere za sinovima, koji su 
otišli u boj! 

Kad je na Kosovo otišlo devet Jugovića, uzdiše 
kod kuće žalosna majka: 


»Daj mi Bože! krila sokolova, 
Crne oči bijela labuda, 
Da ja vidim do devet sinova.“ 
Ibid. IL, 41. 


Brojila svate Mijatova majka i svi joj svatovi 
na broj izlazili, osim njezina sina i njegove lijepe 
djevojke. Poslije nekoliko vremena doletieše tri 
gavrana; jedan nosi glavu Mijatovu, drugi djevo- 
jačku ruku, bijelu kao grudu snijega i na njoj 
devet prstenova, a treći nosi paunovo perje, čim 
su bili svati nakićeni. Kad ih vidje majka 
Mijatova, od žalosti pade na zemlju i kako pade, 
više ne ustade. Tolika je žalost materina! 

I. Zovko: Herc. i bos. ženske pjesme I., 84. 


U piesmici ,Radost i žalost“ zrcali se lijepo 
majčina ljubav. 
I sama priroda razumije bol majčinu. 


»sinoć sunce igrajući zagje, 

A jutroske potmolo izagje. 

Sto no sinoć igrajući zagje, 
Ono Jovo majci s vojske dogje, 
A što jutros potmolo izagje, 
Ono s Jovo majci razboljeo.“ 
.V. St. Karadžić: S. n. pj. 1., 502. 


| 
| Ako kuka, jest joj za nevolju: 


k | 





Majka sirotan Alije kuka nad smrću njegovom : 


»Avaj meni do Boga miloga, 
Gdje izgubih sina jedinoga!“ 
K. Hšrmann: Nar. pj. Muh. II., 579. 


Tužno srce materino plače nad grobom sinov- 
ljevim ovako: 


»O moj sine, žalosna ti majka! 

Kaži svojoj kukavici majci: 

Kom ostavljaš ostarjelu majku, 

Kom' ostavljaš svoga s'jedog babu, 

Kom' ostavljaš lugjanu sestricu? 

O moj sine, žalosna ti majka! 

Majka tebe više gledat ne će, 

Majka tebe oženiti ne će 

Sa lijepom Anicom djevojkom. 

Majka te je jadna oženila, 

Oženila sa zemljicom crnom, 

Crnom zemljom i mezarom hladnim.“ 
I. Zovko: Herc. i bos. ženske pjesme I., 66. 


Kad je majka Hrnjičina mislila, da je već 
poginuo i njezin sin Mujo, eto ti Muja pred 
avlijom. Upozna ga sestra Aikuna, pa će to 
kazati majci. Starica nije toga vjerovala, već 
turobno zajada: 


»sut' Ajkuno, kukavice crna, 
Nemoj mojih povregjivat rana, 
Ne spominji moga sina Muja! 
Zalosna mu do vijeka majka, 
A čemerna kuća ostanula! 
K. H&rmann: Nar. pj. Muh. IL, 144. 


Kako narod osjeća materinu žalost i jad za 
izgubljenim sinom, najbolje se vidi iz onih sti- 
hova, gdje ojagjenu mater nazivlje čavkom. Kako 
je silna ta metafora! 











Kad su Osmanlije ubili Janković Stojana: 


»Ostade mu ljuba kukavica, 
I sa njome dvoje kukavčadi ; 
A u stolu crna čavka, sjedi, 
Crna čavka, majka Stojanova. 
Ona kuka kano kukavica 
A prevrće kano lastavica, 
Al zaludu fajde ne imade.“ 
M. Milanović: S. n. pj., 38. 


Kako dugo traje majčina tuga za sinom i 
kakova je njezina ljubav, vidi se iz ove pjesmice, 
gdje se opisuje plač majke za sinom: 


»Ona kuka kano kukavica, 
A prevrće kano lastavica, 
Ciči, ječi, kano izranjena; 
Ima punih dvanaest godina, 
Kako joj je sinak poginuo.“ 
I. Jukić i G. Martić: Nar. pj. bos. i herc., 194. 


Na drugom mjestu: 


»Ali sjedi ostarjela baka, 
Stara baka, Jankovića majka, 
Kod binjeka, ter suze proliva — 
Na kamenu lokve načinila. 
Nije šala dvanaest nedjelja 
Kamo I brate dvanaest godina!“ 
Ibid. Il, 195. 


X 


Majka se stvara kukavicom, ne bi 1 iskukala 
pomoć za svoju djecu i za muža. 

U avliji Hrnjičića Muje zakukala zorom kuka- | 
vica. Hrnjica pošalje odojak Halila, da upita 
kukavicu, za što kuka. Kad ju je Halil pitao, 










reče mu, da ona nije kukavica, već Omer-bego- 
vica. Ona se tuži, da joj je šibenički ban uhvatio 
Omer-bega i oteo joj dva sina i jednu kćer, pa 
ioj pišu dijeca, da ban muške ženi, a žensko 
udaje i da će ih na šenluku pokrstiti. Ona moli 
sbraću Hrnjičiće, da joj izbave muža i diecu. 
Uvede Halil Omer-begovicu Hrnjici u odaju, a 
kad je on ugleda, upita ije, za što kuka. Ona 
mu odvrati, da ima za što, jer kad je šibenički 
ban opustošio Rudinu, onda joj je uhvatio 
Omer-bega: 

























»TIroje djece moje zarobio, 

Evo ima devetn'est godina, 

Pa ih niko izbaviti nema 

Od turskoga soja i plemena. 

Već sam čula i ljudi mi kažu 

Za dva brata, za dva Hrnjičića, 

Molim vam se, dva brata rogjena, 

Ne ćete | mi djecu izbaviti?“ 

K. H&rmann: Nar. pj. Muh. II, 163. 

















| 
Maika nastoji da spase svoje dijete. Jadna 
majka kukala za sinom Dejanom, koji bješe zatvo- 
| ren u tamnici, pa najposlije skupi tovar blaga, 
| 
| 
i 
1 







odveze ga caru, da otkupi sina: 





»O čestiti care gospodine! 
Evo tebi jedan tovar blaga, 
Pusti meni nejakog Dejana!“ 







Car je ne htiede uslišati, za to ode majka 
kući, pa je dvije godine sabirala blago. Sabravši 
dva tovara, ode caru, pa mu reče: 








»O čestiti care gospodine! 
Evo tebi dva tovara blaga, | 


Otvori mi prokletu tavnicu, 
Da pokupim kosti Dejanove, 





Da i nosim u Sitnicu vodu, 
Da i' perem u Sitnici vodi, 
Da i sušim prema žarkom suncu; 
Nek se od nje sokolovi legu!“ 
Kordunaš: Srp. n. pj. I., 6. 


Ljubav majčina, vruće prošnje i teško skup- 
ljeno blago ublaži srce sultanovo i on joj pusti 
sina. | 
Ova je piesma zabilježena u starijoj zbirci, 
što je sabra B. M. po Srijemu. 


Čamio Marko Kraljević u tamnici u zemlji 
Arapskoj u Karaokanu. Plakaše i uzdisaše. 
Jednog dana opazi kroz rešetku knjigonošu, te 
ga zamoli, da mu odnese pismo materi Jevro- 
simi. Vrlo je nježno pismo, što joj ga napisa: 


“X ,Mila majko, moja slatka rano! 
Da I ne haješ, da |" ne znadeš za me? 
Evo mene u tavnici, majko, 
U Arapskoj u Karaokanu, 
U tavnici mlad" Arapska bana, 
Ima vrjeme devet godin" dana 
I desete četiri mjeseca; 
Da bi za što, ne bi ni žalio. 
Ište bane dvanajst tovar blaga, 
Cista srebra i žežena zlata; 
Silji majko, te otkupi Marka. 
O Jelice, moja vjerna ljubo! 
Pošlji meni jednu kitu cv'jeća, 
Da ja znadem, kad je spram proljeća, 
I kada nam Gjurgjev danak dogje, 
Krsno ime i moje i tvoje.“ 


Kad je knjigonoša došao k materi, nagje je 
u jadu: 
»Na studen se kamen naslonila, 
Studen kamen suzama poliva . . .“ 

Uzdisala stara: 


»Jarko sunce, na visoko ti si, 
Marko majci nikad doći ne će, 
Voljela b' ga očima vidjeti, 

Nego jarko sa nebesa sunce!“ 


Knijigonoša je pozdravi i reče, otkud dolazi, 
no ne htije ioj predati od Marka glasa, dok mu 
ne da jesti i piti, jer je putem teško ogladnio i 
ožednio. Jevrosima reče Markovoj ljubi Jelici, 
da podvori knjigonošu, koji će im sada kazati, 
šta je s Markom: je li živ, il mrtav. Još joj 
reče, da podvori knjigonošu vinom za zdravlje 
Markovo, a ako je umro — neka mu je to za 
dušu: 


»Ta za Marka i moga i tvoga.“ 


Kako ie nježan ovaj usklik ožalošćene majke, 
koja osjeća i bol svoje snahe Jelice! 

Kad se knjigonoša najeo i napio, preda list 
kraljici, Markovoj majci, koja rastvorivši pismo, 
nije od suza mogla čitati, što joj piše Marko, te 
ga dade Jelici, da ga ona pročita. Kad joj Jelica 
pročita, da je živ Marko, nije mogla majka toga 
vjerovati, nego upita drugu gospodu, a kad 
joj i ona kazaše, da je istina, što joj reče Jelica, 
dade sakovati od zlata kutiju, unutra stavi zmiju 
i reče joj: | 


»Bogom sejo, zmijo prisojnice! 
Budi danas meni u nevolji, 

Pak se savij u kutiju zlatnu, 

Da te pošljem mome sinu Marku; 
Ako bude Marku za nevolju, 

Budi njemu u pomoći, sejo! 

Ako I bude Marku od ob'jesti, 
Umori ga, Boga ti višnjega!“ 





BU 

Kako je god majka ljubila svog sina, ipak 
bi ga teško kaznila, kad bi se rugao sa starom 
sirotom, da pripravila bi mu sama istu smrt, 
jer niko ne zna, šta trpi majka, tugujući za 
djetetom. 

Kutiju dade knjigonoši, koji je preda Marku. 
Od zmije posta kruna, puna zlata i dragog ka- 
menja. Za njom se polakomi ban arapski i 
ispusti za nju iz tamnice Marka i još trista su- 
žanja. Kad je Marko otišao, stavi Arapin krunu 
na glavu, al od nje posta zmija, koja mu je 
ispila oči. Marko sada ode kući, gdje ga je 
čekala ostarjela majka teško uzdišući: 


»Jarko sunce, ti ćeš skoro zaći, 
Marko majci nikad doći ne će!“ 


U to banu Marko, lijepo je pozdravi i poljubi 
u ruku. Ona, koje od starosti, koje od veselja, 
što ga opet ugledala, izdanu. 

Marko je lijepo sahrani: 


.U žalosti i velikoj tugi 
Šest tovara potrošio blaga, 
Dok je svoju sahranio majku.“ 
I. Filipović: Kraljević Marko, 454—470. 


Junak u ropstvu nada se uvijek od majke 
pomoći, koja će ga otkupiti. Od nje nada se sin 
uvijek najvećoj žrtvi. 

Govorio Luka u tamnici, da mu dadu papir 
i pero, da piše materi: 


»Majka će mi odpise poslati, 
AT će moju odkupiti glavu, 
Al' će reći, da me smaknu Turci.“ 
L. Marjanović: Hrv. n. pj., 102. 





Velika je radost materina, kad joj se povrate 
djeca iz ropstva ili sa vojne. 

Kad su se kremenskoj kraljici povratila djeca 
iz ropstva, pjevao je njezin sin Marijan pjesmu, 
a majka ga po pjesmi poznala, te mu tiho besje- 
dila: 


»sto se meni ne pokažeš, sine!?“ 


I sad nasta veselje. Ko sretniji od majke: 


»Na izred ih majka. izljubila, 
Svoje redom troje djece mlade, 
Pa izletje gradu na bedeme 
I opali ubojne topove. 
Haber daje po Kremenu gradu, 
Da su njojzi djeca dolazila. 
Semluk čini tri nedjelje dana, 
Cjeo Kremen u radosti pliva.“ 
I. Jukić i G. Martić: Nar. pj. bos. i herc. I.—II., 304. 


Kad su se Hrnjičići zdravi kući vratili, izagje 
im u susret majka: 


»Pa pred kulom svakog prigrlila, 
Prigrlila u čelo ljubila: 

— Jeste 1, djeco, zdravo i veselo? — 

— Jesmo, mati, dragom Bogu hvala.“ — 


Koliko bješe njezino veselje, vidi se iz ovih 
stihova: 

»sad da vidiš na odaji majku! 

Kol'ko ljubi harambašu Muja, 

Tol'ko Angju senjskog kapetana, 

Vidi Muja na Kladuši bljeloj, 

Svu Kladušu na veselje viknu.“ 

K. H&rmann: Nar. pj. M. IL, 218. 





Majčina je ljubav prema sinu tako velika, da 
je i na snahu prenijeti može. 
Berući biser, promišlja, kome će ga nami- 
jeniti: 
»Kad milu snahu u dvor dovede, 
Da miloj snasi na grlo niže.“ 
V. St. Karadžić: Srp. n. pj. 1., 231. 


Isto tako prenosi ljubav prema kćeri na svog 
zeta. Vrlo je nježna pjesmica, gdje se kćeri već 
drijema, a majka je bodri, veleć: 


»Vezi, ćeri, ne naspavala se, 
Uvezla si tri dukata zlata, 
Navezla si čavrmu s kanata, 

U sredini navezi konjica, 

Baš alata širokoga vrata, 

Na alatu Jovo momče mlado, 

A na Jovi zelenu dolamu, 

U dolami vedro ogledalo — 

Sto se gleda momak i djevojka.“ 


P. Mirković: Srp. n. pj., 75. 


Despot Jovan ležao na umoru, pa posla 
Vaistinu slugu svojoj materi i vladici Maksimu 
s pismima. Majci je poručio, da dogje, jer da se 
sprema na vojsku. Kad je majka dobila tu vijest, 
reče sluzi: 


»Pričekaj me, Vaistina slugo, 
Dok sakitim kićene darove: 
Mome Jovi tananu košulju, 
Vernoj ljubi burmu pozlaćenu, 
Muškom čedu jabuku od zlata.“ 
B. M.: Srp. n. pj. 1875., 142. 


Kad su Smiljanić Ilija i Janković Stojan 
pobjegli iz carigradskog zatvora, ode Ilija svojoj 





kući, a Stojan prolazeći kraj svog vinograda, 
nagje svoju majku: 

»Kosu reže ostarila majka, 

Kosu reže, pa vinograd veže, 

A suzama lozicu zaliva 

I spominje svog Stojana sina: 

»»Oji Stojane, jabuko od zlata! 

Majka te je već zaboravila, 

Snae Jele zaboravit ne ću ; 

Snao Jelo, nenošeno zlato!““ 


Stojan joj božju pomoć nazva i upita je, zar 
nema nikog mlagijega, da joj vinograd uredi. 
Ona ga ne prepozna, te mu govori: 


»Živ mi i zdrav, delijo neznana! 
Nemam, rano, nikoga mlagjega, 
Do Stojana jedinoga sina, 
Njega jednog zarobiše Turci, 

A i njega i Iliju moga, 
Stojanova brata stričevića; 

Od Ilije mlada osta ljuba, 
Mlada ljuba od petnaest dana; 
Mog: Stojana mlagja osta ljuba, 
Mlagja ljuba od nedjelje dana ; 
Moja snaša Adamsko koljeno, 
Cekala ga za devet godina 

I desete za sedam mjeseci, 
Danas mi se mlada preudaje ; 
Ja ne mogoh od jada gledati, 
Već pobjegoh sadu vinogradu.“ 


Kad je Stojan razumio, što mu majka reče, 
ode u kuću, te našavši svatove, zapjeva: 


»Vila gnjizdo tica lastavica, 

Vila ga je za devet godina, 

A jutros ga poče da razvija; 
Doleti joj siv zelen sokole 

Od stolice cara čestitoga, 

Pa joj ne da gnjizdo da razvija.“ 








Niko se ne dosjeti, što to znači, do njegove 
ljube, koja odleti u gornje čardake, te doziva 
Stojanovu seku. Zagrliše se i izljubiše, a svatovi 
se vratili s darovima, koje im je dao Stojan, 
natrag svom domu. U večer dogje iz vinograda 
maika, kukajući i spominjući svog sina Stojana: 


»Oj Stojane, jabuko od zlata! 
Stoju majka već zaboravila, 
Snae Jele zaboravit ne ću ; 
Snao Jelo, nenošeno zlato! 
Ko će staru dočekati majku? 
Ko pred mene staru išetati? 
Ko će staru zapitati majku: 
»»Jesi li se umorila, majko?““ 


Kad to doču ljuba Stojanova, izagje veselo 
pred nju i uskliknu: 


»»Ii ne kukaj, moja stara majko! 
Tebe staru ogrijalo sunce: 
Evo tebi tvog Stojana sina!““ 
Kad ugleda ostarila majka, 
Kad ugleda svog Stojana sina, 
Mrtva majka na zemljicu pade.“ 
V. St. Karadžić: Srp. n. pj. IIL., 168—172. 


Stojana davno ne vidje jadna majka. Jedino 
uzdanje bila joj snaha Jela, čiju sudbinu osjećala 
je i pojmila majka Stojanova, pa je ljubav prema 
Stojanu prenijela na svoju snahu, a i svu nadu, 
što je u Stojana bila zavila. — No videći, da se 
napokon Jela preudaje, ode jadna, osjećajući se 
posve zapuštenom i osamljenom u vinograd, da 
tamo izjada svoje jade. Sina je već skoro zabo- 
ravila, ali ne _ može da preboli, što joj se snaha 
preudaje. Kolika je god tu tuga maičina, tolika 
bi i radost njezina, kad joj se sin povratio. Od 

silnog veselja i iznenagjenja sruši se mrtva na 


zemlju. 

U hrvatskom Primorju pjeva se ova inačica: | 
Išao momak putem i tu nagje svoju majku, koje | 
nije prepoznao. Ona gajaše ruže: 






U 
| »Ke i gojila, suzami j' zalila, 
| Ke trgala, s vlasi je vezala.“ 







Momak je upita: 






»Ca se žališ, stara tugja majko ?“ 






Ona mu tužno odgovori: 






»imala sam sina jedinoga, 
| Ter je služil kralja budimskoga, 
| Služil ga je dvajset i tri leta, 
Pak mu ni dal ni plaće ni mita. 
Ali ni mi ni za sina Mika, 
Kako mi je za mladu nevestu, 
Ka se sutra za drugog udaje!“ 

















Kad to začu momak, uzjaši na konja i poleti 
svojoj kući. Kad je tamo došao, zapjeva: 






»Černi gavran svoje gnjezdo gradi, 
Gradil ga je dvajset i tri leta, 
Priletila ptica lastavica, 

Gavranu je gnjezdo raznosila !“ 











Tada reče mlada nevjesta: 


»Muč'te malo, draga svatjo moja, 
Evo Mika prve sreće moje! 
Svaki dan sam Boga zazivala, 
Da bi mi dal prvu sreću Mika, 
Evo Mika! Bogu hvala lipa!“ 
Hrv. n. pj. ist. i kvar., 36—38. 




















Kako je ganutljiva ova pjesma: 

Mali Radojica zakleo na smrti svoju ljubu, 
da se ne udaje za tri godine dana. Još nijesu 
prošle ni tri nedjelje dana, poruče njezina braća, 
da dogje kući, no ona ne htjede. Onda joj dogje 
maika, pa joj reče: 

»Ajde, Jelo, ubila te rana, 
Kojom te je odhranila majka!“ 


Jela se nije mogla oteti majci, pa ioj reče: 


»Počekaj me, mila moja majko! 
Dokle zagje za goricu sunce, 
Da nadojin nejaku sirotu, 

Ne bi li je lakše uspavala, 

Da ne vidi, kad joj ode majka, 
Da ne čezne očima za majkom, 
Da ne gleda, odkud ću joj doći, 
Odkud li ću slatke sise dati.“ 


No majka joj opet veli, da sirote ne će pogi- 
nuti, jer ima milostivu strinu, koja će ih podo- 
liti, a imaju tetku, koja će ih zorom okupati. 
Jeli se na ino ne može, nego podoji svoju sirotu, 
uspava je i otigje svojoj kući. Kad je bilo u noći, 
ugleda ona mjesec, te mu stane govoriti: 


»Oj mjeseče, moj noćni putniče, 
Ti prelaziš sela i gradove, | 
Jesi 1" vid'o gdje moju sirotu ? 

Je li gola, il je odjevena? : 
Je li bosa, il' je obuvena? | 
Je li gladna, il' je naranjena? 

Je li rano zorom okupana ? 

Ne preza li iza slatka sanka? | 
Ne čezne li očima za majkom ? 
Ne gleda li, odkud će joj doći? 
Odkud li će slatke sise dati?“ ) 





Mjesec Jeli tiho govori, da je vidio njezinu 
sirotu, no nit' je gola, nit? je bosa, niti je gladna. 
Zorom je čisto okupana. 


»Niti čezne očima za majkom, 
Niti gleda, odkud ćeš joj doći, 
Odkud li ćeš slatke sise dati; 
Već je želina tvoga njegovanja.“ 


Kad je to čula Jela, pala je na zemlju i srce 
joj puklo od teške tuge. 
V. St. Karadžić: Srp. n. pj. 1., 571.—574. 


Ova pjesma u mnogom naliči na ,Hasan-agi- 
nicu“, o kojoj će biti govora u pošljednjem za- 
sebnom dijelu ove radnje. Ista nježnost, vruća 
ljubav prama djeci i gorka sudbina, surva vri- 
ijednu i brižljivu majku u rani grob, čemu je i 


tu bio kriv nagovor drugih, koji ne shvaćaju, 
što je majčino srce. 

Kad je umirao Jeličić Nikola, govorio je svojoj 
ljubi, da ne ostavlja njegove stare majke i da 
ne ucvili njegovih sirotica: dječice. Ona mu to 
i obeća. No to ne potraja dugo. Dogjoše joj 
braća, pa je nagovarahu, da se uda, jer da im 
već dosagjuju prosci. Iz početka nije htjela da 
ih posluša, no napokon pristane. Kad je od kuće 
odlazila, reče svekrvi: 


»svekrvice, Bogom dana majko, 
Ne pitam te blaga nikakova, 
Nego, majko, lipa blagoslova.“ 


Ona je odbije riječima : 


»Hodi s Bogom, Jele, nevo moja, 
Kud hodila, sreće ne imela!“ 

A dijeca joj cvile i plaču: 


»sijaj, sunce, na četiri strane, 
Al ne sijaj kud nam ide majka!“ 
S. Mažuranić: Hr. n. pj. 1., 120. 


Ovakovih pjesmica, koje govore, kako se 
majka preudaje, ima više u našoj narodnoj poe- 
ziji; ali skoro u svakoj teško se prašta majka 
od djece svog prvoga muža. 


Svaka se ljubav prije promijeni i ohladi, nego 
majčina. Maika ljubi dijete i kad ono već odraste. 
Sudbina njene djece dojima se i njezinog srca. 
Stigne li djecu nesreća, najnesretnija je maika, 
jer ona najvećma ljubi. 

Kad su pohvatali Moriće i doveli ih kroz 
Sarače i Kovače u grad Sarajevo, molio se Morić 
Ibro Dizdar-agi, da mu razriješe ruke. On mu 
to učini, a Ibro uze tamburicu, pa stane uz tam- 
buru tužno pievati: 


»Kad to čula jadna mati — 
Jadna mati pitu kuva, 

U ruci joj oklagija, 

A u drugoj zlatan ibrik — 
Zlatan ibrik ulupila, 

Pa mi trči kroz Sarače 
Gologlava brez jašmaka, 
Bosonoga brez tomaka, 
Pa govori jadna mati: 
..Jazuk vama, svi Sarači, 
Švo pustiste dva Morića!““ 





s\ 





—— ————— ———>— 


Poslaše je kul-čehaji, da ga moli za sinove. 
On je opet posla Osman-paši, koji joj reče, da 
će joj ih pustiti po akšamu. 


»Kad je čula jadna mati, 
Ona ode kukajući, 
Ruse kose čupajući . ..“ 


Poslije akšama pogubiše joj sinove. Kad je 
čula tutanj topa: 


»Jadu svom se osjetila, 
Na zemljicu crnu pade, 
Kako pade, ne ustade, 
Od jada joj srce puče ...“ 
Iz rukopisa K. H&rmanna. 


Jedna inačica svršava ovako: 


,ŽZa njim leti Morić majka, 
Ljuto plače Morić majka, 
Ljuto plače, kose guli. 
Kad je prošla kroz Alače, 
Sve Alače rasplakala. 
Kad je prošla kroz Kovače, 
Sve Kovače rasplakala. 
Kad je prošla ispod Barca, 
Sve je Barce razdrmala. 

- Skupiše se mladi Barci 
I Moriće izbaviše, 
Morić-majku utješiše.“ 

N. Tordinac: Hrv. nar. pj. iz Bosne, 44. 





Slične su pjesme u Petranovićevoj zbirci I, 
319., u Blagajićevoj, 35. i Milanovićevoj s na- 
slovom: ,Kad morija morom morijaše“, 118. 

Niko ne će sumnjati o tragičnom svršetku 
sinova Morića, no zanimljivo ie, kako je u spo- 
menutoj inačici narod spriječio tragičnu smrt 
Morića i na kraju pjesme vratio njihovoj ojagjenoj 

materi veselje. A za što? Za to, jer i samog 
pjevača vrijegia, kad pjeva o nesreći koje majke. 
Odatle se vidi, kako narod smatra jakom maij- 
činu ljubav, tako da pjevajući izvraća i činjenice. 7 


Govoreći o ljubavi materinoj, pribilježićemo 
još neke naricalike što u cijelosti, što u izva- 
cima, da se vidi, kako maika izražava Svoju 
tugu nad umrlim dietetom. 

U Primorju tuguje majka za sinom du debi 


Sine moj! rano moja! sinko moj! 

Rožice moja! diko moja! sine moj! 

Kito moja! ranjena je majka, sine moj! 

Rano moja! ranjena-je majka tvoja, sine moj! 
Ja san mislila, da ćeš ti mene, grančice moja! 
Va mojoj starosti merzlo vodicom napajati, sine moj! 
Lepi naš oženja prez nevestice, sinko moj! 
Sine moj, serdačna grančice moja, sinko moj! 
Ka se je meni od srdašca odkinula, sine moj! 
Sinko moj! ranjena je majka tvoja, sine moj! 
Guboka rano moja! serdačni sine moj! 

Nigdar nezagojena rano moja! sinko moj! 

Ki bi bil to meni rekal, rožice moja! 

Da ćeš ti tako brzo odletet, grančice moja! 
OKkrunjena grančice moja, sinko moj! 
Ranjena je majka tvoja! rano moja, sine moj! 
Guboka nezagojena rano moja, sinko moj! 
Nigdar nepozabljeni, sine moj! 

Sinko moj! ja san mislila, rožice moja! 

Da ćeš ti mene u starosti nastati, sine moj! 
Da ćeš me k grobu sprovadjat, grančice moja! 
Pak sprovagjam ja tebe, serdačni sine moj! 
Ja te sve zazivan, predragi sin moj! 

Pak se ne ćeš na me obazreti, rožice moja! 


sU 


s.“ 

Sinko moj! rano moja! sine moj! 
Vela moja nadajo! serdačni sinko moj! 
Ca puta si ti tvoju majku zazval, sine moj! 
A sada ti vela nuja srce oklopila, rožice moja! 
Da ne moreš ti tvoje mile majke zazvat, sine moj! 
Lepa okrunjena grančice moja, sinko moj! 
Po malo mi tamo rožice deli, sine moj! 
Aš će ti ih nestati, serdačna rožice moja! 
Aš je tamo čuda rodbine i bratje, sinko moj! 
Podeli mi ovih rožic, lepa grančica moja! 
Ke su okolo tebe serdačna kitice moja! 
I sveh mi tamo pozdravi, sinko moj! 
I mojga otca, i milu majku, grančice moja! 
I svih naših prijateli, serdačni sinko moj!“ 
Hrv. nar. pj. Ist. Kv., str. 10—12. 


Ganutljiv je svršetak, gdje majka govori dje- 
tetu, da polagano dijeli na onom svijetu rogjacima 
i prijateljima ružice, kojima ga je mrtva okitila. 

Dojila majka svog malog sinčića dvije godine, 


kad joj se treće godine liuto razbolje. Tražila 
majka lijeka, no zaludu. Sinak joj umrije, a ona 
za njim naricaše: 


»Aoj Pavle, moje čedo drago! 
Ide majka, te ti lieka traži, 
Rano moja, što će majka tvoja? 
Kad ti gospod ne ostavi vieka, 
Pa ti majka i ne nagje lieka. 
Aoj Pavle, moje čedo drago, 
Bog istina, da si mlad mi bio, 
Majki tvojoj opet jeste žao! 
Majka t rano kuka i nariče: 
Aoj Pavle, moje čedo drago, 
Kad mi nema moga malog Pavla, 
Nema malog. nema ni velikog, 
U tebe se pouzdala majka, 

Da ćeš biti majki svojoj rana: 
Ko će majku staricu raniti, 

Ko raniti i od zla braniti? 

Sad će majka za tobom jadati, 
Makar s znale druge narugati: 
Gle, Milice, a gle lude glave, 
Kak' nariče, kako jadikuje, 
Kanda ji Pavle momak za ženitbu! 
Al je Pavle tada majki bio, 
Tada bio Pavle najmiliji, 

Dve godine ponajbolji govor, 
Govor, što ga govorio majki. 
Cedo Pavle, žalosna ti majka, 
Cedo moje, lijepa lica tvoga. 
Danas će te žalosnica majka, 
Danas će te Arapu predati ! 
Cedo moje, kako ćeš mi majki. 
Tamo j' selo, čedo, neveselo, 
Tamo, čedo, pietli ne pojidu, 
Tamo, čedo, zvona ne zvonidu, 
Tamo nema škole ni nauka, 
Cedo moje, niti konja liepih! 
Sve na stranu, rano moja mala, 
Al majkine više nege nema! 
Rano moja, za ženitbu niesi, 
Ni za kakvu službu, čedo, nisi, 
Nisi čedo majki, za ratara, 


Već si samo za majkinu negu, 
Jer si, rano, mali i nejačak, 
Ti još ne znaš sebe podmiriti, 
I što treba sebi nabaviti! 

Ti se čedo, ne znaš domisliti, 
Kako ćeš se ti hljebom raniti, 
Već mislio s na majkinu negu, 
U toj s misli i dušu pustio! 
Kako će te majka pregoreti, 
Crnoj zemlji kako položiti! 
Danas ću te zemlji položiti, 
Sutra ću ti na grobnicu doći, 
Doneću ti svakojake slasti, 

Pa će tvoja zakukati majka: 
Cedo Pavle, žalosna ti majka! 

Cedo Pavle, kamena ti majka! 
Cedo moje, moj jedini sine, 
Ko te jutros rano probudio, 
Probudio, malog, nejačkoga ? 
Ko te jutros malog zadojio, 
Ko li te je pasom opasao, 
Ko li ti je lice umivao! 
Rano moja, valjda zemlja crna, 
Crna zemlja i zelena trava! 
S Bogom ostaj, moje čedo drago, 
Ide majka kući plakajući, 
Tebe, Pavle, nikad ni do vieka, 
Tebi majka više slave nema! 

Gr. A. Nik. S. n. pj. I., 249. 


Majka je zabrinuta i za mrtvo dijete i vje- 
rujući u produljenje ovog života onkraj svijeta, 
jadikuje, neznajući, ko će joj se tamo pobrinuti 
za dijete, ko ga buditi i njegovati. Lijepo je u 
toj pjesmi ocrtan i duševni horizonat dijeteta u 
prvo mu doba, gdje na drugo ne misli no na 
majčinu njegu i hranu, pa se materi kida srce od 
žalosti, gdje ga je u toj misli i smrt zatekla, ne 
davši mu da se razvije i da budne materi pot- 
porom u starosti. 

Evo ulomka iz jedne naricaljke, u kojoj majka 
tugujući za sinom, izražava svoju bol, što ne 
zna djevojke, koju je on volio, da je uzmogne 
mjesto njega poštovati: 


pšto će tebi žalosnica majka? 
Da te majka, rano, dočekala, 
Kod sve tuge da te oženila, 
Da sam ljubu očima vidila, 
Majki onda ni pola žalosti! 
Cedo moje, zelena jabuko, 
Sta će tebe sad mati moliti: 
Ust' otvori, pa mi progovori, 
Nije s majka tako ni nadala, 

Da te majka za života pita, 
Koja ti je tvoja zaručnica? 
Tvoja će je poštovati majka 
Mjesto tebe, kamena ti majka ?“ 


Naricalika svršava ovako: 


»Do današnjeg dana, čedo Ivo, 
Majku tvoju sunce obsijalo, 
Od današnjeg dana, čedo Ivo, 
Na majku ti sunce pomračilo, 
Do danaske, pa do moga veka! 
Danas t' majka mrtvo lice ljubi, 
I ljubim te i budim te, Ivo, 
Kako zora pokazala zrake. 
Nit! te mogu, sine, razljubiti, 
Nit" te mogu, sine razbuditi, 
Cudna sanka, žalosna ti majka!“ 
Gr. A. Nik. S. n. pj, 255. 


Za kćerju tuguje u Primorju majka ovako: 


»Hći moja! tanka jelvica moja, hći moja! 
Lepa i srdačna rožice moja! rano moja! 
Ranjena je majka tvoja, hćerko moja! 

Ka sam se jako va te ufala, rožice moja! 
Da ćeš mi biti pomoć u nemoći, hći moja! 
Lepa naša nevestica prez oženje, hći moja! 
Okrunjena mladost tvoja, lepa jelvice moja! 
Lepa moja rožice, serdačna hći moja! 

Ku san imala za zrcalo, grančice moja! 
Rano moja! nigdar nezagojena rano moja! 
Vela nadajo moja, ljubezniva hći moja! 
Lepo te prosin, serdačna grančice moja! 

Da mi tamo svih lepo pozdraviš, hći moja! 
Moju milu majku i otca, rožice moja! 

I svu našu rodbinu i prijatelje, hći moja! 
Podeli mi teh svojeh rožic, hći moja! 

Ma ih po malo deli, lepa rožice moja! 

Aš je tamo čuda šlo naših prijatelj, hći moja! 
Pak su mi te k sebi pritegnuli, jelvice moja! 

Hći moja! srdačna ranice moja! 
Nigdar nezagojena rano moja, hći moja! 
Ranjena je majka tvoja, hći moja! 
Lepa moja grančice, hći moja! 
Ka se je meni od srca odčihnula, hći moja! 
Ki bi bil meni to rekal, rožice moja! 
Da ćeš ti meni tako brzo odletet, hći moja! 
Letuća ptičica moja, serdačna hći moja! 
Serdačna i uboga rano moja, hći moja! 
Nigdar nezagojena ranice moja, hći moja! 
Ja san se nadejala, tanka jelvice moja! 
Da ćeš ti meni laginju delat', hćerko moja! 
Ja san se nadala, plemenita rožice moja! 
Da ćeš mi bit" vela pomoćnica, hći moja! 
Da ćeš me premagat u veloj potrebe, hći moja! 
I va nujnoj postelji 1), serdačna grančice moja! 
Hćerko moja! ranjena je majka tvoja, hći moja! 
Ki bi bil meni to rekal, lepa rožice moja! 
Da ću ja tebe do grobića sprovadjat, hći moja! 
I tvoja merzla lica obuševat?), hći moja! 
Serdačna moja grančice, hći moja! itd.“ 

Hrv. nar. pj. ist. kv. str. 12—13. 


Ove naricalike podaju nam najiasniju sliku 
majčine nježnosti i goleme nesreće, koja je 
snagje, kad izgubi svoje dijete, koje joj bijaše 
sva nada i utjeha. 

U Korjenici (Hrvatska) tuguje ovako majka 
za djetetom, kada ono umre: 


»A jao janje moje, 

A jao dušo moja, 

Jao sine moj! 

Jao golube moj! 

Kuda si mi poletio? 

Kud si janje poićelo ? 

Majci svojoj jadnoj iz njedara! — 


1) Nujna postelja —= samrtna postelja, na samrti. 
2) Obuševat — cjelivat, abkiissen. 

U crnoj je zemljici studeno ; 
Tamo ti se ne će svanjivati, 

Nit' žarano sunce granjivati ; 
Tamo nema oca niti majke ; 
Tamo nema ni sunca ni mjeseca. 
Povrati se majci u njedarca! 
Pruži majci bijele ručice, 

I nasmij se ti na svoju majku, 
Kako si se do sad naučio!“ 


Kad ga okupaju i obuku: 


»Jao janje moje, 

Jao moja zelena jabuko: 

A što li te ne dade dozreti? 
to si mi se uprešio ženiti: 

Prije svoga braca starijega! 
A jer njega ne upita, dušo!“ 


Kad dolazi svećenik: 


»Evo idu kićeni svatovi, 

Nji vidimo, snaše ne vidimo: 
Snašica je zelena travica. — 
Crna će se zemlja ponijeti 

S ovakijem telom mlagjanijem, 
A majka će tugovati 

Za svojijem sinom medenijem.“ 


Kad krene sprovod, tuguje mati ovako: 


»Pogli zbogom, mila moja dušo, 
Pogji zbogom i majka će doći. — 
Jao moji dvori samotvori, 
Koj' nemate vrata ni pendžera ; 
Samo jedna od zemljice crne; 
A druga su od jele zelene; 
A treća su od bijela platna, 
A nemaju ključa ni otkuda.“ 
Begović: S. n. pj. 204. 

Najdivnijim imenima, kao što su golub, 
jabuka, dušo itd. nazivlje majka svoje dijete i 
tužnim izrazima i ganutljivim metaforama crta 
njegovo novo boravište. 


* 


Često puta naći ćemo u nar. pjesmi, kako 
majka umrlo dijete sahranjuje u bašči pod žutom 
narančom iz velike ljubavi, samo da joj je bliže. 


Kad je umro Ivan, jedinac u majke: 


»Ne da njega ni gledati majka, 
Kamo 1! da će valje pokopati. 
Ne koplje ga, gdi se drugi koplju, 
Već na vrtu pod žutu naranžu.“ 
S. Mažuranić: Hrv. n. pj., 126. 


Slična toj pjesmi ima jedna i u Popovićevoj 
Zbirci. Evo početka: 


»Rodi majka do sedam sinova, 
Sve u jedan danak u godine. 
Svih je sedam ukopala majka 
Sve u jedan danak u godine. 
Ne šćela ih u groblje kopati, 
Već ih kopa u zelenu bašču — 
U zelenu bašču — pod naranču, 
Gdje će njima često odlaziti. itd.“ 
M. S. Popović: Srp. nar. sevdalinke I., 15. 


Umrla majci kćer. Ne kopa je ona u groblju, 
već u bašči pod žutom narančom i tamo je 
svako jutro rano oblazi. 

> K. Blagajić: Hrv. n. pj. i prip. iz Bosne., 25. 








Iza Boga na nebu nema ništa 
svetijega ni nepovredljivoga od 
staroga oca i stare majke. Kad 
vidim čovjeka prignuta godinama 
i bolesti, koji se oslanja o mišicu 
vlastita si djeteta, suzi mi oko i 
ćutim, da me nešto goni skinuti 
kapu, ko da sam pred Bogom. 


Mantegazza-Fiamin: Dobro i zlo, 66. 


Ko se ne sjeća pjesmice ,Sirotna majka“? 
Kome se nije oko orosilo suzom čitajući, kako 
su nezahvalna djeca otjerala od kuće staricu 
majku ? 

Nježno materinje srce zaboravlja sve ne- 
pravde svoje djece. I tu je narodna pjesma sa- 


čuvala krasnu uspomenu materi, koja nakon 
pretrpljenih nevolja i nepravda oprašta svojoj 
djeci grijehe. U pjesmi ,,Sirotna majka“ opisuje 
se, kako je maika gojila do devet sinova radeći 
dan i noć po tugjim kućama. Hue ih je majka 
poženila, rekoše joj djeca: 


»Oj starice, naša mila majko! 
Mi te više ranit' ne možemo 
Nego uzmi dva Kklenova štapa, 
O ramenu prosjačku torbicu 
Pa ti hajde prosit po svijetu.“ 


Starica ode i dogje u goru, te stade plakati. 
Na to dogje na konju delija, pa je upita, što 
plače. Ona mu sve ispripovjedi, a on joj reče: 


»Vrat' se natrag u dvoru tvojemu, 
Divno će te djeca dočekati.“ 









Kad se stara kući povratila: 


»A u dvoru čudo i kukanje ; 
Devet sina do devet kamena, 
Devet snaha devet kukavica, 
Svaka mužu nad glavom kukaše.“ 


Majku ožalosti teška sudbina, koja je stigla 
njezinu djecu, pa pokleče i pomoli se Bogu i 
svecima: 

»Bože jaki i svi božji sveci, 
Mojoj djeci oprostite gr'jehe!“ 

Na to dogje na konju delija (svetac): 
»Zaduhnuo u devet kamena, 
Oživlješe do devet sinova, 

Pa zadunu devet nevjestica, 
Svi klekoše na gola koljena, 
Ištu majci i svecu proštenje, 
Ljube majci i noge i ruke, 
Držaše je kao pravu majku, 
I raniše do samrti njene.“ 
V. St. Kar. S. n. pi. (ženske) 100. 


Slična pijesma ima i u Ilića pod naslovom 
»Devet sinova“. Tu se još groznije crta bijeda 
otjerane majke: 


»Otišla je u goricu crnu, 
Tamo pase tri godine travu, 
Travu pase, a rosicu pije.“ 
L. Ilić: Narodni slavonski običaji, 79. 


Još su inačice u Bos. vili g. 1887. s naslovom 
»Zla snaha“, za tim god. 1892. str. 29. s naslo- 
vom ,Kazan božja“. Pjesma svršava tim, da se 
"sinovi okamenješe, a od snaha postadoše guje. 

Jedna je opet s naslovom ,Neblagodarni si- 
novi“. Tu majku sretaju u gori dva putnika, 
kojima ona pripovijeda svoje jade ovako: 





»Rodila sam devet milih sina, 

Devet sina, devet posobaca, 

Izrodila, pak obudovila, 

Udova sam, sve ih odhranila 

Na preslici i desnici ruci ; 

Osam sam ih iženila majka, 

Sad sam stala devetog ženiti, 

Deveti me u goru odpravlja, 

Ne bi " mene izjelo zvjerinje.“ 

Mih. Pavlinović: Nar. pjesmarica. U Zadru 1887., 9. 


Inačica ,Bog nikomu dužan ne ostaje“. 
B. M. Srp. n. pj., 75. 


U pjesmi ,Sirotna majka“ prikazuje nam se 
s jedne strane nezahvalnost djece, a s druge 
strane silna ljubav majčina, koja oprašta neza- 
hvalnoj djeci grijehe, i kad opazi, kako je ta 
nezahvalnost kažnjena, moli Boga za oprošćenje 
grijeha svoje djece. 

Riječi su sv. pisma: ,Slušaj oca svoga, koji 
te je rodio i ne prezri maike svoje, kad ostari.“ 

Proverb. XXIII., 22. 


Pjesmi o sirotnoj majci lijepo pristaju Bada- 
lićevi stihovi o srcu materinjem: 


»Bože mili, srca materina! 
Uvr'jediš ga, oprostit će rado, 
Izraniš ga, rane će zarasti, 


Te ne vidiš niti brazgotine.“ 
(Braća-nebraća.) 


Tu se sjećam jedne prekrasne francuske priče 
O srcu materinjem. Bezdušna neka djevojka 
nukaše neprestanim prošnjama svog dragoga, da 
joj donese srce svoje matere, jer da će samo 
tada ostati uvijek mlada i lijepa. Dugo jadni sin 
oklijevaše . .. Kad se jednog dana smrklo, kora- 

.na jednu stranu sjedne, a materi reče: ,Nažmi 





čaše on k svojoj ljubeznici, noseći u rukama 
krvavo srce materino. Bijašetamna,ružna noć... 
Na jednom o nešto zapne, posrne i pane. Kad se 
pridigao, upita ga nježno materino srce: | 

— Sinko, jesi li se ozlijedio? — 

O neblagodarnom sinu ima i jedna prekrasna 
narodna priča, koju zabilježi Vuk Vrčević. ,,Bio 
nekakav momak oko 20 godina i imao mater 
udovicu, koju je morao hraniti. Sve na jedan put 
zamrzi nešto na svoju mater i odreče joj svaku 
pomoć. Ne htjede majka da ga prokune bojeći 
se, da ga ne sustignu materine kletve, nego 
plačući ode caru na tužbu protiv svoga sina. 
Car joj pozove sina i uzme ga koriti, za što on 
to od svoje matere radi, i kako se ne boji Boga. 
Momak odgovori: ,Ima toliko godina, da ja svoju 
majku hranim, a ona mene nije no dvije godine, 
pak sad treba, da samoga sebe hranim i svoju | 
ženu, a poslije djecu, pa ja mislim, da sam joj 
i preplatio“. Kad to začu car, naljuti se na 
neblagodarnost onoga momka i zapovjedi, da se 
donesu velika mjerila i zapovjedi momku, da 





























lijevu sisu i ožmi jednu kap mlijeka na ovu 
drugu stranu: ako Bog hoće svoju pravdu i čudo 
pokazati, biće u prsima još mlijeka“. Žena to 
učini, nažme sisu, iz koje (po božijoj volji) izigju 
najprije tri kapi krvi, a poslije tri kapi mlijeka, 
koje pretegoše drugu stranu mjerila; a ona, na 
kojoj sin bijaše, skoči na više. Car onda reče 
momku: ,Pogledaj sad ozgor na niže i vidi, da 
je kaplja materina mlijeka teža nego sav ti!“ 
Mladić kad vidje, skoči, poljubi materi ruke i 
noge i moleći je za oproštenje, povede je kući, 
i hranio ju je, kako Bog zapovijeda, dokle god 


nije umrla, te njemu pri času smrti materinski 

blagoslov ostavila, po čem je on sretan i dugo- 
vječan na ovom svijetu živio.“ 


šk 





Iz svega ovoga vidi se, kako maika i neza- 
hvalnom djetetu prašta, a to za to, jer njezino 
srce ne pozna osvete; ta ono je naučilo uvijek 
ljubiti. Pa kad se njena ljubav plaća nezahvalnošću, 
onda nam izlazi još veličajnija i divnija poput 
ijarkog sunca, koje obasjava sve stvorove bez 

razlike... Ta se ljubav diže iznad sfera ovoga 

svijeta i dobiva božanski oblik... 





* # 


*e 














Evo sada primjera dječije ljubavi prama 
materi. | 
Bećirbegovica imala kćer Nebihu. Kad bijaše 
Nebihi devet godina, posla je u Budim daidži, 
da je on uči sitnoj knjizi, a dainica vesti i pir- 
litati. No Nebiha se teško razbolje. Pitao je 
daidža Omer beg, misli li preboljeti i je _ 1 joj 
žao svijeta i šarena cvijeta? Nebiha mu reče: 





»A moj dajdža, beže Omer beže! 
Vidiš aspe od onog svijeta? 

Jes mi žao bijelog svijeta, 

Jes mi žao šarenog cvijeća, 

Al je meni najžalije mladoj, 

Gdje umrijeh, a ne vigjoh majke!“ 


Omer beg napisa pismo i posla ga njenim 


roditeljima u Sarajevo. Nije im on kazao, kako 
je Nebiha oboljela, nego da se udaje i da neka 


požure u Budim, ako hoće vidjeti nju i njezine 

svatove. Kad je Bećir beg pismo pročitao, spremi 
se on i njegova žena na put u Budim. Stigavši 
u budimsko polje, opaziše sprovod. Bećirbegovica, 
koja je po iskićenoj grani pred mejitom saznala, 
da je umrla nečija djevojka, upita tužno: 


,Čija li je kićena djevojka, 
Čija li je, žalosna joj majka? 


Kad joj odgovoriše, da ta' djevojka nikog 
nema, osim daidže Omer bega, pisnu Omer-bego- 
vica kano ljuta guja: 


»Oj Boga Vam, hodže i hadžije! 
Spustite je na zelenu travu, 
Da se majka i mrtve nagleda!“ 


»Spustiše je na zelenu travu — 
Pade majka njojzi po tabutu — 
Kako pade, više ne ustade.. .“ 
M. Milanović: Srp. n. pj., 51. 


šk 


Ima pjesma, kako se udala mlada udovica 
banovica, ostavivši devet sinova i desetog ma- 
lešnog u kolijevci. Nakon deset godina reče naj- 
stariji od braće, da bi. valjalo posjetiti majku. 
Braća se iskupe i odu sa darovima preko mora, 
kud im se udala majka za banova sina. Svaki 
je nosio od zlata jabuku, a najmlagji od zlata 
kolijevku, kao znak, što ga je ostavila sitna i 
nejaka u njoj, kad se je udavala. 

Kad dogjoše pred banove dvorove, ali oni 
bijahu ,mrkim“ zastrti. Pred dvorom bila šedr- 
van vodica, kod vodice dvije robinjice, koje su 
vezle bijelim nitima po crnom platnu kao znak 
banovičine žalosti. Sinovi pozdrave lijepo robinje 





i upitaju, čiji su ovo dvorovi i za što su mrkim 
zastrti. Robinje im odgovore: 


»Ovo dvori Banović Stjepana, 
U njega je žalosna gospoja, 
Ona ima do devet sinova, 
Njih je ona davno ostavila!“ 


Najmlagji sin Miladin reče jednoj robinji, da 
zovne svijetlu banovicu. Robinja se osjeti, da 
su ovo njezini sinovi, poteče žurno u kulu, te 
zaprosi u banovice muštuluk, jer da joj dogjoše 
njezini sinovi. Od veselja kliknu banovica: 


»Cuješ mene, draga robinjice! 
Ako Bog da, te bude istina, 
Do sad si mi bila robinjica, 
A od sada moja nevjestica !“ 


Pohrli niza kulu i prepozna svojih devet 
sinova, osim najmlagjega, kog je u bešici osta- 
vila. Kad joj predaše darove, — zlatne jabuke, i 
kad joj je najmlagii dao zlatnu bešiku, sjeti se, 
e je to njezin najmlagiji sin, kog je ostavila ma- 
lešna, kad se udala za mladog banovića. Sedam 
dana boravili su sinovi kod majke i tada se 
stadoše spremati na povratak. Majka ih je za- 
ustavljala, 


»sviju redom majka zastavljala 
A najviše Miladina sina . . .“ 


Zabrinuti za svoj dom krenuše na put, makar 
bi voljeli ostati u majke, kud ih je vukla čista 
sinovlja ljubav. Majka ih je darovala, a najmla- 
gjemu dade robinjicu i uza nju tri tovara blaga. 
Kad su krenuli, pošla je za njima majka vozeći 
se u zlatnoj kočiji. Najviše joj čeznulo srce 
za Miladinom: 








| 


»Za njim! ide ojagjena majka, 
Za njim' ide u kočijam' zlatnim. 
Pratila ih, dokle god je mogla, 
Crnim očim', dokle god je vidla. 
Svaki se je na majku osvrto, 

Al najviše Miladin nejaki. . .“ 


No majčina tuga bijaše prevelika. Ona je 
tužna srca gledala, kako je ostavlja možda 
za uvijek njezino milje i omilje. Kad se Miladin 
pošljedniji put na majku obazreo: 


»Pade majka u zelenu travu, 
Kako pade, više ne ustade.. .“ 


Narodni pjevač svršava pjesmu ovako: 


Svi se oni natrag povratiše, 
Ali majka davno preminula. 
Zaplakaše do devet sinova, 
Zaplakaše kano kukavice, 
Svi su redom cjelivali majku, 
Prostili joj za nepravdu ljutu, 
I svih deset posla se latiše, 
Nadžacima tabut napraviše, 
Buzdovanim" raku iskopaše; — 
Sa'raniše svoju milu majku, — 
I odoše bijelome dvoru — 
I odoše tužni, žalostivi . . .“ 
Ibid.: Srp. n. pj., 66, 


Što bijaše uzrok, te se udala mlada udovica 
i ostavila svoje sinove, ne može se saznati iz 
pjesme, no sve da je pogriješila, što je ostavila 
svoje sinove, ipak u nje nije ugasnuo žar mate- 
rinje ljubavi, jer je svoje nove dvore zastrla 
crninom, znakom tuge i žalosti. Ta se ljubav 
najbolje pokazala na putu, kad je pratila sinove. 
Ne mogavši podnijeti teške sudbine, svisnu od 
žalosti i umrije. Krasno je ocrtana ljubav djece 





prama svojoj materi, koji je posjećuju i opra- 
štaju ioi, što ih je zapustila, jer majci valja 
mnogo oprostiti. 

Ostavila neka udovica majka svojih devet 
sinova i desetog još u povojima, te se preudala. 
Jednom posjetiše je djeca, ponijevši joj svaki po 
žut kavad, a najmlagii povoj i pelene, u kojima 
ga ona ostavila. Majka ih lijepo dočekala i po- 
častila, a kad su odlazili, dadne svakom sinu 
konja i sokola, a najmlagjemu konja i djevojku. 
Kad su od nje polazili, isprati ih ona i po 
tom umrije na rastanku od silne tuge. Djeca je 
lijepo sahraniše. V. St. Karadžić: S. n. pj., 590. 


Alajbegovica nije vidjela devet godina majke 
svoje, pa je pošla da je posjeti. Na putu stiže 
ioj glas, da su joj umrle dvije kćeri, no ona se 
ne vrati, jer ju je želja vukla, da vidi svoju mater. 


U to joj jave smrt sinova, ali i to je ne odvrati 
s puta, dok joj ne dogje glas o smrti njezinog 
Alajbega. Ibid.: S. n. pj. L, 218. 


Ljubav ragja zahvalnošću. 

Kada je car Stiepan osudio na smrt svog 
posinka, nahoda Momira, zbog, potvore, da je 
obljubio svoju sestru Grozdijanku, moljaše se on 
krvnicima, da ga odvedu carici materi, da mu 

ona oprosti muku i hranu: 


»Vodite me carici materi, 
Da mi prosti i muku i ranu: 
Ranu njenu što me je ranila, 
Muku njenu što je promučila, 
Dok je mene ona odranila.“ 
Ibid.: S. n. pj. II. 164. 


___ 

Želja za djetetom i tuga za majkom zrcali 
se u ovoj pjesmici: 

Kad je Arap oteo materi kćer, molila se mati 
Bogu, da je stvori pticom, da može vidjeti kćer. 
Bog je usliša i doletjev ona kao lastavica do 
kćerina dvora, nagje je, gdje plače i jada, što mora 
ljubiti Arapina, ragjati arapčad i željeti svoje 
majke. Lastavica joj veli, da joj je sugjeno ljubiti 
Arapina, a ako želi majke, da se nagleda ptice 
lastavice. Za tim odleti u goru. Osjetiv se kćer, 
da to bješe mati joi, pane na zemlju i ne ustane. 

J. B. Petranović: Srp. n. pj. 1., 308. 


Vrlo je nježna ova pjesmica: Ahmed beg šalio 
se sa svojom ljubom, koja mu je rodila devetero 
ženske djece, a deseto nosila pod pojasom, da 
ako budne i to žensko dijete, neka se ona 
objesi ili utopi. Ahmed-beg ode u čaršiju. Kad 
on od kuće, a žena rodi _ mu i opet djevojku. 


Sirota žena iščešlja i uredi svojih devet kćeri 
i odlučivši se utopiti, oprosti se s njima: 


»Više majka iščešljati ne će... 


Ostaj s Bogom, moja djeco draga, 
Majka vaske više vidjet ne će, — 

Kad vam babo iz čaršije dogje, 

Vi recite svom milome babi: 

— Aman, babo, kamo naša majka? —“ 


Na to uze svoje nejako čedo, odnese ga do 
rijeke i baci ga u vodu veleći: 


»Plivaj, plivaj, moja kućo zlata, 
Brzo će te polaziti majka.“ 


Na to i ona skoči u vodu. Kad se Ahmed- 
beg kući vratio, zakukaše djeca, kako ih je 





naučila majka. On je stao tražiti njihovu majku 
i našao je, — ali ona bijaše već davno mrtva... 
Iz rukopisa K. H&rmanna. 


Upravo radi osebujnosti pijesme donosimo 
evo i ovu: Babo Hasan-aga veli Žilki, neka se 
moli Bogu, da joj umre majka, pa da će je 
uzeti za ljubu. Djevojku zabolje odmah glava i 
ode k majci. Majka je upita: 


»Sto si šćeri, ćehru prevrnula? 
Ni te je okarao babo, 
Ili te je zaboljela glava?“ 


Kćer joj sve po istini kaže i doda: 


»No ču Ji me, moja mila majko, 

Ja sad idem na gornje čardake, 

Selam ćeš mi mome milom babu, 
Neka dogje, pa mene obigje!“ 


Djevoika ode na to na gornje čardake, izvadi 
handžar: 


»Pa udara sebe u srdašce.“ 
Bos. vila 1892., 20. i 21. 


Sin majku srdačno pozdravlja i dvori: 


»Dok upade ostarjela majka, 
Svom djetetu božji selam dava, 
A momak joj selam prihvatio, 
Itibar je majci učinio, 
A mrku joj kahvu dohvatio.“ 
K. Hč&rmann: Nar. pj. Muh. IL, 410. 

I zgodno veli Vežić: 


»Mili Bože, divotne li slike, 
Gdje se ljubav materina zgara 
Sa ljubavlju nevina čedašca, 
Da čudesa za buduće stvara.“1) 


Ku s 
* 


I kao što je onaj na zlu glasu, 
koji ostavlia oca svoga, tako je 
proklet od Boga, koji ražalošćuje 
majku svoju. Eel. III., 18. 


Štuj oca svoga i ne zaboravi 
uzdisaja majke svoje! 


Eccl. VII., 20. 


Govoriti još što o ljubavi djece prama rodi- 
teljima bilo bi gotovo suvišno. Poznato nam je, 
da su o tome već u starom vijeku u svojim 
djelima govorili Seneka, Cicero, Plutarh, Plinije 
i drugi znameniti muževi, ističući osobito ljubav 
djece prama majci. 

Već ovo, što smo do sele govorili o materi 
i o djeci, dovoljno bi bilo, da dokažemo, kako 
je u našeg naroda velika ljubav i štovanje 
matere, a osobito ljubav djece _ prama njoijzi. 
No pošto imade još mnogo krasnih primjera, 
navešćemo u kratko nekoje, iz kojih ćemo vidjeti, 
kako maičina ljubav utječe na djecu i kako 
djeca tu ljubav i opet uzvraćaju ljubavlju. 


e 
Dijete ne može, da ne sazna uzrok sjeti svoje 
majke. 


1) VI. Vežić: Sigetski junak Nik. Zr. 12. 





Snuždena sjedila je Šahin-pašinica, a njezin 
je sin milo pita: 


»Mati moja, Šahin-pašinice, 
Što ti roniš suze od očiju, 
A sve gledaš niz Glasinac ravni?“ 
K. Hčrmann: N. pj. Muh. I., 3. 


* 


Razbolio se na smrt Jova Despotović, pa 
šalje slugu Milutina u manastir po brata, vladiku 
Maksima, da mu kaže, da se je na smrt raz- 
bolio, a onda ga šalje u Berkasovo po majku: 


»Irči brže mjestu Berkasovu, 

Te mi zovni moju staru majku, 
Staru moju majku Angjeliju, 

Al njoj nemoj pravo kazivati, 
Da sam se ja na smrt razboljeo, 
Već joj kaži od mene pozdravlje, 
Da se ja sad na vojsku opremam 
Preko mora za devet godina, 

Pa je zovem, da me blagosovi.“ 


Sluga je odmah poslušao gospodara i otišao 
do manastira, a onda u Berkasovo, pa zovne 
staru, a ona mu reče: 


»Milutine, naša vjerna slugo! 
Pričekaj me tri bijela dana, 
Dok um'jesim bijele kolače 
I dok spremim tanane košulje, 
. Da ponesem na dar mome Jovu.“ 


No Milutin je od toga odvrati i ona se spremi. 
Kad su bili pred Jovinim dvorima, vidje majka 
sluge gologlave i konje bez sedala, pa upita 

slugu Milutina, šta je to, a on joj kaže, da je 
možda Jovo za ručkom, pa su svi veseli i piju. 
A kad su bili u dvoru, vidje sina, gdje se s du- 
šom bori, pa zajauknu: 


»Jao, Jovo, moje rane grdne! 

Što će Jovo Srijem zemlja ravna? 
Što će Jovo tvoji bjeli dvori? 
Što će Jovo tvoji vrani konji, 
Vrani konji i sivi sokoli? 

Što će Jovo tvoje pusto blago? 
Što će Jovo tvoja vjerna ljuba? 
Što će Jovo tvoja stara majka? 


Jovo mrtvačkim glasom sve ostavi bratu 
Maksimu, a onda reče: 


»Moje blago mojoj staroj majci, 
Nek" se rani i oda zla brani.“ 


I ljubi ostavi tri tovara blaga, pa umrije. 
V. St. Karadžić: S. n. pj. IL, 572—577. 


U Hektorovićevom:) ,Ribanju i ribarskom 
prigovaranju“ zabilježene su takogjer dvije na- 
rodne pjesme. U jednoj pjesmi opisuje se, kako 
je Marko Kraljević pri diobi plijena ubio radi 
jednog konja svoga brata Andrijaša. Kad je 
Marko udario sabljom Andrijaša u srce, progo- 
vori mu ovaj: 


»Jeda mi te mogu, mili brate, umoliti, 
ne moj to mi vaditi sabljice iz srdašca, mili brajane, 
dokle ti ne naručam do dvi do tri beside.“ 


1) Petar Hektorović rogj. g. 1487. u Starom Gradu na otoku 
Hvaru u Dalmaciji, a umro g. 1516. 

Na to nastavi: 


»Kada dojdeš, kneže Marko, k našoj majki junačkoj, 
ne moj to joj, ja te molim, kriva dila učiniti, 

i moj dil ćeš podati, kneže Marko, našoj majci, 
zašto si ga nigdar veće od mene ne dočeka. 

Ak li te bude mila majka uprašati, 


viteže Marko: 


što mi ti je, sinko, sabljica sva krvava? 

ne moj to joj, mili brate, sve istinu kazovati, 
ni naju majku nikako zlovoljiti; 

da reci to ovako našoj majci junačkoj: 
susrite me, mila majko, jedan tihi jelenčac, 
koji mi se ne hti s drumka ukloniti, 


junačka majko, 





ni on meni, mila majko, ni ja njemu. 

I tuj stavši, potrgoh moju sablju junačku, 
i udarih tihoga jelenka u srdašce, 

i kada ja pogledah onoga tiha jelenka, 

gdi se htiše na drumku s dušicom razdiliti, 
vide mi ga milo biše, kako mojega brajena, 


tihoga jelenka, 





i da bi mi na povrate, ne bih ti ga zagubio. 

I kada te jošće bude naju majka uprašati: 

da gdi ti je, kneže Marko, tvoj brajen Andriašu? 
ne reci mi našoj majci istine po ništore; 

ostao je, reci, junak, mila majko, u tujoj zemlji, 
iz koje se ne može od milin'ja oddiliti, 


Andriašu ; 


onde mi je obljubio jednu gizdavu devojku. 
I od kle je junak tuj devojku obljubio, 
nikad veće nie pošal sa mnome vojevati, 
sa mnome nie veće ni plinka razdilio. 





Ona t mu je dala mnoga bilja nepoznana, 
i onoga vinca junaku od zabitja, 
gizdava devojka. 


Li u skori mu se hoćeš, mila majko, nadati.“:!) 


Sin ili kćerka na umoru šalje obično poruku 
svojoj materi; no da je ne ražalosti, kuša pri- 
kriti svoju gorku sudbinu u slikovitom i nježnom 
pripovijedanju, iz kojega proviruje sva ta tužna 
zgoda. Tako je i u ovoj Hektorovićevoj pjesmi. 
Ranjen junak moli svog ubojicu, da ne kaže 
materi istine i da je ne rastuži. Neka joj reče, 
kako je sreo na putu jelena, i pošto mu se taj 
ne htjede ukloniti, da ga je posjekao. Na dalje 
ako bi ga upitala majka, gdje ie njezin sin 
Andrija, neka joj veli, da mu se teško odijeliti 
od tugje zemlje, gdje je zavolio lijepu djevojku. 
No i to ne bi dosta. Da majka ne čezne uzalud 
za njim, moli Marka, neka je utješi, jer da će 
joj se sin na skoro vratiti. 

Dvije se sestre utapljale u rijeci Moravi. 
Jedna se spasla, a druga se utopila. Umirući 
govorila je Kalina sestri Mandalini: 


»Mandalino, sestro moja, 
Nemoj kazat miloj majci, 
Da sam mlada utonula, 
Već da sam se ja udala: 
Sitni pisak — svi svatovi, 
A ribice — jetrvice, 
Sitne ribe — zaovice, 
Jablan drvo — svekar babo, 
A Morava — dragče moje.“ 
K. Blagajić: N. pj. i pr. iz B., 26. 


* 


1) Jugoslav. akad. u Zagrebu: Stari pisci hrvatski, knjiga 
šesta, strana 17. 





Dijete voli uvijek više majku, nego oca. To 
se vidi i iz ove pjesmice: U Mikuličićevoj zbirci 
hrvatskih primorskih pjesama ima pjesma o sv. 
Katarini, kako ju roditelji baciše u tamnicu, 
što ih ne htjede poslušati, da se udaje. Nakon 
sedam godina rekoše roditelji slugama, da otvore 
tamnicu. U tamnici nagjoše Katarinu živu. Kad 
ije dovedoše kući, oprostila je grijehe materi, 
koja ju moljaše: 

»Kćerko Katarino, oprosti mi grehi!“ 


Katarina joj odgovori: 


»Oću, majko moja, kodi i vi mane; 
Za devet meseci, keh ste me nosili. 
Vaše je življenje va vere taknjeno, 
A duša spasena va dike nebeskoj“. 


Ocu ne htjede oprostiti grijeha. 


Fr. Mikuličić: Nar. prip. i pj. iz hrvatskog 
primorja, u Kraljevici 1876., 139. 


* * 
PA 


Samo ostaje prazno i gadno misto, 
Gdje no prije pusto sijevaše 
L'jepo oko kano sunce čisto, 
Pusto, Pjepo i kad umiraše... 


Marko Bruerović (,U smrt majke“) 


Vrijedno je ovdje spomenuti i naricalike za 
materom, iz kojih se vidi kakova je tuga za njom. 
U Primorju ima ova naricalika: 


»Nemila je vaša sirota, mila majko moja! 

Ka san ostala, kako grančica odsečena, mila majko moja! 
Lepi moj nauku! mila majko, moja! 
Kega ste mene učili, mila majko moja! 

Ki će ga sada mene učiti i vadit, mila majko moja! 





Nemila je vaša sirota, mila majko moja! 

Kemu ste vi mene naručili siroticu, mila majko moja! 
Ka nimam sada nigdar ni jednega, mila majko moja! 
Nego sam kako drevo odsečeno, mila majko moja! 
Lahko zvanje moje, mila i draga majčice moja! 
Velo moje dobro, mila majčice moja! 

Ko san jaz poli vas imela, mila majko moja! 

Ali je sada teško stradanje moje, mila majko moja! 
Ah, nesrećna je vaša sirota, mila majčice moja! 
Ka ću bit tuje tujice potrebna, mila majko moja! 
A moju milu majčicu, ljubezniva majko moja! 

Oće črna zemljica uživat, majčice moja! 

A ja ću ju teško stradat i zabivat, majko moja! 
Ah, nigdar zabljena, majčice moja! 

Ah, dobra i pametna, majčice moja! 

Nemila je vaša sirota, mila majko moja! 

Kada se budu druge hćeri, majčice moja! 

S majčicami razgovarati, majko moja! 

Ah, kako će srce moje pucat, majčice moja! 

Da bi meni na leto dan, ljubezniva majko moja! 
Vas jedanput vidit, serdačna majko moja! 

Ja bim parala, majčice moja! 

Da vidim sve dobro svega sveta, mila majko moja! 
Ki će me učit i vadit, majčice moja! 

Ah da bi meni još vas, mila majko moja! 

Bilo na tem svete imet, serdačna majčice moja! 
Ja bim parala, mila majčice moja! 

Da mi niš ne fali, majko moja! 

Zač ti ga ni nad milon majčicom mojom! 

Nemila je vaša sirota, mila majko moja! 

Ka ću bit tuje rivališće, majčice moja! 

Tujica nemilica nemila, ah, majko moja! 

Ah, Ki bi bil meni to rekal, majčice moja! 

Da ću ja prez mile majke ostat, majčice moja! 
Ah, ljubezniva i dobra majko moja! 

Ah, velo moje dobro, mila majko moja! 

Ko meni črna zemljica uživa, majčice moja! 

Ah, ljubezniva i dobrostiva, majko moja! 

Ah, nigdar nezabljena, mila majko moja!“ itd. 

Kći bugari za materom: 


»Ajaoj, roditelju moj, 

to ti mene jadnu osiroti ? 
Ko će mene jadnu nakititi; 
Ko li će mi ruo sakupiti ; 
Ko li će me jadnu udomiti ; 
Ko li će ti zeta izabrati ? 
Ajaoj, roditelju moj, | 
Jere svoga zeta ne dočeka? 
Jao roditelju moj, 

Ajaoj dobro moje, 
A što mene jadnu rascvijeli, 
A u moje najmilije doba ? 
Jaoj meni sinjoj kukavici! . 

Begović: Srp. nar. pj., 210. 


* * 
* 


Koliko god naš narod štuje majku, toliko 
mrzi i zlo _ crta u svojim pjesmama, pričama i 
poslovicama maćehu. Maćeha skoro nikad ne 
voli pastorčadi. Kako je narod u svojim pjes- 
mama rijetke primjere _ zle majke  drastički 
ocrtao, tako nam ima još drastičnijih slika o 
maćehi. Izmegju mnogih evo jedne: 

Dievojka se molila Bogu, ,da Bog dade 
sunca žaranoga — i danice od tri godinice, — 
jer ne mogu sirote bez sunca, — a putnici bez 
sjajna mjeseca, — a težaci bez danice zv 'jezde“. 
Bog joj molbu usliša. Kada jutro svanulo, sinu 
žarko sunašce, a djevojka ga pita, gdje je do 
sele bilo. Sunce joj odgovara, da je spavalo na 
Tvorčevom Krilu, pa ga u jutro Gospod pro- 
budio i poslao na put. Krenulo je preko kruga 
nebeskoga svoda. Kad je stiglo blizu raja, al 








| kod raja jedna žena: 

»Zmija joj se oko srca vije, 
Druga njojzi bijelo lice ije, 
A treća joj crne oči pije .. .“ 


“ Sunce je upita, što je Bogu zgriješila, te je 
Bog tako podario, a ona mu odgovara: 


»Što me pitaš, sunce prežarano, 
to ja jesam Bogu zgriješila ? 
Ja sam vrlo Bogu zgriješila : 
Tri puta se jesam udavala, 
A kad sam se treći put udala, 
Našla jesam troje pastorčadi. 
Jedno veli: ,,,Naran'de me, majko!““ 
Drugo veli: ,,Napoj'de me, majko!““ 
Treće veli: ,,,Opaš'de me, majko!““ 
Koje moli — naran'de me, majko, 
Crnom sam ga zemljom naranila; 
Koje moli — napoj'de me, majko, 
ljeda ga jesam napojila; 
Koje 1" moli — opaš'de_ me, majko, 
arkom sam ga zmijom opasala.“ 


Na to nastavi sunce: 


»E — pa koje zemlje naranila, 
Ono njojzi bijelo lice ije; 

Koje I ona jedom napojila, 
Ono njojzi crne oči pije; 

Koje li je zmijom opasala, 
Ono joj se oko srca vije.“ 


U II. Vukovoj knjizi najstarijih —junačkih 
pjesama priopćena je pjesma o ognjenoj Mariji 
u paklu, što se pjeva u Crnoj gori. Marija 
ušavši u pakao pita sv. Petra, što su zgriješili 
griješnici, što trpe silne muke, a on joj redom 
pripovijeda i kazuje uzroke kazni. Najposlije 
dogjioše do majke Marijine, kojoj gorahu noge i 

ruke i kosa na glavi. Marija upita mater svoju, 
da joj kaže, što je zgriješila, ne bi li joj ona 
izbavila dušu; a ova joj sve ovako ispriča: 


bj 

ad ja bijah na bijes gjevojka, 
Jedno jutro uskrsenje dogje, 
Moja majka do pred crkvu pogje, 
Men' ostavi da siguram ručak ; 
Kad mi majka ispred crkve dogje, 
Mene golu u haljine nagje. 
Udari me rukom i prstenom, 
Ja šnjom udrih o duvar od kule, 
Tade me je proklinjala majka: 
»»Zaludu se udavala, sinko !““ 
Udavah se tri, četiri puta, 
I tu ja bih u Boga zločesta, 
Ne održah muža ni jednoga. 
Kad se, sinko, udadoh četvrtom, 
Tu ja nagjoh dvoje pastorčadi, 
Jedno ludo od dvije godine, 
Drugo, sinko, od pune četiri; 
Uzeše me gjeca Bogom majku: 
Kad mi gjeca iz igre dogjoše, 
Kod mene se oba zaplakaše, 
Plačući mi starij' govoraše: 
»»skroj mi, majko, bijelu košulju!““ 
Mjerih mu je o kamenu stancu. 
Mlagji reče: ,,,Daj mi ljeba, majko!““ 
Ja mu dadoh komad zemlje crne...“ 


Kad je stara svršila, baci je Petar gjavolima. 
Na drugom mjestu nalazi majka božja griješnu 
udovicu u paklu. 
V. St. Karadžić: Srp. n. pj. (ženske), 309. 


Ognjena Marija u paklu sjeća nas Danteova 
pakla. On tamo vogjen sjenkom  Vergilovom 
prolazi kroz pakao i gleda muke raznih griješ- 

nika. Take priče bjehu u običaju u južnoj Evropi 
u srednjem vijeku. Cudno je, da naš narod baš 
mater bogorodičinu stavlja u pakao. Akademik 
Pavić — kako razabirem iz bilježenih njegovih 
predavanja — misli, da je Bogorodica sa Spa- 
siteljem mnogo patila od Žudija i slušajući, kako 
su žudije mučili, pomišljahu Bogorodicu kao 
siroče, a mater joj kao židovku prokletu. 

Naći ćemo megju našim narodnim pjesmama 
vrlo čudnovatih priča o majci. Naići ćemo na 
okrutne i nezahvalne majke, koje mrcvare dijete, 
umjesto da mu hvale za pruženu pomoć. Mi 
ćemo i te stvari istaknuti, da nam se ne kaže, 
e smo samo svjetliju stranu pokazivali; no valja 
nam unaprijed reći, da su neke tih pjesama 
postale sigurno u davno doba. Njih nema mnogo, 
a što je glavno: te sve pjesme kano da su jednog 
izvora i naliče jedna drugoj ko jaje jajetu. Mnoge 
su došle k nama po svoj prilici s istoka. 

Kao što smo vidjeli majku Marijinu u paklu, 
tako ima pjesma i o majci sv. Petra, koja moli 
sina da je spase, a on ne će, jer je ona teško 
griješila za života. 

V. St. Karadžić: Srp. n. pj. (ženske), 307. i 809. 


Ova i pomenute prijašnje pjesme biće plodovi 
apokrifne književnosti, a naročito pjesma o Bo- 
gorodici u paklu, jer ima jedan apokrif s na- 
slovom: ,Po mukam hoždenije bogorodici“, u 
kojemu se pripovijeda, kako Marija moli arhan- 
gjela Mihajla, da joj pokaže pakao i da joj pro- 
tumači razlog muka raznih griješnika. 

U Vukovoj zbirci pripovijeda se megju nai- 
starijim pjesmama ovaj dogogijaj: Car je hotio 
svoju ljubu otjerati, jer mu je bila vrlo sagri- 
ješila, no to je bilo slugama žao, pa su molili 





gospodara, da oprosti gospogji. Car je sluge 
poslušao, pa ioj je život oprostio za godinu 
dana. Njegova je ljuba imala sina Jovana, pa 
ga je pitala: 


»O kamo te, moj Jovane, sine! 
Hoćeš li se odricat od majke ?“ 


Dijete ioj kroz suze odgovori: 


»Čuješ li me, moja mila majko! 
Ja ću s tobom po svijetu bježati.“ 


Majka ga nagovori, da iz carskog saraja 
ugrabi konja Labuda, pa da bježe po svijetu. Kad 
je Jovan izveo konja, reče majci: 


»A za Boga, moja mila majko! 
Kud" m' odvoji od oca mojega, 
Koji nema do mene jednoga, 

Kud ćemo se majko dijevati?“ 


Majka ga tješi, da će bježati trideset konaka 
od cara, gdje ih car nikad ni čuti ne _ može, a 
kamo li vidjeti. Oni pobjegoše u svijet i dogjoše 
u jednu divsku planinu. Unigjoše u jednu divsku 
pećinu, te tamo nagioše sedamdeset divova, a 
u sredini im sjedi starješina. Ludi Jovan odmah 
povadi sablju i pogubi sedamdeset divova, samo 
mu pobježe njihov starješina. Tu je Jovan 
s majkom prenoćio, te se sjutra spremi na svom 
Labudu u lov. Kad je ulovio srnu i košutu, 
donese ih majici u pećinu. Majka mu reče: 


»Oj Jovane, hajde pred pećinu, 
Te počini trudan i umoran.“ 


Jovan je poslušao majku, pa je izišao pred 
pećinu. Majka ugleda diva, pa ga zovnu, da 


116 





ua 





ašikuju, a div joj se izvinjavao, da ne smije 
doći od Jovana, jer će ga pogubiti. Div je nju 
svjetovao, da se u večer  poigra sa sinom 
prstena, a Jovan je još lud, pa će ga lako 
nadigrati. Ona neka ga onda sveže, pa će ga tada 
lako pogubiti. Kad je Jovan s majkom večerao, 
pozva ga majka, da se poigraju prstena. Jovan 
je na to pristao. On je mogao nadigrati majku, 
ali nije hotio, pa ga je ona nadigrala i svezala 
mu ruke. Jovan samo trgnu rukama i prekinu 
sedam konopaca. Sjutra pogije opet Jovan u lov. 
Na putu susretne kiridžiju Rada sa šezdeset 
tovara pšenice i vina. On je kupio svu pšenicu 
i vino, da hrani svoju milu majku. Kad je bio 
blizu pećine, ugleda ga majka, pa uleti brže u 
pećinu i poče se s divom dogovarati, kako će 
se kurtarisati Jovana, pa da ašikuju. Div joj 
reče, da se učini bolesnom, a Jovan će je pitati 
za ponude. Ona neka rekne, da bi htijela sa 
bukve jabuke iz vode Kaladžijnske. U. vodi je 
aždaja i kod nje dva ljuta arslana (lava), pa 
će ga pojesti. Kad je Jovan došao u pećinu, 
nagje bolesnu majku, pa sjede vrhu glave nje 
zine i poče jaukati: 


»Kuku mene, moja mila majko! 
Bi li, majko, kakvijeh ponuda?“ 


a majka mu odgovori: 


»Ja bih, sinko, sa bukve jabuku 
Iz velike vode Kaladžijnske, 
Cini mi se, bi mi bolje bilo.“ 


Jovan odmah pojaši svoga Labuda i dogje 
do vode Kaladžijinske, pa ustrgne_ s bukve 

jabuka. Ali aždaja navali na njega, a on ije 
odmah ubije. Onda dva arslana zamutiše vodu, 
pa navališe na Jovana, no Jovan ih uhvati 
obadva živa i sveza ih konju za rep, pa se niz 
planinu povrati u pećinu. Kad ga je vidjela 
majka, reče mu: 


»O Jovane, da te, sinko, pitam: 
Bud sam ideš zelenom planinom, 
Da € uhvate od gore hajduci, 
Da ti spute obadvije ruke, 

Bi V' ti išto zadržalo ruke?“ 


Na to joj Jovan reče: 


»Ja bih svašto, majko, raskinuo, 
Do prokleto drndarsko tetivo.“ 


Kad je to čula njegova maika, ona skoči i 
sveza mu ruke drndarskim tetivom. Iz nokata 
Jovanu poče krv teći, pa ie molio majku: 


»A za Boga, ostarala majko! 
Odriješi moje b'jele ruke. 
Jer mi, majko, obje otpadoše.“ 


Maika odmah skoči, zovnu diva, te mu izva- 
diše oba oka, pa ga baciše u kraj pećine. Sjutra 
dan kaže majka divu: 


»Čuješ li me, divski starješina! 
Ti dohvati ludoga Jovana, 
Slijepa ga na Labuda bači, 
Povedi ga zelenom planinom, 
Te ga bači u jamu studenu.“ 


Div to odmah prihvati i htjede ga baciti, no 
Jovan ih poče zaklinjati: 


»Nemojte me u jamu bačivat, 
No me bač'te na drum u planinu.“ 

Majka nema smilovanja, nego reče divu: 


»Bači dive, vraga i gjavola!“ 


A div ga povede u planinu i baci ga u du- 
boku jamu, ali na svoju nesreću sveza vrhu 
jame Jovanova Labuda, pa se div povrati natrag 
u pećinu. Labud je počeo vrištati i nogama 
kopati zemlju, ne bi li dohvatio svoga gospo- 
dara iz jame. U to nanigje Kkiridžija Rade sa 
trideset drugova. Rade je odmah upoznao konja 
Jovanova, pa odmah dogju svi do jame. Rade 
odmah napravi trideset konopaca, pa ga dru- 
govi spustiše u jamu. Jovana je našao u životu, 
te ga izvadi iz jame i htijedoše ga sa sobom 
povesti, no Jovan ih zamoli, da ga metnu na 
Labuda, te da ga uprave na vodu Kaladžijnsku, 
jer je plaho ožednio, a oni nek odu u Kosovo 
do njegove posestrime Jane krčmarice, pa nek 
dogje po njega na vodu Kaladžijnsku, da ga 
odvede u Kosovo i da ga nauči guslati. To je 
Rade njega poslušao, pa je kazao Jani. Jana 
brzo skoči, uzjaše konja i pogie vodi Kaladžijn- 
skoj. Sam je Jovan kukao kod vode, te ga je 
čula vila, pa kad vidje, šta je Jovanu, umila 
ga vodom Kaladžijnskom i on odmah progleda. 
Kad je Jovan progledao i dohvatio se svog 
Labuda, zapjeva: 


»Mili Bože, na svemu ti hvala, 
Koji si mi bio na pomoći! 

No ne hvala mojoj staroj majci, 
Koja svoje iskubi dijete.“ 


U to dogje Jana krčmarica, pa kad vidje 
Jovana, zaplaka: 


»Blago mene, mio pobratime ! 
Bog zna su ti oči preboljele ?“ 





119 





Izljubi se i izgrli s njim, pa zavapi: 


»Što i' od majke čedo dočekalo, 
Što učini, prokleta joj duša!“ 


Tu se oni rastadoše. Jana ode u Kosovo, a 
Jovan ode da traži krvnika. Kad je bio pod 
pećinu, a tu njegova majka bište diva. Jovan 
sveza majku, pa je baci na Labuda, a diva 
pogubi. Sad on pogje u svoju postojbinu da 
potraži oca. Mnogi su muštuluci caru dolazili, 
a on je sve nagradio. 


»Koji prvi na muštuluk dogje, 
Njima ate nesedlane daje ; 
Koji drugi na muštuluk dogje, 
Njima spenzu nebrojenu daje; 
Koji treći na muštuluk dogje, 
Njima čohu nekrojenu daje.“ 


A kad je Jovan došao, zagrli ga car, pa 
mu reče: 


»A Jovane, sve ti prosto, sinko, 
Što učini od oca svojega ? 
Ja sam reka': nikad doći ne ćeš.“ 


Otac je šenluk načinio, što mu se je sin 
povratio, a sin mu je sve ispripovijedio, što je 
od njega majka učinila. Uhvatiše je i obukoše 
u tanku košulju, pa je namazaše prahom i ka- 
tranom, te zapališe. Kad je počela gorjeti, poče 
majka moliti sina: 


»Ne daj majku, dijete Jovane! 
Izgorje ti majku oganj živi.“ 

A na to joj Jovan odgovori: 


»A neka te, prokleta ti. duša!“ 
Ibid.: Srp. n. pj. IL. 26—838. 


Ovo je najružniji primjer materine nevjere u 
našim nar. pjesmama, no teško, da su se ikad 
u našeg naroda dogagjale take barbarštine. 
U toj pjesmi ima — kako dobro primjećuje u 
svom predavanju akad. Pavić — puno elemenata 
pretkršćanske mitologije, koji po njegovu sudu 
u ostalom mogu biti i plod fantazije kojeg pjes- 
nika. Uzevši to na oko, možemo li sve onako 
strogo uzeti pod gotovu istinu, što se u toj 
pjesmi kaže o materi ? 

Slična pjesma zabilježena je u ,Bos. Vili“ 
1890. br. 2. 

Mnogo je blaži svršetak u pjesmi ,,Nevjera 
ljube Gruičine“. Kad je Grujo zakopao ženu u 
zemlju, omotao je pamukom i pokvasio rakijom, 
pa zapalio, zaplaka nejaki Stevan : 


»Krasni babo, Novaković Grujo ; 
Izgorješe mojoj majci dojke, 
Koje su me odranile, babo, 

Koje su me na noge podigle . .. 


Na taj nježni izljev djetinje ljubavi ražali se 
Gruji, ugasi vatru i sahrani ženino tijelo. 
Ibid. III, 34. 


Prof. Ivan Radetić, spominjući tu pjesmu u 
svom  prijegledu hrvatske tradicijonalne knji- 
ževnosti!), nalazi joj paralelu u sredovječnoj 


1) Prof. Iv. Radetić: Pregled hrvatske tiradicijonalne knji- 
ževnosti, 122. 

latinskoj priči ,historia infidelis mulieris“ (u 
Musafia u Sitzb. der Ak. der Wissenschaften, 
phil. hist. CI. XI. VIII, 259.) i u indijskoj Panča- 
tantri. 


Evo još nekoliko primjera. 

Budila majka svog sina Ivana, da ustane, 
jer mu ljuba progje mimo kuće sa njegovim 
zlatnim prstenom na ruci. Bolan joj Ivan od- 
govara: 

»Ne mogu, majko, ustati; 
Vještice su me dušile, 
A ljute more morile.“ 


Majka ga upita : 


»Poznaš li, sine, koje su ?“ 
A on joj odgovori: 


»Ti si mi, majko, najprva ; 
Drugo je moja sestrica. 
Ti si mi srce vadila, 
Sestra mi ruke držala, 
Ljuba se za me molila: 
Pustite moga Ivana, 
Da ga se jadna nagledam !“ 
Iv. Zovko: Herc. i Bos. ženske pj., 23. 


U Primorju ima slična pjesma istog izvora 
u dijalogu: 


»O Jure Jurmane! kade si noćeval ? 
O majko gospoje! v zelenoj dumbrave. 
O Jure Jurmane! ča si čul il' videl? 
O majko gospoje! tri vile letuće. 





O Jure Jurmane! ke su one bile ? 
O majko gospoje! prva ste bila vi, 
Prva ste bila vi, a druga vaša hći, 
Druga vaša hći, a tretja ljuba moja. 
O Jure Jurmane! ča su govorile ? 
O majko gospoje! prva ste rekla vi, 
Prva ste rekla vi, pojejmo Jurmana. 
A vaša hći je rekla, ne jejmo Jurmana, 
Pojejmo mu konja, koga je manj škoda. 
A verna je ljuba rekla, ne jejmo mu konja, 
Pojejmo koplje, koga j' manje škoda.“ 
Hrv. n. pj. istar i kvar., 32—33. 


Inačica glasi, kako je majka budila Jakova, 
a on joj veli, da ne može ustati, jer je svu noć 
sanjao, da su mu vještice srce vadile. Majka ga 
pita, bi li ih upoznao, koje su bile, a on joj 
odgovori: 


»Ta bi ih, majko, ja znao: 
Prva si, majko, ti bila 

I ti s mi srce vadila. 
Druga je seka sestrica, 
Ona je tanjur držala, 
Treća je ljuba Ljubica, 
Ona je s kalom svijetlila. 
To su ti majko vještice, 
Koje s mi srce pojile.“ 


Majka mu reče: 


»Ne plači, sine Jakobe, 
Skuvat će majka travice, 
L'ječit će sina Jakoba.“ 


Sin joj odvraća: 


»Ne kuvaj, majko majčice, 
Ne kuvaj gorke travice, 
Ne ćeš mi srca povratit.“ 
.Luka Ilić: Slavonski običaji, 293—294. 

U drugoj inačici budi sestra brata Radivoja, 
d 


a ustane, jer mu ovce za lug zagioše, a on 
odgovara: 





»Neka ih, sejo, ne mogu; 

Vještice su me izjele: 

Majka mi srce vadila 

Strina joj lučem svijetlila.“ 

V. St. Karadžić: Srp. n. pj. 1., 162. 













Slične su pjesme u Begovićevoj zbirci, 167. iu 
Plohl-Herdvigovoj na strani 75. 

Ovo se može jedino tako tumačiti, da ,majka 
sinu srce vadi“, što ona nije mogla svojom 
osobom i svojim držanjem pobuditi u sinu lju- 
bavi prama samoj sebi. Narod običaje kazati: 

»KOo da si mi srce nožem izvadio“, kad mu što 
na žao učiniš, a nije se tome od tebe nadao. 












* 


Ima jedna pjesma o Sibinjanin-Janku i ohrid- 
. skom vojvodi, koja se pjeva ispod Jahorine pla- 
| nine, kako je majka Sibinjanin-Janka spremila 
: u pohode svojoj kćeri, a njegovoj sestri s na- 

umom, da ga vojvoda umori. Tu se majka crta 
| kao lukava zmija, koja sina opominje, kako nije 
. lijepo, da brat ne vidi sestre, koja ga želikuje, 
a tamo želi, da ga snagje smrt. No Sibinjanin 
| 










Janko sretno se izbavi iz bijede, u koju ga 
stavila rogjena sestra, napojivši ga opojnim pićem 
i svezavši mu ruke. Još joj ubi dva blizanca 
sina, a njoj izvadi oči. Kad se kući povratio, 
pozdravlja ga majka njegova, a on joj govori: 








»Moli Boga, moja mila majko! 

Gdje si mene ml'jekom zadojila, 

Ti bi znala kog si prevarila !“ 

J. B. Petranović: Srp. n. pj. III, 456. 

Slična ovoj, kako je Kraljević Marko izvadio 
sestri oči, ima u Bos. vili god. 1890. br. 23. i 24., 
i jedna opet, kako je majka poslala Ljuticu Bog- 
dana, da tobož sestru spase, no s namjerom, da 
ga ona umori. 

Gdje se takove barbarske stvari spominju, i 
narodni pjevač ima smilovanja prama materi. 

Hasan-aginica piše Barakoviću Ibri, da dogje 
po nju i da je vodi, a njezina dva sina ona će 
poslati po liekovitu vodu u Miletin, pa da ih 
tamo Ibro pogubi. No sestra to kaže braći i 
onda se dobro oboružaju, te odu na vodu Miletin 
i tamo pogube Ibru Barakovića. Kad su došli 
kući, dadoše majci vodu, te ugledavši ona u njoj 
Ibrine oči, upita ih, što je to. Sin joj reče: 








»Muči tute, nev'jernice majko! 

Da mi nije od Boga gr'jehota, 

A od ljudi velika sramota, 

I tebe bi samu pogubio, 

I oči ti čarne izvadio.“ 

V. St. Karadžić: Srp. n. pj. III., 549—552. 










Iz toga se vidi, kako ljubav materina zameće 
ljubav bližnjega i preprečuje osvetu. Ljubav, koju 
je majka prije zasadila u samom djetetu, spasla 
je sada samu mater. 

Slična pjesma ima u Crnoj gori. Svjetovala 
udovica Jana Vlašića Radula, da ode u goru za 
vodu, a ona će se učiniti bolesna i poslati tamo 
svog sina Nikolu po vodu, pa tu da ga ubije, 
a onda nju vodi svojoj kući. Megiutim Nikola 
ubi Radula i izvadivši mu oči donese ih materi, 
pa na to i nju ubije. Ibid. 552—554. 










Zanimljivo je, da ima u Slovenaca pjesma 

istog izvora s naslovom ,Rošlin ino Verjanko“. 




















= E E S E. 





I tu ubija sin Verjanko majčinog ljubeznika 
Rošlina, koji ga je čekao u šumi za bukvom. 
Ubivši strjelicom Rošlina: 


»Odpre mu žile z sablico, 
In v svojo bćlo kanglico 
Naitoči vr6če si kervi, 
Z njo k materi dom6 hiti, 
Besćde take govori: 
»»Želeli piti sinovo, 
Zdaj nate kri Rošlinovo!““ 
St. Vraz: Nar. pesni ilirske, Zagreb 1839., 172. 


Ta pjesma priopćena je i u Korytkovoj zbirci. 
E. Korytko: Nar. pj. kranjskega naroda [., 91. 


Još ima jedna pijesma, gdje sin ne oprašta, 
nego donesav kući glavu svog protivnika, koji 
ga imagjaše po nagovoru majke ubiti, ubija svoju 
mater. Hrv. n. pj. istar. i kvar., 61. 


I radi svoje žene ubija sin kadšto svoju 
mater. Iz rukopisa K. Hčrmana. 


No isto tako ubija ženu, jer mu ne sluša 
maike. J. B. Petranović: Srp. n. pj. L, 56. 


U Vukovim ženskim pjesmama ima takogjer 
jedna pjesma, u kojoj se majka crta kao krvnica, 
koja truje svoje snahe. v st. Karadžić: Srp. n. pj. VL, 1. 


Majka truje sina s bojazni, da će joj se muž, 
kad ga vidi, s drugom oženiti: 


»A kad dogje aga Hasan-aga, 
Pa on vidi moga Omer-bega 
I njegove sijah nausnice, 
Aga će se na me oženiti.“ 
Iz rukopisa K. Hormana. 


hk 

Ima nekoliko piesama, gdje majka potvori 
svoju nevjestu s preljuba, pa je suprug ubija. 
Vrlo je ganutljiva o sličnom dogagiaju pjesma, 
spjevana u trinaestercu u Hčrmanovoj zbirci 
rukopisa nar. pjesama muhamedanskih. Početak 
joj je ovaki: 


»Vezak vezla Hadem-Kada, mlada nevjesta, 
Na čardaku na visoku kraj džam-pendžera, 
Vezak vezla, suze lila po tanku platnu...“ 


U jednoj drugoj srodnoj pjesmi osvete braća 
nevjestina njezinu smrt i ubiju joj ubojicu muža. 
Njegova majka, koja je sve to skrivila: 


»Što od jada, što od tuge, teške žalosti, 
Pretvori se stara majka u studen kamen“... 
M. Milanović: Srp. n. pj., 19. 


Kadšto eto i narodni pjesnik nema za mater 
milosrgja, što je dokazom, da mu je čuvstvo 
pravde čvrsto i nepokolebivo. Majka, koja je 
svojom zlobom skrivila dvije žrtve, pretvara se 
u studeni kamen. Kud ćeš veće naknade za uči- 
njeno zlo? 

Da spomenemo još jednu pjesmicu iz Petra- 
novićeve zbirke. 

Rodila majka devet kćeri, pa poželi da joj 
deseto čedo bude sin. Kad ali rodi joj se opet 
žensko čedo. Ona ga od jeda prokune i nazva 
vragom. No poslije kad ie djevojče odraslo, za- 
volje ga majka. Kad je jednom mala pošla na 
bunar po vodu, nagje tamo troje dijece, a to su 
bili vragovi, koji su po njoj poručili njezinoj 
majci, da je ona njihova i da ju njima povrati. 
Maika je zatvori u sanduk od olova, kad ali 
potrese se kula iz temelja, a iz oblaka prokune 

kćerin glas majku. Majka skoči da otvori sanduk 

kad al vidje, da je sanduk prazan, sruši se mrtva 
na zemlju. J. B. Petranović: Srp. n. pj. 1., 21—26. 


Ova je pjesma sigurno starijeg izvora, ako- 
prem narod po nekim krajevima još danas vije- 
ruje, da se može što slično dogoditi. U ostalom 
u ovoj pjesmi ističe se želja majčina za muškim 
čedom, pa kad joj se i opet rodi žensko čedo, 
izmaknu ioj se kletva, koja imagiaše po vjero- 
vanju narodnom rgijavih pošljedica. Na kraju 
dira nas tragički svršetak majke, koja iz tuge 
za nestalom kćerkom, koju ije ko i ostalu djecu 
kasnije zavoljela, pada mrtva na zemlju. 

U pjesmi ,,Bog nikom dužan ne ostaje“ priča 
se, kako je majka iz ljubomornosti zaklala vla- 
stito čedo, samo da zavadi muža sa sestrom mu 
Jelicom. Dva brata živu u slozi sa sestrom 
Jelicom. Žena Pavlova zavidi Jelici, što je braća 
vole. Pavlovica da zavadi muža sa Jelicom, zakla 
mu najprije konja, kao da je to učinila Jelica, 
za tim sokola, a najposlije vlastito čedo s Jeli- 
činim nožem, kog joj stavi pod uzglavlje. Jelica 
to plati glavom. Kud je pokapala krv Jeličina 
»ondje raste smilje i bosilie, gdje je ona sama 
sobom pala, ondje se je crkva sagradila“, a kad 
se na to razboljela mlada Pavlovica, ,kroz kosti 
joj trava ponicala, u travi se ljute zmije legu, 
oči piju, u travu se kriju.“ A kad nakon devet 
godina njezinog bolovanja dogije istina na vidjelo, 
priveza Pavao ženu konjima za repove, te je oni 
rastrgaše. V. St. Karadžić: Srp. n. pj. IL 14. 


Pjesma o Nahodu Simeunu, gdje se priča, kako 


ie djevojka u olovnoj škrinji bacila dijete u vodu, 
sjeća nas priče o Edipu. Majka baci vlastito čedo u 

olovnoj škrinji u more, a sin je poslije odrastavši 
uze za ženu i obljubi. Ipak zanimljivo je, kako ni 
njemu makar i nedužnu ne prašta narodni 
piesnik na usta ispovjednika patriarhe Save: 


»Da sazidam kulu od kamena, 
Da te bacim u kamenu kulu, 
Pak da ključe u more zabacim ; 
Kada Ključi iz mora izagju, 
Onda, ćeš se greha oprostiti.“ 
Ibid., 70. 
*k 


Mnogi biće opazio, da smo govoreći o ljubavi 
materinskoj prećutali ponajljepše primjere, kano 
što ih nalazimo u ,Zidanju Skadra“ ,Hasan agi- 
nici“, ,Materi Jugovića“ itd. Moglo se do duše 
o tim pjesmama govoriti i u tom poglavlju, no 
pošto se te pjesme dižu nad ostale i formom i 
sadržajem, koji ie zadahnut najnježnijim daškom 


materinje ljubavi, ostavismo ih za posebno za- 
ključno poglavlje, u kome ćemo nanizati naj- 
karakternije tipove onih naših matera, kojima 
je narodna pjesma sačuvala krasnu uspomenu 
o besprimjernoj ljubavi i požrtvovnosti do dana 
današnjega. 








V. 
Majka uzgajateljica. 


Ne znah, ča je briga, ne znah. ča su trudi, 
Toliko me niga maičina razbludi. 

H. Lucić: , Robinja“. 
Najsvetija stvar na zemlji 
Majčina je zlatna njega. Jovan Sundečić. 


Nema krasnijeg zvanja na svijetu, nego li je 
posao oko uzgoja ljudskog roda. Odgajati čla- 
nove novog pokoljenja, brinuti se za njihovu 
dobrobit i ujedno za poboljšanje cijelog ljudskog 
roda, gojiti u nevine dijece tijelo i oplemenjivati 
joj dušu — svet je i plemenit posao. Taj posao, 
ta velika dužnost povjerena je majkama, koje ie 
već božija providnost odredila, da pomoću svojom 
usavršuju djelo ruku božijih. Majka besprimjer- 
nom pomnjom i njegom pomaže, da se u djetetu 
razvije tijelo, a žarkom ljubavlju pobugjuje i 
jača prve iskre duševnoga života, koji imade u 
sebi već sve uvjete za dalinji razvitak. 

»Lihan, blažen svijet majke jest kolijevka. 
Majka tetoši oko čeda svoga, te gotovo svoj život 
pretače u nj'. Nije dosta, da majka dade djetetu 
tijelo od svog tijela, krv od svoje krvi, ona mora 
da ga zadahne i svojom dušom, svojom ljubavi; 
nije dosta, da ona othrani tijelo njegovo, ona 
mora takogjer da uzgoji i oplemeni srce njegovo, 
da položi temelj njegovoj čestitosti i sreći. Sve 

to stoji mnogo muke i boli, a sve to može svla- 
dati tek nesebična ljubav, kaka je majčina. 
Mudra providnost dobro je učinila, što je 
majčinu dušu zadahnula najvećom ljubavi; jer 
niko ne treba da toliko ljubi, koliko majka“:). 
Maika mora da ljubi i odgaja valjano svoje 
čedo ne samo za to, što je krv njene krvi, nego 
i za to, što odgaja budućeg čovjeka i člana 
ljudskog društva. Jedina je majka kadra sve 
to izvršiti, jer joj je Bog sam dao veliku i ple- 
menitu dušu. Krasne su riječi Augusta Senoe: 


»Nebom je majke okrilje meko, 
Majčino srce c'jeli ti svijet, 
Božije piće majčino ml'jeko, 
Majčino oko nebeski cv'jet.“ 


I zgodno veli arapska rečenica: 
»sin se majci odužit ne može, pa makar je 


na vratu nosio“. Kakva je majka, taka će obično 
biti i djeca i koji narod ima dobre majke, taj 
imade i dobrih sinova. 

Teška je služba dobre majke, stoji mnogo 
suza, samozataje i požrtvovanja; ali blago onoj 
majci, koja svoj poziv svijesno izvrši, njezinim 
će se trudom koristiti pokoljenja. Nema krasnije 
i trajnije uspomene, no što je uspomena na 
dobru i plemenitu majku. 

Sundečić priznaje utjecaj majki na uzgoj 
ovim stihovima: 


». . . . Vaš je poziv velik, 

Presvet poziv, — do ozoja težak ... 
Vi dojite djecu i gojite, 

Mukujete i djecu učite, 

Dajete nam svece i vragove. — 


1) Marija Jambrišakova: O tjelesnom uzgoju, 7. 

Prva njega i staranje prvo 

Oko djece — vam je povjereno. 
Kakvom dušom vaše grudi dišu, 
Podmladak vam istom dušom diše...“ 


Muž se brine za druge poslove. Majka 
upravlja radnjom, ona uregjuje moralni život, 
brine se za kuću, gdje je ona pravo središte, 
oko kojega se koncentrira nutarnji svijet svih 
pojedinih članova obitelji. 

Majka najbolje poznaje osebnost svoga dje- 
teta. Ona ga prati okom svojim počevši od 
poroda, pa sve dalje, dok ne naraste. A svako 
znade, kako je važno, da uzgojitelj poznaje 
osebnost svoga gojenca. Uzgoj valja da se udesi 
prema individualnosti. Svaki čovjek ima svoju 
osebnost. Pa i narodna rečenica veli: ,,Koliko 
ljudi, toliko ćudi“. Majka najbolje pozna narav, 
ćud, sklonosti, mane i dobra svojstva djeteta. 
Ona ga motri pri igri, jelu, hodanju, razgovoru 
i drugdje. I za to je ona jedina kadra udesiti 
pravi način uzgoja, što osim nje niko ne učini. 
Ne pazi li na to majka, pa zanemaruje uzgo- 
jenika, to će sav kasniji školski uzgoj poći 
krivim putem. 

Ko pomno prouči naše narodne pjesme, taj 
će naći kraj sve pažnje prilično malo momenata, 
gdje bi se govorilo o uzgoju majčinom u prvo 
doba djetinjeg razvitka, Tek ovdje ondje imade 
po koja iskrica, koja nam rasvjetljuje tu tamu, 
pa ćemo se i mi poslužiti takim primjerima, da 
barem donekle ogledamo i tu stranu majčinog 
rada. Sasvim je naravno, da nam je u tom po- 
gledu narodna pjesma koješta zašutjela i to 
s toga, što to ne može biti naročito prijedmet 
piesme i što se nije narodni pjesnik mogao za- 
dubiti u strogu psihološku analizu. 





+ 








A. Tjelesni uzgoj. 


U ovom poglavlju promatraćemo majku, kako 
se ona stara oko tjelesnog uzgoja svoga djeteta. 
Ovaj će dio izaći nešto kraći, jer smo mnoge 
primjere — naročito liuljanke — stavili u du- 
ševni uzgoj i to za to, što je taj uzgoj življe u 
tim pjesmama izražen. Glede ljuljanaka, u kojima 
se ogleda majka kao pjesnikinja, bio nam je 
uopće težak posao. Prvobitno htijedosmo ih 
metnuti sve u posebno poglavlje, za tim dijelom 
u uzgoi, a dijelom u poglavlje, gdje prika- 
zasmo maičinu ljubav, a ta je u ljuljankama 
jasno izražena. Napokon odlučismo se razvrstati 
ih prema njihovoj sadržini po raznim grupama. 

Dok je još dijete maleno, najviše se brine 
maika oko tjelesnog uzgoja. To se jasno ogleda 
u već napomenutim stihovima, gdje se majka 
spominje svoje djece, pitajući mjesec, je li vidio 
gdje njenu dječicu, jesu li gola ili odjevena, 
bosa ili obuvena, gladna ili nahranjena, jesu li 
rano okupana itd. 


Eno majke kod kol'jevke 
Ceda tiha, — 
Čedo spava, a majka ga 
Pjesmom njiha. 
Pjesma miri ljepše, nego 
Cv'jeće majsko, 
A što pjesma čedu želi, 
To je rajsko. 

Z. J. Jovanović. 


Majke obično ljuljaju i doje djecu same, a 
rijetko kada, i to samo neke bogatije gospogije, 
prepuštaju taj posao sluškinjama. 

















Hasan-aginica ljulja svog sina: 


»Ona njiha bešu od mergjana, 
I na beši jorgan od behara — 
Iu beši sina Abdulaha.“ 


lz rukopisa K. H&rmanna. 





Bogatije gospogje kadšto ne bi same dojile i 
njegovale dijete, nego robinje, ko što je to bio 
običaj kod Atenjanka, kojih su bile dadilje Špar- 
tanke: 


Ode bego u Stambol čaršiju, 
Tu mi nagje tananu robinju, 
Za nju dade hiljadu dukata, 
Odvede je dvoru bijelome, 
Pa je sjede uz šikli bešiku, 
Da mu šika u bešici sina.“ 
V. S. Karadžić: S. n. pj. Ž., 181. 










No u pjesmi o ,Nahodu Momiru“ spominje se, 
kako je dijete sama carica dojila i odgajala. 

Ljubav majčina i životinjama zapovijeda, da 
ugode djetetu, kad ga uspavljuje i da mu sna 
ne smetaju: 















»IŠ paune zlatopere! 

Ne šetukaj ne zagučaj, 

Ne šoboći, ne Kklopoći; 

Spušti tvoja zlatna perja, 

A raširi gjuzel repa, 

Uljez' lako u odaji, 

Krima Jovu lada čini, 

Da on spava u ladini.“ Ibid., 341. 













»Iš kokote, balabane, 
Koj u kući spiš! 
Ne budi mi Jova moga, 


Nek' mi se naspi.“ Ibid. I., 198. 

»O kokote, moj kokote! 


Kad u zoru pjevat" načneš, 
Ne udaraj Kkril'ma sebe, 
Nek se goji zlato moje.“ Ibid. I., 194. 


»IŠ o koko, kokorajko! 
Ne kokoći, ne klopoći, 
Ne budi mi Jova moga.“ Ibid. 





Kada majka dijete uspavljuje, pjeva mu: 


»Ninaj, ninaj, zlato moje! 

Cuj, gje mi te sanak zove; 

San te ljubi i govori: 

Ušikaj se, drago moje.“ Ibid. I., 192. 


»Ninaj, Jovo, u bešici, 

Majka tebe pjevat! hoće, 

Dok ti sanak oči sklopi, 

Ti si trudan i umoran.“ Ibid. I., 193. 


Nježna je i ova šaljiva uspavanka: 





»Jovo mi se sankom kara, 

Kao da se razgovara, 

Bolje sankom nego s majkom: 

Sanak će ga umiriti, 

A majka će poljubiti.“ Ibid. 


Lijepa je i ova, koja nešto naginje k umjetnoj 
pjesmi: 


»san me mori, san me lomi, 
Spavala bih ja; 

Ali mene sanak ne će, 

. Nego Jova, mog; 

Cuyaj, sanko, Jova moga, 
Cuvao vas Bog!“ 











Zgodno veli Lorković: 

»Niko nije kadar osjećati onoga blaženstva 
gledajuć i njegujuć porod svoj kao majka, koja 
ga je pod svojim srcem nosila, smrtne boli s njim 
pretrpjela, prva ga na srce svoje privila“ 1). 

A. Hadžić govoreći o majčinom uzgoju, crta 
ga ovijem krasnim riječima: 

»Mati bdije dan i noć nad životom djeteta 
svoga; ona se najljepše ogleda u djetetu svom 
kao u najboljem ogledalu; u djetetu vidi ona 
sama sebe, pa mu tepa, pa ga pazi, od miline 
ne zna, šta će“ ?). 

Zanimljivo je, kako naš narod personificira 
san: 

»sanak ide uz ulicu, 
Vodi Jana za ručicu; 
Sanak Janu govoraše: 
Hodi Jano u bešiku, 

Da se sanka naspavamo, 
I u jutru podranimo, 

I vodice donesemo, 

Našu majku odm'jenimo.“ 


Želeći, da dijete, koje mori besanica, što prije 
usne, pjeva majka: 


»D'jete moje, san te prevario, 
Prevario, ne zaboravio! 
Zlato moje, san te prevario, 
Prije tebe, nego tvoju majku! 
San u bešu, a nesan pod bešu, 
Nesanka ti voda odnijela, 
Za veliko brdo zanijela, 
.Gdje no nema vuka ni bajuka.“ 
II. Čit. za osn. šk. 1892, 43. 


1) Blaž Lorković: Žena, 116. 
#) A. Hadžić: sIeToruc MATITIEe CPUCKE€, kiĐb. 136. 

Kad se dijete prene oda sna, pjeva mu 
majka: 
»Zora rudi, majka sina budi! 
Ustaj srce, svanulo je sunce!“ 


Kad bismo tražili po narodu, našli bismo još 
mnogo sličnih pjesmica, kojima uspavljuje mati 
svoje čedance. 

Rekosmo već jednom, da je ovim pjesmicama 
izvor ljubav materina, no ta snaga ljubavi čini 
nam se jošte jača, sjetimo li se, da je i majka 
uvjerena, kako dijete tog izraza ljubavi ne 
razumije; ipak, ako i ne razumije izraza, kano 
da ćuti samu ljubav, te je na nejaki djetinji 
način svojim zagrljajem i posmjehom izražava. 

Djevojka se sjeća svoga djevovanja i svoje 
majke, koja ju je uvijek dobro i nježno uzgajala: 


»Ranila me medom i šećerom, 
S večera me vinom umivala, 
U po noći slatkom modovinom, 
U prozorje ml'jekom i rakijom, 
Da joj budem bijela i rumena; 
Budila me tananom šibljikom, 
Da joj budem tanka i visoka.“ 
V. S. Karadžić: Srp. n. pj. 1., 318. 
Dalje: 
Kad sam bila u majke jedina, 
ećer jela, šerbe vodu pila, 
Crvenim se vinom umivala, 
Bijelom se svilom uvijala — 
Ne bi | majki ljepšeg struka bila. 
P. Mirković: S. n. pj. 96. 
Djever se čudi snasi, što je tanka i visoka, 


a ona mu odgovara, da je svemu tomu uzrok 
majčina njega i slatka hrana: 





»Dobro me je odranila majka: 
Ranila me medom i šećerom, 
A po noći vinom i rakijom. . 
Rano mene lijegala majka, 
A docna me u jutru dizala, 
Budila me kitom bosioka: 
»»Ustaj, ćeri, granulo je sunce, 
Naše bijele obasjalo dvore.““ 
S toga sam joj tanka i visoka.“ 
V. S. Karadžić: Srp. n. pj. 1., 302. 


Snaha se hvali svom djeveru, kako joj je 
dobro bilo kod majke, veleći: 


»Jedina sam ja u majke bila, 

L'jepo me je majka njegovala, 

Rano me je u ložnicu slala, 

Još kasnije iz ložnice zvala, 

Ranila me medom i šećeror, 

I šeničnim ljebom bijelijem.“ 

P. Mirković: Srp. n. pj., 78. 
Evo inačice iz Risna: 


»Oj djevere, moj zlatni prstene, 
Svako mi je dobro bilo s majkom: 
U večer me rano lijegala, 
A u jutro docna ustajala, 
Hranila me medom i pogačom, 
A pojila šerbet-medovinom, 
Umivala gjulsom od ružice, 
Otirala sajom paragurom.“ 
V. Vrčević: Razni članci, 81. 


Pitao momak djevojku, što je tako lijepa. 
Ona mu odgovori: 


»Mene je gojila moja mati Mare, 
Kako i kiticu drobne mažurane, 
Zimi me j' držala v komarah srebrnih, 
A v leti va zlati poli vod studenih.“ 
Hrv. n. pj. ist. i kvar., 106. 





Evo slične pjesmice iz Primorja: 


»Mala hvala tebi, Ive mlad junače, 
Da san ja košuta galanta života, 
Hvala majki mojoj, ka mi ga j' gojila: 
Rano me j' slala spat, kasno me j' stajala, 
Kada me j' stajala, lepo me j' obukla, 
Kada me j' obukla, ručat mi je dala, 
Kada san ručala, lepše me j' obukla, 
Kada me j' obukla, k maše me j* poslala, 
Kad" san od maše prišla, obedvat mi j' dala, 
Kad" san poobedvala, još lepše me j* obukla, 
Kad' me je obukla, na tanac me j' poslala, 
Kad" san s tanca prišla, južinat mi j' dala, 
Kad' san pojužinala, na šet" me ji" poslala, 
Kad' san iz šeta prišla, večerat mi j' dala, 
Kad' san večerala, Boga san molila, 
Kad' san odmolila, spat me je poslala.“ 

Ibid. 52—583. 


U ovim pjesmama zrcali se sva nježnost, red, 
briga, skrb i ljubav majčina, kako bi svoju 
kćerku lijepo uzgojila, ne bi li joj bila i dušom 
i tijelom ,lipota dvora“. 

Ona mjesta, gdje se spominje rano lijeganje, 
a kasno ustajanje, nemaju se doslovno onako 
uzeti. Kad se djevojka hvali, da ju je majka 
rano slala na počinak, a kasno budila, hoće 
da nam ocrtaju blagu disciplinu, pod kojom 
je uzrasla djevojka i želja majčina, da joj 
kći, okrjepljena slatkim spavanjem, što prije 
uzraste. 

Majka kupa svoje čedo, ne bi li joj bilo čišće, 
zdravije i jedrije. 

Mladić pjeva kolu, slaveći najljepšu djevojku . 

»Koju majka na dan tri put kupa, 
Tri put kupa, tri put je oblači, 
Jutrom kupa u belome mleku, 





A na podne u rujnome vincu, 
Po večeri u vodi studenoj.“ 
G. A. Nikolić: Srp. n. pj. IL, 11. 


Ona ga često previja. Cujmo, što o tom sama 
majka priča: 
»Majka sina u želju rodila, 
U veliku zevku odranila, 
Koliko je sina njegovala, 
Po tri put ga na dan povijala 
Iz pamuka u bijelu svilu, 
A iz svile sve u suvo zlato, 
Gjulsijom ga vodom umivala, 
I rumenom ružom utirala, 
Nek je lice b'jelo i rumeno.“ 
J. B. Petranović : Srp. n. pj. 1., 49. 


Inačica: 


»Nini, d'jete, radosna ti majka, 
Majka te je u želju dobila, 
U veliku zefku odgojila ! 
Po tri put te na dan povijala : 
Iz pamuka u bijelu svilu, 
A _ iz svile u bijelo zlato!“ 
II. Čit. za osn. škol. 1892., 44. 


Majka se brine, da ima dijete čista zraka, 
što se jasno ogleda u ovoj ljulijanci: 


»sanak ide uz ulicu, 
Vodi Jova za ručicu: 
»»Ajde, Jovo, ajde dušo, 
Ajde, Jovo, da spavamo, 
Oće tvoja majka spati 

I na krilo tebe zvati, 
Jera valja malo spati, 
Tvojoj majci uraniti, 

I pendžere otvoriti, 





Svoje drago probuditi, 
Sina Jova milovati.““ 
Jova sanak prevario 
Te do zore boravio.“ 
J. B. Petranović: Srp. n. pj. 1., 51. i 52. 


»Maika rodila, maika liječila“ veli narodna 
poslovica. 

Oboli li dijete, onda majka traži lijeka, ne bi 
li ga ozdravila. 

Bolovala kćerka po godine dana i onda umrla. 
Iz majčina jadikovanja za njom vidimo, kako se 
ona brinula za kćerino ozdravljenje. 


»Čedo moje bolno i nevoljno, 
Majk' obigje sve redom vračare, 
Pa nigdje ti lijeka ne nagje.“ 


Na dalje saznajemo, kako joj je tražila u 
lječnika pomoći i kako joj namakla liekarija, 
no sve ništa ne pomože. 

Gr. A. Nikolić: Srp. n. pj., 251. 


U drugoj naricaliki za sinom imaju slični 
stihovi: 
»Ide majka pa mu traži leka, 


Traži babe da ugljevlje gase, 
Da bi njemu bile na pomoći.“ 


Naš narod vjeruje u uroke, pa majke traže 
pomoći u nekih starih žena, koje su na glasu 
zbog svog čudnovata, tajinstvena i tobož čudo- 
tvorna liječenja. 

To se vidi iz ovih stihova: 


»Razbolje se u majke jedinac, 
Ivan sine od šesnajst godina, 
Bolovao dva mjeseca dana ; 
Ide majka da traži gatare. 





Prvu traži, da ugljevlje gasi; 
Drugu traži žalosnica majka, 

Da mu dade od izedi trave; 
Treću traži od bolesti glave, 

Jer ga prvo zaboljela glava 

U livadi a kod stada bela. 

Jedna veli: ,Urečen je Iva“, 
Druga veli: ,Prozreven!) je Iva“, 
Treća veli: ,Nagazio Iva, 
Nagazio vilovsku večeru“. 

To je majka druge poslušala, 
Gas' ugljevlje od bolesti glave, 
Od proženi traži jadna majka, 
Traži ona od izeda travu, 

Sa time je založila Ivu. 

Od nagaza traži prometača, 

Koji znadu prometati čine, 

Koji znadu, šta mislidu vile...“ Ibid., 254. 


Uza to na više mjesta spominje se u nar. 
pjesmi, kako majka odvraća dijete od preve- 
likog rada i napora, od uzrujanosti i omamnih 
pića, koja škode zdravlju i životu. Kako god je 
majčin posao oko uzgoja nježan, ipak nije raz- 
mažen, koji bi zlo utjecao na razvitak tjelesnih 
i duševnih svojstava djeteta. Pa i sam narod 
dobro je to izrekao u poslovici: ,U milosne 
matere krastava djeca“. 

«Iz pomenutih primjera, a osobito jošte kad 
promotrimo duševni uzgoj, ne bi se moglo čisto 
kazati, da je naš narodni uzgoj sličan špartan- 
skome, kako gdjekoji misle, i to za to, što 
ovdje — a da ni ne spominjemo svih razlika — 
vlada veća nježnost i što se uz tjelesne sposob- 
nosti nastoji oplemeniti i ojačati i duševni život, 
što ćemo evo razmatrati u drugom poglavlju. 


1) Prostrijeljen od očiju. 

B. Duševni uzgoj. 


Hajde da razmotrimo sada majčino nastojanje 
oko razvijanja duševnog života u djeteta. U 
pregjašnjem odsjeku gledasmo je, kako se brine 
oko tjelesnog uzgoja, kako nastoji u djetetu 
očuvati zdravlje i životnu snagu, kako ga 
ona hrani, ljulia, pere, povija, odijeva, liječi, 
kako se brine, da joj je dijete čisto i da ima 
svježeg zraka itd. No puno je veći njezin 
posao oko razvijanja duševnoga života i njeno 
nastojanje, da bude u zdravu tijelu i zdrav duh 
i da se tjelesni i duševni život skladno jedan 
iz drugog razvijaju. 

Majka u svojoj neizmjernoj ljubavi k svome 
čedu, kojemu želi najveće savršenstvo i sreću, 
i dok ga još ljulja, vidi ga već potpuno savr- 
šena, te svoje ljuljanke kiti refleksijama o nje- 
govoj budućnosti. Tako ga ona već unaprijed 
vidi junakom i vidi, kako se sve djevoike zanose 
za njim itd. U tim pjesmicama izražen je sav 
čar i nježnost naše lirske poezije. Evo tome par 
primjera: 


»Nini, Risto, nini dušo! 
Ajde, Risto, da spavamo, 
Ajde, Risto, ajde dušo! 
Sanak ide uz ulicu, 
Vodi Ristu za ručicu. 
Ajde, Risto, da igramo, 
Da mi sanak nadigramo, 
Ranu zoru dočekamo, 
lza zore žarko sunce, 
Da nam sunce dvore grije 
I u dvoru mlada Ristu, 
I Ristovu milu majku, 
Kako majka sina njiha, 
Svoga Ristu razgovara. 

Sanak Ristu prevario, 
Prije Ristu neg" mu majku. : 
Kada zora zemlju budi, 
Zarko sunce svakom sudi, 
Onda Ristu majka budi 
I u bijelo lice ljubi: 
»»Ustaj, Risto, ustaj dušo !-- 
Babo ti je soko bio, 
Uvijek bi uranio, 
Ranu zoru prevario, 
Zarko sunce srećno sreo, 
Sunce mu se radovalo 
I svakog mu dobra dalo 
I u dobru mlada Ristu, 
Nek mu rano cv'jetak lista, 
Nek mu cv'jetak dobro sjaje, 
Nek se kita cv'jećem kiti, 
Nek se majka s njom zakiti, 
Pa će babo sretan biti, 
Kad mu Risto stane piti 
Sa junacim' ladno vince, 
Veseliće rodu srce.““ 

J. B. Petranović: S. n. pj. 1., 51. 





Majka od samog ponosa, gdje mali junak 
tako uspijeva, pjeva mu: 


Ninaj mi, ninaj, Jovane, 
Na krilu na materinu, 
Kada se rano probudiš, 
Majka će t' sisu pružiti, 
A ti ćeš majku sisati. 
Al Jovo majci govori: 
»»O majko, o slatka rano! 
Ne ću te više sisati, 
Već ću se junak ženiti.““ 
V. S. Karadžić: S. n. pj. (ženske), 348. 


Želja za ljepotom, prvenstvom i uopće za 
avršenošću zrcali se u ovim ljuljankama: 


kanonikom 

»sjedi Mara na čardaku, 
Na Krilu joj Jovo spava, 
Oko nje se janje vije, 

Te skakuće i blekeće. 

Od' otole, janje moje! 

Ne budi mi Jova moga, 

Ne skakući ne blebeći, 

E je trudan i umoran 

E je svu noć prepjevao, 
Prepjevao, preigrao, 

U tom kolu megj' djevojke, 
Sve djevojke nadigrao 

I nevjeste ižljubio.“ Ibid., 346. 


Kolik je samo majčin ponos: 


»Koja j' ono djevojčica? 

Tanka, b'jela i rumena, 

Te se svija oko dvora 

Svako jutro i večerom, 

S mojim Jovom jašikuje ? 

Progj' se, divo, Jova moga, 

Mnoge su ga mome brale, 

Ma ga n'jesu odabrale; 

Za Jova je šćer u cara — 

Jovu slična i prilična.“ Ibid., 847. 


Nježna je šala majčina, kad uspavljuje svog 
malog junaka: 


»Oj sokole, moj sokole! 
Ne leti mi uz prozore, 
Ne lomi mi garofane, 
Ne budi mi Jova moga, 
Jer je trudan i umoran: 
Sinoć mi je s puta doša, 
A sjutra se na boj spravlja.“ 
Ibid. I., 149. 


U tom svom zanosu majka i za samim vilama 


posiže, te sebi umišlja, kako su joj one dojile 

sina, kako su mu posestrime i kako ga brane 
itd. To je u ostalom tijem prirodnije, jer _ naš 
narod i danas u nekim krajevima živo vjeruje 
u vile, koje bi zadojile djecu, a u njihovom bi 
mlijeku usisala ona hrabrost, ljepotu itd. Tako 
se priča, da su Miloša Obilića zadojile vile, kad 
su ga našle u šumi. Tu su vile vršile majčinu 
njegu, pa valja da se i njih sjetimo, kad govo- 
rimo o majčinom uzgoju. 

Vrlo je lijepo opisana vilinska njega u pjesmi: 
»Kako je vila zadojila Miloša“. Vila Jerusavlja 
nailazi na dijete Miloša: 






»Ono sjedi u zelenoj travi, 
Na krioce naslonilo glavu, 
Sve mu oči kosa poklopila, 
Suze roni na bijelo krilo; 

Kad ga vidje nagorkinja vila, 
Grozne suze proljeva niz lice, 
Uze čedo na bijelo krilo, 

Ludo čedo zborit ne umije, 
Već na vilu oči otiskuje, 
Zavlači joj u njedarca ruke, 
Te joj traži materine dojke, 

A vila mu izvadila dojke, 
Izvadi mu sise obadvije, 

Iz desne ga sise zadojila, 

Prije desnom, a poslije lijevom, 
Na burundžuk krilu uspavala. 
Kad joj zaspa čedo na Kriocu, 
A vila ga rukam' prihvatila, 
Kao svoje čedo zagrlila, 

Ode s njime preko rosne trave, 
Ko čelica preko medne slave, 
Donese ga, gdje no sjede vile, 
Dade im ga na bijelo krilo, 

A vile ga rukam' prihvatile, 


u. U bijelo lice pogledale; 
Kad vidješe u djeteta lice, kod 

Gdje se sije kajno žarko sunce, 
Sve ga vile jedva dočekaše, 
Zagrliše, pa ga poljubiše . . . .“ 
J. B. Petranović: Srp. n. pj. III., 259.—262. 


Hvalio se Petar, da je njegova ljuba naij- 
ljepša. To doču vila, pa ga zovnu, rekavši mu da 
joj je pokaže. Kad joj je izveo djevojku, reče vila: 


»Mala ti fala, delijo! 
Ako € je ljepša ljubovca 
Od mene, vile od gore, 
A nju je majka rodila, 
U svilen povoj povila, 
Majčinim ml'jekom dojila ; 
Mene je gora rodila, 
U zelen listak povila ; 
Jutrenja rosa padala, 
Mene je vilu dojila; 
Od gore vjetrić puvao, 
Mene je vilu šikao, 
To su mi bile dadilje.“ 

V. S. Karadžić: Srp. n. pj. 1., 65. 


Kad je Miloš Obilić išao tražiti svoju majku, 
govorio je sjedeći u mehani svome konju ždralu: 


»Napij mi se, moj dobar ždraline! 

Ja od roda danas nikog nemam, 

Osjem Boga i ždralina svoga, 

Baba nemam, a matere nemam, 

Zao mi je do Boga miloga, 

Gdje ja svoje ne poznajem majke...“ 


Kad je poslije u šumi zaspao, probudi ga po- 
ljupcem vila, koja ga je odgojila, a on prenuvši se, 
reče: 


»Bože mio, ko bi ovo bio? 
Nije " ovo moja mila majka? 
Al je majka, ali je pomajka?!“ 





Na to mu vila odgovori: 


»Ja nijesam tvoja mila majka, 
Već bijela nagorkinja vila, 
Koja sam te prije zadojila 

U planini, u zelenoj travi, 
Zadojila, pa te ostavila.“ 


Obilić je željno zapita roneći suze: 


»O pomajko, moja mila majko, 
Nerogjena kajno i rogjena! 

Kad nijesi moja mila majka, 

Ja znadeš li, ko je moja majka? 
Svud se skitam i za majku pitam, 
Al mi niko kazat' ne umije, 

Već me kore u zboru junaci 

I jarani u pjanoj mehani: 

»»Ti ne znadeš ni ko ti je majka!““ 
Pak me jede tuga i sramota, 

Gdje ja nemam svoje mile majke.“ 


Vila mu ispripovijedi, kako je on rodom iz 
Hercegovine i kako ga je njegova majka od- 
nijela u šumu megju vile, da ga one dojeitd.... 

Miloš Obilić zahvali se veselo vili, veleći: 





»Hvala tebi, moja mila majko, 
Nerogjena kajno i rogjena! 
Sad ja znadem majku i pomajku!“ 
J. B. Petranović: Srp. n. pj. IIL, 268.—275. 


Na drugom mjestu govori vila Angjelija Milošu: 


»O Miloše, jedna strašivice, 

Zar si se ti mene prepanuo 

I mojijeh devet djevojaka ? 
Nemoj se ti mene prepadati, 
Ja sam tvoja po naroku majka, 
Nerogjena kajno i rogjena, 
Mojom sam te sisom zadojila, 











Kajno moje devet djevojaka, 
Odi, vidi tvoje seke 'mile, 
' Koje su te često pominjale, 
I za zdravlje tvoje upitale, 
Majku svoju često prekorile: 
»»Nama kažeš, da sina imadeš, 
Svog posinka Obilić Miloša, 
Al ga ne ćeš nama da pokažeš, 
Da s" vidimo, da ga darujemo, 
Neka znamo, da brata imamo.“ 
Evo vakat i vrijeme dogje, 
Ti pomajku pohoditi pogje, 
| Nek te vide moje šćeri mile, 
Kako s bijelo lice odgojio.“ 

Tu se nadalje opisuje, kako su ga viline 
kćeri lijepo primile, zagrlile i poljubile. Kako 
se krasno u tom sastanku odsijeva materinska 
ljubav! ... Ibid., 249.—251. 


Isto tako ima nar. pjesma, kako je vila za- 
dojila Banović-Sekulu: 


»Dok doletje iz planine vila, 

A povadi iz njedara dojke, 

A prihvati čedo u naramku, 

Pa je vila čedo zadojila, 

Najpr'je desnom, pa lijevom sisom ; 

to je njega desnom zadojila, 

To će biti junak za mejdana, 

A lijevom, da je ljepši majci.“ Ibid., 388. 


I Gierzelez-Aliju zadojila je vila, a on je poslije 
osjećao silnu jakost. V. Vrčević: Herc. n. pj., 8. 


a) Intelektualni uzgoj. 


Pjevajući majka uz bešiku, utječe ona svojim 
pjevanjem na razvijanje elemenata duševnoga 

života. Ona djetetu u svojim pjesmicama ras- 
tvara malo po malo onaj najuži svijet, koji 
će se kasnije sam od sebe proširiti. Dijete, 
dok je ioš posve maleno, ne može da shvati, 
što mu majka pjeva, no za nas su te pjesme 
dokazom, kako majka nastoji djetetu podati 
što više zorova i predočaba o raznim stvarima. 
Njezino pievanje izvanredno utječe i na raz- 
vitak mašte diečije, koja je vrlo zamašna u 
uzgoju. 

Malo ne svaka riječ u ljulianci upoznava 
dijete sa nekim pojmom, ili sa nekim činom 
ljudskim, a osim toga zameće u njemu klicu 
načela za potonji život. S malo truda mogu 
se namah naći pojmovi, a i odgojna bitnost 
ljuljanke. 

Majka već za rana vježba djetetu osjete, 
podaje mu što više zorova i predočaba, privagia 
ga svijesti, vježba mu pamet, razum i um, obrazuje 
maštu, uči ga govoriti, pobugjuje ga na pažliivost. 
Majka ne daje djetetu samo život i prvu hranu, 
nego prvu pouku i školu. 

Pijevajući majka djetetu, dok ga uspavljuje 
ili pri igri, i slatko mu tepajući, uči ga zgodnim 
načinom mišljenju i govoru. Evo veoma lijepe 
igre riječi, kojima mati zabavlja djecu, kada ih 
šika na koljenu: 


»Cucu, cucu na konju, 
Vuci € majku zakolju, 
U šenici u polju! 
Nemojt' vuci za Boga! 
Majka mi je draga, 
Sisu mi je dala, 
Drugu rekla dati, 
Kad pogjemo spati.“ 
V. St. Karadžić: Srp. n. pj. 1, 195. 





»Cueu, cucu, kobile, 

Kudar ste mi hodile? 

Kroz begove doline; 

Goru s nogam kršile, 

Jova moga budile.“ Ibid., 195. 


»Šikala se barka 

Put svetoga Marka, 

Puna barka šenice 

I popove gječice. 

Udri, pope, gječicu, 

Da ne gaze šenicu !“ Ibid., 195. 


Majka vježba djetetu pamćenje i razum, po- 
navljajući mu često puta iste riječi. Da dijete 
laglje upamti, što mu majka govori, obično izlaze 
stihovi na kraju jednako, a to godi uhu. 


»sŠveti Peter kolendar, 
Ko je meni soli dal, 
Ja sol kravi dam, 
Krava meni mleka da, 
Ja mleko maci dam, 
Maca meni miša da, 
Ja miša orlu dam, 
Orel meni pero da, 
Ja pero svatu dam, 
Svat meni čizme da, 
Ja čizme popu dam, 
Pop meni knjigu da, 
Ja knjigu Bogu dam, 
Bog meni sreču da, 
Ja sreču mami dam, 
Mama meni cicu da, 
Ja cicu čači dam. 
Cača meni šibu da.“ 
R. F. Plohi-Herdvigov : Hrv. n. pj. i prip., 71. 

Tu majka osim ostaloga poučava dijete, što 


: je od kuda i što ko najvoli. 
Druga šaljiva igra glasi ovako: 


| »Dini dini dana, 
Vozi baba bana 




















Na črleni kolci, 
epavemi konjki. 
Ki bi išel gori, 
Na črlena kolca, 
On bi videl čudo: 
Puru okovanu, 
Gusku osedlanu, 
Vuk mešu služi, 
Lisica ga dvori, 
Zajec Boga moli, 
Vrana lebom vala, 
Krumpač drva kala.“ Ibid., 80. 







Mogli bismo priopćiti još mnogo ovakovih 
šaljivih pjesmica, kojima majka zabavlja dijete, 
vježbajući mu mišljenje i govor i podavajući 
mu što više predočaba. Najviše ih ima u onom di- 
jelu našeg naroda, koji govori kajkavskim di- 
jalektom, koji je po svojoj naravi prikladan za 
svaku šalu. 

Majka bajući nježno djetetu, od kuda ga je 
dobila, upoznaje ga takogjer sa mnogim pojmo- 
vima i zameće u njemu bajoslovni i pun poezije 
način mišljenja, koji je i sada — hvala ljuljan- 
kama — u našeg naroda jako sačuvan. 



















»Nini, sine, vuče i bauče! 
Vučica te u gori rodila, 

S vučadima, sine, odranila, 
B'jela vila na babine došla, 


Mome Jovi košulju don'jela, 
Lastavica na babine bila, 

Moga Jovu mlekom podojila 
I čelica medom zadojila, 
Pa ga posla svojoj miloj majci: 
»Eto, majko, Jovo odrastao.“ 
J. B. Petranović: Srp. nar. pj. 1., 50. 


Evo jedne krasne ljuljanke, u kojoj su perso- 
nificirane sve prirodne sile, što djeluju pri raz- 
vijanju djeteta : 


»Nini, sine, vuče i bauče! 

Vučica te u gori rodila, 

Ovčica ti pupak odrezala, 

B'jela € vila u svilu povila, 

A čelica medom zadojila, 

Mila majka gjulsom umivala 

I rumenom ružom utirala.“ Ibid., 48. 


Osim personifikacije sna, koja se ovdje nalazi, 
važna je ova, što upoznaje dijete sa brojevima: 


» Vozi baka troja kola sanka, 

Kupuje ih zlato Miike majka: 

»»Po što, bako, troja kola sanka ?““ 
»»Troja kola četiri dukata.““ 

Kupi majka troja kola sanka, 

Te ih Miiki pod glavicu meće.“ Ibid., 48. 


Majka vidi već unaprijed, što će joj biti sin: 


»Kamarica škriplje, 
Majka sina ziblje. 
Kamarica propade, 
Majka sina popade, 

Pa ga nosi na more. 
Na moru su tri galije. 
Pomoz, Bože! tri galije, 

Ono j' dole jedan brod, 
Pun je praha i balot, 
Pum, pum paladum, 
Po četiri fermentum.“ 


Fr. Mikuličić: Nar. prip.i pjes. iz hrv. primorja. 
U kralj. 1816., 150. 


Kako vidjesmo, i u ovoj pjesmici upoznaje 
majka dijete s brojevima. 

Ljuljankama, što ćemo ih sada spomenuti, 
upoznaje majka u nekoliko dijete sa _ mnogim 
ljudskim radom, koji je učinjen, dok je njegova 
bešika gotova bila: 


»Nini, Jovo, u varakli beši! 

Tvoja beša na moru kovana, 

Kovale je do tri kujundžije, 

Jedan kuje, drugi pozlaćuje, 

Treći gradi od zlata jabuke; 

U Travniku travom naložena, 

U Stambolu čohom pokrivena, 

U Sarajvo na peškeš spremljena, 
Da se ljulja čelebija Jovo!“ 

J. B. Petranović: Srp. n. pj. 1, 49.—50. 





Tako isto i ova: 


»Majka Jova u bešiku šika: 

»»spavaj, Jovo, poživio majci! 

Spavaj, Jovo, u tvoju bešiku, 

Koju sam ti skoro kupovala. 

Gradila je s mora tri majstora. 
Jedan kova, drugi pozlaćiva, 

Treći stavlja od zlata jabuke.““ 

J. Sundečić: Prosvjeta I., VII. 


Evo jedne, u kojoj se dijete upoznaje sa 
rodbinom: 


»Bubi nini u varakli beši, 
Tvoja beša na inoru kovana, 

Kovale je do tri kujundžije, 
Kovale je tri godine dana. 
Jedan kuje, drugi pozlaćuje, 
Treći gradi od zlata jabuke, 
Potkića ih sitnijem biserom. 
Ode beša od grada do grada, 
Dogje beša mom djetetu dragom, 
I u beši lijep san usnilo; 
San usnilo, u sanku vidjelo, 
Gdje mu majka tanku košu kroji, 
Košu kroji, a godine broji, 
Jednu majka, a drugu pomajka, 
Treću teta, materina seka.“ 

II. Čit. za osnovne šk. 1892., 44. 





Ovdje se — kraj pouke o gragjenju bešike — 
ogleda jošte samodopadnost majčina, koja hoće, 
da se vidi, kad dijete ljulja: 


Nina, Jovo, moje čedo drago! 
Nina, nina u šikli bešiku, 
Tvoja beša na moru gragjena, 
A za skupe pare kupovana ; 
Gradila je tri majstora mlada ; 
Jedan teše, drugi bojadiše, 
Treći meće sjajno ogledalo, 
Da s ogleda Jovanova majka, 
Kada šika u bešici Jova: 
»»Nina, Jovo, ti živio majci!““ 
V. S. Karadžić: S. n. pj. (ženske), 346. 


Vrijedno je, da zabilježimo i ovu inačicu, što 
je priopći Ivan Klarić pišući o uzgoju u Bosni 
u prvom broju ovogodišnjeg ,Školskog Vies- 
nika“: 

»Majka d'jete u gori rodila; 
Pčelica ga medom zadojila ; 
B'jela vila njemu hebe!) bila; 


1) Hebe, hebejka-baba. 

Golubica na babine došla, 

I don'jela pitu i pogaču. 

Majka sina u bešici njiha: 
»Nina, nina, drago d'jete moje! 
Nina, nina, u šimšir-bešici. 
Tvoja beša od dudova lišća ; 
Tvoja beša na moru gragjena. 
Gradila je četiri kovača: 

Jedan kuje, drugi pozlaćuje, 
Treći meće vedra ogledala, 

A četvrti od zlata jabuke. 
Trgovci je u robi don'jeli; 

Tebi sine, na peškeš poslata. 
San u bešu, nesan mimo bešu ; 
Rok u bešu, urok mimo bešu. 
Uroci ti po gori hodili, 

Travu pasli, s lista vodu pili, 
Studen kamen pod glavu metali, 
Tebi, sine, ništa ne udili. 
Dušmani ti pod nogama bili, 
Kano gjogi čavli i potkove!““ : 





Majka uči dijete radu. Djevojka je omiljela 
svome rodu, i to: 


»Miloj majci, jer je radilica, 
Milom babi, jer je dobre ćudi 
Milom bratu, jer knjigu umije, 
Miloj seki, jer je vezilica.“ 
Nj. Dvorović: Hrv. n. bl., 17. 





+: Spomenućemo još ovaj primjer, iz kojega se 
vidi, kako majka nastoji, da joj dijete nauči 
knjigu štiti. Kad je Bećir-begovičina kći Nebiha 
poodrasla, posla je majka u Budim daidži: 





»Da je dajdža sitnoj knjizi uči, 


Dainica vezu i pirlitu.“ 
M. Milanović: S. n. pj., 51. ( 


156 








Majka daje sina u zanat. Bojao se sinak, da 
će ga majka oženiti, a ona mu reče: 


»Ne bjež', sine, ne bjež' janje moje, 
Ne će € majka ženiti nejaka, 
Već te hoće u zanate dati!“ 

N. Begović: S. n. pi., 99. 


Uzgoj djevoike povjeren je isključivo majci. 
Filip Kušajin tražio je u Crničić-age kćer, no 
on mu reče, da je još nejaka i premlada. Reče 
mu Filip: 

»Daj je meni, Črničiću-aga, 
Da je peljem na odgoje majki!“ 


Osim toga majka dijete direktno poučava o 
svemu, što ona zna i misli, da valja znati i 
djetetu. Njenom pomoći dolazi ono do zorova, 
predočaba i do prvih pojmova, — ona mu prva 
otvara njegov duševni horizonat. 


8) Uzgoj srca. 


I ako se uzgoj uopće radi lakšeg pregleda 
i naučne operacije apstrakcijom dijeli na uzgoj 
uma, srca i volje, ipak mi stavljajući na prvo 
mjesto uzgoj uma, kao što to obično biva pro- 
stom navikom i predanjem stare filozofske škole, 
ipak ovdje očitujemo, da je uzgoj srca početak 
kako umnom tako i moralnom uzgoju. Po tome 
bi uzgoj srca trebao da dogje na prvo mjesto, 
ali pokoravajući se uobičajenom i dugom praksom 
utvrgjenom uzusu, mi smo na prvom mjestu 
naveli narodnu pedagogiju o uzgoju uma, a sad 
hoćemo da progovorimo neku o uzgoju srca, 
ističući time svoje stanovište u nar. pedagogiji, 

koja nam je dala preobilno gragje i povoda, da 
uvidimo, da je cjelokupnom uzgoju alfa i omega 
uzgoj srca. 

Poznato je, da sve, što se dogagja u spo- 
ljašnjem svijetu, — a u tai, služeći se apstrak- 
cijom, ubrajamo i naše tijelo, — utječe na naš 
duh ugodno ili neugodno. To znači, da je duh 
naš u neprekidnoj svezi sa spoliašnjim svijetom, 
koja ili unapregjuje, ili sprečava život i razvi- 
janje pojedinaca. Istina, da se čuje kao da naš 
duh biva i u takovom stanju, da nije svjestan 
ni ugodnosti ni neugodnosti svoje, i to se u 
običnom životu iskazuje kao ravnodušnost duše 
naše prema onoj uzajamnosti sa spoljašnjim 
svijetom. No opažanjem i naučnim istraživanjem 
ustanovilo se, da to vrlo rijetko dolazi i kratko 
traje i moglo bi se nazvati ništicom naših 
čustava. Za čas se stanje naše duše digne iznad 
te ništice, ili se spusti, a mi osjećamo ugodno 
ili neugodno. 

Kako je uzajamni doticaj našeg duha sa 
spoljašnjim svijetom tako raznolik i podvrgnut 
tako raznolikim fazama, to se upravo ne daju za 
te sve izmjene apstrakcijom i približno označiti 
dobri izrazi i dati kakav pregled; s toga se 
opet dugom praksom uzela u glavnom razdioba 
čustava u Herbartovoj školi u formalna, estetska, 
etička i religijozna čustva. 

Ne treba na po se isticati važnost tih čus- 
tava u uzgoju. Uvijek valja nastojati, da u djece 
pobudimo čustva, jer će im samo tako omiliti 
stvar, o kojoj govorimo, i preći im u volju. Ta 
čustva moraju biti čista i plemenita. Najbolje 
sredstvo, da se ta čustva što više obrazuju, leži 
u samom uzgajatelju, koji sam treba da osjeća 
ono, o čemu hoće da druge potakne na čustvo- 





vanje. ,Ko se sam ne zanima za divne promjene 
u prirodi, za društvene krijeposti, za tvorevine 
plemenite umjetnosti, taj će se badava izmučiti, 
kada bude hotio svojim uzgajanicima apstrakt- 
nim poukama, ili pričinjenim oduševljenjem ono 
podavati, što on sam ne nosi u svom srcu. , Cisti 


posredno i nigdje se ne mogu onako zgodno kao 
ovdje upotrebiti riječi J. J. Vagnera o uzgajanju 
čustava: ,Nikada se čovjek ne uzgaja bolje nego 
u društvu valjana čovjeka“ 1). 

Taj uzgajatelj jest u prvu ruku maika. 

Ponajprije morali bismo govoriti o formalnim 
čustvima i navesti primjera, kako mati razgoni 
čustvo napora i dosade, kad je naša svijest ili 
prenatrpana predodžbama i spoznajama, kad nam 
na ime valja u isti čas misliti na više stvari, ili 
kad se spoznaje premalo ili nikako ne izmjenjuju, 
i kako nastoji da se u djece porodi čustvo lakoće, 
zabave, te očekivanje i nada. S toga majka ne 
opterećuje djecu teškim i dugotrajnim radom, 
gleda da ih riješi dosade i da u njima pobudi 
nadu i očekivanje, te strpljivost, bez koje se ne 
može ni pomisliti ozbiljan posao. Pošto se majčin 
rad oko tih — a i osjetnih — čustava opaža u 
većini već navedenih primjera, preći ćemo namah 
k estetskome uzgoju. 


* 


Već smo u drugom poglavlju istaknuli važnost 
estetičkih čustava u duševnom razvitku pojedi- 
naca, jer su estetska čustva prvi put, koji nas 


1) D.K.A. Schmid: Encyklopiidie II., 803. 








vodi krijeposti i svemu, što je uzvišeno. Ne treba 
na po se spominjati, kako je u našeg naroda 
osobito razvijeno to čustvo. ,To svjedoči — kako 
zgodno primjećuje naš vrli pedagog Basariček — 
njegova poezija i domaće obrtnine, kojima se 
dive stranci.“ To čustvo vlastito je našem narodu, 
to čustvo njeti u njemu i krasna priroda njegovih 
krajeva, narodni ponos, a i prvi mu učiteli — 
maika. 

Nije nam na umu da o tome opširnije pišemo, 
jer bismo tada morali ispisati ponajljepše stranice 
bogate naše narodne poezije, a odmakli bismo 
se prilično od naše teme; s toga ćemo spome- 
nuti samo one primjere, iz kojih se vidi, kako 
je majka u našeg naroda prva i ponajglavnija 
uzgajateljica estetskog čustva. U nje je estetsko 
sugjenje osnovano već u naravi, s toga ona i 
više sudi o ljepoti po čustvu, a ne toliko po 
razumu. Od majke uči se dijete ponaiprije redu 
i pristojnosti, jer ga majka u stanovito odre- 
gjeno doba hrani, kupa, odijeva, uspavljuje itd. 
Nježnost njezina glasa bez obzira na sadržaj 
djeluje veoma poćudno na razvitak dječijih svoj- 
stava, svejedno kao što pogled njezin užiže 
najnježnija čustva u djetećem srcu, koja se 
odaju u nježnom posmjehu.... 

Krasno kaže Mantegazza: 

»Dietešce, koje još ne zna govora ljudskoga, 
što možda ne zna da živi, pritišće se toplim 
grudima majke svoje ; plače, ako se ona udaljii, 
briše suze i smiješi se, kad se vrati. — Postu- 
pice njegovo se tjelešce i pamet razvija, ono sve 
to više ljubi majku svoju, ćuti, da mu je treba 
za opstanak, ko zrak, koga diše, ko hrana, što 
ga hrani, i ono očituje novim izrazima i sve to 
dubliim čustvom, što god ćuti za svoju majku, 





160 






koja iza života, što mu ga je dala, hrani ga 
svojim mlijekom“). 

Na prvom mjestu spomenućemo ona mjesta, 
iz kojih se vidi, kako majka čuva svoje dijete 
kao oko u glavi, da ga ništa ne spriječi u lije- 
pome rastu i razvitku. Ta su mjesta dakako 
usko svezana sa tjelesnim uzgojem, no pošto 
se u njima odsijeva fin ukus i shvaćanje onoga, 
što je lijepo, pristaće bolje ovamo, gdje ćemo 
govoriti o obrazovanju estetskih čustava. 

Evo primjera, kako majka pazi djevojku, 
ne bi li joj sačuvala ljepotu: 














»Ne da je vidjeti suncu ni mjesecu, 
Ni mutnom oblaku, ni mladom junaku.“ 
V. St. Karadžić: Srp. nar. pj. 1., 356. 












Slično se pjeva u ovoj inačici: 





»Jedna stara starica 
Ml&du čerku 'ranila, 
Nč je dala videti 
Suncu nit mesćcu.“ 
R. F. Ploh! Herdvigov : Hrv. n. pj. i prip. 1868., 36. 












Narodni piesnik prekrasno nam prikazuje 
ljepotu lica i stasa djevojke, upotrebljujući razne 
metafore i prispodobe. Naročito lijepo opisuje 
njeno ponašanje i odijelo. 

Evo jednog primjera, gdje se opisuje sestra 
poznatog junaka Stojana: 












»A_ kakva je! da od Boga nagje! 
Ta ljepša je od bijele vile: 

Oči su joj — dva kamena draga, 
Dva obraza — dva gjula rumena, 


1) Mantegazza-Fiamin: Dobro i zlo, 61. 

Obrvice — s mora pijavice, 
Trepavice — Krila lastavice, 
B'jeli zubi — dva niza bisera ; 
A tanka je kako i šibljika ; 
Visoka je kako omorika ; 
Kada igra, kan' da paun šeće ; 
Kad govori, K'o da golub guče ; 
Kad se smije, kan" da sunce grije ; 
Pod grlom joj tri sitna gjerdana, 
Dva od zlata, treći od bisera ; 
Stoji zveka na vratu gjerdana, 
Stoji škripa skuta od sandala.“ 

V. St. Karadžić: Srp. nar. pj. III, 257. 


Majčin fin ukus ogleda se lijepo na onim 
mjestima, gdje ona oblači djevojku, kad je 
sprema na udaju. Priča se, kako je budimska 
kraljica bacila u tamnicu svoju kćer, jer ne 
htjede da pogje za onog, kog joj ona odabra; 
no poslije je ispusti iz tamnice, pa je stane 
oblačiti u svečano svadbeno ruho: 


»Uranila budimska kraljica, 
Prvo zore i bijela danka, 

Od tavnice kapak otvorila, 

Pa izvadi rumenu Ružicu ; 
Vodi curu u bijelu kulu, 
Izvede je u kavez odaju, 

Ter je svuče, pa je preobuče. 
Kraljica je jepo opremila, 

Da j' dva oka, da se nagledaju! 
Na nj obuče svilenu košulju, 
Više zlata nego bjela platna, 
Potkićena sićenim biserom ; 
Pod nju meće gaće čiftijane ; 
Do koljena vuci i bauci, 

Od koljena orli i gavrani, 

Na učkuru do dv'je kujundžije, 
Potkrojene kunom. i lisicom : 
Kuda steže, da se ne priteže, 




















—___——__—————————————-——————-- 


A vrh toga bejaz anterija, 

Više zlata, nego b'jela platna; 
Pa j opasa pasom mukademom, 
Dva joj kraja do zemljice pala, 
A na svakom pedeset dukata: 

A na noge svilene čarape; 

Po čarapam mestve pozlaćene. 
Još obuče ćurka velikoga, 

Sam joj ćurak hiljadu dukata; 
Na glavi joj fesa fino-fesa ; 

A za fes # cv'jetak udarila, 
Sam je cv'jetak stotinu dukata ; 
Na vrh cvjeta alem kamen dragi; 
Kud se god'jer cura okretaše, 
Na sve strane svjetlost udaraše : 
A niz legja sedam pletenica, 

Na svakoj je pedeset dukata; 
Pa se prikri stambolskom čatkijom, 
Potkićena sićenim biserom, 
Nakićena madžarijom žutom: 
Dv'je su ruke, četvere narukve, 
Sve u srmi i u suhu zlatu; 
Jedna glava tri su istifana; 
Jedno grlo četiri gjerdana: 
Jedan: bješe od krzli merdžana, 
Drugi do njeg? od crnog" findžana, 
A treći je sićena bisera, 

I četvrti žute madžarije. 

Koji bješe od krzli mergjana, 
Oni curi ispod vrata staše, 
Kano krvca po sn'jegu bijelu, 
Tere curi Vjepo ujisaše; 

A Eoji je crnoga findžana, 

Oni curi po prsima staše 

Ko murećef po knjizi bijeloj, 

I to curi Pjepo ujisaše; 

A koji je sićena bisera, 

Oni curi ispod dojak' staše, 

I to curi V'jepo ujisaše ; 

A koji je od žutih dukata, 


Po nizoko gjerdan je spustila, 
Po nizoko curu kucukaše...“ 
I. Jukić i G. Martić: Bos. i Hrv. nar. pj., 92.—93. 


I na inim mjestima, gdje se govori o odijelu 
djevojke, vjerno se ogleda harmonija u bojama 
i cijelom rasporedu raznog uresa, koji već svojim 
sastavom, oblikom i sjajem lijepo pristaje po- 
jedinim dijelovima tijela i ljepoti mladenačkog 
bujnog stasa. A po rasporedu boja i po obliku 
odijela dade se pouzdano prosugjivati i estetsko 
čustvo naroda. Majka imade u tom pogledu fino 
shvaćanje, a osnov mu je čista ljubav prema 
ljepoti, združena sa nježnim osjećanjem prema 
svome djetetu, u kome hoće da vidi njeno savr- 
šenstvo. | 

Maika nastoji, da joj se djeca pristojno po- 
našaju i odijevaju, jer je to znak uglagijenosti i 
odraz plemenitog osjećanja i skromnosti. 

Kćerku uči, kako. joj se valja pristojno odi- 
jevati: a 6 
»Jeleno, kćeri jedina! 

Ne rani rano na vodu, 
Ne nosi perce naerce, 
Ne gazi vode duboko, 
Ne pleti kose široko !“ 
L. Marjanović: Hrv. n. pj., 199. 


U drugoj pjesmi govori majka kćeri: 


»Anušo, kćeri majčina, 
Ne nosi trulih dimlija, 
Ne noši fesić nad okom, 
Ne nosi pero na ero.“ 
M. S. P.: S. n. pj. L, 28. 


U pjesmi: ,Od ia je postala nevjerstvo?“, | 
gdje se opisuje, kako se kći udala bez dozvole | 

roditelja, imade lijep primjer, kako majka utječe 
na uzgajanje plemenitog čustva u djetetu. 

Otac govoraše sinovima, da kad krenu u 
posjete svojoj sestri, koja se udala bez dozvole, 
neka se nikome ne uklone s puta, nego nek se 
sa svakim biju. 

To začu majka. Ko angjeo mira javlja se 
ona ovim riječma : 


»Čeda moja 
Kad pogjete, da je pohodite, 
Pa sretnete, ja I se sukobite, 
Prisjedite, pa se uklonite — —“ 
M. Pavlinović : Nar. pj., 13. 


Majka savjetuje sinove, kad dogju paši: 


»Kad budete paši u odaju, 
Ljub'te pašu u skut i u ruku, 
Pa stanite kod odajnih vrata. 
Vi stanite, podviv' ruke b'jele!“ 
Bos. vila g. 1886., 1. 


Djevojka pripovijeda, kako ju je majka 
naučala : 

- ,»,Sestre moje, sluškinjice mlade! 
Kad je moja majka umirala, 
Ljuto me je, zdravo zaklinjala, 
Da ne jedem pregje starijega, 
Da ne pijem pregje starijega, 
To me moja zaklinjala majka, 
Da ne radim preko starijega !“ 

Gr. A. Nikolić: Srp. nar. pj. 1., 222. 


I čistoća, urednost i radinost jesu od ponaj- 
glavnijih uvjeta, kojima se obrazuje estetsko 
čustvo. 

Majka opominje sina, da se pri izboru dje- 
vojke ne prevari ni na srebro, ni na zlato dje- 











ones?! 


s... nego da gleda na ćud i radinost njezinu. 
To vidimo u ovom primjeru: 





| 
»Majka Pavla od volova zvala: 
Odi Pavle, u kol' djevojaka. 


Ti se hvataj, do koje ti drago, 

Ti ne gledaj zlata oko vrata ; 

Tugja braća zlato sakovala. 

Ti ne gledaj skute ni rukave; 

Seje su joj navezle rukave, 

A majka joj skute dodržala ; 

Nit' joj gledaj kita ni majita, 

Već joj gledaj oda i pogleda, 

I gledaj joj ćudi djevojačke, 

I u kući suda vodenoga — 

Raste li mu za obručom trava ?!“ 
P. Mirković: S. n. pj., 51. 


Tu je lijepo izražen sklad izmegju nutarnjosti 
i vanjštine. 

Evo još jednog primjera : 

Majka je poslala svog sina Andriju, da ide 
djevojci na uglede i da je prstenuje. Maika ga 
je lijepo na putu svjetovala: 


»Kada dogješ u Marine dvore, 

Kad izvedu ljepotu djevojku, 

Ne gledaj joj v'jenca ni džerdana, 

Ne gledaj joj vezenih rukava, 

Ne gledaj joj šarene ječerme, 

Nit' joj gledaj zlatnih narukvica! 

Ječermu su šarali krojači, . 

Rukave su vezilje navezle, 

Narukvice pozlatari lili, 

A džerdane nizali kinčari ; 

Već joj gledaj stasa i obraza, 

Kako hodi i kako govori, 

Kako gleda i kako se smije: 

Gledaj s kim ćeš v'jeke v'jekovati !“ 
Sk. Fapković: ,,Nešto o ponosu“, 16. 

Fa 


Drugdje svjetuje sina, kaku valja da traži 
sebi djevojku: 


»Kad ti staneš pledat djevojaka, 
Ne gledaj im skuta ni rukava: 
Već im gledaj hoda i pogleda: 
Kako hode, kako pogledaju.“ 
V. S. Karadžić: Srp. nar. pj. 1., 372. 


Kod djevojaka majka ponajviše razvija estetsko 
čustvo i fini ukus ručnim radom, učeći kako 
valja viešto i skladno poredati boje i razne 
oblike. 

Majka uči svoju kćer razna krasna veziva, 
te time goji u svojoj kćeri radinost i urednost, 
te čustvo ljepote. U Lovranu ima narodna pjesma 
»Vezen rubac“, gdje djevojka pjeva, kako bi 
dala onome, koj bi joj našao izgubljen ključ, 
vezen rubac:  , 

»Koga j' moja majka . 
Tri leta rubila, 
A četvrto leto 
Zlatom rakamala, 
Na suzicah prala, 
Na srdcu nosila.“ 
Hrv. nar. pj. ist. i kvar., 31. 











Ima u istoj zbirci na str. 37.—38. inačica, 
koja svršava ovako: 





»Na vodi ni peren, 
Na suncu ni sušen ; 
Na suzah je peren, 
Na srdajcu sušen.“ 


Djevojka moli sunce, da rano ne zagije, veleći : 


»Ne bi 1 dalje u matere bila, 
Ne bi li se svačem naučila: 
Itro tkati, sitno pirlitati, 

Tanko presti, plemenito vesti 
1 gospodske čitme raspletati.“ 


J. B. Petranović: Srp. n. pj. 1., 187. 


Punica se najviše ponosi krasnim uzgojem 
svoje nevjeste : 


»Moja snaho, lijepoga rasta, 
Lijepu te odgojila majka !“ Ibid., 831. 


Na drugom mjestu : 


xCudna ti si, moja snaho draga! 
Cudno li si tanka i visoka! 
Cudno li te odgojila majka 
Za mojega čelebiju sina!“ 
Eto ti joj mile zaovice: 
»Moja snaho, lijepa košuljo ! 
Cudno li te naučila majka, 
Naučila sitan vezak vesti, 
I nas tih ćeš naučiti veza.“ 
V. S. Karadžić: Srp. n. pj., 44. 


Suvišno bi bilo spominjati, kako majka glasom 
i pjevanjem svojim djeluje u tom pravcu ; a i 
sadržaj njenih priča i pjesmica takav je, da 
vrlo uspješno pospješuje razvitak estetskih ču- 
stava. I forma sama, u kojoj ona to pruža dje- 
tetu, najljepšim je okvirom, koji sa sadržinom 
čini jednu cjelinu, punu dražesti i harmonije. 
Nigdje se tu ne javlja prosta ugodnost i ko- 
risnost, već čisto, pravo i uzvišeno estetsko 
osjećanje i shvaćanje, kojim se plemeni i uzvi- 
šuje duh. 


* 


Akoprem se samočustvo pojavljuje tek onda, 
kad čovjek može da omjeri svoju tjelesnu i du- 

ševnu jakost, dakle, kad je potpuno svjestan 
svoje snage, ipak nastoji majka što prije pro- 
buditi to čustvo u djece. Ona mjesta u ljuljan- 
kama, gdje majka vidi svoje dijete već razvijeno 
i pametno, gdje ga već gleda u kolu, ili megju 
junacima, najboljim su nam za to dokazom. 
Možda koji put majka i u tom pretjeruje, no 
to čini ona zaslijepljena prevelikom ljubavlju 
prama svom ćedu. Izvor tome samočustvu jest 
gotovo uvijek ponos, kojim ona zadaja dijete. 
Ona mu pjeva o plemenitom mu i glasovitom 
rodu i porijetlu, pa ga tijem bodri i junači, 
kako bi ga potakla, da vršnjake svoje umom 
i snagom natkrili. Ona vidi unaprijed svoje 
dijete, kako mu se sve divi s ljepote mu i 
pameti. 

Udavala majka sina Jovu i kćer Milicu. Opre- 
mivši svatove, stade kćerku svjetovati : 


»Oj Milice, moja ćeri draga, 

Odi ćerko, da te nasvjetujem. 
Kad uzjašiš na konja dobroga, 
Spusti svilu konju do koljena, 
Crven skerlet konju do kopita, 
Tiho jaši a često se klanjaj. 
Kada budeš krajem Carigrada, 
Gledaće te malo i veliko, 

I sam care i carica šnjime 

I oni će sobom besjediti : 

Blago kući, u koju god dogje — 
I junaku, za kojega pogje.“ 

Kad susreteš Jovine svatove, 
Poklanjaj se konj'ma do koljena, 
A Jovinu konju do kopita ; 
Pozdravi mi mog Jovana sina, 
Nek on iđe dvoru bijelome — 
Neka nosi sunce u njedrijeh.“ 


P. Mirković: Srp. nar. pj. 10. 

Na drugom mjestu savjetuje majka kćer i 
već se unaprijed raduje, što je kćer lijepo uzgo- 
jila, koju će svako hvaliti: 


»3 Bogom ajde, moja kćeri draga, 
Kad ti budneš kroz goru zelenu, 
Baci duhak na bielo lice, 
estoko je sunce po gorama, 
arko će te priplanuti sunce, 
Bielo će ti pocrnuti lice! 
Kad ti budeš blizu Carigrada, 
A ti ajde, moja kćeri draga; 
Ali tiho, draga kćeri moja, 
Tiho ajde, a preda se gledaj, — 
Gledat će te malo i golemo, 
Gledat će te care sa divana, 
I carica sa careva krila, 
Sultanija sa demir pendžera, 
Izmećari sa avlinskih vrata. 
Gledat će te i govorit će ti: 


»Mili Bože, ja čudnih svatova, 
I dosad su svati prolazili, 
Provodili liepe djevojke, 

Ali niesu takove pameti.“ 


N. Tordinac: Hrv. nar. pj. iz Bosne, 20. 


Iz navedenih stihova odiše ponos i fin ukus 
u lijepom ponašanju krasne djevojke. 

Majka pripovijeda djeci o slavi njihovih pre- 
daka. To se vidi iz riječi Hrnjičić Omera, gdje 
se hvali svojim babom i svojim amidžom: 


»Čujete li, age i begovi! 
Ja sam čuo, a majka mi kaže, 
Da sam baba imo i amidžu, 
Da su bili svoj Krajini krila.“ 
K. H&rmann: — N. pj. M. IL, 3. 

Kad majka ženi sina, upućuje ga, što će 
reći djevojci i kako će se pohvaliti svojim ju- 
načkim rodom: 


»U mog babe sijeda je brada, 
»U njega su do četiri sina, 
»Jedan jaše konja pored njega, 
»Drugi mu je fertu izučio, 
»Ireći mu se uz koljeno prima, 
»A četvrti u bešici nina ; 
»Moja majka od junačkog soja, 
»Od onoga soja Atlagića, 
»Atlagića, kara Vetlagića.“ 
V. St. Karadžić: Srp. nar. pj., 71. 


Kad majka udaje kćer, pazi često na junački 
rod mladoženje. Kad je Alajbegovica čula, ko su 
Mehinagini pregji, ljubi momka u čelo junačko : 


»Ah! ti li si, junačko koljeno! 
I. Jukić i G. Martić: Nar. pj. I—II., 880. 


To je osobito lijepo izrazio narodni pjesnik 
u pjesmici, gdje mladić tražeći sebi djevojku, 
pieva kolu: 


»Igraj, kolo, ti ne gledaj na me, 
Ja ne gledam biser ni dukata, 
Već ja gledam oči i obrve, 
Već lijepa soja i odrasta, 
to ću pleme u dvore dovesti, 
im će mi se majka ponositi.“ 
J. B. Petranović: Srp. n. pj. 1., 60. 


Ko pomisli na društvene prilike u našeg 
naroda, kome u istinu prednjačiše plemenite po- 
rodice, u kojima je narod tražio pomoći i za- 
klona, pa ih u svojim pjesmama i ovjekovječio, 








| 
| 








a 


lasno će shvatiti, da je bila osobita sreća doći 
u srodstvo ili u bliži doticaj sa tim rodovima, 
pa nije ni čudo, da su ih majke za uzor stav- 
ljale svojoj dieci, budeći tako u njih ponos i 
samočustvo, da i ona okušaju svoju tjelesnu i 
umnu snagu na čast svoga imena. Osobito im 
isticahu junačke porodice, koje rodiše junake, 
kako ono pjeva naš slavni pjesnik Gundulić: 


Od hrabrenieh roditelja 
Hrabreno se pleme izvodi, 

Ke uzmožnieh puno želja 

Po djedinskiem stupom hodi!). 


Naš narodni ponos osnovao nam je vjeru, 
narodnost, nošnju, običaje i mnoge druge amanete. 
Taj ponos vogjaše stoljećima krvavu borbu, taj 
ponos rodio je na glasu junake, koji volješe 
izgubiti glavu, nego li se sramotno ponijeti ondje, 
gdje se radilo o časti i spasu kako pojedinaca, 
tako čitavoga naroda. 


* 


Majka sina hrabri i sokoli. Zaklinje ga da 
se hrabro bori, jer bolje da izgine, no da dogje 
ko kukavica bez bojne slave kući. Omerova 
majka govori svom sinu, kako je pošla za nje- 
govog oca lih radi njegova junaštva: 


»Čuj, Osmane, drago d'jete moje, 
Kad sam bila u Ribniku b'jelom, 
U svog brata, Alage Dizdara, 

Pa sam pošla za tvog roditelja, 
Za baba ti Omer Custovića, 
N'jesam pošla, drago d'jete moje, 
Porad mala nit porad irada, 


1) Ivan Fr. Gundulić: Osman. 





Ni porad šta, već izim junaštva; 
Jer je junak bio na mejdanu, 
Gdje mač s'jeva i pol'jeću glave, 
Oba o njem drmala Kotara, 

A zborila serhat i Krajina. 

Pa, Osmane, u mene jedini! 

Kad je tebe porodila majka, 

Ja sam rekla, da si muška glava, 
Pa te muškim pasom opasala, 

I sa čistim ml'jekom zadojila, 
Da te N'jemci na mačeve d'jele.“ 


A kad Osman razumio r'ječi, milu majku u 
ruke poljubi: 


»Daj, halali, porogjena majko, 
Što s' rodila, mučno odhranila ; 
Ja ! vidjeti, ja 1 već ne vidjeti, 
Jer se za čas more poginuti.“ 


A stara mu halaljuje majka. 
K. H&rmann: N. pj. II., M. 440. 


Majci se svigja junaštvo i požrtvovnost nje- 
zinog sina. Kad je Omerica pripovijedila svom 
sinu sudbinu njegovog baba i amidže, zamoli je 
sin Omer, da ga opremi za put, da njih potraži. 
Majka to jedva dočeka, te pohrli, da ga spremi 
za put. Ibid., 7. 

Kad je ono imao Kraljević Marko po nalogu 
cara u Stambolu da pogubi Musu Kesedžiju, 
koji mu je toliko jada zadavao u Primorju, sretne 
jednom na putu Musu i reče mu: 


»Deli Musa! uklon mi se s puta, 
I!" s ukloni, i! mi se pokloni!“ 


Odgovori mu na to Musa: 


»Progji, Marko, ne zameći kavge, 
I" odjaši, da pijemo vino; 

A ja ti se ukloniti ne ću, 
Ako t i jest rodila kraljica 
Na čard&aku na meku dušeku, 
U čistu te svilu povijala, 
Odranila medom i šećerom ; 
A mene je ljuta Arnautka 

Kod ov&c& na ploči studenoj, 

U crnu me struku zavijala, 

A kupinom lozom povijala, 

Odranila skrobom ovsenijem, 





I još me je često zaklinjala, 
Da se nikom ne uklanjam s puta.“ 
V. St. Karadžić: Srp. nar. pj. II., 406. 


| 
| 
Evo inačice iz Primorja: 
| »Ne budali, Kraljeviću Marko, 
| Ne bi ti se dite uklonilo, 
Kamo 1 da bi junak od junaka. 
. Tebe rodi lipota Aduta 
Va čardaku na mehku dušeku, 
Zlatnom te je krpom povijala. 
Mene rodi ljuta Arnaduta, 
Pol' ovaca na studenoj st'jeni, 
Suknenom me krpom povijala, 
S lozinom me mladom zavijala, 
Gorko mene zaklinjala mlada: 
Da se nikom ne uklanjam s puta, 
Kamo I tebi, Kraljeviću Marko, 
Ne bi ti se dite uklonulo, 
Kamo !' da bi junak od junaka!“ 
S. Mažuranić: Hrv. n. pj. [., 88. 


Marko Kraljević .usnio jednom čudan san, te 
se sprema u lov u Šargan-planinu. Strah ga 
hvata, a majka ga junači: 
»O moj sine, Kraljeviću Marko, 
Od toga se nemoj prepadati, 
Bog će dati, pa će dobro biti.“ | 
J. B. Petranović: Srp. D. pj. IL, 138. | 
| 

Kraljević Marko govori na jednom mjestu: 


»Ljuto me je zaklinjala majka, 
Da na prazno ja sablje ne vadim, 
Gdi je junak okrviti ne ću.“ 
I. Filipović: Kraljević Marko, 295. 


Majka probugjuje u dječijim srcima čustvo 
zahvalnosti i požrtvovanja za učinjena dobro- 
činstva. 

Kad je Mustaj beg bio zarobljen, nagovarala 
je majka Vrsićeva svog sina, da ga pogje izba- 
viti, jer je on njihov veliki dobrotvor: 


»Ibrahime, moj jedini sine, 
Znadeš, Ibro, nije davno bilo, 
Kad ti starac preminuo babo, 
A ja ostah na čardaku sama, 
Tebi, Ibro, četiri godine; 
Poturkah se od vrata do vrata, 
Da isprosim koru hljeba suha, 
Da othranim tebe na čardaku. 
To začulo naše ogledalo!) 
Dobavi nas u široku Liku, 
Mene metnu uza svoju majku, 
Tebe, sine, na nove konake. 
Kad ti bilo dvanaest godina, 
Onda ti je konja nabavio, 

I kupio pusat i haljine, 

I dao ti zelena bajraka 

I nazvo te, sine, bajraktarom, 
Da ne bideš četi trhonoša, 

Vet da, Ibro, budeš buljuk-baša.“ 


Ibro je posluša, te se stade spremati za 
ljuto kreševo. Podignuvši ruke prama Bogu, 
uzdahnu: 


1) Na ime: Mustaj beg 

»Bože dragi, u gr'jeh mi ne piši, 
Nije volja, vet nevolja ljuta.“ 


Lijepo je i ono mjesto u istoj pjesmi: Kad 
je Vrsić imao da povede svatove kćeri Mustaj- 
begove k Janočkom banu, koju je on kao 
otkupninu za Mustaj bega tražio, no ona se 
udavala za sina Tira paše, sreta Vrsića njegova 
majka riječ'ma: 


»Ibrahime, sine moj jedini, 

to s' u licu čehru promr'jenio, 
Zar mi si se prepanuo, Ibro, 
Na Mezevu Janočkoga bana; 
Zar je tebi žao umrijeti 
Rad hatora bega Mustaj bega, 
I begije šćeri Mustaj bega?“ 


Majka ga eno junači, pa mu čak spočitava, 
da je kukavno, ako se boji umrijeti za svog 
dobročinitelja i njegovu kćer. — Sto još učini 
stara? Ode u sobu, otvori sanduk, a iz njega 
izvadi sinu mrtvačke haliine i tri jelove tahte, 
veleći: 

»Na ti, sine, Vrsić Ibrahime, 
Na ti, sine, mrtvačke haljine 
I uza njih tri tahte jelove, 

Pa ih nosi na polje Mezevo.“ 


Nije li ova majka Špartanka svojom hladno- 
krvnošću, kojom šalje sina u najveću pogibeli, 
koja ga čeka od Janočkoga bana?! 

K. Hčrmann: N. pj. M. [., 309.—329. 


Kad je drugi put bio Mustaj beg zarobljen 
u zadarskoga bana, spremi se Celebić. Hasan, 









da ga izbavi. Kad je došao opremljen u majčinu 
odaju, reče mu ona: 





»Kud ti ideš, a ne kažeš meni?“ 





Sin joj reče, kuda će i šta je naumio. Tad 
će mati: : 
»Ako Ale do odžaka dogje, 
Tada ću ja i njeg opraviti.“ 











Dakle njoj je milo, što joj sin polazi, da 
spase tako dičnog muža, Mustaj bega, pa kad 
joj i sin Alija kući dogje, spremiće i njega, nek 
brat bratu pomogne izbaviti ,ogledalo kršne 
Like“. Ibid. 1., 332. 








Vrsić Ibrahim ljubi na polasku mater u dojke 
i moli je, da mu halali mlijeko. Ona odgovara: 








»Hajde, sine, hajirli ti bilo! 

Cu li, sine, Vrsić Ibrahime: 

Ako tebi do potrebe dogje, 

Bolje ti je muški poginuti, 

Neg' se ženski vratit na Krajinu.“ 

Ibid. I., 312. 








Sin na polasku u boj moli majku, da mu 
halali hranu, a ona ga junači. 
»Moja mati, halali mi hranu, 


Ako meni sugjen sahat dogje, 
Te poginem u Janoku gradu.“ 











Stara nena hair-dovu daje: 


»Hajde sine hairli ti bilo! 

ta mislio, ono učinio, 
Dušmani ti pod nogama bili, 
Ko gjogatu čavli i potkove!“ 


Ibid. II., 190. 










Značajno je, kako je slično mjesto u Homera), 
gdje Hekuba otvoriv njedra i podignuv rukom 
sisu progovara svom sinu Hektoru bodreći ga, 
da se junački bori, ove riječi: 


»Poštuj ded ovo, čedo oj Hektore, požali mene, 
Ako sam ikad ti sisu, — u tuzi sladost ti — dala; 
Toga se, d'jete milo, spomeni, te iz grada ovog 
Odbij ljutog dušmana . 


Po svoj prilici baštinio je naš narod i ovaj 
kao i mnoge druge običaje od starih Grka. 
Majka blagosilje sina, koji polazi u borbu: 


»Hajd', Halile, u sto dobrih časa, 
Dušmani ti pod nogama bili, 

Sve ti sreća na put izlazila, 

A nesreća pod oputom bila!“ Ibid. IL, 150. 


Nježan je oproštaj Kurtagić Selima s majkom, 
kad polazi po djevojku, gdje bi moglo biti i 
okršaja. Selim progovara: 


»Oj Boga ti, ostarjela majko, 
Primakni se do dorata moga, 

Da ti ljubim dojke iz njedara, 

Cim si mene, othranila, majko! 

Ja I ti doći, ja Y ne doći, majko!“ 


Majka dogje do njega, a on se sagnu i po- 
ljubi joj dojke. Majka ga isprati blagosovom: 


»Haide, sine, hajirli ti bilo; 
Sreća tebi na put izlazila, 
A nesreća pod put zalazila!“ Bos. vila 1892., 10. 


To je prekrasan motiv za kist i dlijeto, — 
motiv, koji bi valjalo ovjekovječiti rijetkom vješ- 


i) Homer-Maretić: Ilijada XXII., 82—85. 





tinom i umjetnošću. Prolistajmo poeziju svih na- 
roda, pa ćemo teško naći tako svečanog i ga- 
nutljivog prizora. To je samo jedna od bezbrojnih 
koncepcija u našoj narodnoj poeziji po slikare i 
kipare, — tek budi nam dozvoljeno, da požalimo, 
kako naši umjetnici vrlo slabo traže duševnu 
hranu u njenom bogatom i neiscrpivom vrelu. 

Kud divnijeg prizora, kad bi se u mramoru 
izrazilo, kako oružan sin ljubi na polasku materi 
dojku?! Kako je svet, čist i poštovan idejal 
majke u našeg naroda! 


sk 


A sada evo nekoliko primjera za obrazovanje 
sučustva u djece. Majka zameće u dječijim sr- 
cima klicu uzajamne najnježnije ljubavi, koja se 
ne bi bez njezinog blagotvornog utjecaja nikada 
uzdigla do prave visine. 

Ko se ne sjeća prelijepe pjesme ,Predrag i 
Nenad“? 

Imala majka dvoje djece, dva sina: Predraga 
i Nenada. Kad je Predrag odrastao, odbježe u 
šumu u hajduke. To isto malo kasnije učini i 
Nenad. Družba hajdučka učini Nenada starje- 
šinom. No nakon tri godine dana zaželi Nenad 
vidjeti majku, pa reče družini: 

»Oj družbino, moja braćo draga! 
Ja sam vam se zaželio majke, 
Ajte braćo, da d'jelimo blago, 
Da idemo svaki svojoj majci.“ 


Svaki je dao, što je imao, da se jednako 
podijele. Neki se zaklinjao sestrom, neki bratom, 
da više blaga u njega nema. Nenad mišljaše, 
da on nema ni brata ni sestre, pa se nije ni 

zaklinjao. Kad se podijeliše, ode kući svojoj 
majci, koja ga lijepo dočekala. Njoj se potuži, 
kako mu je žao, što nema brata. Svaki se 
hajduk pri diobi blaga zaklinjao, koji bratom, 
a koji sestricom, samo on se nije mogao kleti, 
pa žali, što mu nije porodila brata. Majka mu 
ispripovijedi, kako i on imade brata u gori 
Garevici, gdje on hajdukuje. 

Kad je to čuo Nenad, obveseli se, pa zamoli 
maiku, da bi ga spremila na put, ne bili našao 
svog brata, ,da ga živa želja mine.“ Ona ga 
odvraćala, jer će ludo izgubiti glavu, no on 
ipak ode. 

Kad je došao u goru Garevicu, kliče: 


»Garevice, zelena gorice! 

Ne raniš li u sebi junaka, 
Predragoga mog brata rogjena ? 
Ne raniš li u sebi junaka, 

Koji bi me s bracem sastavio ?“ 


Predrag sjegjaše pod jelom pijući rumeno 
vino. Kad je čuo glas Nenadov, reče drugovima, 
da odu na drum, pa da dovedu neznana deliju, 
no niko da ga ne bije, jer otkud god je, nije- 
govog je roda. 

Izagje trideset hajduka na drum, i kad opa- 
ziše Nenada, niko se k njemu ne usudi, s toga 
počeše bacati na nj? str'jelice. Nenad ih zakli- 
njaše, da ga puste na miru: 


»Ne str'jeljajte, braćo iz gorice, 
Ne bila vas vašeg brata želja, 
Kao mene i brata mojega! - 

Sto me tužan ovud potjeralo.“ 


Kad ga ne htiedoše uslišati, navali Nenad 
na njih, desetoricu posiječe, drugih deset zgazi 

konjem, a desetorica se razbjegla koje kuda. 
Došao glas do Predraga, što se zbi. On skoči 
na noge, uhvati strjelicu, poteče k Nenadu i 
ustrijeli ga njome. Pisnu Nenad, ranjen u srce, 
i prokune brata: 


»Još te tvoga brata želja bila, 
Kao mene i brata mojega! 
Sto me tužan ovud potjeralo, 
Naopako a po moju glavu!“ 


Predrag ga upita, ko je i otkuda je, a kad 
mu ovaj kaza, da ima staru samohranu majku 
i jedinog brata, koga ode tražiti po svijetu, da 
ga želja mine, upozna Predrag u njemu svog 
brata, skine ga sa konja i zajada: 





»Ta ti li si, moj brate Nenade! 
Ja sam Predrag, tvoj bratac rogjeni, 
Možeš li mi rane preboljeti ? 


Da poderem tanane košulje, 
Da te vidam i da te zavijam.“ 


Nenad mu odgovori: 


»Ta ti li si, moj bratac rogjeni ! 
Hvala Bogu, kad sam te vidio, 
Te me živa moja želja minu; 
Ne mogu ti rane preboljeti, 
Već ti prosta moja krvca bila!“ 


Predrag kukaše nad mrtvim bratom, istrgnu 
iza pojasa nož, udari se u prsi i pade mrtav 
pokraj Nenada. 

Nije li ova tragedija najdivnija slika ljubavi 
bratske ? V. St. Karadžić: S. n. pj. IL, 75. 


Imade inačica u Kordunaševoj zbirci s na- 
slovom ,Janko i Milanko“. 

Materinja ljubav uzdržava sklad i poredak 
megju braćom. Ona čini da brat za brata pogiba, 
da brat sestru pomaže. Cista materinja ljubav 
uzdiže nas visoko nad jal, zlobu i sebičnost. Ona 
nas uči, da jedan drugog ljubimo i podupiremo, 
kako nas lijepo uči poznata pjesma ,Braća i 
sestra“. 

To je osobito krasan primjer bratinske ljubavi. 
Priča nam se, kako mrtav brat posjećuje udatu 
sestru. 

Majka je hranila devet sinova Posavaca!) 
velikim trudom i znojnom rukom. Braća su 
imala još jednu sestru, koju su vrlo voljela, 
te joj od miline nadjenuše ime Dunjica. Kad je 
Dunja odrasla do udaje, majka je daje prvom 
komšiji, ali je braća ne daju. Oni je svjetuju, da 
se udaje tri dana daleko, jer će majka još do 
nekoliko dana umrijeti, a oni će je često obilaziti, 
te će joj donositi darova. Sestra je braću. po- 
slušala, pa se udade na daleko. Progje nedjelja, 
progje mjesec, pa i godina, a braće nema nikako 
u pohode. Progje druga i treća godina, ali braće 
nikako nema. Kukavna Dunja plače i proklinje 
braću, što su je prevarili. Taj se plač čak do 
Boga čuo. Bogu se je vrlo ražalilo na njezinoj 
tuzi, pa on zovne dva angijela i rekne im, da 
idu do crkve Jablanuše i da otvore grob Jovana 
Posavca, najmlagjeg brata Dunjina, da mu dadu 
konja javorova, nek ide svojoj miloj sestri 
Dunji u pohode. Angieli odmah učiniše, kako 
im je Bog naredio i poslaše Jovana Posavca 
sestri u pohode. Kad je Dunja brata vidjela, 
baci mu se oko vrata, pa ga ljubi i miluje i 
kroz plač govori: 


1) Biće valjda: posobaca. 

»sto mi radi ostarjela majka? 
Sto |" mi rade mila braća moja? 
Je su li se braća poženila ? 

Je su | snaše sinove rodile ?“ 


Brat joj odgovara, da je sve dobro, da su 
se braća poženila i da snahe lijepo majku paze. 


»Zdrava nam je na odžaku majka, 
Snašice je nose na rukama.“ 


Sestra se ljutila na braću, što je ne posjećuju, 
kako obećaše, a Jovan ju je tješio i razgovarao. 
Jovan sjaši s konja i ode u čardake, a Dunja mu 
uvede konja u štalu, pa mu daje zobi i sijena, 
a Jovanu vina i slatkarija. No niti konj jede 
zobi, niti Jovan vina ni slatkarija, pa je to 
sestri vrlo čudnovato bilo. Upita ga ona, što 


ne jede i ne pije, ljubila ga megju crne oči, i 
molila da jede, a Jovan joj sve kaže, da se je 
napio vina i najeo mnogih slatkarija, dok je sta- 
riju braću iženio, pa da nema sada nikakve 
slatkosti. Brat zaište konja, da ide kući, jer će 
se majka teško brinuti, a snahe će izvirivati, 
odakle će on banuti. Sestri je to žao bilo, pa 
ciknu kao guja: ,Zar ćeš me, brate, ostaviti, 
još te se nijesam ni nagledala, — joj, kako si 
potavnio, kao da si u grobu bio, a konj ti 
smršavio!“ Brat joj veli, da je zbog toga po- 
tavnio, dok je braću namirio, a konj mu je 
od velikog putovanja izmršavio. Za tim skoči i 
uzjaši konja, pa odjezdi niz polje, a za njim 
sestra. Kad su na kraju polja bili, veli joj 
bratac, da se vrati, jer će joj plakati nevinašce, 
i karaće je svekrva. No ona nije htjela da se 
vrati, dok ne vidi staru majku i svoju braću i 

snaše i djecu. Sad su dalje jašili, dok su prošli 
goru. Opet je brat nukaše, da se vrati, ali ona 
ne će pa ne će, veleći: 

























» Volim svoju glavu izgubiti, 
Neg' se svojim bratom rastaviti, 
Dok ne vidim ostarjelu majku....“ 





A kad su bili u polju, ugledaše oni crkvu 
Jablanušu i svoje dvore. No Jovan ne skreće 
dvorima, već ide upravo crkvi, pa nuka sestru, 
da ona pogje u dvore, dok on pročita bogo- 
slovne knjige. Sestra ga ne htjede poslušati. 
Kad su bili pred crkvom, ne će Jovan u crkvu, 
već ode u groblje. Tu je u redu stojalo devet 
grobova sa devet krstova, a on na prvi grob 
natjera konja. Zemlja puče i on s konjem pro- 
pade u crnu zemlju. Osta Dunja kukajući, pa 
ode u dvore i nagje majku u vinogradu, kako 
plače i suzama zaljeva vinograd, kosu reže, pa 
njom veže lozu, a noktima je okopava. Njoj 
Dunja nazove Boga, a majka je nije niti poznala, 
jer mišljaše, da je to snaha njezina, a ne kći. 
Dunjica joj reče, da je ona kći njezina, pa 
nastavi: 


p»što si sama, mila majko moja? 
Kamo tebi slatka čeda tvoja? 

Kamo tebi tvojih devet sina? 
Tvojih sivih devet paunova?“ 





Njoj stara odgovara: 


»Boga tebi, mila kćeri moja, 


Kako j' majka tebe opremila, 
Sinove sam brzo sahranila — —“ 

Kad je to čula Dunja, uze majku, pa je od- 
vede svojoj kući, gdje ju je sve do smrti hra- 
nila. N. Begović: S.n. pj., 25. 


Ljepše nam nije mogao narodni pjesnik ocr- 
tati ljubavi bratske, no što je učinio u ovoj 
prenježnoj piesmici. Već u početku upoznajemo 
se sa ljubavlju braće prema sestri, koju samo 
radi češćeg posjećivanja daju na daleko, jer je 
od većeg efekta takav posjet, gdje ie ono, što 
nam je milo i drago, od nas udaljeno. Tu je 
veća želja, veća čežnja i veće veselje pri sa- 
stanku, nego kad smo na blizu .... Oni će 
je posjećivati: 

»U godini svakoga mjeseca, 
U mjesecu svake nedjeljice, 
U nedjelji svaki božji danak !“ 


Dalje se upoznajemo sa sestrom njihovom, 
koja čezne za njima i spočitava im, što je ne 
posjete, kako obećaše. Sam Bog je usliša i 
dignu joj iz groba brata, da je posjeti, ne bi li 

Njezin bijeg za 
bratom, sastanak sa materom, sve je to divan 
dokaz, kako je majka umjela raspiriti u dje- 
čijim srcima uzajamnu živu ljubav. Pa da nije 
majka vršitelj Božje volje! U II. Vukovoj knjizi 
zabilježena je pjesma istog izvora s naslovom 
»Braća i sestre“ (str. 38.). Tamo stoji mjesto 
»devet Posavaca“ — , devet milih sina“, a mjesto 
Dunjice — Jelica. Meni se više svigja ova pjesma 
no Vukova, koja je i gotovo za polovinu (104 stiha) 
kraća. I u onom kraju našega naroda, koji govori 
kajkavskim narječjem ima slična pripovijetka, a 
koliko mi je poznato, ima priča istog izvora i 
u Slovenaca. Ova je pjesma nalik ponešto na 











Birgerovu ,Leonoru“ i to dolazak i odlazak dra- 
goga, koji mrtav posjećuje dragu, pa se najzad surva 
sa konjem u grob. O tome je — koliko se sjećam 
— nazad dvije, tri godine napisao lijepu raspravu 
u zagrebačkom , Vijencu“ profesor Nikola Andrić. 

Ima primjera u narodnoj pjesmi, iz kojih se 
opet vidi, kako ohladni ljubav, kad odu jednom 
djeca iz roditeliske kuće. 

Sestra bratu ovako poručuje : 


»Jovane, brate rogjeni: 
Zar nema one milosti? 
Sto no je bila kod majke ?“ 


Brat joj odgovara: 


»Marija, seko rogjena: 
Sad nema one milosti; 
Ona se milost razvrgla 
Na moje svasti i šure 
I moje slatke punice.“ 
V. S. Karadžić: S.n. pj. I., 218. 


Da je majka megju djecom uzbugjivala megju- 
sobnu ljubav, svjedokom nam je pjesmica, kako 
seka za bratom tuži. Za mužem je kosu odrezala, 
za djeverom lice izgrdila, a za bratom oči izva- 
dila; no: 


»Kosu reže, kosa opet raste; 

Lice grdi, a lice izrasta; 

Ali oči ne mogu izrasti, 

Niti srce za bratom rogjenim.“ Ibid, 211. 


Dievoika govori: 


Za brata bih crne oči dala, 
A za dragog gjerdan ispod vrata ; 
Svijet progjem, ja brata ne nagjem, 
Selo progjem, brzo dragog nagjem.“ 
N. Begović: S. n. pj., 111. 

Kad jednom majka probudi ljubav megju 
braćom, poslije ne će ni njene suze spriječiti, 
da jedan za drugog ne srne u pogibeli. 

Hranila majka devet sinova i svih je pože- 
nila. Sinovi joj postadoše velike kesedžije i 
trgovci. To je čuo čak vojvoda Gorun i zaputi 
se do njihove kuće. Kad on tamo, nagje braću, 
gdje se bacaju kamena, i to bez oružja. Kad on 
to vidje, nagna svoga konja u avliju i posiječe 
ih sve do jednoga. Kulu im zarobi, majku im 
konjima pogazi i ote joj devet nevjestica. Ali 
maloga Nenada ne bijaše kod kuće, — čuvaše 
teoce. — Kad je porastao, reče majci, da mu 
kuha brašnenicu, da se osveti vojvodi Gorunu. 
Kad to majka začu, stade besjediti: 


»Moj Nenade! drago d'jete moje, 
Deset vas je u matere bilo, 
Sad nemadem van tebe jednoga 


Nemoj ići drago dijete moje! 
Sve sam svoje sinke pregorila, 
Oko tebe ruke sastavila!“ 


Sve to majici ne pomaže. 


»Kad se majci na ino ne može, 
Kuha sinku meke brašnenice, 
Zakuhiva medom i šećerom, 
Polovinu suzam' od obraza. —“ 


A kad Nenad zajaha dorata, za njim trčaše 
ostarjela majka i reče mu tužno: 


»Hajde s Bogom! drago d'jete moje.“ 
I. Jukić i G. Martić: Bos. i herc. n. pj., 56. 

Tek na nekoliko mjesta naći ćemo, kako 

sestra brata izdaje i prijevarom ga hoće da 
upropasti, a brat joj se kasnije ljuto osvećuje. 
Taki je primjer ovaj: 

Marko se kući vraćao od bana Viperskoga 
srdit radi nevjere njegove sestre Jelice, koja ga 
je vinom i rakijom otrovala, pa mu onda sve- 
zala i noge i ruke i takova ga predala svome 
gospodaru. Videći ga majka takova, išeta pred 
njega i zabrinuta za njegovo zdravlje stade 
govoriti: 
















»Kraljeviću, moj jedini sine! 
Je si I mi se, sine, umorio, 
Je si Y', sine, zeta oblazio ?“ 











Kad ioj Marko pokaza oči Jeličine, stade 
stara plačući govoriti: 







»Jesam li ti, sine, govorila, 
Da se progješ hoda i belaja ; 
Da ja volim, moj jedini sine, 
Volim jednu ranu bolovati, 

Nego dvije, moj jedini sine!“ 






Ibid., 34. 














Majka upućuje na ljubav prama rodbini. 

Znjela snaha sa djeverom, pa se šalila s 
njime, bacajući na nj? od ,milosti i ljubavi“ 
narukve zlatnih klasova. To je zavidno gledala 
njena zaova, pa otrča majci, da joj ona kaže 
bilja od omraze: 












»O Boga ti, moja stara majko! 
Kaži meni bilja od omražja, 
Da omrazim snahu sa gjeverom.“ 

No majka joj govori, odvraćajući je od zla: 


»Muči, šćeri, dugo jadna bila! 
Kuda će ti i sreća i duša, 
Da omraziš snahu sa gjeverom? 
Kad ti stečeš miloga gjevera, 
Milij' će ti i od brata biti.“ 
V. S. Karadžić: S. n. pj. 147. 


Kad je dobio Omer pismo od svog dajidže, 
kojim ga zove u svatove, reče mu mati: 


»Jer Omere, moje pouzdanje: 
Kada daji ne ćeš, ja kome ćeš? 
Hajde, sine, mlijeka ti moga! 
Ti dajidži u svatove pogji, 

Jer ja braće veće ne imadem, 
No jednoga brata Mehmed-bega, 
Pa da rahat ni vesela n'jesam, 
Kad u brata najveće veselje; 
Hajde, sine, mlijeka ti moga! 
Ti poslušaj gjuturuma svoga, 
A tako ti Alah sreću dao, 
Dušmanske te ruke sačuvao!“ 


K. Ho&rman: N. pj. M. 1., 150. 


Majka već za rana otpočinje buditi u srcu 
djetinjem sučustvo prama siromasima, bolesni- 
cima, ranjenicima, kljastima i inim nesretnicima. 

Hranila majka tri nejaka sina i svakom dala 
njegovo ime: 


»Prvom ime sjajna mjesečina, 

A drugomu žareno sunašce, 
Trećem pako tiha godinica. 

Prvi majci ovak! govorio: 

»»Ja sam, majko, ponajbolji ranko, 
Jer ja jesam sjajna mjesečina, 
Koja sjaje po svu božju noćcu.““ 








Drugi majci tako govorio: 

»»Ja sam, majko, ponajbolji ranko, 
Jer ja jesam žareno sunašce, 

Koje grijem sirotice svi'etom.““ 
Treći majci govoriti stao: 

»»Ja sam, majko, ponajbolji ranko, 
Jer ja jesam tiha godinica, 

Koja rosi po polju pšenicu, 

Da prehrani jadnu siroticu.““ 


Ne nosi uzalud ova pjesma naslov ,Naibolii 
sin“. 1z nje se najbolje vidi, kako je majka 
svoju djecu učila milosrgju prama sirotama. 

O Božićevoj majci ima u narodu našem 
takogjer više lijepih piesama. Evo kako joj 
lijepa svojstva pridaje nar. pjesnik: 


»Rano rani Božićeva majka! 
Rano jutro na bunar po vodu. 
Ona plete tri zelena v/jenca: 
Prvi v'jenac šenice b'jelice, 
Drugi v'jenac zdravlja i veselja, 
Treći v'jenac vinove lozice. 
Kog!' je plela šenice bjelice: 
Metnula ga nasred polja ravna, 
Da urodi šenica bjelica. 
Kog' je plela zdravlja i veselja: 
Onog meće posred sela ravna, 
Da je selo zdravo i veselo. 
Kog' je plela vinove lozice: 
Tog metnula posred vinograda, 
Da urodi vinova lozica.“ 


N. Begović: S. n. pj., 18. 


Majka uciepljuje u srca svoje djece uopće 
ljubav i milosrgje prema bližnjemu. 

Otišao kapetan popisivati vojnike. Na po- 
lasku svjetovala ga majka: 





»sine Jovo, ti ne gubi duše! 

Gdje su po tri, uzmi po jednoga, 

Gdje su po dva, ne rastavljaj braće, 

Gdje je jedan, ne cvijeli majke!“ — Ibid., 152 


U narodnoj pjesmi dolazi slučaj, gdje majka 
zakla vlastito čedo za sirote. 

U nedjelju prije sunca dogiu dva putnika 
gjakonu Stefanu, baš kad je sijao pšenicu. Pitali 
ga putnici, da li je poludio ili zametnuo svoju 
vjeru, pa on u nedjelju radi. A on im reče, da 
za to sije, jer u kući hrani devet nijemih i 
devet slijepih. Dva putnika odu i do njegove 
ljube, a ona je onda upravo činila pšenicu. Kad 
su i nju pitali, za što radi u nedjelju, ona je 
jednako odgovorila, kao i gjakon Stefan. Za tim 
oni zaištu njezino muško čedo, da ga zakolju i 
da njegovom krvlju poškrapaju dvore, pa će 
nijemi progovoriti a slijepi progledati. Majka je 
žrtvovala i život svog milog nevinčeta, samo 
da se nevoljni riješe svojih nevolja i nesreće. 
No Bog ije naplatio njezinu požrtvovnost, jer 
ona dva putnika bijahu angjeli, pa su opet 
sina oživjeli, a nevoline izliječili. 

V. S. Karadžić: S. n. pj. IL, 7. 


Ova pjesma sjeća ponešto na priču o 
Abrahamu i Izaku. Bog je Abrahama isku- 
šavao u njegovoj vjeri, a takav je motiv i u 
toj pjesmi. I tamo i ovdje izbavlja Bog one, 
koji u nj? vjeruju, te mu se pokoriše. Ova dva 
angjela neka su viša moć, kojoj se mati 
povjerila. | 

Slična je pjesma u Bos. vili od g. 1890. br. 5. 
i u Hć6rmannovoj zbirci rukopisa, koje evo u 
cijelosti: 








»Na Zagorju pred Cengića dvori 
Vijali se alajli bajraci, 
Spremali se Cengići na vojsku: 
Cengić Mujo i Cengić Alija. 
Sve to plače Alibegovica: 
»»Jadna ti sam, crna kukavica, 
U kući mi devet slijepaca, 

A _ pred kućom devet nijemaca.““ 
Al joj nešta iz neba govori: 
»»A. Boga ti, Alibegovice, 

Ti zakolji sina jedinoga 

A napoji devet nijemaca, 

Pa ti umi devet slijepaca.““ 
Ona ode na bojali kulu, 

Ona zakla svog jedinog sina, 
Pa napoji devet nijemaca 

I umila devet slijepaca. 
Povraća se lijepa hanuma, 

Ona ide na bojali kulu, 

Kad joj sinak u bešici spava. 
A progleda devet slijepaca, 
Probesjedi devet nijemaca.“ 


Mila zemljo, da te k svojim grudim 
Pritisnuti mogu, kako žudim, 
Zagrlit te oj da imam vlast! 

Srce bi ti izjavilo bilom 

Neizrečnu na tvom srcu milom, 
Koju sada opet kušam, slast ! 


Petar Preradović. 


Što je uzvišenije, no ljubav prama onoj grudi 
zemlje, na kojoj ugledasmo prvi put svjetlo svi- 
jeta? Ta je ljubav čisto idejalna, jer ne oče- 
kujemo za nju nikakove plate ni nagrade, jer 
žrtvujemo za nju i isti život, koji ie svakome 
tako drag. I tu ljubav prama otadžbini ucjep- 

ljuje nam već rano u naša srca maika, učeći 
nas, da se odreknemo svega: slave, bogatstva | 


| i časti, ako to ište sreća otadžbine. Pa kao što | 
smo dužni poštivati oca i majku, isto smo tako 
dužni kao rodoljubni državljani ljubiti otadžbinu 

























i zanositi se slavom njezinom. ,Slava tvoga 
zavičaja ima biti i tvoja; za nju ti je i sama 
sebe pregorjeti. Sveta ti je i nepovrjediva maika, 
još ti svetija ima biti otadžbina, jer je maika 
majci tvojoj“ — veli Mantegazza!). | 
Prva riječ, koju nas uči naša majka progo- 
voriti, jest riječ narodna i za to, jer nas ona 
prva uči tim jezikom govoriti, zove se on i > 
materinskim. Djeca, koja su od malih nogu na- | 
učena govoriti jezikom stranim, jezikom tugjega 
naroda, ne mogu nikada pravo uzljubiti svoje  . 
otadžbine. | 
U pjesmi ,Rodu o jeziku“ pjeva P. Prera- 

dović: | 

»svaka zvjezda svojim svjetlom s'jeva, 

Svaka ptica svojim glasom pjeva, | 

Ti jezikom svojim zbori! | 

Slatkim glasom materinim, 

Odlikuj se megju inim! 

Bog bo mili s njim te stvori, 

Njim da budeš svoj svojemu, 

Njim da srcu odol'jevaš, 

Njim da plačeš i pop'jevaš, 

I njim da se moliš Njemu!“ 
P. Preradović: Izabr. pj. 1890., 152. 








Majka nam prva udahnjuje rodoljubni ponos 
i zanos za sve, što je narodnje, ona nam prva 
napunjuje grudi narodnim duhom. Sundečić 
pjeva: 


1) Mant.-Fiamin: Dobro i zlo, 145. 











»Duh narodni duboki je pečat, 
Po kojem se narodi poznaju ; 

A taj duh se s njedra majčinoga, 
Samo sisa u majčinu ml'jeku“. 


Ljubav majčina prama nama ragija i ljubavlju 
prema njoj i onda prama otadžbini, za koju 
valja da svi zajednički poradimo, ne bi li se 
vinula na viši stepen slave, bogatstva i dosto- 
janstva. Cujmo i opet, kako divno pjeva Sun- 
dečić: 

»Riječ, pogled i majčina suza, 
Uzdah, ruke, prsi i srdašce: 

To su oni biser-naimari, 

Sto no tvrdi temelj udaraju 
Narodnoj nam vilovitoj zgradi . . .“ 


U našoj narodnoj poeziji nije jasno izražen 


pojam rodoljublja, no hoćemo li za to ustvrditi, 
da naš narod ne zna, šta je ljubav prama 
otadžbini? Ta šta su stoljetne borbe, no borbe za 
opstanak, borbe za očuvanje one grude zemlje, 
na kojoj obitavamo ? 

Krasan patriotizam nalazimo i u Kosovskim 
piesmama. Još ćemo naći na dva, tri mjesta, 
kako car pozivlje na vojsku za obranu otadžbine. 
Da je majka direktno pobugjivala djecu na 
ljubav prema otadžbini, teško ćemo naći tako- 
vih mjesta u našoj narodnoj pjesmi, no smi- 
jemo li odatle zaključiti, da ona nije u dječija 
srca usagjivala ljubav prema rodu i domu? 

Navešćemo ipak jedan primjer, kako majka 
kori sina, što je ostavio otadžbinu — zemlju 
svoju — bez obrane i zaštite. 

Kad je Banović Strahinja otišao svome tastu 
u goste, navališe Osmanlije na njegovu zemlju, 

a stara majka pisa mu pismo, u kom ga kori, 
što se otputio u goste, a kod kuće jad i ne- 
volja: oteo mu Turčin ženu, a staricu majku 
pregazili i izlomili bojni konji. Svoje tugaljivo 
pismo završuje riječima: 

»A ja sine, kukam na garištu, 

A ti vino piješ u Kruševcu! 

Zlo ti vino napokonje bilo!“ 

V. S. Karadžić: Srp. n. pj. II., 267. 


A nije li majka devet Jugovića jedan od 
najkrasnijih tipova pravog i čistog rodoljublja ? 


* 


Majka je razgrijavala u djeci ljubav i su- 
čustvo prama ostalim stvorovima. To se vidi iz 
nebrojeno pjesama, a dovoljno je da spomenemo, 
kako je Kraljević Marko spasao orloviće, uzeo 
ih iz krvi, odnio u šumu i metnuo na jelovu 
granu, gdje im je dažd isprao krila, te mogoše 
poletjeti. Pa i njegova ljubav prema šarinu do- 
voljan nam je za to dokaz, a ima — kako spome- 
nusmo — osim ovih još i više sličnih primjera 
u narodnoj pjesmi. 


* 


Sad bi nam valjalo progovoriti koju o etičnom 
uzgoju i navesti primjere, iz kojih bismo uvidjeli, 
kako majka postavlja temelj etičkim čustvima. 

Kad se naša volja slaže sa zakonom božjim 
i etičkim idejama, mi osjećamo ugodno, a u pro- 
tivnom slučaju neugodno čustvo. Prije, nego 
dospijesmo do toga stepena, valjalo nas upoznati 
s tim idejama, valjalo je u nama pobuditi riječju 





i primjerom ljubav spram onoga, što je dobro, 
a odvratiti nas od onoga, što je zlo. Majčina 
riječ, njena osoba i primjeri, koje gledasmo u 
mladosti, najviše tome doprinješe. I kad nas 
sreća i zadovolistvo drugih veseli, kao da je 
naše, a nesreća njihova pečali, kao da je naša, 
kad smo svaki čas spremni činiti dobro i pomoći 
u nesreći i istome neprijatelju, znak je, da je u 
nas čvrsto etičko čustvo, da je u nama budna 
savjest. A to je čustvo uz religijsko glavni temelj 
moralu. U koga su u ranoj mladosti probugjena 
ova čustva, taj će sav pozniji život lasno proći 
bure života, a onai, u koga su ona ostala zane- 
marena, tapaće po tmini i ne će nikada pravo 
moći razlučiti dobro od zla. Maika, kao prva 
uzgojiteljica, nastoji rano svojom ličnošću, pona- 
šanjem itd. podati djetetu lijep primjer, čuvajući 
ga od svakog poroka, zla društva i razne pogi- 
belji, što prijete mladom čeljadetu. Majka upoznaje 
dijete sa sjajnim značajevima, tumačeći mu, kako 
se dobro djelo poštuje i nagragjuje, a zlo kazni. 
Ona nastoji odstraniti sve, što bi moglo pomutiti 
čisto vrelo dječije duše, čuvajući ga zla društva, 
u kojima trnu iskre poštenja, venu ružice stida ... 

Nije nužno, da ovdje na po se bilježimo iz 
narodne pjesme primjere, kako majka pobugjuje 
to čustvo, jer se već iz dojakošnjeg materijala 
vidi, da naša majka i tu revno vrši svoj posao. 
U ostalom mi ćemo, govoreći o moralnom uz- 
goju, koji se i ne da strogo odvojiti, spomenuti 
više primjera, koji nadopunjuju dojakošnju već 
prilično gotovu i jasnu sliku i te strane uzgoja. 











Ja bih bio postao bezbošcem, da 
ne bješe jedne uspomene... uspo- 
mene onih dana, kad bi mi po- 
kojna majka običavala sklopljene 
ručice stavljati megju svoje, da 
klečeć molim: ,,Oče naš!“ 


J. Randolph. 


Najljepše i najplemenitije jest  religijozno 
čustvo, koje spaja čovjeka s božanstvom, s vječ- 
nom istinom i pravdom. Covjek, osjećajući se u 
toj neizmjernosti osamljen i zapušten, obraća se 
onome, koji je početak svega, što opstoji i o 
čijoj sili i svemogućnosti visi sudbina i život 
svakog stvora. Posmatranjem raznih sila i pro- 
mjena u prirodi dolazi čovjek do uvierenja, da 
ima neko više biće, koje svim tim upravlja po 
nekim stalnim zakonima, koji su nama tajni i 
neshvatljivi. U pomisli na to više biće, koje je 
— kako pjeva dični Prerad — naš cilj i konac, 
nalazi čovjek utjehu i nadu, koja ga krijepi u 
teškome radu, koja mu razgoni mutne oblake 
sa obzorja i koja ga vodi i junači, da ne klone, 
kad ga sapne nevolja i žalost. To čustvo, koje 
spaja sve narode u jednu obiteli, jer je svima 
isto, temelji je redu i napretku kako pojedinaca, 
tako i plemena i čitavih naroda. Pravo reče 
neki: mudrac: ,Da nema Boga, valjalo bi ga 
stvoriti.“ I zaista, da nema u srcima našim 
vjere u nj, ne bi bilo pravde i pravice, vladalo 
bi pravo jačega, a ,dobročinstvo i požrtvovnost 
— riječi su slavnog Cantu-a — bila bi buda- 
laština; ljubav — ludost ; sreća — san; gospodovao 
bi nagon, sila i časovita raskoš.“ U religijoznom 
čustvu javlja nam se ruka božija, koja nam 
kazuje put, kad smo skrenuli, koja nas miluje, 
kad smo učinili kako plemenito dijelo. Sve je 
nestalno; jedina vjera, koja nam se javlja u naj- 





ranijem djetinstvu, ostane s nama, prati nas 
. do groba, pomagajući nam nositi teret života 
na vječni počinak. ,Religijozna čustva odušev- 
ljavaju mladića za rad na polju časti i napu- 
njuju srce djevice svetim čeznućem ; religijozni 
osjećaj diže muža nad zemaljske boli, obuzimlie 
ga snaga nekog višeg svijeta, a žena se tješi 
na grobovima svoje mile dječice. A kad se sunce 
života spušta na počinak, onda je slabom starcu, 
što se podštapa, religija najdragocjenija luč, 
koja mu svojim blagim sjajem osvjetljava tminu 
budućnosti i koja ga kao prehodnica vodi na 
velikom putu od vjerovanja k istini. Kada sve 
popusti, kada se i sam život uskoleba, onda se 
čovjek pun nade hvata još za sidro vjere i u 
tom glasniku s onog svijeta traži snage, utjehe 
i pomoći.“ !) 

Religijsko čustvo dužni smo njegovati već u 
najranijem djetinstvu. Naiviše kadro je tu po- 
stići oko i riječ majčina, košto se to lijepo ra- 
zabire iz pomenutog citata znamenitog ameri- 
kanskog državnika. 

A sada prolistajmo ukratko naše narodne 
pjesme, da vidimo i tu majčin rad i nastojanje. 

Evo ponajprije nekih piesmica, koje majka 
pjeva ljuljajući dijete i kojima po malo usagjuje 
u srce dječije prve zametke religijoznih čustava. 

Evo prvog neposrednog zametka vjerskim 
čustvima: 

»Majka njiha svog nejaka sina: 
»»Nini sine, s krstom i angjelom, 
A is onom blaženom Marijom, 
Koja no je Krista ublažila, 
A i tebi na pomoći bila.““ 
J. B. Petranović: S. n. pj. 1., 48. 


1) Dr. C. Kehr: Praxis der Volksschule, Gotha 1887., 108. 

Za tim u ovoj: ' 


»Paji buji, zlato moje! 
Evo ljulje, evo tvoje: 
Meka ti je posteljica, 
Po njoj smilje i ružica. 
Na jastuku plave grane, 
Tuda tice sajajlice ; 
Ispod glave krst se bijeli: 
Neka mi te Bog veseli!“ 
N. Begović: S. n. pj. 187. 


Majka daje djetetu pojam o božanstvu: 


»Nani, nani, Bog mi te obrani, 

I diva Marija, ka i Boga rodila; 

Boga je rodila otca nebeskoga, 

Otca nebeskoga i Duha svetoga ; 

Ni stariji otec, odi sina svoga, 

Nit je veći Otec od Duha svetoga. 

Da bi te majka vesela gojila, 

A još veselije svitice krojila; 

I da bi te va njih na misu spravila. 

Va dvori ti rasla drobna mažurana, 

Drobna mažurana, jelvi i jeseni, 

Jelvi i jeseni, bukvi i topoli! 

Nani, nani — moj ditiću mali, 

Bog ti daj tihi sen — a Marija zdravi.“ 
Hrv. n. pj. istar. i kvar., 18. 


A ovdje se opet zrcali vjera u neka viša 
bića i njihov utjecaj na ljude: 


»Majka njiha jedinicu šćercu : 

»»Nini, šćeri, u šišakli beši! 

San € pod glavu, uroci na stranu, 

Uroke ti voda odnijela, 

Mimo tvoju bešu pronijela, 

Dobar sanak sreća donijela 

I u tvoju bešu unijela.““ 
J. B. Petranović: S. n. pj. 1., 49. 

Majčin je blagosov svet, kojega traži dijete 


u sreći i u nesreći, nadajući se pouzdano, da 
će ga uslišati Bog. 

Nevjesta odilazeći iz svog doma govori 
materi: 


»Odhajam od tebe, 

Mila majko moja, 

Pul tebe ostavljam 

Sva veselja moja. 

Mila majko moja 

Dajte mi blagoslov, 

Da srećno putujem 

S Kastva na Volosko . . .“ 


Hrv. n. pj. istar. i kvar., 86. 


Kad je Milošu Vojnoviću dopao glas, da mu 
je tobož majka na samrti, oprosti se sa drugo- 
vima ovijem riječima: 

»Oj čobani, moja braćo draga! 

Ova knjiga jest od dvora moga; 

Stara mi je na umoru majka, 

Pak me zove, da me blagosovi, 

Da na mene kletva ne ostane ; 

Vi čuvajte po planini ovce, 

Dok ja odem i natrag se vratim.“ 

V. S. Karadžić: S. n. pj. IL, 137. 





Maika pazi vrlo strogo na vjerske dužnosti, . 
te najstrožija kazan stigne ono dijete, koje ona 
prokune radi nevršenja tih dužnosti, u koje idu 
molitve i drugi pobožni čini. 

U Veprincu ima narodna pjesma, kako je 
majka zaklela svoju kćer, sestru sv. Lovrinca, 
jer nije išla k misi, nego je pošla šetati. Bog 
je uslišao kletvu majčinu i pretvorio kćer u ribu. 

Hrv. n. pj. ist. i kvar., 10. 





Majka je uklela svoju kćer, koja je vezla u 
nedjelju, ovim riječima: 


Ne vez' vezka, moja kćeri draga! 
Da Bog dade, ti ga ne dodrla!“ 


Na to posla Bog dva angjela, koji govorahu 


djevojci: 


»Ne vez' platno, lijepa djevojko, 
Ne vez' vezka u svetu nedjelju, 
E je tebe ruho azurano.“ 


Kad to ču djevojka, udari o tle džerdžefom, 


pa reče 


svojoj staroj majci: 


»Klela si me i uklela si me, 
Men" je moje ruho azurano, 
Azurano pod crnom zemljicom ; 
Nego, majko, daćeš mi za dušu 
Ponajljepšu od svile košulju, 
U tu ćeš me ukopati, majko! 
Onu drugu zlatom izvezenu 
Darovaćeš mojoj drugarici, 
Koja me je naučila vezti; 
A sve drugo pusto ruho moje 
Darovaćeš sirotam' djevojkam' 
Ne bi li se gr'jeha oprostila !“ 
V. S. Karadžić: S. n. pj. (ženske), 318. 


Na svršetku jasno je izraženo kajanje i po- 
kora za učinjeni prestupak. 

Osobito nedjeljom i o blagdanima pazila bi 
majka, da se dijete moli i da se ne čini nika- 
kova kavga, jer su to Bogu posvećeni dani. 

Kad je Marko Kraljević polazio u crkvu na 
pričešće, reče mu maika: 


»Misliš, sinko, u Kosovo, Marko, 
Da ti uzmeš zakon i pričešće, 
Ti poslušaj svoju staru majku: 

Ti si zala dosta učinio, 

I Bogu si, sinko, sagr'ješio, 
Nemoj nosit svijetlo oružje, 

Ne ćeš li se grjeha oprostiti, 
Dok nijesi putem sagr'ješio, 
Dokle ugješ — do bijele crkve.“ 


Eto majka ga opominje, da ne nosi sa sobom 
oružja, kad polazi na pričest, jer zna, kakav je 
Marko. I. Filipović: Kraljević Marko, 518. 


Kad je Marko pošao da iz Orida donese ribu, 
svjetuje ga majka: 





»Ja, moj sine, Kraljeviću Marko; 
Nemoj nosit ništa od oružja, 

Ti se jesi krvi naučio, 

Učinićeš krvcu o prazniku.“ 


Marku je to bilo žao, ali je ipak poslušao 
majku. V. S. Karadžić: S. n. pj. IL, 411. 


Majka zaklinje sina majčinim mlijekom, da 
ne započima boja o prazniku: 


»Tako € Ante ml'jeka materina, 
Nemoj danas boja započimat ; 
Jer su danas tri velika goda, 
Gjurgjev danak i mlada nedjelja 
I nedjelja i Preobraženje.“ 
L. Ilić: Slav. običaji, 129. 


Kći zdvojna kaže majci, da će se objesiti, a 
majka je od toga odgovara: 


»Ne vješaj se, mila kćeri moja! 
Ne vješaj se, ne griješi duše.“ 
V. S. Karadžić: S. n. pi. <III., 200. 





Majka budi sina, govoreć: 


»Ustan dere, drago d'jete moje, 
Uzmi abdez čistom vodom hladnom 
I uzimaj knjigu prorokovu, 
I moli se Bogu po zakonu.“ 
P. Mirković: S. n. pj., 30. 


Cvrsta vjera, pouzdanje u Boga i u pravdu 
najboljim su čuvarom savjesti i iskrenosti. 

Razbolio se u petak gjak, u subotu bolovao, 
a u nedjelju umro. Majka ga opremila, namje- 
stila mu svilen pokrov, a uz pokrov zlatnu 
tamburicu, uz tamburu svoje suze i zakopala ga 
pod narančom u bašči. U četvrtak probudi ona 
sina, pa ga upita: 


»Drago d'jete, jedino u majke, 

Je su I teške te jelove daske ? 
Ili ti je pokrov oteščao, 

A nuz pokrov zlaćena tambura, 
Nuz tamburu suze materine ?“ 


A sin joj odgovori: 


»Nisu teške te jelove daske, 
Niti mi je pokrov oteščao, 
Ni nuz pokrov zlaćena tambura, 
Nuz tamburu suze materine, 
Već su meni majko oteščale, 
Oteščale djevojačke kletve: 
Kad prokunu do Boga se čuje, 
Kad uzdahnu, i Bogu je žao. 
Kad zaplaču, zemljica se trese, 
Svaka suza u zemlju propade 
Tri aršina, da bi ih ne bilo.“ 

L. Nić: Slavonski običaji, 263—264. 


Kad je Kraljević Marko gradio mnoge crkve 
i manastire, zapita ga starica majka: 





«Ja, moj sinko, Kraljeviću Marko, 

Sto ti gradiš mnoge zadužbine? 

I' si teško Bogu zgriješio, 

I!" si ludo blago zadobio ?“ 

Marko joj ispripovijedi, kako je bio zatvoren 

u tamnici arapskoga kralja i kako ga iz tam- 
nice spasla kraljeva kći, s kojom je kasnije 
pobjegao, ali ju ipak pogubio, jer je ne mogaše 
gledati pored njene crne masti. Kad ju je sa- 
sjeko, još ie njena glava govorila: 


»Bogom brate, Kraljeviču Marko, 
Nemoj bolan mene ostaviti.“ 
On je ipak ostavi, i za to — reče materi: 


»Tu sam, mati, Bogu zgriješio, 
A veliko blago zadobio, 
Te ja gradim mnoge zadužbine.“ 


Njega je boljela savjest rad teškom nehar- 
nošću počinjena grijeha — pa se za to kaje 
i čini zadužbine. Teška je bol, al je kazuje 
svojoj majci — kao najpouzdanijoj prijateljici.... 

V. S. Karadžić: S. n. pj. II, 276.—289. 


I nema ništa ljepše do mirne savjesti. To 
je naugodnije čustvo, a temelj mu je religija. 
I u koga je čvrsto u srce _usagjeno vjersko 
čustvo, taj će nakon počinjena grijeha bilo s ne- 
smotrenosti ili s kog drugog uzroka osjećati 
neki nemir u srcu, a taj nemir prouzrokovala 
je savjest, koja nas nagoni na kajanje i pokoru. 
Pa kad smo to izvršili, obasja nam ona cijelo 
biće neizrecivim čarom i milinom, jer smo slu- 
šali njezin glas, koji nikad ne vara. 

U našeg naroda tako je čvrsto religijozno 
čustvo, da narodni pjevač ni samoj materi ne 

oprašta, kad ona teško zgriješi. Čudna je u 
našeg naroda tradicija o majci sv. Petra. Ona 
se crta kao bezdušna i nemilosrdna žena. Kad 
je sin uzašao na nebo, htjela je i ona s njime 
u raj, no on je vrati: 


»Ne ćeš, majko, ga viditi, 
Zač ga nisi zaslužila, 

.. Ač nis gladna nasitila, 
Niti žejna napojila, 
Niti naga ti obukla, 
Nis' za dušu priskrbela, 
V ime božje nis' delila, 
Ko ne jeno povesance, 
Još i njega si žalila, 
Da će ti se povaljevat 
Po petljarskih torbetinah.“ 


Hrv. n. pj. ist. i kvar, 1. 


Iz ovih se riječi jošte vidi, kako je u našeg 
naroda razvit pojam pravde, te sin ni vlastitoj 
majci ne želi spasenja, ako nije ona živjela po 
božijem, zakonu i ako nije skrbjela za dušu, 
čineći na ovome svijetu dobra djela. 

No često puta vjera, koju je majka ucijepila 
u srce svoga djeteta, nju samu spasava. 

Maika opanjkala svoju nevjestu pred svojim 
sinom, da mu je nevjerna. Sin navali u sobu 
svoje žene, gdje nagje dva njena brata, i misleći, 
e su ono njeni ljubovnici, ubi ih. Na to se 
usmrti njihova sestra, a on videći, da je nije- 
gova žena nedužna i da su ono bila njena dva 
brata, udara i sebe u grlo, veleći: 


nAj Milice, mila majko moja! 
Sad mi prosto po dvoru šećavaj, 
Da mi nije od Boga grijote 

I od ljudi velike sramote, 


I tebi bi glavu odfatio.“ Ibid., 24.—25. 


205 












Ne treba isticati, koliko naš narod cijeni 
kumstvo i druga srodstva spojena s religijoznim 
obredima. Eto nam za to dokaza u riječima 
Kraljevića Marka, što ih ljutit progovara djevojci: 


»Ti zahvali Bogu velikome, 

Da si mene kumom okumila, 

Na božije pozvala kumovstvo, 

A svu bih te sjeko na komade , . .“ 
Baldo Melkov Glavić: Nar. pj., 59. 


I tu je ponajveća zasluga kućne svećenice — 
majke, koja ie umjela čuvati u srcima djece 
svetinje, čistu savjest i čvrstu vjeru. 


1) Moralni uzgoj. 


Sad nam valja ioš koju progovoriti o moral- 
nom uzgoju. Ova strana uzgoja još je najvaž- 
nija, no tu se može i lako pogriješiti, ako 
uzgojitelj ne nastoji, da moralna načela pregju 
uzgajaniku u volju i ne preliju se rek? bi u 
narav njegovu. Uzgajatelj mora već za rana 
budnim okom pratiti svaki rad svoga gojenca, 
gušeći u njemu zle navike, suzbijajući došljedno 
strast, zlobu, mržnju, zloradost, sebičnost i 
druga zla. On ga mora pažljivo i pomno od- 
vraćati od svega, što bi ga moglo baciti u 
ponor materijalizma, te ga voditi k vječnom i 
sjajnom svjetlu idejalnosti. Na tome svjetlu 
mora ga ugrijati za najveću ideju: ideju dobra, 

aju svjetlost istina i ljepota. Uzgaja- 
nika valja odvratiti od onoga, što je prividno 
dobro, ugodno i lijepo, jer u tom nije prava 
slast i sreća, nego u istini i u čistim i sjajnim 
idejalima. Pravo reče Goethe: 





»Aus dem Leben heraus sind der Wege zwei dir gečffnet, 
Zum Ideale fiihrt einer, der andre zum Tod.“ 


U uzgajaniku učvrstiće se tako moralna snaga, 
koja će ga u svako doba očuvati od zla. U 
niega ustaliće se čist i čvrst značaj, koji 
ne će moći potresti nikake bure ni oluje. A 
»Značaj i nije drugo, — kako veli Smiles!') — 
no vlastita volja, upućena iakošću vjere, morala 
i razuma, koja bira svoje puteve promišljeno, 
a drži ih nepokolebivo, kojoj ije dužnost viša 
od nagrade, a glas rogjene savjesti draži od 
svake hvale i slave...“ 

Uzgajateli mora nastojati, da odgoji samo- 
stalna značajna čovjeka, koji je odvažan, iskren, 
savjestan i pošten. Uzgajanik mora sam spo- 
znavati svoje mane nastojeći iščupati iz srca 
sve ono, što bi moglo u njemu ugušiti ili spre- 
čavati moralnu snagu. Radinošću, umjerenošću, 
pobožnim, urednim i uopće krieposnim životom 
on će tu snagu još više ojačati. U njegovoj će 
duši zasjati biserje morala, a nada sve ljubav 
spram Boga, bližnjega i spram istine, čija težnja 
— kako reče Lessing — jest najuzvišenija, pa 
mi je i tražimo svagdje: u svijetu, u umjet- 
nostima itd. Uvijek valja ispovijedati istinu i 
pokazati svagdje muževnost i odlučnost u zdra- 
vim načelima, a nedati se zavesti strašću i koje- 
kakvim zabludama i tlapniama. Želja za izbje- 
gavanjem rgjava društva, koje donosi sa sobom 
zlo, neprestana težnja za savršenstvom i uživanje 
u potpomaganju slabijega i siromašnijega — to 
su sve krjeposti, koje u čovjeka dižu moralnu 
snagu. U srcu treba da se razvije čustvo čiste 


1) S. Smiles: Značaj, 8. 





blagohotnosti i pravde, a nada sve BAVJSSDOSE 
koja je najboljim čuvarom naše duše. 

Prava svrha toga uzgoja jest, da se čovjek 
pripravi za svoj pozniji život, u kojem će više 
manje morati sam sebi odabirati pravac. Za to 
valja da je već u ranoj mladosti u njemu zasa- 
giena klica poštenja i štovanja sama sebe, no 
ni po što precjenjivanje vlastite snage. U srcu 
neka vlada samopouzdanje i volia za samo- 
radinošću. Dušom valja da zablistaju valjana 
praktička načela. 

Težak je tu posao uzgojiteljev. Nepravedna i 
nerazborita kazna i prevelika stega ubija volju, a 
prenježan uzgoj pokvari prečesto mnogo dobro, 
što ga bijaše u duši uzgajanikovoj. Pomno nadzi- 
ranje, blag i razborit postupak čine vrlo mnogo. 

Majka već od prirode svoje dijete moralno 
uzgaja. Pa makar bila sama nemoralna, ona će 
većinom da ga moralno uzgoji. 

U našim narodnim pjesmama imamo dovoljno 
gragje za moralnu stranu uzgoja, koji je u 
našeg naroda vrlo krasno razvijen. 

Majka prva razvija i utvrgjuje religijozna i 
etička načela. Postupak je njezin uopće blag, 
no ona umije biti i vrlo stroga — ko što ćemo 
kasnije vidjeti iz nekih primjera, — te pokara 
i kazni neposlušno dijete, a u ozbiljnim časovima 
ga 'i zaklinje. No kletva njezina gotovo je uvijek 
jedna te veličajna, kao što ćemo na skoro 
vidjeti iz citiranih mjesta. 

Najprije ćemo govoriti o poslušnosti. 


* 


Napoleon Veliki običavao je tvrditi, kako 
samo do majke stoji, hoće li se dijete dobro 





ili zlo ponašati. On sam pripisivaše svoj skok u 
životu u velike majčinom uzgoju, od koje ie 
naučio sam sobom vladati i davati pravac svojoj 
volji i energiji. ,Niko“ — veli jedan od nje- 
govih životopisaca — ,nije imao većeg utjecaja 
na Napoleona od njegove majke. Ona je bila 
jedina, koja je što strogošću, što nježnošću i 
pravičnošću umjela da probudi u njemu ljubav, 
poštovanje i poslušnost. Od nje se on upravo i 
naučio vrlini slušanja.“ 

U našeg naroda sluša dijete najviše svoju 
mater, te se dogagija, da i sin, koji je već odra- 
stao, dogje k materi, pa ie pita, bi li ovo ili 
ono uradio. Dogagja se još danas, da maika 
bije neposlušnog sina, koji je već prevalio doba 
batinjanja. Ta se stroga disciplina, a s druge 
strane neizmjerna ljubav prama djeci jasno oči- 
tuje na nekoliko mjesta u nar. pjesmi. 

Ko ne zna silnog junačine Kraljevića Marka? 
Eto taj silnik, pred kojim je sve strepilo, dolazi 
k materi, da ga savjetuje, kad je dobio tri pisma 
s pozivima na razne strane. Jedno pismo bie 
od _Bajazita iz Stambola, koji ga poziva u 
vojsku protiv Arapa, drugo od budimskog kralja, 
koji ga poziva za kuma u svatove, treće od 
Sibinjanin Janka, koji ga zove na kumstvo 
za dva sina. Marko pita od majke ovijem rije- 
čima savjeta : 


»Oj starice, mila moja majko, 
Nauči me, što god bolje znadeš, 
Kako bi ja brže izvršio, 

Izvršio i kući došao ?“ 


A majka ga savjetuje: 


»O moj sine, Kraljeviću Marko, 
U svate se ide na veselje, 








Na kumstvo se ide po zakonu, 
Na vojsku se ide od nevolje; 
Idi sinko na carevu vojsku, 
I Bog će nam, sinko oprostiti, 
A Turci nam ne će razumjeti.“ 
V. St. Karadžić: Srp. n. pj. IL, 362. 


Na drugom mjestu odvraća ga, da ne ide na 
mejdan, ovim riječima : 


»Cedo moje, Kraljeviću Marko, 
Dobro b" bilo kumovati kralju, 
Dobro b' bilo za cara na vojsku ; 
Nejdi Marko, banu na mejdane. 
U bana su vile posestrime, 
A u Marka vile posestrime, 
Silne će se udariti vile, 
Velik ćete zejan počiniti, 
Da svu crnu goru polomiti, 
Vjera moja tvrgja od kamena, 
Jedan će vas izgubiti glavu.“ 

L. Ilić : Slav. običaji, 284. 


Staro-rimski primjer vidimo i u našoj na- 
rodnoj pjesmi, gdje junački bijes i ljubomor 
stišava riječ materina. 

Beg Ljubović posluša savjet svoje majke, da 
ne izlazi na mejdan Muju Mostarliji, već da mu 
spremi radije dorata, koji će mu dovesti dje- 
vojku, za koju se obojica otimala. Evo što po- 
ruči beg Ljubović Muju Mostarliji: 


»Cuješ mene, Mostarlija Mujo, 
Sevep kletve stare moje majke, 
Saljem tebi slugu Marijana 
I mojega pretila dorina, 
Nek? i oni idu sa svatima, 
Dovest' tebi lijepu djevojku.“ 
K. Hšrmann: N. pj. Muh. [., 110. 











Kćerka traži u majke savjeta: 


»O jengjije, moje seke drage! 
Vi sjedite, pa englenišete, 
A ja idem svojoj staroj majci, 
Nek me uči svjetu i nauku!“ 
I. Jukić i G. Martić: Nar. pj., Bos. i Herc. I.—II, 118. 


Majka savjetuje kćerku, kako valja da sluša 
u novom domu starije, pa je opominje, da no 
odgovara, ako bi joj ko šta rekao, ili je ukorio: 


»QGoji, ćerce, žute pletenice, 
Stara će te udomiti majka, 
Gdje ćeš naći svekra i svekrvu ; 
Ti ćeš njima lako ugoditi, 
Muči, ćerce, ne odgovaraj im!“ 
V. S. Karadžić: Srp. n. pj., 24. 


Kad kći polazi od kuće, opominje je majka i 
savjetuje, kako joj valja u novom domu živjeti: 


»slušaj svekra kao baba svoga, 
A svekrvu kao svoju majku, 
Sugjenika kao druga svoga, 
Sa kojijem misliš vjekovati, 
A braću mu kao i rogjenu, 
A sestrice kao svoje seke, 
Nevjestice kao drugarice. 
Bog ti, šćeri, na pomoći bio, 
Tamo njima svima ugodila, 
Ko i nama, dok si u nas bila. 
Pogji s Bogom u sto dobrih časa, 
Cuvaj rodu poštenoga glasa!“ 

J. B. Petranović: S. n. pj. I., 80. 


Mladoženja savjetuje svoju mladu, kako će 
se ponašati u kući, ovijem riječima : 
»Kad majka ukori, 
Ti ne odgovaraj!“ 

Majčina kletva do Boga dopire, a i lijepo se 
to kaže narodnom poslovicom: ,Maičinoj su 
kletvi otvorena nebeska vrata.“ Poznata je 
pijesma ,Kameni svatovi“ od Augusta Senoe, 
gdje se sin oženio protiv volje svoje matere, 
s toga ona prokle svatove, o kojima još danas 
narod priča i o tom dogogjaju kao o živoj 
istini. Još danas vide se u zagrebačkoj gori 
stijene, koje iz daleka nalikuju živim bićima, 
a narod veli, da su to ukleti kameni svatovi. 

Ubio brat sestru, a kad je majka vidjela, 
šta se dogodilo, prokune ga ona ovako: 


»O Jovane, da te Bog ubije! 
Kad si svoju seku pogubio, 
E da Bog da, ni tebe ne bilo!“ 
+ J. B. Petranović: S. n. pj. 1., 326. 


Prama djetetu, koje ljuto zgriješi, znade 
majka biti hladna srca. Kad je Bogdan htio da 
pogazi čast i poštenje vlastite sestre, ubila ga 
ona nožem, a majka reče: 


»Ej Bogdane, rano bez prebola! 

Al će tebe pregorjeti majka, 

Kad si htio izgubiti dušu, 

A tvoj obraz grdit pred svijetom, 

Obraz grdit' sestrici Jelici 

I starici, samoranoj majci.“ 

V. S. Karadžić: S. n. pj., 63. 





Mujo Hrnjičić oteo Angju, sestru senjskog 
kapetana, pa je doveo kući. Kad ju je ugledala 
Mujina majka, ciknu: 

»Čuj, moj Mujo, puška te ubila, 

Od koje se nikad ne prebolja, 

Zar si braću dao za Angjicu 


I za gjoga senjskog kapetana: 

Čuj me, sine, Harambaša Mujo, 
| Da Bog dade i sreća od Boga, 


Pa i tebe poželjela maja, 
O moj Mujo pre današnjeg dana, 
Kad si braću dao za Angjicu.“ 
K. Hšrmann : N. pj. Muh. IL, 217. 


Već smo prije spomenuli, kako majka bodreći 
sina, da se hrabro bori, otkriva mu dojke, pa 
ga sjeća materine hrane, a ovdje ćemo istaknuti 
ona mjesta, gdje majka zaklinje dijete mlijekom, 
materinom hranom. , 

Slično imade u pjesmi ,Grozna ljubav Cele- 
bije Muje“, gdje on ne će da sluša matere, 
a ona: 


»Izvadi mu dojke iz njedara, 
Pa je njemu "vako govorila ; 
»»Prokleto ti moje ml'jeko bilo, 
AK' ne odeš u gjerdek djevojci!““ 
M. Kapetanović Ljub.: Nar. bl., 381. 


Kad sin ne će da sluša majke, kune ga ona 
ovako : 
»Ako ne ćeš, moj Jovane sine! 
Aram tebi materina hrana!“ 
V. S. Karadžić: S. n. pj. VI. 1866., 2. 


U Kapetanovićevoj zbirci ima pjesma ,,Nesu- 
gjena ljuba Kopčić Alajbega“, gdje majka sina 
odgovara od Fatije dievojke i zaklinje ga ri- 
ječma: 

»Ako uzmeš Fatiju djevojku, 
Prokleto ti moje ml'jeko bilo!“ 
M. b. Kapetan. Ljub.: N. blago, 334. 


Zaklinjala majka sina, da ugje Aiki u gjer- 
deke : 

»Ak' ne ugješ Ajki u gjerdeke, 
Haram tebi moje sise bile, 
Sto sam tebe malehna dojila!“ 


K. Blagajić: Hrv. n. pj. i pr. iz Bosne, 43. 


U pjesmi Mujo i Malka: 


»Kad to stara razumila majka, 
Obje svoje sise izvadila, 

Pa je Muji sinu govorila : 

»»Ako ne ćeš u gjerdek djevojci, 
Svoje ću ti sise haramiti.““ 


Znade Mujo da se teško piše, 
Kad se bude ml'jeko haramiti, 
Silom ode u gjerdek djevojci.“ 
Bos. vila : 1890., br. 11. i 12. 


Kćer, koja je teško zgriješila i pogazila svoje 
poštenje, udara majka nožem u grudi, te je 
ubija. Stj. Mažuranić: Hrv. n. pj., 141. 


Kako majka čuva poštenje i dobar glas svoje 
kuće i obitelji, ogleda se u ovoj zgodi. 

Oženila majka sina, no on se na skoro oprosti 
s materom i s ljubom, te ode na more, da 
trguje. Prošlo od toga časa devet godina. Desete 
godine povrati se kući, donesavši puno blaga. 
Ljuba ga prepoznala, no majka ne htjede vje- 
rovati, da je to njezin sin, već mišljaše, da je 
to došao čovjek, koji radi o prijevari i nepo- 
štenju. Noću uze majka nož i proreza vlastitom 
sinu grkljan i turi mu nož u srce. 

Grozan je to dogogjai, ali nam dokazuje, kako 
je majka stroga čuvarica časti i poštenja ne samo 
svoje vlastite djece, nego i bliže rodbine. Da 


osujeti sramotu, ne preza pred ubojitim oružjem. 

Ima u Nikolićevoj zbirci (IL, 30.) pijesma, 
kako je majka oženila svog sina Hasana. On 
ode kasnije u svijet u zemlju Bugarsku. Vratio 
se istom nakon deset godina. Našao maiku, 
kako je vinograd suzama zaljevala i kosom vezala. 
Ona ga nije prepoznala. Kad ga je u veče našla 
pri svojoj snahi, koja ga je upoznala, pa videći, 
kako je grli, uze majka handžar i zakla ga. 

I tu se vidi, kako majka čuva poštenje svoje 
kuće i svog roda i kako ona strogo kazni sra- 
motni čin. 















Maika se brine, da joj sin ne ugje u zlo društvo, 
pa ga čuva kao oko u glavi. Poznata je pjesma : 
| 





»Majka Muja po kahvama traži, 

Po kahvama i po mehanama, 

Najde Muja u novoj mehani. 

Mujo joj se za jerane krije. 

Progovara ostarjela majka: 

-»Ustaj, Mujo žalosna ti majka! 

Što god steče, djevojkama dade.““ itd. 

K. Blagajić: Hrv. n. pj. i pr. iz Bosne, 21. 















Majčino se srce kida od boli, kad vidi, kako 
ioj dijete srta u propast, pa ga za to odvraća 
od najgoreg zla — rgjava društva. U mladosti 
čovjek lako zaluta i posrne, kako pjeva Gun- 
dulić u svom ,Osmanu“: 








»O mladosti tašta i plaha, 
Koja srćeš s nerazbora 

Bez bojazni i bez straha, 
Gdje poguba tva se otvora.“!) 


1) I. Fr. Gundulić: Osman 1854., 15. 

Majka odvraća svog sina od raznih zlih na- 
vika, koje mogu da ugju u strast: 


»Nemoj, sine, piti vina 
Rujna, rumena! 
Nemoj jašit' konja vrana 
Demir jablana! 
Nemoj ići često dragoj 
Pod džamli pendžer!“ 
I. Zovko: Herc. i Bos. n. pj., 32. 


Kad sin pogje krivim putem, prva je majka, 
koja će ga svojim savjetom i svojim opomenama 
dovesti na pravu stazu, n. pr. kako majka Jova 
po mehani traži: 


»Gdje si Jovo, živ ne bio majci? 
Jesam li ti govorila Jovo: 
Ne pi vina, ne puši duvana, 
Ne pi vode sa svakog bunara, 
Ne ašikui, ne veži sevdaha. 
Od sevdaha goreg jada nema, 
A od vina nije kuća mirna, 
Od rakije kuća poskakuje, 
Od duvana kuća popljuvana.“ 
P. Mirković: Srp. n. pj., 24. 


Kad se Kurtagić Selim spremao u Gabelu, 
da dovede kćer Jusuf Alajbega — Zlatiju, ustade 
rano, probudi maiku, te popivši kavu, ode u 
odaju, stade oblačiti toke i jeleke i oružje. Majka 
poznajući njegovu strast i želju za kavgom, 
ovako ga nježnom žicom dira u srce: 


»O moj sine, Kurtagić Selime, 
Jošte zore, ni bijela dana. 

Ti opremaš svojega dorata, 

A _ oblačiš toke i jeleke, 
Prikitivaš sila i oružje. 





Čiju li ćeš poharati kulu ; 
Ciju li ćeš ucvijelit majku; 
A čiju ćeš gazit sirotinju!“ Boa. vila: 1892., 10. 


Za večerom majka svjetovala Marka Kra- 
ljevića: 
»O moj sine, Kraljeviću Marko, 
Ostavi se, sinko, četovanja, 
Jer zlo dobra donijeti ne će, 
A staroj se dosadilo majci, 
Sve perući krvave haljine ; 
Već ti uzmi ralo i volove, 
Pak ti ori brda i doline, 
Te sij, sinko, šenicu bjelicu, 
Te ti rani i mene i sebe.“ 
V. S. Karadžić: Srp. n. pj. II, 438. 


Inačica u Kordunaševoj zbirci: 


»Klela majka Kraljevića Marka: 
»»Proklet d'jete, Kraljeviću Marko! 
Na te mi je tužba dodijala 

Od udovic' i od djevojaka, 

Da ti majku tugjom mukom raniš. 
Poslušaj de ostarice majke, 

Pa ti prodaj sablju i konjića, 

Pa ti kupi ralo i volove, 

Pa ti ori svoju djedovinu, 

Pa ti posij šenicu bjelicu, 

Pa ti majku svojom mukom 'rani!““ 


To je u poznatoj pjesmi, kako je Marko 
orao careve drumove. Na kraju dolazi, kako je 
Marko porobio tri Turčina i zaplijenjeno blago 
donio svojoj materi, veleći, da je to izorao. 

Reče mu stara majka: 

»Davor, sinko, Kraljeviću Marko! 
To ti n'jesi iz zemlje izora; 





Van si negje na putu oteo, 
Tebe oće tugje majke kleti.“ 
M. Kordunaš: Srp. n. pj. 151. 


Kad se Iva Čarnojević spremao, da dovede 
sebi djevojku, moljaše mater, da mu sve spremi 
za put. Ona ga posluša, te mu dade bugar- 
kabanicu, staru košulju i kapu, te babova 
kulaša, 


»Ali ne da njegva buzdovana.“ 
Gr. A. Nikolić: Srp. n. pj. 113. 


* 


Naš narod ljubi istinu. Evo tome najljepšeg 
primjera, što ga nalazimo u narodnoj pjesmi. 

Prepirali se na Kosovu kralj Vukašin, despot 
Uglješa i vojvoda Gojko, tvrdeći svako, da je 
na njemu ostalo carstvo. Samo je šutio mladi 
Carević Uroš, jer se bojao pred svojom bratu- 
čadi — trim Mrnjavčevićima. Da se megju njima 
što prije riješi taj spor, pisaše sva četvo- 
rica pismo protopopu Nedjeliku, neka dogje na 
Kosovo, da im kaže iz ,knjiga starostavnih“, 
čije je sada carstvo Dušanovo. Protopop Nedieliko 
posla ih Marku Kralijeviću, da im on to kaže: 


»Jer se Marko ne boji nikoga, 
Razma jednog Boga istinoga.“ 


Cauši dogjoše Kraljeviću Marku, te mu sve 
ispripovijediše, što je i kako je, zovući ga, da 
ide odmah na Kosovo. 

Marko ode naiprije k svojoj majci Jevrosimi, 
pa joj sve kaže. Na to će mu maika: 





»Marko, sine, jedini u majke! 
Ne bila ti moja rana Kleta, 
Nemoj, sine, govoriti krivo 
Ni po babu ni po stričevima, 
Već po pravdi Boga istinoga; 
Nemoj, sine, izgubiti duše; 
Bolje ti je izgubiti glavu, 
Nego svoju ogr'ješiti dušu.“ 


Kad je došao Marko na Kosovo, poveselio 
se svaki, e će njemu dopasti carstvo. Vukašin 
se ponadaše, jer mu je Marko sin, Uglješa, jer 
mu je Marko sinovac, Gojko, jer je Marka, dok 
je bio malešan, vrlo milovao; — samo mali Uroš 
skromno uzdahnu: 

»Blago mene, eto moga kuma, 
Eto kuma Kraljevića Marka, 
On će kazat, na kome je carstvo.“ 


Vukašin je obećavao ostaviti Marku iza sebe 
carstvo, Uglješa bi ga zajedno s njim podijelio, 
a Gojko bi čak Marka učinio carem, kad bi 
za ni? govorio, a on bi mu bio prvi ,,do koljena“. 
Samo Uroš ne obeća ništa. 

Nije Marko odmah sudio, već kad je drugi 
dan jutro svanulo, odoše najprije u crkvu na 
jutrenje, a iza službe božije postaviše pred cr- 
kvom stolove, za koje svi posjedaše. Marko uze 
knjige starostavne, pa poče govoriti: 


»A moj, babo, Vukašine kralju! 
Malo 1 ti je tvoje kraljevine. 
Malo 1 ti je? ostala ti pusta! 
Već s' o tugje otimate carstvo. 
A ti, striče, despote Uglješa, 
Malo 1 ti je despotstva tvojega ? 
Malo 1 ti je? ostalo ti pusto! 
Već s' o tugje otimate carstvo. 

A ti, striče, vojevoda Gojko ! 
Malo 1 ti je vojvodstva tvojega, 
Malo I ti je? ostalo ti pusto! 
Već s' o tugje otimate carstvo. 
Vidite li Bog vas ne vidio! 
Knjiga kaže, na Urošu carstvo, 
Od oca je ostanulo sinu, 
Djetetu je od koljena carstvo. 
Njemu carstvo care naručio 

Na samrti kad je počinuo.“ 


Kad je to Marko izrekao, povuče Vukašin 
handžar, da ga probode. Marko stade bježati, 
akoprem se u jakosti nije moe bojao osim 
Boga, no: 

»,Jer se njemu, brate, ne pristoji ' 
Sa svojim se biti roditeljem.“ 


Vukašin poteče za njim, Marko oko crkve, otac 
i opet za njim, dok ne povika glas iz crkve, 
zovući unutra Marka, jer će inače poginuti, 


»A za pravdu Boga istinoga.“ 


Marko pobježe u crkvu, a za njim se zaklopiše 
vrata. Vukašin, koji je mislio, da ga je već 
sustigao, udari handžarom po direku, iz koga 
prokapa krv. Sad pomisli Vukašin, da je ubio 
Marka, no kad mu glas iz crkve progovori, da 
je ubio božijeg angjela, prokune u ljutnji Vukašin 
Marka, dočim ga je mladi car blagosiljao, jer 
je Marko govorio istinu. 
V. St. Karadžić: Srp. nar. pj. II, 189. 


Što je Marko tako govorio, što nije radio u 
korist samom sebi? Koliko ima ljudi u svijetu, 
koje je zavela časovita naslada ili koristi! Eto 





on je mogao biti i sam carem, njemu se svašta 
obećavalo, pa je on na sve zaboravio i govorio 
istinu. Govorio je i protiv svog rogjenog oca, 
samo da ne ogriješi duše, jer se sjetio savjeta, 
što mu ga dala njegova majka. Ona ga na 
polasku zaklinjala materinom hranom, neka ne 
govori krivo ni po babu ni po stričevima, već 
po pravdi Boga istinoga, da ne izgubi duše, jer 
je bolje glavu izgubiti, no ogriješiti dušu. Iz 
ovoga se jasno vidi, kakvu je moć imala majka 
i nad odraslijem sinovima i ujedno što bijaše 
svrha njenog uzgajanja, na ime usagjivanje u 
srce dječije ljubavi prama istini i pravdi i briga, 
da se održi čista duša. Marko je u svom životu 
počinio što šta, no svojoj majici bio je odan, pa 
bi je poslušao i onda, kad se to protivilo nje- 
govim željama i nakanama. Akoprem pojam 
pravde i naknade zameće u djetetu pretežno otac, 
vidi se iz ovog primjera, da je i majka umjela 
usagiivati u srca svoje djece ljubav za pra- 
vednost i pravičnost. Stih ,ni po babu ni po 
stričevima“ postao je poslovicom, koja se upo- 
trebljava, kad se hoće istaknuti, kako valja 
govoriti istinu objektivno, ne obazirući se ni na 
srodstvo, ni na prijateljstvo. Mogli bismo govo- 
riti uopće o estetskoj strani te cijele pjesme, 
no pošli bismo predaleko. Dovoljno je te istak- 
nusmo njezinu etičku stranu, koja je pravi biser 
u njenom estetskom okviru. 


Tu bismo mogli svršiti ovo poglavlje riječima 
ovjenčanog engleskog pjesnika Alfreda lorda 
Tennysona, što ih je napisao poslije jednog 











krasnog opisa ženskog karaktera u divnom 
pjesmotvoru ,,The princess:“ 

»sretan onaj, koji ima takovu majku. Viera 
u ženstvo struji njegovom krvlju. Lako mu do- 
lazi pouzdanje u sve, što je plemenito. Makar 
da posrne i pane, ne će svoje duše zemljom za- 
slijepiti“!). 


1) The works of Alfr. Tennyson, 251. 





VI. 


Oj rajsko čudo, srce materinje, 

U zemskom prahu nebesko milinje! 

Gdje ima dobro, kog ti ne donosiš, 

Gdje jad, kog suzom utješnom ne rosiš, 
Gdje zlo, kog dobrom dvostrukim ne plaćaš, 
Gdje otrov, kog u melem ne pretvaraš. 
Gdje raj izgubljen, u koj ti ne vraćaš, 
Gdje noć, ko zvijezda kojoj ne ustaješ, 
Gdje breme, pod kim, preteškim, ti pucaš, 
Gdje žrtva, kojoj ti se ne podaješ, 

Ti neprestana žrtva, dokle kucaš, 

Ti, fenić-ptica, što se u pepeo zgaraš, 

Da svojim žarom djeci sreću stvaraš! 


Dr. F. Marković1). 


U poglavlju, gdje govorasmo o ljubavi maj- 
činoi, spomenusmo, kako ćemo neke ljepše -pri- 
mjere priopćiti na po se, akoprem je i u njima 
glavni motiv ljubav. Mogli bismo uz pojedine 
već gotove slike majčine ljubavi, kakovu naho- 
dimo u pjesmama ,Hasan-aginica“ i ,Zidanje 
Skadra“ obraditi po pojedinim pjesmama još i 
druge znamenitije majke, koje često spominje 
naša narodna pjesma, no pošto vrijednost nji- 
hovu većinom već do sele istaknusmo i pošto 
bismo tijem bez naročite potrebe odviše odu- 
liili ovaj sastavak, mislimo, da će biti dovoljno, 
ako pomenutim slikama dodamo još dvije, a to 
su ,Majka Jugovića“ i ,Bogorodica“. 


1) Dr. F. Marković: Iz mladih dana, 154. 

Zidanje Skadra') 


Čitajući gornje stihove, što ih napisa slaveći 
majčino srce neumrli pjesnik ,Kohana i Vlaste“ 
u svom prekrasnom epu ,Dom i svijet,“ sie- 
ćamo se ganutljive pjesme ,Zidanje Skadra“. 

Tri brata Mrljavčevića: Krali Vukašin, voj- 
voda Uglješa i Gojko gradila grad Skadar na 
rijeci Bojani. Trista majstora gradilo je tri 
godine dana, no ne mogoše podignuti ni temelja, 
a kamo li grad sagraditi, jer što bi oni danju 
sagradili, to bi noću porušila vila. Kad je na- 
stala četvrta godina, reče vila kralju Vukašinu, 
neka se ne muči i neka utaman ne troši blago 
za gradnju, jer ne će izgraditi grada, dok ne 
nagje dva slična imena: Stoju i Stojana, brata 
i sestricu, te ih ne zazigje u temeli, koji će se 
onda održati. 

Kralj posla slugu Desimira u svijet sa silnim 
blagom, da traži, što mu reče vila. Desimir ode 
u svijet, no ne nagje, što je vila tražila. Kad 
ie vidio Vukašin, da se Desimir vratio tražeći 
zaludu po svijetu, zovnu neimara Radu sa 
trista majstora, da i opet grade temelji. Oni su 
gradili, gradili, no što se danju sazidalo, noću 
je vila razgradila. Kad će na jednom vila Vu- 
kašinu, da mu je uzaludan sav trud; no da će 
ipak sagraditi grad, ako je nešto posluša. Njih 
trojica ima svaki po ženu. Koja prije dogie 
jutrom na Bojanu, da donese majstorima ručak, 
valja da je uzigju u temelj. Tada će im istom 
djelo uspjeti, te će lijepo sazidati grad. 

Vukašin to saopći braći, no ujedno ih za- 
klinjaše tvrdom vjerom, da to nijedan ne kaže 


1) V. S. Karadžić: Srp. n. pj. I[L., 115—124. 












svojoj ženi. I tako otigjoše kući. No prvi pogazi 
vjeru Vukašin, a za njim Uglješa; samo naj- 
mlagii, Gojko, ne reče svojoj ljubi ništa. Drugog 
dana jutrom odoše sva trojica na Boianu. Dogje 
red da se nosi majstorima ručak. Žena kralja 
Vukašina i žena Uglješina ispričavale se bolešću, 
da ne mogu poći na Bojanu i donijeti majsto- 
rima ručka, već neka ide mlagja jetrvica, mlada | 
Gojkovica. Dogje kraljica, pa je nagovara, a ona __; 
joj reče: 












»Ču li, nano, gospogjo kraljice! 
Ja sam rada tebe poslušati, 
No mi ludo čedo nekupato, 
A bijelo platno neisprato.“ 












Kraliica joj odgovori, da će joj ona isprati 
platno, a jetrva, da će joj okupati čedo. Na to 
ode mlada Goikovica sa ručkom na Bojanu. 
Kad ije vidje niezin suprug Gojko, stužilo mu 
se srce: 


















»Žao mu je ljube vijernice, 
Žao mu je čeda u kol'jevci, 

Gdje ostade od mjeseca dana, 
Pa od lica suze prosipaše . . .“ 







Upita ga njegova mlada ljuba, što plače, a 
on joj se potuži: 









»Zlo je, moja vijernice ljubo! 
Imao sam od zlata jabuku, 

Pa mi danas pade u Bojanu, 
Te je žalim, pregor'jet ne mogu.“ 











Ljuba ga nije razumjela, već će mu milo: 


»Moli Boga ti za tvoje zdravlje, 
A salićeš i bolju jabuku.“ 





Sad se još više stužilo Gojku, okrenu glavu 
na stranu... U to dogjoše dva njegova brata 
Vukašin i Uglješa, uhvatiše mu za ruku ljubu 
i povedoše je, da je uzigju u temelji. Zovnuše 
neimara Rada i trista majstora, da je živu 
uzigju. Ona se smijaše, misleći, e se oni šale. 
No liuto se prevarila jadna. Oni stadoše zidati, 
i već joj dogje zid do koljena. Ona još mišliaše, 
da je to sve šala. Kad dogradiše do pojasa, do- 
teščalo drvlje i kamenje i ona uvidje, da to 
nije šala, pa viknu svojim djeverima: 


»Ne dajte me, ako Boga znate, 
Uzidati mladu i zelenu!“ 


Molila se, al joj nije pomoglo, ier je oni 
nijesu ni gledali. Sad zamoli svog vojna, da je 
ne da uzidati. I to joj ne pomože. Tu se progje 
»srama i zazora“, vidjevši, da joj se ne će niko 
smilovati, te zamoli neimara Radu: 


»Bogom brate, Rade neimare! 
Ostavi mi prozor na dojkama, 
Isturi mi moje bljele dojke, 
Kade dogje moj nejaki Jovo, 
Kade dogje da pohodi dojke.“ 


Rade joj učini po volji, te joj ostavi prozor 
na prsima i isturi joj dojke na polje. Kad će 
opet ona: 


»Bogom brate, Rade neimare! 
Ostavi mi prozor na očima, 
Da ja gledam ka bijelu dvoru, 
Kad će mene Jova donositi 
I ka dvoru apet odnositi.“ 


I to joj Rade učini. Tu joj donosiše čedo, te 
ga dojila nedjelju dana. Nakon toga izgubi 





glas... No djetetu tekla je i nadalje kroz one 
otvore hrana.... 

Vuk kod te pjesme spominje, da se pripo- 
vijeda, kako i danas još iz onih prozora, gdje 
su bile dojke, teče nekakva tekućina kao kreč, 
i žene, koje nemaju mlijeka, ili ih dojke bole, 
nose ovo, te piju u vodi. | 

U ovoj pjesmi dojima nas se držanje Goj- 
kovo, koji ozbiljno shvaća svoju riječ i obećanje, 
nježna liubav niegove ljube prama njemu i 
zabrinutost njezina za njihovo čedo. No dojam 
postizava svoj vrhunac, kad je Gojkovica, vidjevši, 
da joj nema pomoći ni spasa, molila neimara 
Radu, da ioj načini prozore na doikama, da joj 
se uzmogne čedo hraniti — i na očima, da ga 
uzmogne vidjeti, kad će joj ga donositi i odnositi. 
Sto je sve kadra učiniti majčina ljubav, da i u 
času svoje smrti nije zaboravila na svoje čedo! 

Slavni njemački pjesnik Goethe osudio je 
ponajviše uslijed te pjesme svu našu narodnu 
epsku poeziju. Evo što on veli: ,Die Aeltesten 
zeichnen sich, bei schon bedeutender Cultur, 
durch abergliubische barbarische Gesinnungen 
aus; es finden sich Menschenopfer, und zwar von 
der widerwirtigsten Art. Eine junge Frau wird 
eingemauert, damit die Feste Scutari erbaut 
werden kčnne, welchesg um so roher erscheint, 
als wir im Orient nur geweihte Bilder, gleich 
Talismanen, an geheimgehaltenen Orten in den 
Grund der Burgen eingelegt finden, um die Un- 
uberwindlichkeit soleher Schutz- und Trutz- 
gebaude zu sichern ')“. 

Na to zgodno odvraća u Radu jugoslavenske 
akademije profesor Armin Pavić: ,Dakle veliki 


1) V. V. Stuttgart 1865. V. 725. 

Nijemac istavio je , Zidanje Skadra“ kao naje- 
klatantniji primjer barbarstva i grubosti hrvatskih 
narodnih pjesama. Zar se pjesnik ,,lfigenije“ nije 
spomenuo sa svim analoge priče grčke? Albanci 
i Hrvati pričahu, da se ne može podići tvrd 
grad, ako se u ni' ne uzigje žensko; Grci 
pričahu, da se ne može krenuti vojska, ako vogja 
njen ne žrtvuje svoju kćer! Dakako da je grčka 
priča vrlo lijepo izumila motive, za što božica 
traži onoliku žrtvu, a i svršetak priče smiruje 
uzbujala čustva čitatelja ili slušatelja, no i u 
pripovijedanju našem ,,Zidanje Skadra“ mnogo 
je divne krasote, dakako poglavito u samom 
jeziku, kojega Nijemac nije razumio i ta će 
pjesma uza sav užas svoga sujeta ipak ostati 
biser u nizu prostonarodne poezije“ :). 

A mi bi smo tu još dodali ovo: Takovi primjeri 
vrlo su rijetki. No nije li ova pjesma kraj sve 
svoje grubosti dokazom, kako naš narod naj- 
nježnijim sučustvom i vrelom samilošću popraća 
ovake dogagjaje. Baš u toj piesmi ogleda se 
nježna pjesnička duša našeg naroda, koja plače 
nad ovakim prizorima. Njegova duša visoko 
lebdi iznad ovakih surovosti, kroz usta narodnog 
pjevača odaje on svu svoju bol i gorčinu s ta- 
kovijeh djela. Ne može se za to osuditi ova 
prekrasna pjesma, jer ona ne slavi barbarskog 
čina, koji se možda u davnoj davnini i dogodio. 
No ne bješe li to možda baština susjednih mu 
naroda, s kojima je došao u bližu svezu!? 

Megjutim ogledaimo karakter majčine njež- 
nosti u ,Zidanju Skadra“, pa ćemo se odmah 
jasno osvjiedočiti, da u narodu, čije su majke 
odsijevale onakom ljubavlju prama svom čedu, 


1) Rad jugoslavenske akademije XLVIIL., 127. 

















































nije mogla uspijevati ni orgije slaviti bešćutnost 
i barbarstvo. 

Ima tu i tamo megju narodnim pjesmama 
prostota i grubosti, kako nevjernu majku na- 
maže muž lojem i katranom, pa ie zapali, neka 
mu svijetli pri večeri itd., ali baš tim motivima 
imamo tražiti drugdje izvor. 

U bugarskoj narodnoj poeziji, koja je uopće 
vrlo srodna sa našom osobito starijom epskom 
poezijom, u kojoj ima tragova iz mitološkog 
doba, ima pjesma, koja je istog izvora sa 
pjesmom o Zidanju Skadra'). Ona je puno kraća 
i nema u njoj te nježnosti, što u našoj. Devet 
majstora gradilo grad. Sto bi oni danju sagra- 
dili, to se noću porušilo. Sad se dogovoriše, da 
će onu od njihovih žena uzidati u temeli, koja 
im prva donese u jutro ručak. U večer odade 
svaki tajnu svojoj ženi, osim Manola. U jutro dogje 
Manolina žena Strumnica donesavši majstorima 
ručak. Manole viknu drugove i oni je uzidaše 
u temelji. Ona im se moljaše: 


»inleBeTE MalicTOpH, 1Oo geBeT Gpara! 
OcTaliTe MH X JeCHA-TA PAKA, 
nlecHa-Ta paKa, /reBa-Ta 6ocKa, 

ila CH HAJLOBAME MALIKO-TO /LeTO!“ 


Oni joj ostaviše slobodnu desnu ruku i lijevu 
dojku. 


Hasan-aginica.?) 


Vrlo nježan primjer majčine ljubavi, boli 
i kajanja zrcali nam se u prekrasnoj romanci 
1) Bparva MnrjanuHnoBun: Bajrapckit Hap. nBcHm, Zagreb 


god. 1861., str. 253. 
2) V. S. Karadžić: Srp. n. pj. IL, 527. 

»Hasan-aginica“, koju je još g. 1789. preveo 
slavni Goethe na njemački. Prvi put iznio ju 
je na vidjelo Fortis god. 1774. Na njemački 
prevedoše je ioš znamenita spisateljica Talvi, 
za tim Gerhard, na češki Slovak, na engleski 
Walter Scott, na franceski Nodier, a na ma- 
džarski Kazinski. 

Hasan-aga bolovao ranjen u svom šatoru. 
Posjetila ga majka i sestra, a vjerna ljuba nije: 
mu od stida došla. On joj ljut poruči, da ga ne 
čeka u njegovu dvoru, već da odlazi. Dok je 
ona razmišljala o toj groznoj poruci, stade na 
dvoru jeka i začu se topot konja. Pomisli jadna, 
da to ide Hasan-aga, pa poleti, da se strmo- 
glavi kuli sa pendžera. Doletiele dvije njezino 
kćerke, koje ioj kazaše, e to nije došao Hasan- 
aga, nego brat ioj beg Pintorović i odvratiše 
je od njene strašne očajne odluke. Ona ispri- 
povijedi sve svom bratu, te zajada: 


»Da moj brate, velike sramote, 
Gdje me šalje od petero djece!“ 


Brat joj daje knjigu oprošćenja i hoće da je 
vodi kući. Ona se teško sa djecom oprostila: 


»Dva je sina u čelo ljubila, 
A dvije ćere u rumena lica, 
A s mlagjahnim u bešici sinkom 
Od'jelit se nikako ne mogla .. .“ 


Brat je uze za ruku i odvede kući, gdje se 
»dobra kada i od roda dobra“ imala na skoro udati 
za Imotskog kadiju. Ona moljaše svog brata, 
da je ne daje ni za koga, jer da će joj pucati 
srce gledajući svoje ostavljene sirote. Kad je 
vidjela, da je brat ne će uslišati, moljaše ga, 
da piše Imotskom kadiji, e bi joj poslao dugačak 





pokrivač, da se njime ogrne i da tako ne vidi 
svoje dječice, kad će polaziti mimo napuštena 
dvora. Kad su je svatovi vodili mimo Hasan- 
aginog dvora, zaplakala su njena dva sina: 


»svrati nam se, mila maiko naša! 
Da mi tebe užinati damo!“ 


Kad je to ona čula, ražali joj se, ustavi 
svatove, da daruje dječicu: 


»svoju djecu ljepo darovala: 
Svakom sinu nože pozlaćene, 
Svakoj ćeri čohu do poljane ; 
A malome u bešici sinku — 
Njemu šalje uboške haljine.“ 


To je gledao Hasan-aga, pa kad vidje, da se 
ona ne će povratiti, reče dieci: 


»Hod'te amo, sirotice moje, 
Kad se ne će smilovati na vas 
Majka vaša srca kamenoga.“ 


Kađ je to začula Hasan-aginica : 


»Bljelim licem u zemlju udrila, 
Uput se je s dušom rastavila 
Od žalosti gledajuć sirote.“ 


Za što nije htjela Hasan-aginića posjetiti 
svog muža u čadoru, teško je što sjegurno 
ustvrditi. Biće, da je Hasan-aga ašikujući dru- 
guda dopao rana, a možda je i bolest bila 
takova, da se Hasan-aginica stidjela k njemu 
poći. U ostalom lako da je tu po srijedi jedino 
ženski stid. Vuk je na ime zabilježio u herce- 





govačkim ženskim pjesmama ijednu o lovu devet 
Jugovića, gdje se izmegju ostalog priča, kako 
se stidjela k Bogiću krenuti njegova žena. 

V. S. Karadžić: Srp. n. pj. (ženske), 42. 


Što bilo — da bilo, nas najviše zanima 
krasan karakter i opet prenesretna sudbina 
nježne majke Hasan-aginice. Ona kad je čula, 
što joj poručuje Hasan-aga, bila je nesretna, te 
bi voljela umrijeti, nego sramotno otići od muža 
i svoje djece. Možda bi ona i ostala bila usprkos 
strogim riječima Hasan-age, koji ju je tjerao od 
svoje kuće, da joj nije došao brat i donio 
knjigu oprošćenja, koja joj dozvoljava, da se 
opet za drugog uda. Kako bijaše težak rastanak 
od dječice! Sa svom se djecom još kako tako 
rastala, no sa malim sinkom, što u bešici spa- 
vaše, nije se mogla jadna maika da oprosti. 
Tu je uze brat za ruku i odvede iz aginog 
dvora. Badava ga je molila, da je ne daje 
ni za koga, jer je sveudilj mislila na svoju 
dječicu, on je dade Imotskom kađiji. I kad 
su svatovi imali proći kraj aginog dvora, mo- 
ljaše ona, da je zaogrnu velikim plaštem, samo 
da ne vidi svoje siročadi. Sad se na jednom 
upoznajemo sa Hasan-aginičinom dječicom, koja 
opazivši svoju majku, izletiše na cestu i stadoše 
je dozivati, da joj dadu užinati. Kako je nježna 
i odana ljubav i privrženost dječija spram jadne 
matere, koja ih za uvijek ostavlja! Hasan-agi- 
nica darova dječicu. Sinovima dala je pozla- 
ćene noževe, kćerima duge haljine, a malom 
sinu u bešici uboško odijelo. On će odrasti, no 
biće sirota, jer ne će znati, što je majčina njega. 
Njega ne će grijati majčina ljubav, tugje će 
majke sisu sisati, a riječ kaže: , Teško onom, 

ko tugje majke sisu sisati mora.“ Uboške ha- 
ljiine, što ih je maika darovala malom sinčiću, 
prikazuju nam svu bijedu, što ga čeka u životu 
bez maičine zlatne _ njege i ujedno nesreću 
ojagjene matere. Sad nastupa naglo katastrofa, 
koja se silno dojima čitatelja. 

Kad su svatovi krenuli, stajao je negdje u 
blizini i motrio cijeli prizor Hasan-aga. Njemu 
se ražalilo, što je u svojoj ljutnji i naglosti 
otjerao nesretnu kadunu, pa se sada sjegurno 
nadao, da će ljubav materina prama djeci po- 
praviti njegov nepromišljeni čin, da će ona 
ostaviti svatove i vratiti se natrag u njegov 
dvor. No Hasan-aginica, ne sluteći promjene u 
duši Hasanovoji, ne smjede da djecu posluša. 
Hasan-aga, videći se prevaren u svojoj nadi, 
dozva svoje sinove k sebi riječima, koje padoše 
poput samrtnog olova na srce Hasan-aginičino. 
Nepravedni prijekor: ,Majka vaša srca kame- 
noga“, kojim je Hasan-aga pokušao da i ljubav 
djece prama materi ubije, uze sirotnoj materi 
i pošljednje sile i ona klonu, da se više nikad 
ne digne... U malo redaka kolike li tragedije! 


Majka devet Jugovića. 


Idejalom junačke majke možemo smatrati 
majku Jugovića, čiji se udes u mnogom podudara 
sa udesom jadne Niobe. Nju možemo uporedo 
staviti sa Veturijom,Kornelijom i drugim zname- 
nitim majkama, koje izgubiše svoje sinove. 

Mi smo se divili nebrojenim primjerima divnih 
majkA, kojima je sačuvala uspomenu narodna 
pjesma; no majka Jugovića stoji u toj množini 
osamljena, ona se visoko diže iznad niveau-a 
ostalih plemenitih matera. Narodna pjesma podaje 





nam u njoj veličajni tip rijetke _ majke i prave 
junakinje, koja umije pregarati. 

Maika Jugovića spominje se na više mjesta 
u Vukovoj drugoj knjizi i na jednom u njegovoj 
zbirci ženskih pjesama iz Hercegovine, kuda 
je uvrstio i dvije, tri junačke pjesme. U II. 
35. spominje se Milica, kako govori Lazaru, da 
gradi zadužbinu (manastir Ravanicu). U II. 45. 
moli Milica Lazara, da joj ostavi brata kod kuće, 
kad će oni krenuti na Kosovo, da im može po 
njemu poslati glas. On je pita, koga želi, a ona 


moli, da joj ostavi Boška Jugovića. Boško ne će * 


da ostane, već hoće da pogije u iunački boj. Dogie 
stari Jug Bogdan sa devet Jugovića. Svih je 
ustavljala, a osobito Vojina, no ni on ne htjede 
ostati kod nje. Na to se ona obeznani. Krasan ie 
upravo momenat onaj, gdje na to dolazi Lazar, 
pa zapovijedi sluzi Golubanu, da odnese ojagjenu 
majku u kulu. Goluban izvrši nalog starog 
Bogdana, pa onda i on krenu na Kosovo. 

Došla dva gavrana, te zagraktaše kraj Mili- 
činog dvora. Ona ih upita, vidješe li vojsku na 
Kosovu i što bi s njome. Sada joj oni ispričaše, 
kako poginuše oba cara sa silnom vojskom. 
U to dolazi sluga Milutin, koji nosi desnu ruku 
u lijevoj, pa joj i on dalie pripovijeda o užasnom 
pokolju. U II. 49. razgovara Milica sa Vladetom 
vojvodom. I ona pregjašnja i ova kano da su 
nedovršene pijesme. 

Za nas je najvrijednija u toj knjizi ona s na- 
slovom ,Smrt majke Jugovića.“ 

Ta pjesma, kao i mnoge druge o boju na 
Kosovu, nastala je u Hrvatskoj, odaklen ju je 
Vuk i dobio. 

Kad se bio boj na Kosovu, molila je Ju- 
govićka: 





»Da joj Bog da oči sokolove 

I bijela krila labudova, 

Da odleti na Kosovo ravno, 

I da vidi devet Jugovića 

I desetog star-Juga Bogdana.“ 


Bog ioi uslišao molbu, te ona poleti na Ko- 
sovo, gdje nagje mrtvih devet Jugovića i desetog 
star-Juga Bogdana. Da bude slika kićenija, dodao 
im narodni pjesnik devet bojnih koplja, na kop- 
ljima devet sokolova, oko koplja devet dobrih 
konja, a pored njih devet ljutih lava. 

Kad se majka približila: 

»Tad zavrišta devet dobrih konja, 


I zalaja devet ljutih lava, 
A zaklikta devet sokolova . . .“ 


Njeno srce ostade ipak tvrdo, te joj ni suza 
ne orosi lica, već ona uzme devet konja, devet 


lava i sokolova, te se uputi kući. Iz daleka 
ugledaše je njezine snahe, koje su zakukale, 
kad su čule vrisku konja, lajanje ljutih lavova, 
urlikanje sokolova, videći, da im se ne vraćaju 
muževi. I tu bješe majka tvrda srca. Na jednom 
u po noći zavrišti Damjanov zelenko, a majka 
upita Damianovu lubu, što konj vrišti. Snaha 
joi odgovori, da je konj navikao dobivati u to 
doba hranu od svog gospodara, pak da mu je 
žao, što ga nije on poveo sa sobom na Kosovo. 

I tu osta njeno srce tvrdo. 

Kad je osvanuo dan, dolete joj dva gavrana: 


»Krvava im krila do ramena, 
Na kljunove bjela pjena trgla ; 
Oni nose ruku od junaka 

I na ruci burma pozlaćena, 
Bacaju je u krioce majci.“ 








Maika uze ruku, stade je prekretati, ne bi 
li je upoznala, pak dozva Damjanovu ljubu i 
reče joj: 
»sSnao moja, ljubo Damjanova ! 
Bi | poznala, čija i ovo ruka ?“ 


Kad joj snaha reče, da je to ruka Damijanova, 
jadna majka ne mogaše više suspregnuti svog 
srca, već prevrtajući ruku, progovara joj tugaljivo: 


»Moja ruko, zelena jabuko ! 

Gdje si rasla, gdje I si ustrgnuta — 
A rasla si na kriocu mome, 
Ustrgnuta na Kosovu ravnom !“ 


Kad je izgovorila te riječi, pukne joj srce 
od tuge. —- V. St. Karadžić: S. n. pj. II., 304.—307. 


Puno ie ljepša Jukićeva pjesma ,Pogibio 
Jugovića“, za koju misli akademik Pavić, da 
čini upravo divan svršetak u \ pjesmi o užasnoj 
katastrofi na Kosovu!). 

Poletjela sa Kosova dva gavrana krvavih 
nogu i krvava kljuna, te doletješe do dvorova 
Jugovića. Kad ih vidje Jugovićka, izagje iz 
dvora, te ih zapita, nijesu li oni sa Kosova i 
nijesu li vidjeli Lazara i devet njenih sinova. 
Kad joj jedan ispriča žalosnu sudbinu njezinog 
vojna i sinova joj, zovnu ona slugu, da osedla 
dva konja, pa da zajedno krenu na bojište. 
Kad doču devet nevjesta, da će ih ostaviti sve- 
krva, dogjoše sa djecom kukajući tužno. No ona 
ih stade ovako tješiti: 


»Bora vama, devet nevjestica, 
Mlade jeste, ne budite lude! 


1) Ar. Pavić: N. pj. o boju na Kosovu 1389., str. 107. 





Ne vjerujte mladim gavranovim', 
Cesto grakću, ali leša nema; 
Evo meni bjela knjiga dogje, 
Sa Kosova polja širokoga, 

Djece moje, mladih Jugovića : 
Da su oni zdravo i veselo, 

Da su oni predobili Turke ; 

U njih ima mnogo prijatelja, 
Da bi mogli vjekovati v'jeka — 
Oni moju ustavili djecu; 

Sad mi oni poručuju mladi, 

Da ja stara do Kosova dogjem, 
Da ih zovem svojem b'jelom dvoru, 
Da ih lašnje prijatelji puste.“ 


Na to ih zamoli, da joj dotle čuvaju unučad, 
pa ode — i evo kako narodni pjesnik opisuje ovu 
junačku majku, koja po bojnom polju traži megju 
leševima svog muža i djecu: 


»Sve je polje lešim' prikriveno, 
Mrtav leži junak do junaka, 
Mrtav konjic jedan do drugoga ; 
Prevrćala stara Jugovićka, 
Prevrćala dva bijela dana, 
Prevrćala konje i junake, 
Nigdje ona djece ne nahodi.“ 


Tako tražeći dogje i u lug, gdje nagje devet 
vranih konja, devet bijelih hrta i devet soko- 
lova, koji tražahu svoje gospodare. Vrani konji 
upoznaše ,,crnu lastavicu“, Jugovićku, pa pred 
nju istrčaše, no ona ne pusti suze. U to za- 
graktaše dva gavrana, te joj pokazaše mjesto, 
gdje ležahu njezini sinovi. 


»Mrtvoj djeci stara dohodila, 
Sve ih redom tužna poznavala, 
Ona j' djecu FVjepo izgrlila, 

I oprala suzam' od obraza.“ 

Na to im tužno progovara: 


»Djeco moja! devet Jugovića, 
Izginuste mladi na Kosovu ; 

Ja ne žalim, moja djeco draga, 

Ja ne žalim, što ste izginuli, 
Braneć zemlju od dušmanske ruke, 
Pleme svoje vi ste osvjetlali !“ 


Kada ih je oplakala, lijepo ih sahrani u 
tvrđu ledinu, koju nakiti zelenim busom. Onda 
krenu kući, a za njome devetero konja, devet 
hrta i devet sokolova. Kad ju vidielo devet ne- 
vjesta, počeše proklinjati i kukati. Ali ih tješi 
stara Jugovićka: 


»Ne ludujte, moje nevjestice! 
Bogu hvala na njegovu daru, 

Pa ih mlada ni rodila n'jesam, 

Da mi leže na meku dušeku, 

Već da brane zemlju od dušmana.“ 


Sada ih sjeća njihovog podmlatka : 


»Ne plačite, moje kćerce drage, 
Ak' i jesu odletjeli žarali, 
Ostali su ptići ždralovići ; 
Hranit' ćemo ptiće ždraloviće, 
Naše pleme poginuti ne će, 
Naši dvori ostat' pusti ne će!“ 


U prvi mah izgleda nam Jugovićka kao žena 
bez čustva i tvrda srca. Ogledamo li bolje uzrok 
njene hladnoće, upoznaćemo u njoj maiku, koja 
ne žali smrt vlastitih sinova, kad se radi o 
spasu otadžbine. U času, kad nije prolila suze, 
— misli akademik Janko Jurković — da ona 
nije više majka, jer bi joj moralo srce pući, nego 
da je žena, koja se je u taj čas otela svome 

srcu, koju je misao, uzvišena misao, pedigla 
nad gvu nesreću njezinu. ,Sto suze ne proli, 
nije od one nijeme boli, od koje se skamenimo, od 
koje nam se srce bi reći ukoči; ono nije duša 
mrakom - tuge pritisnuta, već duša nabujala 
svjesnim čustvom, svetim čustvom patriotizma, 
čuvstvom ponosa, e mogaše za domovinu i nje- 
zinu slobodu opremiti u smrt, što joj bijaše 
najdraže. Ta sloboda na Kosovu propade; a 
poslije toga što se još cijeniti, što se još lju- 
biti može?“ 

Tek u momentu, kad je tužno probugarila 
nad Damianovom rukom, ukazuje nam se ona 
— po mišlienju Jurkovićevu — natrag u maj- 
činom liku. ,Svečani utisak kosovskoga prizora 
minuo je; velika misao, koja se tamo pobjedo- 
nosno ogledala s veličinom nesreće, slegla se 
je; krvavoga lica domovine navrnuo se pogled 
i u opustjele dvore; patriotična žena od pleme- 
nitoga svoga zanosa razabrala se majkom, i na 
pogled ruke svojega Damjana, donešene u kljunu 
od dvaju gavrana, zatitra joj u duši elegična 
žica meko-bolna čustva, te probugari: ,Moja 
ruko, — — —“!) 

Ko se ne će čitajući tu pjesmu i nehote sje- 
titi odlične Kornelije ? Nije li i Jugovićka prava 
matrona, koja nas začarava svojom isprva ta- 
jinstvenom šutnjom i hladnoćom, postojanim 
domoljubljem, a pod kraj krasnim primjerom 
nježnoga materinskoga srca, koje ne može sobom 
da vlada, kad si mu dirnuo u najtanje žice? 

Pomislimo li na žalostan svršetak njezinih 
sinova, izaći će nam njezina slika ioš puno 
dražesnija, jer divna mora da je maika, koja 


1 Rad jugosl. akad. u Zagr. XXX, 18. 

je rodila take sinove, od kojih se ni jedan živ 
iz boja ne vraća, kad im ne bje sugieno po- 
bijediti. 

»Zena — nastavlja Jurković — kojoj srce 
mogaše podnijeti, da pokopa devet sinova, a 
da suze ne prolije: ta žena valja da umom, 
srcu vladaocem, bijaše pojmila svu veličinu ideje, 
dostojne onakovih žrtava; duša pako, u kojoj 
se uprijestolila ta ideja, kojom je ona vladala 
— ta duša zar da nije u zgodnim časovima 
obiteljskoga druženja pokušavala preliti se u 
dušu svoje djece, da nije gledala od svojega 
rodoljubnoga žara prenositi iskru po iskru u 
one drage posude krvi i života svoga, te raspi- 
riti u njima patriotički zanos, po kom smrt za 
domovinu postaje najvećom slašću! O materi 
devet Jugovića mora se misliti, da je ona svojim 
nastojanjem one žrtve domovini priugotovila, 
te — svetošću djela svojega proniknuta — da 
ne mogaše proljevati suza nad djelom svojim“!). 

Mi ne umijemo naći ljepših i karakternijih 
crta, kojima bismo završili našu sliku uzvišene 
matere Jugovića, no što su pomenute riječi 
akademika Jurkovića, što ih napisa u svom 
kratkom članku o ženskim karakterima u našoj 
narodnoj pjesmi. Maika Jugovića stoji danas u 
najčistijoj jasnoći pred dlijetom umjetnika ki- 
para, nudeći mu se kao najuzvišeniji, a možda i 
najizahvalniji uzor . .. 


Bogorodica. 


Govoreći o majci u našoj narodnoj pjesmi, 
valja da spomenemo i ona mjesta, gdje je govora 


1) Rad jugosl. akad. u Zagrebu XXX., 16. 

o Bogorodici kao materi. Te su pjesme gotovo 
sve vrlo stare, no prvotni tekst iako se tečajem 
dugih vremena promijenio. One su većinom 
didaktičnog smjera. Narodni piesnik ukitio bi 
u stihove, što bi čuo iz ustiju svećenika, a tu 
mu se dakako najviše svidio život Isusa Krista 
i njegove maike Marije, i to je on umio vrlo 
nježno opjevati. Najviše takovih piesama naći 
ćemo u Vukovoj zbirci ženskih pjesama iz Her- 
cegovine. U pjesmi 319. priča nam pjesnik, kako 
ie Marija usnila, da joj raste pokraj srca drvce, 

a taj san protumači joj sv. Vasilije tako, da će 
ona roditi sina Hrista. U 320. dolazi opet san, 
no malo drukčije. Ta je priča slična onoj poznatoj, 
gdje angjeo javlja veselje pastirima. U 318. moli 
Marija krstitelja Jovana, da joj krsti sina. I u 
821. dolazi krštenje. U 335. govori Hrist, kako 
će uskrsnuti i ko progje kraj krsta, neka to 
javi materi njegovoj, koja je tamo tužna ostala. 
U 337. sreta ona sina, koji joj otkriva rane, pa 
ga tužna zaustavlja: 


»stani, sine, željo moja, 
eli tebe majka tvoja!“ 


| Na to mu rane cjelivala, suzama ih umivala 
i čistom svilom otirala. U 336. crta se njena 
tuga kraj krsta: 


»Rukama ga (krst) zagrlila, 
Suzama ga umivala, 
Kosicam' ga otirala ...“ 


U Petranovićevoj zbirci, svesci prvoi, zabi- 
lježena je brojem 29. pjesma ,Rogjenje Hristovo“, 
gdje se takogjer opisuje u početku san Bogo- 


jj. ——_ —_____ >. 

rodičin, kako je ona usnila, da se nebo pro- 
lomilo, kako se gora njojzi poklonila, a srce joj 
se do neba uprlo, te prikrilo vas svijet itd. To 
je po svoj prilici uzeto iz poznate priče o snu 
Astijagovu, a karakteristično je, kako je slično 
tumačenje sna običajno i u našeg naroda. 

Osobito je lijepo opievan onaj momenat, 
kako ona plače rad groznih muka, što ih trpi 
Isus. Od svih majka ona je najuzvišenija, no i 
njena bol bila ie najteža. Pred njezinim očima 
zgagjali se prizori, koji potresaju i srcem i 
dušom... Kolika bijaše njezina žalost, lijepo ie 
to izrazio naš narod u piesmi ,Plač Božje majke 
za sinom.“ Začuvši Isusova majka za muke sina 
svoga: 


»Ničice je zemlji pala, 
Studen kamen uzimala, 
Slatke prsi razbijala, 


Zlatne kose istrgala.“ 


Za tim ga išla tražiti i našla ga, kako križ 
nosi. Slomljena reče sinu svom: 


»Stani, sinko, željo moja! 
Nek' t' pomožem krst nositi.“ 


Videći Isus, koliko ona jadnica pati, reče: 


»Teže su mi suze tvoje, 

No na krstu muke moje; 
Teži su mi jadi tvoji, 

No na Krstu čavli moji...“ 


Obrativši se za tim prama Ivanu, reče: 


»O Jovane, mili brate! 
Eto tebe majke moje: 
Kad mi pane, podigni je, 
Kad ožedni, napoj' mi je, 

















Kad ogoli, ogjeni je, 
Kad ogladni, naran' mi je.“ 
V. S. Karadžić: Srp. n. pj. (ženske), str. 329.—332. 


Kako je silna ljubav i bol materina, tako je 
upravo nadčovječna bol sinovljeva, koji kad je 
opazio žalost materinu, zaboravlja na svoje 
muke, te trpi poradi muke njezine. Ali i u toj 
neizmjernoj muci ne zaboravlja Isus svoje matere, 
nego je preporučuje svom učeniku Ivanu. 


* 


Zaista ponosni smo na naše majke, kojima 
živi spomen u našoj narodnoj pjesmi! Ponosni 
smo na majke, koje rodiše junake: devet 
Jugovića, Kraljevića Marka, Relju od Pazara, 
Hrnjičiće, Crnojeviće, Gjerzelez Aliju, Obilića, 
ličkog Mustaj-bega, Senjanin Ivu, Smiljanić Iliju, 


Tomić Mihovila, Janković Stojana, Luku Vuka- 
lovića. Ponosom spominjemo majke: Banović 
Strahinje, Sahin-pašinicu, Alaj-begovicu, Vrsićku, 
Jakšićku i druge. Tuga ovije nam dušu, spo- 
menemo li se nesretne i značajne majke Morića, 
majke Miladinovaca, majke Predraga i Nenada, 
Hasan-aginice i dr. A gdije su nam još tolike 
druge, kano što je budimska kraljica, koju tako 
lijepo opjeva naš narodni pjesnik! 





243 16* 


VII. 


Prošetasmo se evo bujnim gajem naše na- 
rodne poezije, ubravši divni struk cvijeća, koji 
miriše dušom materinom. Pred nama stoji naša 
majka, naša roditeljica, čija je ljubav najjača 
od svih drugih, što nam ih zabilježi narodna 
pjesma. Ta sve muke i trudi, što ih ona pre- 
trpi oko djeteta, potječu iz čiste nesebične lju- 
bavi, koja ne traži plate ni nagrade. ,,Sve brige, 
svi poslovi oko njegovanja djeteta rado se čine 
i sve se teškoće lako savlagjuju, — jer tu 
vlada ljubav maternja“!'). Majčine suze nad 
srećom djetinjom — čista su ljubav. Suze, plač 
i vapaj nad nesrećom tek su neznatan odsjev 
majčine boli. Slatke pjesmice, što ih pjeva 
majka, uspavljujući, budeći ili ljuljajući svoje 
čedo — izljev su majčine sreće — majčine lju- 
bavi. Mile riječi, umiljato tetošenje — nije li 
to čista angjeoska ljubav? — Da, majka je 
jedina, koja sve što radi, radi samo iz čiste i 
uzvišene ljubavi, jer se ne može nadati plati ili 
nagradi. Ljubav matere uopće ne može se lako 
označiti i ocijeniti. Kad bismo htijeli to učiniti, 
morali bismo otvoriti knjigu čovječanstva, u 
kojoj su zabilježeni svi znamenitiji dogagijaji od 
postanja svijeta pa do danas i navesti sve one 


. fa. Dr. V. Bakić: Pouke o vaspitanju djece u roditeljskoj 
ući, 7. 








s a s, LL... 


neizbrojne primjere znamenitih i velikih matera, 
koje su toplinom i plemenštinom svoga srca 
zadahnjivale čitava pokoljenja. Morali bismo 
spomenuti i one _ milijune _ majki, zaboravljenih 
u tom šumu svjetskih valova, koje učiniše za 
prosvjetu i napredak ljudskog pokoljenja više, 
no svi obretnici i vještaci, jer je njihova ljubav 
bila onaj žar, na kome se grijahu srca ostalih, 
da uzmognu pregnuti za svijem, što ie dobro, 
lijepo, plemenito i istinito. ,Neoboriva je istina, 
— ovako veli od prilike Josip Maistre — da 
žene stvoriše velikih umotvora. Zena nije na- 
pisala ,,Ilijađe“, niti ,Oslobogjenog Jerusolima“, 
niti ,Hamleta“, niti ,Fedre“, niti ,Izgubljeni 
raj“, niti ,Tartufa“; žene nijesu zasnovale crkvu 
sv. Petra, niti izradile ,Apola Belvederskoga“, i 
»Opći sud“; nijesu pronašle računicu, dalekozor 
ni parostroj, — ali stvoriše. nešto veće i bolje 
od svega toga, jer su one na svojim koljenima 
odgojile i odnjihale najveće i najvrlije žene i 
muževe, što je najljepše djelo na svijetu.“ Kakvi 
bismo bili uopće, da nas u doba dietinje nije 
ogrijevala ljubav majčina? Od maike naučismo 
se trpjeti, otkidati od vlastitih usta i dijeliti 
bijednijim od nas. Ona nas je naučila misliti, 
osjećati i ljubiti Boga i bližnjega. U istinu: da 
majka nije majka — svijet ne bi bio, što jest. 
Gotovo sve, što je dobra u svijetu, plod je maj- 
čine ljubavi, a zlu, što ga ima, krive su tek 
kadšto majke, — no ne za to, što ne bi ljubile, 
n&č — svojom prevelikom ljubavlju razmazile bi 
i pokvarile mladenačke duše, te ih i nehote 
svrnule na krivi put. 

A sada hajde da ukratko nacrtamo raspored, 
po kojem razvrstasmo golemu gragju o našemu 
prijedmetu. 








































| U prvom poglavlju istaknuta je vrijednost 


majčina i njezin utjecaj na uzgoi, zbog čega se 
slavi gotovo kod sviju naroda starog i novog 
doba. Spominju se imena znamenitih matera, koje 
dadoše svijetu velike i sjajne karaktere. Kod 
velikih muževa bile su i matere duhom velike 
i krjeposne žene. 

Drugo poglavlje posvećeno je jedino njenome 
uzgojnome radu uopće. Oba ova poglavlja uvod 
su daljima, naročito trećem, kojim otpočinju na- 
rodne poslovice dalji niz primjera iz narodne 
poezije o materi. Spomenute su sve prilike i 
zgode, gdje se: ona spominje. Taj ije dio više 
formalne naravi. | 

U četvrtom poglavlju zabilježeni su primjeri 
majčine ljubavi i dječije ljubavi spram majke, 
no nijesu ostavljeni i primjeri zlih matera i | 
maćeha. ' | 

Uzgojnome radu namijenjeno je peto poglavlje. | 
Tu je gradivo razdijeljeno onim načinom, kako _ , 
se obično vrsta gragja u psihologiji. | 
Napokon u šestom, predzadnjem poglavlju, 

| 





zabilježismo neke karakternije tipove naših 
matera. 

No slika majke prikazuje nam se u narodnim 
piesmama u različitom liku. Razlikovati moramo 
majku, kaka nam izlazi u najstarijim, naročito 
mitskim i legendarnim, a kaka opet u junačkim 
pjesmama, — a drugojačija je opet u nekim 
karakterističnim pjesmama, kano što je ,Hasan- 
aginica“, ,,Zidanje Skadra“, u pjesmama, gdje 
se crta Bogorodica i još nekim. Napokon nam 
ostaje majka, koja nam se spominje u svakoj 
prigodi, a to je majka, koja je roditelika, uzga- 
jateliica, pomoćnica, branič, nada, utjeha, ljubav 
i veza megju djecom, kutnjom čeljadi i bliž- 

njima. Ta se majka javlja i spominje gotovo u 
svakom veselom i žalosnom času, a nije ni čudo, 
jer je u našeg naroda uopće nježna rodbinska 
veza, a obiteliskoj zajednici majka je prava 
svetinja. 

Slika majke u mitskim pjesmama i nekim 
legendama vrlo je nejasna, kao što je nejasno 
i ono drevno doba, kada su te piesme postale. 
Njih je nadošlo kršćanstvo prekrojilo na svoju, 
zamijenivši neprijatne elemente svojima, a te 
pjesme imaju većinom didaktičnu svrhu pogledom 
na uzgoj religijskog čustva i na stvaranje pojma 
o pravdi i naknadi. Tu je maika svetinja, maj- 


čine suze i majčino mlijeko vrelo, na kom se .| 


dijete preporagja i izbavlja grijeha; no kako 
bijaše strogo držanje i shvatanje božijih zapo- 
vijedi, ne prašta se ni njoj samoi, kada po- 
griješi, već se baca u muke paklene. | 

U junačkim pjesmama majka prikriva svoju 
prirogjenu nježnost, te se pokazuje junakinjom, 
koja pregorjeva i koja sinove šalie hladna srca 
u boj. Nioj u času pogibelji, koja prijeti rodu i 
plemenu, sjaju pred očima viši ciljevi i idejali, 
koji joj ne daju radi ponosa plakati i uzdisati. 
Pomisao na junačke sinove i na slavu, koja ih 
čeka, napunja je ponosom i vedri joj u osudnim 
časovima zabrinuto lice. 

Progjimo tradicijonalnom literaturom drugih, 
naročito romanskih i germanskih naroda, pa 
ćemo vidjeti, da nigdje nije narodna pjesma po- 
digla majku na taku visinu, kao u nas. Možda 
je tome uz naše prirodno nježno osjećanje i uz 
prilike nešto doprinijelo i susjedstvo sa istokom, 
gdje se takogjer majka od davnijeh vremena 
poštuje kao neka svetinja. Eno ti već kod 
starih Kaldejaca — da i ne spominjemo drugih 





naroda — stroge kazni za onoga, koji bi od- 
nemario mater svoju!). Takav bješe lišen ,,zemlje 
i vode“. I u starih Jevreja bijaše poštovana 
maika, a taj prirodni zakon istumačio je Bog 
pozitivnim, da je obećao već na ovom svijetu 
svako dobro i nagradu onome, koji poštuje ro- 
ditelje, a naročito mater. 

Kad pomislimo, da je naš narod živio u ne- 
prestanoj borbi i da su muževi morali ostav- 
ljati ognjište i prihvaćati ljutu  demeskinju, 
iasno je, da je gotovo sav uzgoj ostao u 
rukama matera, pa za to nije ni čudo, te je 
uzgoj tu i tamo zaostao, no one su svoju duž- 
nost revno vršile, preuzimajući često i dužnosti 
svojih muževa, te su odregjivale djeci kadšto 
pravac spram društva i svijeta uopće. Vidje- 
ćemo dalje, da se otac regije spominje, no uzrok 
tome ne smijemo tražiti u možebitnom zane- 
marivanju njegovijeh dužnosti, već u prilikama, 
koje gore spomenusmo i koje su majci pri- 
bavile u obitelii teški no ujedno časni položaj, 
čega se djeca i sjećaju zahvalnošću, a to je 
sjećanje naiživlje i najtrajnije. , Materinska ljubav 
— veli Smiles“) — jest vidljivo Provigjenje roda 
ljudskog. Njezino je djelovanje trajno, kao što je 
univerzalno. Ono počinje sa odgojem ljudskog 
stvora, kad na svijet dogje, a nastavlja se 
snagom onog moćnog utjecaja, koji vrši svaka 
dobra majka nad svojom djecom kroz cio život. 
Jer i onda, kad budu puštena u svijet, da se 
svako za se brine, zapinje i bori, i onda će se 
djeca osvrtati na svoju majku, da dobiju od nje 
savjeta ili utjehe u času nevolje ili kušnje. 
Dobre i svjetle misli, koje su im u djetinstvu 


1) Maspero-Manojlović: Povijest istočnih naroda, 10%. 
2) S. Smiles: Značaj, 28. 

uljevane, tada se pretvaraju u dobra i svjetla 
djela, i pobožni spomen na majku traje u nji- 
hovim dušama i onda, kad nje više nema.“ Gdje 
se je pak borba u nas jače razmahala, gdje je 
junačka pjesma vladala duhovima, tu je majčin 
uzgojni rad ostao većinom zaboravljen, tu nam 
ona izlazi u sasma drugom liku, jer se u takim 
prilikama narodni pjesnik nije mogao sniziti 
ka kolijevci i zapjevati o čem drugom, već o 
junačkom boju i mejdanu, a najbolja su nam 
slika za to crnogorske pjesme, gdje ćeš se puno 
regje sastati sa majkom — uzgajateljicom i 
učiteljicom. 

Zanimljivo bi bilo znati, kako se majčin 
položaj u pojedinim krajevima tečajem vijekova 
mijenjao i kakav je prema načelima koje vjere, 
no to će učiniti druga prokušanija ruka, jer 
najprije bi valjalo tačno odrediti doba postanka 
pojedine pjesme. To bi se dalo lako učiniti, kad 
bi pijesma mogla progovoriti i ispričati nam 
svoje porijeklo, svoju pradomovinu. No koliko 
ih je nestanulo, koje bi nam bile dragocjenim 
prilogom i u kojima nam je utrnula_ mnoga 
iskrica, mnoga luč, da se posve rasvijetli tama 
prošlosti. 

Zbog nekih tamnih strana, koje se pojavljuju 
u nekim pjesmama, kano što je nevjera i iz- 
dajstvo sestre spram brata i kako Marko 
umjesto zahvalnosti ubija Arapku itd., ne 
smijemo okriviti samo majčin uzgojni rad. Tome 
valja tražiti izvor u našim teškim prilikama u 
prošlosti, koje su često rodile lukavstvom i 
prijevarom, pa nije čudo, da se tijem elementom 
lasno natrunila i narodna pjesma, kojoj je često 
već radi silnijeg efekta trebalo i takijeh mo- 
tiva. No valja i to znati, da su na duševni raz- 

vitak našeg naroda mnogo utjecali i tugji ele- 
menti, što se opaža jasno u pjesmama onog 
kraja, koji im je više na udaru, i koji su često 
na nj? štetno utjecali. 


* *k 
* 


Eto nas na kraju naše radnje o materi, kako 
nam je prikazana u našoj narodnoj pjesmi. Na- 
stojasmo je oslikati u što potpunijoj slici, za to 
pregnusmo gotovo za ukupnim materijalom, što 
ie pribran i većinom objavljen, ne ostavivši ni 
onih edicija, koje ni nijesu posve kritične; no 
mišliasmo, da nijesu ni one na odmet, kad se 
govori o uzgoju našeg naroda. Da nam je bila 
na ruci oveća biblioteka, mogli bismo bili pro- 
učiti ioš preostale dvije, tri zbirke nar. pjesama, 
n. pr. Bogišićevu, koje nikako ne mogasmo do- 
stići, a da i ne spominjemo zbirke ,Hrvatske 
Matice“ u Zagrebu, koja će na vidik iznijeti 
ioš mnogu karakternu crtu o majci, naročito 
gledom na njezin uzgojni rad, koji nastojasmo 
ovdje ponajviše izdignuti. 

Da se radnja odviše ne odulji, ne mogosmo 
kod svakog citata navesti cijeli sadržaj dotične 
pijesme, osim gdje to bješe neophodno nužno. 
Nadalje najvoljesmo citirati ljepša mjesta do- 
slovno onako, kako su zabilježena, jer nam je 
bilo ponajviše stalo do toga, da podamo gragju, 
u kojoj se ogleda sva ljepota, nježnost i sav 
čar naše narodne pjesme. Ovako će ova gragja 
moći bolje poslužiti, no da pribilježismo samo 
sadržinu tih citiranih mjesta. Ujedno ne htje- 
dosmo mijenjati ništa na narječju i pravopisu 
pojedine pjesme, da nam se ne prigovori, e smo 
tu ili tamo što iskrivili ili netačno zabilježili, a 

















ispravljanjem izgubila bi i pjesma svoj prirodni 
kolorit. 

Polučismo li barem to, da će ovaj pokušaj 
ponukati i druge na proučavanje našeg domaćeg 
uzgoja na temelju naše tradicijonalne literature, 
koja nam pruža za to prekrasnu gragju, eto 
nam najljepše nagrade za one časove, koje pro- 
bavismo listajući po prašnim knjigama i oživ- 
ljujući sliku uzvišene svetinje našeg naroda — 
majke, koja u prostom seljačkom ruhu stoji 
 megiju prvim sjajnim i najodličnijim pobornicama 
ljudskog roda, što no se čitaju u ,knjigama od 
vijeka“ .. 











Zemaljska štamparija u Sarajevu. 

